
Pratarmė lietuviškam leidimui 


1925 m. Franzas Rosenzweigas į savo fundamentalų veikalą, išleistą 
keleriais metais anksčiau, įtraukė keletą „papildomų pastabų“, tarp 
kurių buvo ir tokia: „Savo laiku išleidau Atpirkimo žvaigždę be 
pratarmės. Bijojau įprastų šabloniškų filosofijos veikalų pratar- 
mių, kuriose buvo tauškiama su vištos, padėjusios kiaušinį, pasi- 
tenkinimu,niekinant ir įžeidinėjant skaitytoją, nors šis dar nieko 
nebuvo padaręs, netgi perskaitęs knygos“!. Ne itin įkvepiantys 
žodžiai! Tačiau mums atrodo, kad „pratarmė“ gali būti ir visai kas 
kita nei savęs paties aukštinimas ar pasitenkinimo išraiška. Antai 
ji gali siekti dviejų svarbių dalykų. Pirmiausia, padėkoti tiems, 
kurie ėmėsi knygos leidimo ir ją išvertė, - o tai sunkus uždavinys. 
Už tai - mūsų padėka Povilui Aleksandravičiui. Antra, pratarmė 
gali pasitarnauti skaitytojui: šiomis trumpomis eilutėmis mes ir 
norime tai padaryti. 

Nekreipdami dėmesio į įvairaus plauko spaudinius dažniausiai 
tik apie įsivaizduojamą „Heideggerį“, ir dėl šios priežasties pavir- 
šutiniškus ir klaidingus, galime konstatuoti, jog pastaruoju metu 
pasirodę filosofo iš Freiburgo „Raštų“ ( „Gesamtausgabe“ ) tomai 
patvirtino mūsų paskutiniame praėjusio amžiaus dešimtmetyje 
plėtotų svarstymų teisingumą. 

Pirmiausia, dabar jau aišku, kad Heideggerio santykis su teo- 
logija daugiau nebegali — ir negalėjo - būti vertinamas tik kaip 
paprastas jo filosofijos priedas ar netgi kokia nors ypatinga jos 
interpretacijos zona. Šio santykio svarbą galima pamatuoti tvir- 
tinimu, ilgą laiką gaubtu paslapties: „Be šios teologinės kilmės, 
aš niekada nebūčiau atsidūręs mąstymo kelyje. O kilmė - tai vi- 
suomet ateitis (Ohne diese theologische Herkunft wūre ich nie auf 


1 E. Rosenzweig, Der Neus Denken. 

den Weg des Denkens gelangt. Herkunft aber bleibt stebs Zukunft)“. 
Klausimas buvo ir lieka tas pats: kaip toji ilga krikščioniškos 
minties tradicija, kurią Heideggeris atmetinėjo, slopino ir kurios 
nepaisė, galėjo lemti jo mąstymo eigą ir, pagaliau, jo paties būti 
įvertintakaip „ateitis“? Mūsų veikalas turėjo iš esmės ir radikaliai 
išgvildenti šią problemą, kurią paveldėjo ne viena Heideggerio 
skaitytojų karta. Mes priėjome prie dvigubos išvados: santykis 
tarp filosofijos ir teologijos kaip toks grindžia visą Heideggerio 
mąstymo kelią; bet šis santykis yra trilypis: tarp filosofijos ir 
šventraštinės teologijos, tarp filosofijos ir onto-teologijos, tarp 
būties mąstymo ir dievo laukimo. 66-ojo Gesamtausgabe tomo, 
pavadinto Besinnung, pasirodymas - vėlesnis nei pirmasis mūsų 
veikalo leidimas - su kaupu patvirtino šią mūsų išvadą. 1938 m. 
Heideggeris rašė: „Ir kas gi paneigs, kad visas mano iki šiol nu- 
eitas kelias buvo nebyliai lydimas ginčo su krikščionybe, ginčo, 
kuris nebuvo ir nėra kokia nors atsitiktinė problema, bet pačios 
tikriausios kilmės išsaugojimas [...] ir kuris tuo pat metu yra 
skausmingas atsiribojimas nuo viso šito. Tik tas, kuris buvo įsi- 
šaknijęs tikroviškai išgyventame katalikiškame pasaulyje, šį bei tą 
nutuoks apie tuos poreikius, kurie lyg kokie požeminiai smūgiai 
iki dabar lėmė mano klausinėjimų kelią“?. Šis Heideggerio pri- 
sipažinimas, ištartas labai anksti, bet pastebėtas vėlai, jo minties 
komentatorių įpareigoja ne tikmanytikrikščionybę esant kažkuo 


Unterwegs zur Sprache, Pfullingen: Neske, 1959, s. 96. 

„Und wer wollte verkennen, dass diesem ganzen bisherigen Weg ver- 
schwiegen die Auseinandersetzung mit dem Christentum mitging - eine 
Auseinandersetzung, die kein aufgegriffenes „Problem“ war und ist, sodern 
Wahrung der eigensten Herkunft [...] und schmerzliche Ablösung davon 
in einem. Nur wer so verwurzelt war in einer wirklichen gelebten katho- 
lischen Welt, mag etas von den Notwendigkeiten ahnen, die auf dem 
bischerigen Weg meines Fragens wie unterirdische Erdstösse wirkten“, 
Besinnung, Gesamtausgabe, t. 66, Frankfurt, Klostermann, 1998, s. 415. 

naudingą jo darbams suprasti, betir, kur kas radikaliau, ją vertinti 
kaip egzistencinį Heideggerio mąstymo aruodą, iš kurio kilo jo 
intelektualinio kelio kryptys. 

Antra, teisingas šio „aruodo“ suvokimas reikalavo ištirti įvairių 
jame veikiančių teologinių mokyklų tarpusavio santykius. Tame 
pačiame tekste Heideggeris prideda: „Marburgo metais prisidėjo 
siauresnė protestantiškosios krikščionybės patirtis, bet visa tai 
jau kaip kažkas, kas turi būti visiškai pranokta, nors tai nereiš- 
kia - sunaikinta““. Privalome pripažinti, kad daugelis Heideggerio 
komentatorių nepakankamai gilinosi nei į daugybę teologinių 
įtakų, nei į įtampą tarp katalikybės ir protestantizmo, o juk visa 
tai lėmė heidegeriškojo mąstymo eigą. Antai Prancūzijoje žymieji 
J. Beaufret tyrimai, nors ir atkreipė dėmesį į Heideggerio filoso- 
fijos ryšį su kai kuriais teologijos istorijos momentais bei nurodė 
šio ryšio fundamentalumą, vis dėlto paliko nuošalėje konfesinę 
problemą, esminę pačiai krikščioniškosios teologijos sąvokai. 
Kiek vėliau į globalumą pretenduojanti idėja apie „prancūziš- 
kosios fenomenologijos teologinį posūkį“* perėmė Heideggerio 
pranešimo Phūnomenologie und Theologie teorinį dispozityvą, 
visiškai nesirūpindama įvertinti šiam pranešimui įtaką dariusių 
grynai teologinių ir konfesinių požiūrių, - nesvarbu, ar jie ten 
būtų ginčijami, ar jiems pritariama. Kad tiksliai parodytume tik- 
rąją Heideggerio santykio su daugialypiu krikščionybės pasau- 
liu prigimtį, mes atlikome trigubą tyrimą: (a) išanalizavome tą 
katalikiškąjį „habitus“, kuriame Heideggeris buvo intelektualiai 
suformuotas; (b) atskleidėme įvairius teologinius požiūrius, dėl 
kurių įtakos ir tarp kurių Heideggerio mąstymas skynėsi kelią, — 
čia dominuoja protestantiškos gaidos; (c) įsigilinome į tai, dėl ko 
„Die Marburger Zeit brachte dazu noch die nähere Erfahrung eines pro- 
testantischen Christentums - alles aber schon als Jenes, was von grund 


aus überwunden, nicht aber zerstört werden muss“ ibid. 
* Žvaigždute žymimas vertėjo pastabas žr. p. 275-276. 

Heideggeris, niekada nepaneigdamas savo ryšio su teologija ir teo- 
logais, ryžtingai atsimetė nuo krikščionybės - ir nuo katalikybės, 
ir nuo protestantizmo. 

Tik suvokus šias pastabas, aiškiai atsiskleidžia svarbiausi teori- 
niai Heideggerio sprendimai dėl „krikščioniškosios filosofijos“ ir 

„prigimtinės teologijos“ statuso, dėl santykio tarp mistikos, dog- 
matikos ir krikščioniškosios teologijos „positum“, dėl savo Dasein 
analitikos naujatestamentinių, augustiniškųjų, liuteriškųjų, pas- 
kališkųjų ir kierkegoriškųjų gaidų, jas siejant su vėliau sekusiais 
Nietzche's ir Holderlino skaitymais. 

Nepaisant to, mes atmetėme galimybę Heideggerio darbus 
interpretuoti teologiškai. 2001 m. Jungtinėse Amerikos Valstijose 
vykusios konferencijos metu Jacgues'as Derrida mūsų paklausė, 
ar yra įmanoma lyg nuolatos judėti - pirmyn ir atgal — tarp 
Heideggerio mąstymo ir krikščioniškosios teologijos. Į šį klausimą 
tuomet atsakėme negatyviai, - šios nuostatos laikomės iki šiol. 
Nes visi bandymai vertinti Heideggerio mąstymą kaip sekuliari- 
zuotą teologiją ar kaip teologiškai užkoduotą metafiziką atsimuša 
į tris motyvus, kurių negalima pamiršti: (a) Heideggeriui žinoma 
teologija yra sudaryta iš tokių stiprių tarpkonfesinių teorinių 
prieštarų, kad vienalytė ir globali teologija čia tampa neįmanoma; 
(b) Heideggeris nepaisė, o gal net ir nepažino, daugelio pagrindi- 
nių krikščionybės struktūrinių schemų, kaip antai - Įsikūnijmo; 
(c) jis ypač ryžtingai mąstė anapus teologijos, nuo 1924 m. steng- 
damasis nuo jos atsiriboti, o nuo 1936-ųjų siekdamas nustatyti jos 
kilmę. Ir vis dėlto, vengdami teologinės Heideggerio mąstymo 
interpretacijos, daugiaprasmėje įtampoje mes galime įžvelgti jo 
ir teologijos jungtį. 

Ši įžvalga nėra menkas laimėjimas, turint omenyje heidegeriš- 
kosios kūrybos kompleksiškumą, kuris primena tą pačią Juodąją 
Girią, apimančią tokią augalijos rūšių ir gyvūnų įvairovę, bet išsau- 
gančią savo ekosistemą. Skaitytojas dažnai pasimeta, išvydęs tokią 

gausybę temų ir prasminių grupių, randamų monumentaliuose 
Heideggerio darbuose: fakticiškumas, ontoteologija, poezija, tech- 
nika, ethos, Ereignis, atsitraukimas. Pasimetimą dar labiau užaš- 
trina kai kurios dirbtinai palaikomos fikcijos ar hermeneutinės 
obsesijos, kaip antai Heideggerio „naciškasis“ etapas, įsivaizduo- 
jamas jo „antihumanizmas“ ar „ateizmas“, arba jam primetamas 
„iracionalizmas“. Bet jeigu Heideggerio darbai sudaro „ekosis- 
temą“, apimančią ir patį žymųjį „posūkį“ (Kehre), ji tegali būti 
išreikšta ne kokios nors pirminės temos ar sąvokos - lyg kokio 
tuščio spekuliatyvinio deus ex machina - pagrindu, o veikiau per 
trilypę, savitą ir nepaneigiamą įtampą, kurią mes šioje knygoje ir 
atskleidėme. Tiesa, jeigu mūsų paprašytų išskirti ką nors, kas grin- 
džia ir įkvepia jau nuo pirmųjų darbų (1915-1920) visą šią likusios 
kūrybos įtampą su jai būdingais konceptiniais poliais (jų kom- 
pleksiškumą mes nagrinėsime šioje knygoje), nedvejodami nuro- 
dytume į įtampą tarp dviejų sąvokų: „fakticiškumo“ ( Faktizitūt) 
ir „koreliatyvumo“ (Korrelativitūt). Centrinis pirmosios iš šių są- 
vokų vaidmuo Heideggerio mąstyme buvo pradėtas suvokti tik po 
1990 m. Mes pamažu jį ištyrėme, nagrinėdami 1920-1928 m. etapą. 
Ši sąvoka leidžia suprasti saitą, vienijantį pirmapradės, o ne vien 
pirmykštės, krikščioniškosios patirties apmąstymus (šv. Paulius, 
šv. Jonas, šv. Augustinas, Liuteris) su fenomenologinėje Aristotelio 
tekstų interpretacijoje atsiskleidžiančiu fakticiškuoju gyvenimu. 
Suvoktas kaip „struktūra“, „svoris“, „gyvenimo našta“, nurodantis 
ontologinių struktūrų ne-pirmapradiškumą ir savitumą, fakticiš- 
kumas radikaliausiu būdu atskleidžia „jau-čia“ baigtinybės sąlygą 
anapus bet kokio mąstančiojo ar transcendentaliojo subjekty- 
vumo. Tačiau fakticiškumo atliktas epistemologinis atitrūkimas 
nuo visų ne-istorialinio pobūdžio metafizinių instancijų, ar jos 
būtų religinės (Dievas, Dievo karalystė, Actus Purus... ), ar filosofi- 
nės (Causa sui, Priežastingumas, galios Valia... ), neišlaisvina mąs- 
tymo nuo „koreliatyvumo“. Anksti susidomėjęs istorizuojančia 

hėgeliškosios Dvasios samprata, Heideggeris siekė filosofiškai 
apmąstyti „vitališką koreliatyvumo santykį“ tarp Dievo ir pasaulio. 
Iš to kilo priekaištas scholastikai (tai, kurią Heideggeris pažino), 
kad šioji buvo nepajėgi įžvelgti taip patir „individe“ įrašytos vertės. 
Reikia gerai suprasti, kad teorinis dispozityvas, kurį Heideggeris 
formavo nuo 1936-1938 m. (Beiträge zur Philosophie), jokiu būdu 
nenurodinėja į kokį nors „dievo“ uždarymą „būtyje“ ar jo priklau- 
somybę nuo „būties“, bet yra derinamas su fakticiškąja būtinybe 
sutikti dievą žmogiškosios baigtinybės srityje, kuri yra ne kas kita 
kaip Seyn baigtinybė. Kitais žodžiais: „Gott“ rišasi su „Seyn“ tiek, 
kiek jį lemia jo susitikimo su „Dasein“. 

Kad šis dispozityvas turi sunkių aporijų — apie tai daug kal- 
bėjome čia ir kituose tekstuose. Jas matome dievo laukimo ir jo 
santykio su žmogiškuoju troškimu problemoje, kaip ir etiniame pa- 
sipriešinime Būties ir Ereignis akivaizdoje. Tiesmukai, bet be vargo 
sutiksime, kad Heideggeris nepastebėjo ir nesuprato (mė-compris) 
ne vienos fundamentalios teologinės sąvokos ir schemos, teologiją 
nustūmęs anapus pirmapradžio mąstymo. Nepaisant to, jo gyve- 
nimo ir mąstymo eiga, iš tiesų neatskiriama nuo ryšio tarp filosofi- 
jos ir teologijos teorizavimo ir praktikavimo, ir nepaisant daugybės 
ją lydinčių sunkumų, ne tik atvėrė naujus klausimus dėl metafi- 
zikos statuso, bet ir paskatino teologiją tiksliau ieškoti savo ypa- 
tingos misijos apibrėžties. Apie Heideggerį galėtume pasakyti tą 
patį, ką apie Hegelį yra prasitaręs Karlas Barthas: „Didis klausimas, 
didis nusivylimas ir, nepaisant to, veikiausiai didi prošvaistė““. 


Philippe Capelle-Dumont 


s K. Barth, Die protestantische Theologie, im 19 Jahrhundert, t. 1, Hambourg, 
Siebenstern, 1975, S. 350. 

Heideggerio santykis su teologija ir tikėjimu - tai apsčiai komen- 
tuotas klausimas. Pradedant 1930 metais, jis buvo gvildenamas dau- 
gybe aspektų, ieškant pagrindinės problemos ašies. Dažniausiai 
svarstomos dvilypės temos - „Mąstymas ir Tikėjimas“, „Būtis ir 
Dievas“, „Metafizika ir teologija“, „Onto-teologija ir krikščioniškoji 
teologija“ - kristalizavosi į keletą klausimo analizės būdų, iš kurių 
išsiskiria keturi: išvados apie krikščioniškosios teologijos sekuliari- 
zaciją Heideggerio mąstyme grindimas, papildomas fundamenta- 
lių Dasein analitikos sąvokų teologinimu“; teminių bei konceptinių 
ribų tarp filosofijos ir teologijos nustatymas Heideggerio raštuose"; 
onto-teologinės dekonstrukcijos įvertinimas“; heidegeriškosios 


6 K. Lėwith, Heidegger, Denker in dūrftiger Zeit, Frankfurt am Main: 
Klostermann, 1953; žr. J. Greischo analizę, „LAppel de ľêtre et la Parole 
de Dieu“ in: Etudes, décembre 1984, nr. (361/6), p. 675-688. 

7 Žr. būtent H. Franz, „Das Denken Heideggers und die Theologie“, in: 
O.Pėggeler, Heidegger. Perspektiven zur Deutung seines Werkes, Kiepenheuer 
& Witsch, 1969, s. 179-216; H. Birault, „La foi et la pensée d’après Heidegger“, 
in: Recherches et debats, 1955, nr. 10; J. Beaufret, „Sur la philosophie chré- 
tienne“, in: Dialogue avec Heidegger, t. IV, Paris: Ed. De Minuit, 1985, p. 51- 
59, 108-132; Y. de Andia, „Réflexions sur les rapports de la philosophie et 
de la théologie à partir de deuxtextes de Martin Heidegger“, in: Mélanges 
de science religieuse, t. 32, 1975, P. 133-152 ir t. 33, 1976, p. 89-122. 

8 H. Ott, Denken und Sein. Der Denkweg Heideggers und der Denkweg der 
Theologie, Zurich, 1959; J. M. Robinson, J. B. Cobb, „New Frontiers in 
Theology“ in: The Later Heidegger and Theology, t. 1, New York: Harper 
& Row, 1963; B. Welte, „La métaphysique de saint Thomas d/Aguin et 
la pensée de l’histoire de V'ėtre chez Heidegger“, in: Revue des sciences 
philosophiques et théologiques, 1966, nr. so; J. B. Lotz, Martin Heidegger 
und Thomas von Aquinas, Mensch-Zeit-Sein, Pfullingen: Neske, 1975; 
J.-L. Marion, „Saint Thomas d'Aguin et lonto-théo-logie“, in: Revue tho- 
miste, 1995, nr. 95, p. 31-66. 

Dievo problemos tematikos gretinimas su krikščioniškąja bei žydų 
tradicijomis". Bet dažniausiai šie svarstymai palikdavo neišspręs- 
tas fundamentalias su Heideggerio filosofijos visuma kaip tokia 
susijusias problemas: antai 1927 m. Heideggeris tvirtino, kad teo- 
logija turi „mokslo“ statusą, jau 1928 metais jis pats tuo abejojo, 
01964-aisiais aiškiai tokį teologijos statusą neigė; problemą kelia 
nuolatinė „filosofijos“ termino reikšmės kaita Heideggerio teks- 
tuose; liko neišgvildenta onto-teologinės metafizikos sandaros 
„pradžios“ (Beginn) ir mąstymo „kilmės“ (Anfang) sąsajų prob- 
lema; pagaliau posūkio (Kehre) motyvai taip pat nebuvo pakan- 
kamai išsiaiškinti. 

Per pastaruosius du dešimtmečius pasirodę iki tol neprieinami 
Heideggerio tekstai, kaip ir vertingi jo socialines bei intelektua- 
lines ištakas nagrinėjantys darbai!“ bei jo mąstymo periodizaciją 
nustatantys tyrimai!!, leidžia brandžiau suvokti problemos vi- 
sumą, išvengiant ir nepagrįstų ginčų, ir nereikalingų pasikartojimų. 


9 Paminėkime tik H. Birault, „Deėtre, du divin et des dieux chez Heidegger“, 
in: L'Existence de Dieu, Castermann, 1961, p. 49-76; B. Welte, „La gues- 
tion de Dieu dans la pensée de Heidegger“, in: Etudes philosophiques, 
1964, nr. 19; J. B. Lotz, „Martin Heidegger und die Frage nach Gott“, in: 
Stimmen der Zeit, 1986, nr. 11, p. 744-754; Ch. Yannaras, De l'absence et de 
Vinconnaissance de Dieu d'après les écrits arėopagitigues et Martin Heidegger, 
Paris: Cerf, 1971; É. Gilson, „L Être et Dieu“, in: Revue thomiste, 1972, nr. 72, 
p. 398-416; R. Kearny, J. O'Leary, Heidegger et la question de Dieu, Paris: 
Grasset, 1980; J.-L. Marion, Dieu sans l'être, Paris: Fayard, 1982. 

10 R. Schaeffler, Frömmigkeit des Denkens? Martin Heidegger und die katho- 
lische Theologie, Darmstadt: Wissenschaftliche Buchgesellschaft, 1978; 
H. Ott, Martin Heidegger. Unterwegs zu seiner Biographie, Frankfurt - New 
York: 1988; J. Greisch, Ontologie et temporalitė, Paris: PUF, 1994. 

1u D. Thoma, Die Zeit des Selbst und die Zeit danach. Zur Kritik der Text- 
geschichte Martin Heideggers, 1910-1976, Frankfurt am Main: Suhrkamp, 
1990; Th. Kiesel, The Genesis of Heidegger's Being and Time, University of 
California Press, 1993. 

Mūsų apybraižos pobūdį nulėmė du tarpusavyje susiję tvirtini- 
mai: 1. Martino Heideggerio mąstymas vystėsi nuolatinėje įtampoje 
tarp filosofijos ir teologijos; 2. santykiai tarp filosofijos ir teologijos 
Heideggerio mąstyme yra išsidėstę trilype tematika. Šis bendras prob- 
lemos apibūdinimas reikalauja visų pirma atmesti tokį ryšio tarp 
filosofijos ir teologijos Heideggerio mąstyme supratimą, pagal 
kurį jis būtų vertinamas tik kaip vienas iš daugelio filosofo „tei- 
ginių“. Šiuo požiūriu, turime pabrėžti, kad kadaise atlikti mūsų 
keliamo klausimo tyrimai, remiantis išimtinai tik trimis žymiais 
Heideggerio tekstais - pranešimu Fenomenologija ir teologija (1927), 
pirmuoju 1935 metų paskaitų ciklo Įvadas į metafiziką skyriumi bei 
pranešimu Ne-objektyvuojančios minties ir kalbos problema šiandie- 
nos teologijoje (1964) - yra nepakankami. Šie tekstai neatskleidžia 
viso mūsų nagrinėjamo santykio tarp filosofijos ir teologijos tu- 
rinio, jie netgi neleidžia tiksliai nustatyti jo vietos Heideggerio 
mąstyme. Minėti du tvirtinimai taip pat neleidžia vertinti „filoso- 
fijos / teologijos“ ryšio tik kaip vienos iš tų „temų“, kurios leistų 
sistemiškai suvokti šio mąstymo visumą; toks vertinimas, nors ir 
pademonstruotų keletą svarbių Heideggerio mąstymo schemų, 
vis dėlto nebūtų pajėgus užčiuopti paties jo judesio. 

Mes atliksime ir sinchroninę, ir diachroninę Heideggerio filo- 
sofijos analizę. Pirmiausia ji atskleidžia pačių terminų daugiapras- 
miškumą. Antai „teologijos“ sąvoka čia priklauso trims skirtingoms 
sferoms: Naujojo Testamento teologijai, Vakarų metafizikos pobūdį 
nulėmusiai teologijai ir naują dieviškumo ir Dievo paiešką išreiškian- 
čiai teologijai. „Filosofijos“ sąvoką taip pat reikia suvokti trejopai: 
kaip būties klausimo gvildenimą, kaip užbaigtą Vakarų metafizikos 
procesą, kaip paprasčiausią mąstymo patirties disciplininį kodą. 

Ši reikšmių įvairovė, aptinkama Heideggerio tekstuose - išimtį 
darant tik jo jaunystės raštams (1909-1912), itin paveiktiems re- 
liginės atmosferos, - nurodo į trilypę filosofijos ir teologijos san- 
tykio tematiką. 

Pirmoji tematika, paskelbta Būtyje ir laike, susisteminta prane- 
šime Fenomenologija ir teologija, komentuota 1928 m. rugpjūčio 8 d. 
laiške Elisabethai Blochmann ir iš naujo persvarstyta paskaitose 
Įvadas į metafiziką, yra santykio tarp „Filosofijos ir biblinės teo- 
logijos“ tematika: ontologinis mokslas, sprendžiantis vienintelį 
būties klausimą bet kokios „pasaulėžiūros“ nuošalėje, čia pole- 
mizuoja su krikščioniškąja teologija - ontiniu mokslu, kylančiu 
iš tikėjimo į nukryžiuotąjį Dievą. 

Antroji tematika atskleidžia pirminę ir istorinę sąsają tarp teolo- 
gijos ir filosofijos: „Filosofija ir onto-teologija“. Pradedant 1929 m., 
kai buvo paskelbtas pranešimas Kas yra metafizika?, Heideggeris 
pradėjo pirmuosiuose savo darbuose apie Kantą (1925 m.) nuro- 
dytą ir Būtyje ir laike tematizuotą tyrimą, kurio tikslas - atskleisti 
pamatinę metafizikos sandarą. Savo paskaitose, pranešimuose bei 
kituose tekstuose Heideggeris tiria, kaip jo atrastasis onto-teolo- 
gijos principas filosofijos istorijos eigoje veikia įvairių autorių bei 
mokyklų mintį: nuo 1929 iki 1962 m. jis tyrinėja Kantą; IV dešimt- 
metyje, o po to 1942 ir 1958 m. — Hegelį; 1931-aisiais — Aristotelį; 
apie Nietzsche'ę jis rašo 1939, 1940, 1941, 1943 ir 1953 metais; apie 
Parmenidą - 1942-1943 ir 1952 m.; Herakleitas yra jo tyrimo objek- 
tas 1943 ir 1951 m.; Anaksimandras - 1946-aisiais. Galinga visų šių 
tyrimų sintezė yra atliekama žymiame 1957 m. parašytame tekste 
Onto-teo-loginė metafizikos sandara. 

Pagaliau, pradedant 1934-1935 m., Heideggerio darbaikrypsta į 
naują problematiką, kuri lemia trečią filosofijos ir teologijos santy- 
kio tipą - „Būties mąstymas ir dievo laukimas“. Galimas dieviškojo 
dievo atėjimas turi būti apmąstomas tik Būties atvirybėje, anapus 
bet kokių krikščioniškų ar antikrikščioniškų nuostatų. Iš esmės 
apie tai kalba šie tekstai: 1936-1938 metais parašytas Indėlis į filoso- 
fiją, 1946-aisiais - Apie humanizmą, 1951 m. pasirodę Ciuricho semi- 
naras bei Hėlderlino poezijos komentarai, 1957-aisiais - Tapatumas 
ir Skirtumas ir 1964 m. Freiburge skaitytas pranešimas Keletas 

nuorodų dėl teologinio kolokviumo „Ne-objektyvuojančių mąstymo 
ir kalbos problema šiandienos teologijoje“ pagrindinių nuostatų. 

Mūsų darbo tikslas yra pirmoje dalyje pristatyti tris mūsų pa- 
grindinio klausimo tematikas („Trilypė tematika“, $1-9), antroje — 
pagilinti jų plėtojimosi bei motyvų supratimą („Mąstymo patirtis 
ir teologinė kilmė“, $10—21), pagaliau — gautoje perspektyvoje iš- 
kelti filosofijos ir teologijos ryšio prigimties klausimą („Epilogas“, 
$22-23). Knygos pabaigoje pateikiame išsamų Heideggerio tekstų, 
paskaitų bei seminarų sąrašą, sudarytą pagal jų sukūrimo chro- 
nologinę tvarką ir, mūsų nuomone, naudingą ir profesionaliems 
tyrinėtojams, ir studentams. 

Negalime užbaigti šios įžangos, neprisimindami Henri Birault, 
kuris savo paskaitomis ir seminarais, straipsniais ir pokalbiais 
mus įvedė į Heideggerio minties tyrimą ir kuris davė mūsų su- 
manymui pirmąsias gaires. Taip pat dėkojame Jeanui Greischui ir 


Xi 


daugybę pasiūlymų. 


Jį lankantiems jo talento gerbėjams Charas* 
sakydavo: „Jūs esate įbridę į poeziją iki kulkšnių. 
Poetas yra visiškai joje paskendęs“. Kaip ir 
Heideggeris filosofijoje. 


Jean Beaufret“, Dialogas su Heideggeriu 


Pirma dalis 


Trilypė tematika 


Pirmas skyrius 
Filosofija ir biblinė teologija 


Šio santykio keliamą problemą mes nuo pat 
pradžių sprendžiame kitaip, t. y. mes ją spendžiame 
kaip santykio tarp dviejų mokslų problemą. 


Fenomenologija ir teologija* 


61. Teologija ir fenomenologija 
1. Teologija kaip pozityvusis tikėjimo „mokslas“ 

Heideggeris rašo: „Teologija yra pozityvusis mokslas ir, kaip tokia, 
ji visiškai skiriasi nuo filosofijos. Į klausimą: „Kokį santykį teologija, 
būdama absoliučiai skirtinga nuo filosofijos, gali su pastarąja tu- 
rėti?, mes atsakome, kad teologija, kaip pozityvusis mokslas, savo 

pagrindais yra artimesnė chemijai ar matematikai nei filosofijai. 
Būtent taip, norėdami pažymėti jo kraštines ribas, mes formuluo- 
jame teologijos ir filosofijos santykį“!* 

Taip Heideggeris atmeta „vulgarią“ (vulgūre!?) idėją, pasak 
kurios filosofija ir teologija tėra du skirtingi to paties žmogiško 
pasaulio suvokimo būdai: vienas esą kyla iš tikėjimo ir apreiškimo, 
o kitas remiasi protu ir žinojimu. Iš tiesų, skirtumas tarp filosofijos 
ir teologijos nėra modalus ar formalus, - jis yra radikalus. 


a. Ontinis mokslas ir ontologinis mokslas 


Šis radikalumas kyla iš to, kad filosofija ir teologija priklauso visiš- 
kai skirtingiems „mokslų“ tipams. Norėdami šį skirtumą suprasti, 
12 Wegmarken, Erankfurt am Main: Klostermann, 1978, s. 49. 
13 Šis apibūdinimas nereiškia kokio nors niekinamo vertinimo. Trečiame dešimt- 
metyje Heideggeris jį yra vartojęs ne vieną kartą, žr., pvz., Būtis ir laikas, $82. 

turime prisiminti mūsų nagrinėjamo pranešimo, tikvėliau pavadinto 
„Fenomenologija ir teologija“, pirminį pavadinimą: „Teologijos po- 
zityvumas ir jos santykis su fenomenologija“!*. Šis pavadinimas 
atspindi tuo metu plačiai vykusią diskusiją apie fenomenologijos 
esmę, diskusiją, kurioje Heideggeris aktyviai dalyvavo. Tais pačiais 
metais išleisto Sein und Zeit“ 7-ame paragrafe jis apibrėžia fenome- 
nologiją kaip discipliną to, „kas pasirodo taip, kaip yra rodomasi iš 
savęs paties“ to, „kaip verčia matyti tik pats besirodantysis“?. Šis 
kertinis fenomenologijos apibūdinimas ją radikaliai atskiria nuo 
„teologijos“, kaip ir nuo visų kitų „-logijų“, kurios yra kuriamos pa- 
sirinkus tam tikrą objektą, pagal šiojo turinį. Fenomenologijoje do- 
mimasi „rodymosi kaip“!*, pačiu metodu, pagal kurį „yra matoma“ 
arba „matymasyra įgalinamas“!?. Todėl filosofija ir teologija negali 
būti supriešintos kaip du to paties lygmens tarpusavy besivaržantys 
„pasaulėvaizdžiai“. Juk, tokiu atveju, santykis tarp šių disciplinų būtų 
vien „įsitikinimo bei [atitinkamos] pasaulio sampratos skelbimo 
stiprumu“? 
gumentuoja', ji net neleistų padaryti jokio tikro sprendimo. 
Todėl santykis tarp filosofijos ir teologijos turi būti suprastas, 
pasak Heideggerio, kaip santykis tarp dviejų „mokslų tipų“. Iš pradžių, 
žinoma, reikia suvokti pačią mokslo sąvoką. Heideggeris pateikia tokį 
„formalų“ pastarojo apibrėžimą: „Mokslas yra tam tikros savyje nuo- 
latužsiveriančios būtybių sferos, t. y. būties, grindžiantysis atskleidi- 


paremta kova, o kadangi tokia kova „moksliškai near- 


mas, kurio tikslasyra jis pats, jo paties išpildymas“*?. Šis atskleidimas 
vyksta pagal įvairioms objektų sritims būdingus ypatumus. 


14 Pagalpaties Heideggerio vokiškame pranešimo leidinyje, pasirodžiusiame 
1967 m., pateiktą nuorodą, žr. Wegmarken, s. 45. 

15 Sein und Zeit, Tübingen: Niemeyer, 1976, $. 34. 

16 Ibid., s. 35. 

17 Ibid. 

18 Wegmarken, s. 47. 

19 Ibid. 

Iš šios bendros ir formalios mokslo idėjos išplaukia du mokslų 
tipai. Pirmajam priklauso ontiniai pozityvieji mokslai,kuriųobjek- 
tas — visada jau iš anksto duota kokia nors būtybių sfera, tam 
tikras Positum, ir kurių veikla remiasi tam tikru šios sferos ma- 
tymo pobūdžiu. Kad mokslas būtų laikomas pozityviuoju, jam 
reikia, pasak Heideggerio, atitikti tris sąlygas: 1. „Iš anksto at- 
skleista būtybių sfera turi visų pirma egzistuoti tokiu būdu ir tokia 
prasme, kad ji galėtų būti paversta teoriniu objektu ir teoriškai - 
užklausiama“; 2. Dar prieš teorinį suvokimą, t. y. prieš jį įmoksli- 
nant, šis Positum turėtų būti „atsivėręs būtybių sferai kaip esiniui 
ir su juo bendradarbiautų“; 3. „Ši iki-mokslinė elgsena tam tik- 
ros būtybių sferos (gamtos, istorijos, ekonomikos, erdvės, skai- 
čių) atžvilgiu turi būti jau iš anksto nušviesta ir vedama būties 
suvokimo““?. Cituojami teiginiai tiksliai atspindi Būties ir laiko 
3-i0 paragrafo tvirtinimus apie įvairius mokslus, kurių kiekvienas 
yra priskiriamas kokiam nors atskirai apibrėžtam „būtybių visu- 
mos“ sektoriui: „istorijai, gamtai, erdvei, gyvybei, Dasein, kalbai 
ir t. t“ Šis apibrėžtumas kyla iš dar iki-mokslinės vienokio ar ki- 
tokio „būties sektoriaus“ patirties bei iš jo iki-mokslinio supra- 
timo irkiekvienuatveju būtent jis leidžia pasirodyti kokiam nors 
specifiniam „pozityvumui“?!. 

Kitaip nei ontiniai mokslai, būties mokslas, kuris yra pati fi- 
losofija kaip tokia, nesiima jokio „pozityvumo“ analizės. Tokiu 
būdu yra nubrėžiama pati svarbiausia skiriamoji linija tarp dviejų 
mokslų tipų: ontolo ginis mokslas kyla ne iš kokį nors vieną „būtybių 
visumos“ aspektą tiriančio žvilgsnio, bet iš „žvilgsnio krypties pasi- 
keitimo nuo būtybės link būties“**. Taip Heideggeris nustato tam 
tikra prasme „pirmapradį“ kriterijų, kuriuo remiantis turi būti 
įvertintas kiekvieno mokslo pobūdis. 

20 Ibid., p. so. 
21 Sein und Zeit, s. 9. 
22 Wegmarken, s. 48. 

Tuomet ir kyla klausimas, ar ir kokiu būdu teologija atitinka mi- 
nėtus pozityvumo ir apskritai moksliškumo kriterijus. Heideggeris, 
žinoma, pripažįsta turįs omenyje „teologiją krikščioniškosios teo- 
logijos prasme“, tačiau jis nedelsdamas prideda: „Tai nereiškia, 
kad yra tik pastaroji'*?. Šią nuorodą, kuri, atrodytų, nereikalauja 
ypatingo dėmesio, Heideggeris išplėtoja 1928 m. rugpjūčio 8 d. 
laiške Elizabethai Blochmann. Šis laiškas, beje, turėtų būti ver- 
tintinas kaip mūsų nagrinėjamo pranešimo prielaidų aptarimas. 
Jame Heideggeris aiškina, kad, laikant filosofo pašnekovu vien 
tik krikščionių teologą, galima lengvai patekti į apologetikos 
spąstus**. Norint to išvengti, diskusijos ratas turi būti išplėstas 
irapimtireligiją kaip tokią: „Reikėjo išsamiai išdėstyti filosofijos 
sąvoką ir, kaip jūs labai taikliai pastebite, ją priešinti ne vien teo- 
logijos, betir visos religijos, ir ne vien krikščioniškosios, atžvilgiu. 
Religija yra pamatinė žmogiškosios egzistencijos galimybė, net 
jei ji visa kuo skiriasi nuo filosofijos“2*. Čia pasakyti du dalykai. 
Pirmiausia, yra patikslintas filosofijos ir teologijos santykio sta- 
tusas: Heideggeris regi šį santykį tik kur kas fundamentalesnėje 
filosofijos ir religijos priešpriešoje. Toliau - yra nurodytas religijos 
statusas Dasein (čia-būties) sąvokos atžvilgiu: religija yra „pama- 
tinė Dasein galimybė“. 

Ką Heideggeris turi galvoje, kalbėdamas apie „pamatinę ga- 
limybę“? Atsakymą rasime Būties ir laiko 53-iame paragrafe. Pati 
būdingiausia Dasein galimybė yra apibūdinama keturiais bruo- 
žais: 1. jiyra „be ryšio su kuo nors kitu“??,t. y. apibrėžta vien tik per 
paties Dasein galią-būti, sudarančią jo esminę struktūrą; 2. ji yra 
„nepranokstama“, kraštutinė egzistencijos galimybė, einanti iki pat 


23 Ibid., s. 49. 

24 M. Heidegger, E. Blochmann, Briefwechsel. 1918-1969, Marbach am Neckar, 
1989, S. 25. 

25 Ibid. 

26 Sein und Zeit, $53, S. 263. 

„savęs pačios atsisakymo“; 3. ji yra „tikra“?? tuo tikrumu, kuris 
padaro galimą pačią galimybę kaip tokią, o ne tuo, kuris yra bū- 
dingas esiniui; 4. ji taip pat yra „neapibrėžta“, t. y. atvira „nuola- 
tinei grėsmei“, kuri kyla iš jos pačios galios-būti. Jeigu religija yra 
traktuojama kaip „Dasein galimybė“, ji negali būti antinomiška 
filosofijos atžvilgiu. Tačiau klausimą apie teologijos specifiškumą 
turime užduoti dar tiksliau. 


b. Teologijos „Positum“ 


Būtent dėl to, kad teologija turi ontinio mokslo statusą, ji skiriasi 
nuo filosofijos absoliučiai, o ne tik tam tikru atžvilgiu: filosofija 
priešinasi teologijai kaip ontologinis mąstymas priešinasi bet ku- 
riam ontiniam mokslui. Teologija kaip ontinis mokslas turi prieš 
akisjaisavąesinį, jos Positum, — ji kuriasi tik šiojo pagrindu. Tiesa, 
teologijos pozityvumas nėra „krikščionybė“ kaip pasaulinės istori- 
jos įvykis, nes juk pati teologija šiam įvykiui priklauso: šia prasme 
nei teologijos apibrėžimo, nei jos turinio negali kurti religijų isto- 
rikas. Teologijos Positum taip pat nėra „visuotinėje istorijoje be- 
sireiškianti krikščioniškoji savimonė“““, nes teologija pirmiausia 
priklauso tai sferai, kurios dėka „toks reiškinys kaip krikščionybė 
apskritai gali egzistuoti “*?. Kitaip tariant, teologijos moksliškumas 
nekyla paprasčiausiai iš istorinio-kultūrinio krikščionybės fakto. Jo 
pagrindo reikia ieškoti kitur. Čia Heideggeris pateikia tokį preli- 
minarųapibrėžimą: „Teologija yra konceptualus mokslas, tiriantis 
tai, kas vienintelis padaro iš krikščionybės pirmapradiškai isto- 
rišką įvykį, t. y. mokslas to, ką mes vadiname krikščioniškumu“??. 
Toks yra Positum, suteikiantis teologijai pirmąją jos „formą“ - ne 
krikščionybė (Christentum), bet krikščioniškumas ( Christlichkeit). 


27 Ibid., s. 264. 

28 Wegmarken, s. 52. 
29 Ibid. 

30 Ibid. 

Ši sąvoka, Christlichkeit, nėra sukurta Heideggerio. Randama jau 
Kierkegaard'o raštuose, ji sudaro centrinį šveicarų biblisto ir teo- 
logo Franzo Overbecko veikalo Über die Christlichkeit unserer heu- 
tigen Theologie objektą. Būtent šį veikalą Heideggeris mini 1970 m., 
pristatinėdamas 1927-ųjų pranešimo publikaciją". Įkvėptas savo 
liuteroniškojo tikėjimo ir šv. Pauliaus laiškų**, Overbeckas įžvelgė 
krikščioniškoje istorijoje dvejopą antinomiją. Pirmoji priešino 
evangelinius bei pastoracinius apaštalų laikų raštus ir teologinius 
patristinio laikotarpio, ypač Klemenso Aleksandriečio ir Origeno, 
veikalus. Apaštaliniai raštai, tvirtino Overbeckas, yra įkvėpti tik 
pirmųjų krikščionių bendruomenių kristiškojo (christigue) nu- 
sistatymo, o Tėvų veikalai jau yra apsikrėtę svetimu šiam nusis- 
tatymui graikišku ir lotynišku konceptualumu. Tuo remdamasis, 
Overbeckas išvedė antrąją antinomiją, priešinančią pirmosios 
krikščionybės eschatologiškumą ir įvairias „istorinės krikščiony- 
bės“ apraiškas, kurios tėra tik laipsniškų ir blyškių krikščioniško 
tikėjimo kultūrinių prisitaikymų pėdsakai. Christlichkeit sąvoka įve- 
dama tam, kad būtų galima atskirti pirmąjį, tobulai autentišką evan- 
gelinio skelbimo įkvėpį nuo lėto tikėjimo iškraipymo proceso”. 
Taigi prasminė sfera, kurią perima Heideggeris, yra tokia: krikš- 
čioniškasis tikėjimas tegali būti nuostata, visiškai nepaliesta jokio 

31 Ibid., s. 46. 

32 Žr. E. Overbeck, Über die Auffassung des Streits des Paulus mit Petrus in 
Antiochien (Gal. 2,11 ff) bei den Kirchenvūtern, Darmstadt: Wissenschaft- 
liche Buchgesellschaft, 1968 (1-as leid. Bale, 1877). 

33 E. Overbeck, Über die Christlichkeit unserer heutigen Theologie, Leipzig: 
E. W. Fritzsch, 1873, ypač p. 6-7. Žr. to paties autoriaus ir ta pačia tema 
Studien sur Geschichte der alten Kirche, Schloss-Chemnitz, E. Schmeintzner, 
1875; Über die Anfänge der Kirchengeschichts-schreibung, Basel, 1892, pakart. 
leid. Darmstadt, Wissenschaftliche Buchgesellschaft, 1965; Christentum 
und Kultur. Gedanken und Anmerkungen zur modernen Theologie, 
Wissenschaftliche Buchgesellschaft (in Basel, Benno Schwabe & Co, 


1919), 1963. 

graikų-romėnų konceptualumo. Tačiau kodėl? Nes „tikėjimas yra 
Dasein egzistencijos būdas““*. Tai reiškia, kad tikėjimas kyla ne 
iš egzistencialinės analitikos, bet iš sferos, kuri Dasein galimybės 
horizonte apsireiškia per tai, kuo yra tikima. Tai iryra svarbiausia. 
Dar Būtyje ir laike Heideggeris priminė įspėjamą Liuterio pavyzdį, 
vėlaktualų mūsų dienomis, kai teologija išgyvena savo „pagrindų 
krizę““?. Lygiai kaip matematikai, fizikai, biologijai ir istoriniams 
mokslams, teologijai nuo šiol yra privalu iš naujo įvertinti savo 
pagrindines sąvokas. Šiandien ji „ieško tokio žmogaus buvimo 
santykyje su Dievu paaiškinimo, kuris būtų giliau įsišaknijęs pa- 
čiame tikėjime, be išlygų sektų vien juo ir jame užsivertų. Iš lėto 
ji vėl pradeda suprasti Liuterio įžvalgą apie tai, kad jos turima 
dogmų sistema remiasi „pagrindu, kuris kilo visai ne iš tikėjimui 
būdingų svarstymų, kad ant šio „pagrindo“ statoma konceptinė 
sistema yra ne tik nepakankama teologinei problematikai reikšti, 
bet ją užgožia ir ją iškreipia“. Iki šiol teologija save suvokė ir 
plėtojosi visiškai ne kaip tikėjimo mokslas, bet tik vardan tikė- 
jimo, kaip žmogaus ir Dievo mokslas. Todėl ji buvo plėtojama jos 
pačios esmės nuošalėje ir buvo plačiai uzurpuota: „Remdamasi 
antikiniu (žmogaus kaip animal rationale) apibrėžimu, krikščio- 
niškoji-teologiškoji antropologija iš tiesų rūpinasi tik ta būtybe, 
kurią mes vadiname Žmogumi“??. 

Tokiu būdu Heideggeris ryžtingai nusigręžia nuo visų mąs- 
tymo tradicijų, kurios suvokia žmogų kaip tam tikrą „esmę“: 
pirmiausia nuo Aristotelio ir Viduramžių mąstytojų „animal 


34 Wegmarken, s. 52. 

35 „Tikrasis mokslinis judesys įvyksta tuomet, kai mokslai pakankamai radi- 
kaliai peržiūri jų pagrindines sąvokas [ ... ]. Iki kokio lygmens mokslas yra 
pajėgus priimti savo pagrindinių sąvokų krizę - štai kas nustato mokslo 
pasiektą lygį, Sein und Zeit, $3, $. 9. 

36 Ibid.,s. 10. 

37 Ibid., §10, s. 48-49. 

rationale“; taip pat - nuo teologinės žmogaus kaip „Dievo pa- 
veikslo“ sampratos**. Šios esmės, įvesdamos į mąstymo lauką 
tokius konceptinius polius kaip „kūnas-siela“, „nuodėmė-malonė“, 
„prigimtis-antgamtė“, neatspindi žmogaus vienybės fenomeno. 
Žinoma, Dasein analitika nesiūlo nuo šiol visiškai nekelti žmo- 
gaus priklausomybės nuo prigimties klausimo, bet pastarasis turi 
būti sprendžiamas „fakticiškumo“, kaip pirmapradžio žmogaus 
elemento, lygmeniu: „Dasein fakto faktualumą, kuriuo kiekvieną 
kartą būva bet kuris Dasein, mes vadiname jo fakticiškumu“??. 
Taigi Dasein sąvoka nesiekia kelti naujos filosofinės antropolo- 
gijos. Šios disciplinos vaidmuo filosofijos istorijoje visada buvo 
„neaiškus ir svyruojantis“, o šiandien ji yra paversta „kažkokiu 
sąvartynu, kuriame yra paliekamos visos esminės filosofinės 
problemos“*?. Dasein sąvoka veikiau nurodo tokį santykį su sa- 
vimi, kuris drauge jau yra santykis su būtimi: „Tai, kas jį [Dasein] 
ontiškai išskiria [iš kitų būtybių], yra tai, kad savo būtyje jis yra 
nukreiptas į savo būtį '*!. Šis santykis yra atviras, atvirybė būčiai, 
ir jis nulemia pasaulio kaip galimybių visumos suvokimą. Čia 
esantis žmogus yra tai, kas išsako būtį pačiai būčiai diktuojant, 
būtį, kuri neturi ego, yra atvira apreiškimo galimybei ir tam, ką 
apreiškimas duoda tikėti. 

O anot krikščionių tikėjimo, tai, kas yra duota tikėti, yra Kris- 
tus, „Nukryžiuotasis Dievas“: toks yra esinys, „pirmapradiškai 
apreikštas tikėjimui ir tik jam vienam“. Dar gerokai prieš įsigalint 
„Kryžiaus teologijoms““?, Heideggeris jau vadina Dievą „Nukry- 
žiuotuoju“. „Krikščioniškame“ tikėjime būtent „Kristus“ sudaro 


38 Ibid., s. 49. 

39 „Die Tatsachlichkeit des Faktums Dasein, als welches jeweilig jedes Dasein 
ist, nennen wir seine Faktizitat“, Sein und Zeit, $12, s. 56. 

40 Wegmarken, s. 52. 

41 Sein und Zeit, s. 4. 

42 Žr. ypač J. Moltmann, Le Dieu crucifié, Paris: Cerf, 1978. 

Apreiškimą, todėl ir teologija turi plėtotis būtent iš čia, kaip iš 
savo pirmapradžio taško. Įkvėptas Liuterio raštų**, Heideggeris 
reikalauja iš teologijos dvigubo žingsnio: ji turinti tapti vien tik 
Kristologija, o pati Kristologija turinti būti vien tik Kryžiaus kalba, 
Staurologija. Santykis tarp tikėjimo ir Kryžiaus susikuria per 
Kristų, o Kristaus dievystė yra apreikšta per Kryžių. Remdamasi 
Liuterio pozicija, teologija, pagal Heideggerį, turinti tapti tuo, 
kuo tapti yra pašaukta - „Kryžiaus teologija“. Krikščioniškasis 
apreiškimas kaip toks niekada negali būti perteiktas tiesiog 
perduodant žinias apie tam tikrus praeities ar dabarties įvy- 
kius: jis gali būti „suvoktas“ ir perteiktas tik savo pirmapradėje 
vietoje - tikėjime. Tokiu būdu Heideggeris subtiliai pažymi 
Apreiškimo ir tikinčiojo vienlaikiškumą: „Šis (Apreiškimo) 
perteikimas mus padaro Apreiškimo įvykio dalyviais, t. y. daly- 
viais to, kas Apreiškime yra apreikšta“**. Vokišką žodį, kuriuo 
yra išreiškiamas šis „dalyvavimas“, Heideggeris vartoja dviguba 
prasme: Teil-nehmen (įsitraukti, „įsidalinti“) ir Teil-haben (jau- 
būti-įtrauktam, „dalyvauti“). Taip yra nurodomas tikinčiojo ir 
Apreiškimo vienlaikiškumą talpinantis gestas - jame skleidžiasi 
ir žmogaus polinkis Dievop (žmogus įsitraukia), ir Dievo veiks- 
mas, ankstesnis už pirmąjį, apreiškiantis žmogaus esybę jam 
pačiam (žmogus „dalyvauja“ ). 

Iš čia žodžio „atgimimas“ vartosena: „Tikrąja egzistencine 
prasme, tikėjimas = atgimimas. Atgimimas [...] yra čia-būties 
istorinio egzistavimo būdas, tikintis būtent į tą istoriją, kuri pra- 
sideda su Apreiškimo įvykiu“. „Atgimimo“ tema yra Heideggerio 
paimta iš Evangelijos pagal Joną 3-i0 skyriaus. Kalbėdamasis su 
Nikodemu, Jėzus pristato tikėjimą kaip nuostatą, pranokstančią 
betkokį žmogaus sąlygotumą, ir būtent senatvę. Į senio klausimą: 


43 Žr. šios knygos §12, 3. 
44 Wegmarken, s. 53. 

„Kaip gali atgimti žmogus, būdamas nebejaunas? Argi jis gali antrą 
kartą įeiti į savo motinos įsčias?“, Jėzus atsako: „Niekas negali 
atgimti, nebent tik per Vandenį ir Dvasią. Dvasia pučia kur nori, 
ir tu jos ošimą girdi““*. Tai, kad tikėjimas yra atgimimas, nurodo 
į žmogiškojo egzistavimo atsivėrimo Apreiškimui radikalumą. 
Sučiuptas tikėjime ir tikėjimu, taip egzistuojantis žmogus visada 
tiki galimybe egzistuoti kaip tikintysis; jis „nežino“ kokiu nors teo- 
riniu žinojimu, bet visada tik „tiki“, niekada neapleisdamas tikėji- 
mui būdingos nuostatos: „Tikėjimas visada save suvokia tik kaip 
tikintis“**. Šis teiginys nėra tautologinis. Jis nurodo, kaip funda- 
mentaliai tikintysis yra įtrauktas į tai, į ką jis tiki: jis sau nepalieka 
nė mažiausios galimybės apsispręsti kitur, nei tame lygmenyje, 
kuris jam įkvepia jo egzistenciją. Galiausiai „dalyvavimas“ reiškia, 
kad tikėjimas yra ne tik tai, kame yra apreikštas Išgelbėjimo įvy- 
kis, bet jis pats yra šis įvykis. Kai krikščionis tiki į nukryžiuotojo 
Dievo įvykį, jis patiria naują buvimo būdą - atgimimą, jis pats yra 
Apreiškimo šiandienai įvykis. Iš čia kyla šis darnus tikėjimo api- 
brėžimas: „Tikėti — tai egzistuoti tikinčiame į apreikštąją istoriją 
supratime, t. y. egzistuoti išsipildant kartu su Nukryžiuotuoju““". 
Tik tikėjimo ribose, o ne kreipdamasi į „kokią nors grynai racio- 
nalią mokslų sistemą“, teologija gali ir privalo moksliškai tema- 
tizuoti tikėjimą. 
2. Teologija kaip „istorinis-sisteminis-praktinis“ mokslas 

Mūsų nagrinėjamame pranešime Heideggeris iš esmės nespren- 


džia klausimo, ar teologija apkritai yra „mokslas“, nors šis klau- 
simas ir sudaro „centrinę problemą“*?. Jau minėtame 1928 m. 


45 Jn 3,1-8. 

rugpjūčio 8 d. laiške Elisabethai Blochmann Heideggeris pasi- 
sako negatyviai: „Aš asmeniškai esu įsitikinęs, kad teologija nėra 
mokslas, tačiau aš dar negaliu to efektyviai parodyti“““. Įrodymas 
reikalautų naujo pačios mokslo sąvokos svarstymo, nes, „kalbant 
metafiziškai, tėra tik vienas mokslas“?!. 

Taigi teologijos moksliškumas nėra gvildenamas remiantis ben- 
dra mokslinių disciplinų sistema, bet tik pačioje tikėjimo objek- 
tyvacijos akto plotmėje. Tvirtinimą, kad teologija yra „tikėjimo 
mokslas“, reikia suprasti ketveriopai. 

1. Teologija „yra to, kas atskleista tikėjime, t. y. to, kuo tikima, 
mokslas“?*. Ji turi reikalo su dalykų, gaunamų per tikėjimą, turiniu, 
su tuo, kuo yra tikima - su „Nukryžiuotuoju Dievu“. 2. Teologija yra 

„vienu metu ir paties tikinčiojo elgsenos, ir tikėjiškumo mokslas“. 

Šis teologijos aspektas pabrėžia jau ne tikėjimo turinį, bet tikėjimo 
aktą. Tačiau nors tikėjimo aktas skiriasi nuo tikėjimo turinio, jis 
pastarajam priklauso: „Kaip tikinčiojo elgsena, tikėjimas pats 
yra tikimas, [...] jis pats priklauso tam,kuo yra tikima“. Toks yra 
„tikėjiškumas“, susidarantis per tikėjimo turinį ir aktą. 3. Teologija 
nėra išoriška tikėjimo turiniui ir aktui: „Ji pati trykšta iš tikėjimo", 
ji priklauso tikėjimo vyksmui, sudarančiam jos kilmę. 4. Pagaliau 
teologija yra tikėjimo mokslas tuo, kad ji „savo ruožtu padeda 
susidaryti tikėjiškumui““*. 

Remdamasis šiomis keturiomis pamatinėmis prielaidomis, 
Heideggeris daro keletą išvadų. 1. Pirmiausia, apie teologijos 
ryšį su istorija. Kadangi tikėjimas, kaip Dasein buvimo būdas, 
yra visada-jau istorialus (geschichtlich), teologija, kaip tikėjimo 
mokslas, yra „istoriškas mokslas“ (historische Wissenschaft), 


so Correspondance avec Elisabeth Blochmann, s. 25. 

tačiau — „savitu būdu“. Dirbdama su istorialiniu esiniu, teolo- 
gija būtinai yra ir hermeneutika. Tačiau ji yra tokia hermeneu- 
tika, į kurią ji pati, dėl ją grindžiančio tikėjimo pobūdžio, yra 

įtraukta. Ji neužsiima jai išorinio istorialinio esinio aiškinimu, 
ji yra „konceptualus tikinčios egzistencijos savi-aiškinimasis“??. 
Ši ypatingos rūšies hermeneutika yra nukreipta į su tikėjimu su- 
derintą tikslą — „išaiškinti krikščioniškąjį įvykį ““. Tačiau, jeigu 

tikėjimas nėra vien šūksnis, bet reikalauja būti reiškiamas kalba, 
kyla klausimas: kokios rūšies konceptualumas galėtų jam tikti? 

Kaip išvengti krikščioniškosios, ypač patristinės ir viduramžiškos, 
minties likimo, kuriame Overbeckas, kartu su kitais protestantų 

mąstytojais, įžvelgė pirmapradžio tikėjimo iškraipymą? Tikroji 

teologijos vieta tegali būti „patsai egzistuoti“. Tik joje būdama, 
teologija gali pasitarnauti „tikinčiajai egzistencijai“. Ji neturi klai- 
džioti tarp įvairiausių galimų tikėjimo pagrindimo aktų, kurie esą 
padarytų tikėjimą priimtiną netikinčiojo akyse; jai labiau reikia 

rūpintis, kad „tikėjimas taptų dar sunkesnis, t. y. kad taptų dar aki- 
vaizdžiau, jog |... ] tikėjiškumo įgauti tegalima tik per tikėjimą “7. 
Iš tikėjimo į tikėjimą, per tikėjiškumą ir tik į jį... 

2. Plaukia antroji išvada - apie teologijos, kaip istoriško mokslo, 
galimybę būti sisteminei. Susiduriama su tokia problema: kaip 
mokslas, privalantis likti griežtai ištikimas jo istorialiniam po- 
zityvumui, galėtų susiderinti su sistemiškumo reikalavimu, 
būdingu bet kuriam mokslui? Jeigu teologijos objektas yra ti- 
kinčio „egzistuoti“ išaiškinimas ir at-skleidimas, teologija pri- 
valės remtis išimtinai tik iš jos pačios kylančiomis sąvokomis: 
„Tokios teologijos uždavinys bus juo tikriau ir juo tyriau įgy- 
vendintas, juo betarpiškiau ji pajėgs įvaldyti sąvokas ir sąvokų 
grupes, išreiškiančias jos objektyvuojamo esinio buvimo rūšį ir 

55 „„.. begriffiche Selbstinterpretation der glaubigen Existenz“ ibid., s. 56. 
s6 Ibid. 
s7 Ibid. 

turinį“?*. Tokiu būdu teologijos sistemiškumui nereikia „jokios 
filosofijos“: jis nėra sistemiškumas ta prasme, kad siektų „kurti 
sistemą“, bet ta, kad kyla iš pačios intymiausios teologijos buvei- 
nės — iš tikėjimo ovoTnua. Krikščioniškosios teologijos atveju, 
istorialumas ir sistemiškumas nėra vienas kitam priešingi; jų sude- 
rinamumas kyla iš „Apreiškimo įvykio“, iš Kryžiaus, laikiškumo“?. 
Žodis „sistema“ čia keičia prasmę: jis jau nebereiškia istorijos įka- 
linimo kokioje nors abstrakčioje „logijoje“, bet griežtą artumą tam, 
kas vyksta per tikėjimą ir tikėjime. Nepriklausanti jokiai filosofinei 
sistemai ir ištikima tik jai būdingam moksliškumui, teologija bus 
tik dar labiau „filosofinė“““. 

Teologija yra tuo pačiu metu ir istoriškas, ir sisteminis moks- 
las, o tai reikalauja įvairių „teologinių disciplinų“ - egzegezės, 
Bažnyčios istorijos, dogmų istorijos. Tačiau, nors šios disciplinos 
yra traktuojamos kaip „istorinės teologijos“, su istorija jos palaiko 
tik ribotą ryšį. Kiekviena iš šių disciplinų siejasi su jų objekto is- 
torialumu tik per sisteminę teologiją. 

3. Trečioji išvada - būdama istoriška ir sisteminė, teologija 
drauge yra ir „praktinis mokslas“. Sąvoka „praktinis“ čia nereiš- 
kia kokio nors pastoracinio fundamentinės teologijos taikymo. 
Ji reiškia, kad tai, ką teologija „žino“, jau visada glūdi tame, ką ji 
daro- liturgijoje, katechezėje, homilijose. Todėl teologijos mokslo 
praktiškumas taip pat priklauso jo esmei. 


Trilypis teologijos - kaip istoriško-sisteminio-praktiško — 
mokslo apibūdinimas turi būti suvokiamas lyg uždaras ratas: 
„Teologija yra sistemiška tik tada, kai ji yra istoriška- praktiška. Ji yra 
istoriška tik tada, kai yra sistemiška-praktiška. Praktiška teologija 


8 Ibid., s. 58. 
s9 Ibid., s. 56. 
6o Ibid., s. 58. 

yra tik tada, kai ji yra sistemiška-istoriška“*!. Teologinių disciplinų 
vienybė bei jos pagrindas negali būti atskleisti, jeigu teologija 
yra apibrėžiama remiantis etimologine prasme, kaip „mokslas 
apie Dievą“. Šis posakis labiau tinka metafiziškajam graikiškajam 
Dievo pažinimui įvardyti. Tuo tarpu krikščionių teologijos kilmė 
ir jai būdingas pozityvumas glūdi ne šio tipo pažinime, o tikėjime 
į nukryžiuotąjį Dievą. Jos disciplininė vienybė negali būti su- 
prasta nei tada, kai mąstymo laukas yra išplečiamas iki klausimo 
apie „Dievo kaip tokio ir žmogaus kaip tokio santykį“, nei tada, 
kai teologija yra laikoma dieviškumo bei religiškumo žmogiš- 
kųjų patirčių mokslu. Šiais trimis atvejais teologijai yra taikomi 
jai svetimi kriterijai, pasiskolinti iš kitų mokslų: arba metafiziniai 
kriterijai, įkvėpti graikų minties, arba istoriniai-filosofiniai krite- 
rijai, būdingi XIX a. paplitusiai „religijos filosofijai“, arba objek- 
tyvacijos kriterijai, paimti iš humanitarinių mokslų. Nebūdama 
nei filosofine teologija, nei religijos filosofija, nei religijos psichologija, 
krikščioniškoji teologija yra pirmiausia pagrįsta tikėjimu ir tik iš 
tikėjimo semiasi jai savą metodologiją. Šia prasme ji yra „visiškai 
autonominis ontinis mokslas““?. Čia pat kyla klausimas, kam jai 
reikalinga filosofija. 


. Filosofija kaip „ontologinė pataisa“ 


Tikėjimui filosofijos nereikia. Jos reikalauja teologija - mokslas, 
kylantis tikėjime ir iš tikėjimo. Teologijai reikia filosofijos ne tam, 
kad atsiskleistų jos Positum, krikščioniškumas, bet kad būtų „pa- 
taisytos“ pamatinės jos vartojamos sąvokos. Ką tai reiškia? 
Teologijai jos konceptualumo problema iš tiesų yra esminė. 
Heideggeris nesvarsto, kokių sąlygų reikia, kad objektas „Dievas“ 


„Systematisch ist die Theologie nur, wenn sie historisch-praktisch ist. Histo- 
risch ist die Theologie nur, wenn sie systematisch-praktisch ist. Praktisch 
ist die Theologie nur, wenn sie systematisch-historisch ist“, ibid., s. 59. 


62 Ibid., s. 61. 

įgautų galimybę būti tinkamai konceptualiai išreikštas; tokie svars- 
tymai yra būdingi tradicinei metafizikai, kuri Būtyje ir Laike buvo 
atmesta. Heideggeris ieško teologijai to, ko ji pati šaukiasi - tokio 
konceptualumo, kuris būtų tinkamas jos pačios dalykui — tikėji- 
mui - reikšti. Tačiau kaip įgyvendinti šią programą, žinant, kad 
tai, ką yra norima konceptualiai suvokti, yra būtent tokiu būdu 
nesuvokiamas dalykas: jis yra „iš esmės nesuvokiamasis“ (wesen- 
haft Unbegreifliche““ )? Ar teologija turi save pasmerkti tylai? Bet 
kaipgi visiškas nebylumas galėtų pateisinti ir išlaikyti šį „nesu- 
vokiamąjį ? Vienintelė išeitis - atskleisti nesuvokiamąjį per tokį 
konceptualumą, kuris griežtai derėtų su jo nesuvokiamybe. Šiame 
kelyje sąvoka turi prieiti „iki jos pačios ribų““*. Čia ir išnyra san- 
tykis su filosofija. Jeigu įprastos teologijos sąvokos negali būti 
suprantamos kitaip, kaip tik išimtinai remiantis tikėjimu, reikia 
prisiminti, tvirtina Heideggeris, kad kiekvienas esinys visada jau 
yra suvoktas dar prieš-konceptiniame supratime: „Visos pamatinės 
teologinės sąvokos būtinai talpina savyje būties supratimą, kurį 
žmogiškasis Dasein kaip toks turi iš savęs paties, paprasčiausiai 
egzistuodamas““? . Žinoma, būdamas „atgimimas“ tikėjimas kaip 
toks negali gauti iš ontologijos nė menkiausios atramos. Tačiau 
šis atgimimas remiasi buvimo plotme, būdinga bet kokiai egzis- 
tencijai, ir ši plotmė yra „iki-tikinti“ Kyla lemiamas klausimas: 
koks ryšys jungia „iki-tikinčią“ ir „tikinčią“ plotmes? Tikinčioje 
egzistencijoje iki-tikinti egzistencija yra „pranokta“ (aufgeho- 
ben). Bet: „Pranokta reiškia ne pašalinta, bet įimta naujame kūri- 
nyje, jame išlaikyta ir išsaugota“““; „Praaugti reiškia ne atstumti, 
bet turėti nauju būdu““?. Filosofija atskleidžia teologinių sąvokų 


63 Ibid., s. 62. 
64 Ibid. 
65 Ibid., s. 63. 
66 Ibid. 
67 Ibid. 

iki-krikščionišką turinį, kuris yra neišvengiamai ontologinis. 
„Riba“, apie kurią kalbama, skiria teologinių sąvokų iki-krikščio- 
nišką ir tikėjimo turinius. 

Heideggeris iliustruoja santykį tarp iki-krikščioniškųjų ir teo- 
loginių sąvokų, pateikdamas „kaltės“ ir „nuodėmės“ pavyzdį: „nuo- 
dėmės“ interpretacija reikalauja grįžti prie „kaltės“ sąvokos. Tik 
ne todėl, kad „nuodėmė“ turėtų būti išvedama iš „kaltės“! — šiuo 
atveju filosofija dar laikytų teologiją „už pavadėlio“. Prie kaltės 
sąvokos reikia grįžti tam, kad būtų atskleista ontologinė teolo- 
ginės nuodėmės sąvokos sąranga. 58-as Būties ir laiko paragra- 
fas padeda tai suprasti. Kad ir koks būtų žmogaus egzistavimo 
būdas - krikščioniškas ar ne, - jis priklauso nuo ontologinės vi- 
sada-čia-jau esančios struktūros, kurią Heideggeris vadina „būti- 
kaltėje“ (Schuldigsein). Šis posakis nereiškia nė vieno iš įprastinių 
kaltės suvokimų: nei „būti prasižengusiam“ (Schulden haben), nu- 
kreiptam į santykį su kitu žmogumi, nei „čia to ir to kaltė“ (Schuld 
sein an), žyminčio moralinės nuostatos laužymą“?. Jis reiškia ne 
tokių kalčių aktus, bet struktūrą, kuri šiuos aktus padaro galimus: 
„Tik todėl, kad, kildamas savo būtyje, Dasein yra kaltėje ir kad, 
kaip išmestasis, jis pats stengiasi užsilaikyti savo kritime, yra ga- 
lima moralinė sąžinė“. Dasein renkantis tam tikrą egzistencijos 
galimybę, „visada lieka kokia nors kita, apleista galimybė, kuria 
Dasein, save egzistenciškai projektuodamas, nėra“. „Būti-kaltėje“ 
yra pirmapradė ontologinė struktūra, kuri liepia Dasein stengtis 
„įsiklausyti į jam iš tiesų savos egzistencijos galimybę“? ir „matytis- 
aiškiai-sąžinėje“"?. 


68 Ibid., s. 64. 
69 Sein und Zeit, $58, s. 281 ir 282. 
70 Ibid., s. 286. 
2 Ibid., s. 285. 
72 Ibid., s. 287. 
73 Ibid., s. 288. 

Dasein analitika leidžia atskleisti nuodėmės sąvokos teologinį 
matmenį būtent kaip teologinį. Nors akivaizdu, kad „nuodėmės 
sąvoka nėra paprasčiausiai išvesta iš ontologinės kaltės sąvokos“, 
pastaroji „ontologiškai atskleidžia būtent tą būties sektorių, ku- 
riame nuodėmės sąvoka yra egzistenciškai tapusi įmanoma. Todėl 
nuodėmei kaltė yra lyg formali norma“?*. Čia pasirodo filosofi- 
jos kaip „taisytojos“ funkcija. Filosofija, žinoma, gali likti savimi, 
„šios taisymo funkcijos neatlikdama“"?. Ji netgi neturi įgaliojimo 
daryti kokią nors įtaką teologinėms sąvokoms bei sistemoms. 
„Pataisymas“ vyksta, tvirtina Heideggeris, tik per „formalią nuo- 
rodą“ (formal anzeigende). Ką tai reiškia? Dėl savo formalumo, 
nuoroda neturi nieko bendro su turinio vertinimu. Ji tik nurodo 
procedūrą, per kurią turiniai yra palydimi, privedami prie ribinės 
jų pačių galimybės. Taip suprasta, „formalioji ontologinės sąvokos 
nuoroda ne sukausto, bet atvirkščiai - išlaisvina“7“: gavęs formalią 
savo ontologinių ribų nuorodą, teologinis konceptualumas gali 
kurtis atsižvelgdamas vien tik į tikėjiškumą. 

Taigi ryšys tarp filosofijos ir teologijos pasirodo esantis labai 
nežymus: filosofijai apskritai šio ryšio nereikia; ji ne tik kad vėl 
netampa teologijos „tarnaite“, bet netgi atsikrato teologijos, ją 
kritiškai siųsdama link ją vieną atitinkančio konceptualumo. Vis 
dėlto Heideggerio įvesta prieštara gali stebinti. Viena vertus, fi- 
losofija, kaip ontologinė pataisa, teologiją išlaisvina. Bet kita ver- 
tus, - filosofijos / teologijos santykis, skelbia Heideggeris, yra 
visada ir būtinai pagrįstas priešiškumu: „Šis ypatingas santykis 
ne tik nepašalina, bet būtent puoselėja tai, kad tikėjimas, savo 
intymiausioje zonoje, kaip specifinė egzistencinė galimybė, yra 
mirtinas priešas tos egzistencinės formos, kuri iš esmės yra būdinga 
filosofijai ir kuri yra linkusi į ekstremalų keitimąsi. Priešiškumas 


74 Wegmarken, s. 65. 
75 Ibid., s. 66. 
76 Ibid. 

yra paprasčiausiai tokio laipsnio, kad filosofija netgi nėra linkusi 
norėti kovoti su šiuo mirtinu priešu". Kur glūdi tokio priešiš- 
kumo motyvai ir kaip juos suprasti? 


Pirmasis iš klausimų 


Mes vadovausimės pirmuoju paskaitų ciklo Įvadas į metafiziką sky- 
riumi, pavadintu Pamatinis metafizikos klausimas. Skaitytas 1935 m., 
šis ciklas yra artimas 1927 m. pranešimui dėl dviejų priežasčių: jis iš 
naujo sistemiškai apmąsto biblinio tikėjimo ir filosofijos santykių 
problemą ir pabrėžia jų nesuderinamumą. „Pats pirmapradiškiau- 
sias“, pats „plačiausias“ ir pats „giliausias“ klausimas“, kurį pateikia 
filosofija, skelbia Heideggeris, yra šis: „Kodėl yra esinys, o ne vei- 
kiauniekis?“ Tai pats plačiausias klausimas, nes jis liečia „esinį kaip 
tokį savo visumoje“, o ne vien tik prieš mus esančių būtybių sumą. 
Jis yra pats giliausias, nes jima esinio pagrindimo problemą, klaus- 
damas ar, galvojant apie esinį, reikia kalbėti apie Ur-grund (pir- 
mapradį pagrindą) ar apie Ab-grund (bedugnę, lyg pagrindą be 
dugno) ar dargi apie Un-Grund (pseudo-pagrindą). Šis klausimas 
yra pirmapradis, nes „metasi ieškoti savo paties kodėl“7?: klausti 
„kodėl?“ pirmapradiškai - tai visada klausti „kodėl yra kodėl?“ ir 
tuo pačiu įeiti į klausimą apie patį klausiantįjį. Bet koks klausimas 
remiasi šiuo pastaruoju klausimu, „visų klausimų klausimu“, kuris, 
pamiršdamas bet kokią savisaugą, puola į savo paties viražus. 


„ Arba - arba 


Būtent šiuo požiūriu Heideggeris siekia atskleisti biblinio ap- 
reiškimo bei juo besiremiančio žmogaus specifiką: „Tas, kuriam 
Biblija yra dieviškasis apreiškimas ir dieviškoji tiesa, jau iš anksto, 


77 Ibid. 
78 Einführung in die Metaphysik, Tübingen: Niemeyer, 1953, s. 2-3. 
79 Ibid., s. 4. 


Trilypė tematika 


dar prieš įeidamas į bet kokį klausimo ,kodėl yra esinys, o ne vei- 
kiau niekis? klausinėjimą, turi tokį atsakymą: esinys, jeigu tik jis 
pats nėra Dievas, yra Dievo sukurtas“*?. Toks apreiškimas nėra 
metafizinio klausinėjimo lygmenyje, „jis neturi jokio ryšio su pa- 
teikiamu klausimu“*!. Radikalus pasakymas „jokio ryšio“ yra vis 
dėlto kitame sakinyje sušvelnintas žodžiu „žinoma“: „Tasai, kuris 
laikosi tokio tikėjimo, žinoma, gali kažkokiu būdu sekti mūsų klau- 
simo klausinėjimą ir jame dalyvauti“**. Kaip suprasti šį „kažkokiu 
būdu“ (in gewisser Weise)? 

Pirmiausia negatyviai. Dėl savo tikėjimo ir jo teikiamo sau- 
gumo tikintysis negali būties klausimo klausti „autentiškai“; jis, 
žinoma, gali dalyvauti šiame klausime, bet tik paviršutiniškai, 
„tarsi“ (als ob) jis būtų filosofas. Jis tegali tik laikinai sustabdyti, 


80 Ibid., s. 5. Po ketverių metų, 1939-aisiais parašytame tekste apie Europietiš- 
kąjį nihilizmą Heideggeris ne be ironijos skelbs: „Taipjau atrodo iš tiesų, 
kad nuo to laiko, kai klausimas buvo iškeltas, jis buvo lyg iš tolo krikščio- 
nybės ir išspręstas, kad pats klausimas buvo panašiai nustumtas į šalį, ir tai 
buvo padaryta lyg iš aukštai remiantis tokia instancija, kuri yra laikoma iš 
esmės viršesne už žmogiškus svarstymus ir klaidžiojimus. Biblinis apreiš- 
kimas, kuris, kaip pats teigia,yra palaikomas dieviškojo įkvėpimo, moko, 
kad esinys esą buvo sukurtas Dievo, asmeninio kūrėjo, kuris jį saugo ir jį 
valdo. Dėl šios apreikštosios tiesos, kurią Bažnyčios doktrina yra paskel- 
busi absoliučiai privaloma, klausimas apie tai, kas yra esinys, tapo nerei- 
kalingas. Esinio būtis paaiškinama tuo, kad Dievas ją sukūrė ( omne ens 
est ens creatum). Jeigu po to žmogiškasis pažinimas dar norėtų skverbtis 
į esinio tiesą, vienintelis patikimas kelias, kuris jam dar lieka, yra su- 
telkti ir uoliai saugoti apreikštąją doktriną, kurią perduoti buvo patikėta 
Bažnyčios mokytojams. Tiesa, tikriausia šia žodžio prasme, yra pertei- 
kiamatik per mokytojų doktriną. Tiesą iš esmės charakterizuoja jos, kaip 
„doktrinos' pobūdis. Būtent ant šios doctrina pagrindų buvo pastatytas 
Viduramžių pasaulis ir plėtojosi jo istorija“, Nietzsche 11, Pfullingen: Neske, 
1961, S. 131—132. 

81 Einfūhrung in die Metaphysik, s. 6. 

82 Ibid., s. 5 (kursyvas mūsų). 

lyg patalpinti į skliaustelius savo, kaip tikinčiojo, nuostatą ir, ge- 
riausiu atveju, priimti netikėjimo riziką. Alternatyva aiški: arba 
yra tikima į Dievą kūrėją, arba yra klausiama, kodėl yra esinys, 
o ne niekis. Tarp nuoširdaus tikėjimo ir tikro klausinėjimo reikia 
pasirinkti. Bet šis pasirinkimas bus autentiškas tik tada, kai jis bus 
aiškiai atsivėręs abiem tarpusavy nesuderinamoms galimybėms. 
Renė Charas savo lankytojams sakydavo: „Jūs esate įbridę į poeziją 
iki kulkšnių. Poetas yra visiškai joje paskendęs“. Jeanas Beaufret 
komentuoja: „Kaip ir Heideggeris filosofijoje““?. Tikintysis, jei 
tik jis ryžtasi tinkamai užduoti būties klausimą ir tuo pačiu pa- 
kilti virš tikėjimo teikiamo „patogumo“, turi iškart mąstyti neti- 
kėjimo galim ybėje. 

Po to - pozityviai. Heideggeris rašo: „Klausiantis mąstymas, 
žinoma, gali puoselėti pasaulį, kuris būtų patiriamas krikščioniš- 
kai,t. y. tikėjimo pasaulį, ir toks puoselėjimas yra teologija“**. Čia 
Heideggeris lieka griežtai ištikimas pranešime Fenomenologija ir 
teologija išdėstytiems argumentams: teologija visada remiasi savo 
pradiniu tašku - tikėjimu Apreiškimu, kurį atskleidžia Biblija; tik 
čia glūdi jos klausimų ir atsakymų sfera, bet čia taip pat ir baigiasi 
jos prerogatyvos. Teologija tad teneieško sau kažkokio gyvybin- 
gumo, krypdama filosofijos link. Ten, kur tokia paieška įvyko, 
prasidėjo teologijos smukimas: kai „katalikiškoji kūrimo teolo- 
gija remiasi Aristoteliu, tai yra ne tik klaida, bet, visų pirma, ne- 
tikęs pakaitalas; tai netgi galima laikyti autentiškai teologiško 
teologijos turinio tvirkinimu““?. Teologija yra juo teologiškesnė, 


J. Beaufret, Dialogue avec Heidegger, t. 1v , Paris: Les Editions de Minuit, 
1985, p. 42. 


84 Einfūhrung in die Metaphysik, s. 6. 
85 Tai niekur atskirai nepublikuotas Heideggerio pasisakymas, aptinka- 


mas 1950-1951 m. rudens semestro paskaitų protokoluose ir cituoja- 
mas Heidegger et la guestion de Dieu, Paris: Grasset, 1980, bei J. Beaufret, 
Dialogue avec Heidegger, p. 333. 


Trilypė tematika 


kuo jos klausinėjimas yra ištikimesnis tikėjimui bibliniu ap- 
reiškimu; tuo tarpu filosofija, kuriai bet koks teologinis reika- 
las yra svetimas, turi būti palikta savęs pačios viražams bei savo 
„neaktualiam“ klausinėjimui““. 


. Kas filosofija nėra 
Filosofija negali būti uždaryta jokiame apibrėžime. Pats apibrė- 
žimo principas jai yra svetimas: „Negalima nustatyti |... ] filosofi- 
jos uždavinio vieną kartą irvisiems laikams, kaip kažko absoliutaus, 
ir iš to išvedinėti jai keltinus reikalavimus [...]. Galima kalbėti 
tik apie tai, kas filosofija nėra ir ko ji negali duoti“®”. Ypač reikia 
vengti dviejų rimtų nesusipratimų. 


. Filosofija ir „Weltanschauung“ 
Filosofijos uždavinys nėra parūpinti pamatus civilizacijai; tai gali 
įvykti, bet tik kaip šalutinis poveikis, niekada „tiesiogiai““*. Tiesa, 
filosofija atveria žinojimo sritis, kuriomis besiremdamos tautos 
kuria savo likimą, bet šio atsivėrimo principas būtų sunaikin- 
tas, jeigu tik jis iš anksto būtų palenktas kokiam nors aiškiam 
tikslingumui, tegu ir tarnaujančiam civilizacijai. Filosofija yra 
autentiškai savimi, kai lieka radikaliai laisva ir neužimta, kai ją 
apsprendžia tik jos pačios plėtotė. 1927 m. skaitytose paskaitose 
Pagrindinės fenomenologijos problemos, 2-ame paragrafe, pavadin- 
tame „Philosophie und Weltanschauung“, Heideggeris skelbia: 
„Filosofija iš esmės nėra kokios nors pasaulio vizijos kūrimas“*?. 
Jeigu jai ir priklauso uždavinys atskleisti bendrą Weltanschauung 
„struktūrą“, „niekada ji negali konkrečiai formuoti ar steigti kokio 


86 Einführung in die Metaphysik, s. 6. 


87 Ibid. 
88 Ibid., s. 8. 
89 M. Heidegger, Gesamtausgabe, Frankfurt am Main, Klostermann, 1975, 


t. 24, s. 13 (toliau - GA). 

nors Weltanschauung“““. Jos vienintelis saitas, jos „vienintelė ir 


tikra tema“ yra būties klausimas?!. 


. Filosofija ir socialinė misija 


Antrasis nesusipratimas - filosofija esą turi tarnauti praktiškai 
nustatant „kultūros“ vystymosi gaires, mąstyti apie jo būklę, pa- 
sauliniu mastu skirstyti žinias ir jų sistemas į „įvairias rūšis“, at- 
skleidžiant, pavyzdžiui, mokslų prielaidas. Bet filosofija ne tik 
kad nė iš tolo negali padėti kultūros plėtojimuisi, bet, atvirkš- 
čiai, turi pastarąjį „apsunkinti“. Taip yra todėl, kad filosofija ap- 
sunkina visus dalykus: „Apsunkinimas yra viena iš kertinių ir 
lemiamų sąlygų, norint, kad atsirastų kažkas didingo“??. Kai po 
keturiasdešimt metų, 1969-aisiais, Richardas Wisseris per po- 
kalbį televizijoje Heideggerio paklaus: „Ar įžvelgiate filosofijos 
socialinę misiją?“, jis ir vėl atsakys: „Ne!“ Tiesa, jis neatsisako 
pripažinti netiesioginių, realių ar įsivaizduojamų, filosofavimo 


Ibid. 

Ibid., s. 15. 

Einführung in die Metaphysik, s. 9. 

Štai visas Heideggerio atsakymas: „Ne! Šia prasme negalima kalbėti apie 
socialinę misiją. Jeigu norima atsakyti į šį klausimą, pirmiausia reikia 
paklausti: „Kas yra visuomenė?‘ ir pamąstyti apie tai, kad šiandieninė 
visuomenė tėra modernaus subjektyvumo absoliutizacija, todėl filoso- 
fija, kuri pranoko subjektyvumą, neturi jokios teisės kalbėti tuo pačiu 
tonu. Jau kitas klausimas - iki kokio laipsnio mes iš tiesų galime kalbėti 
apie visuomenės transformaciją? Reikalavimo keisti pasaulį problema 
mus priverčia prisiminti dažnai kartotą Karlo Marxo frazę iš Tezių apie 
Fojerbachą. Norėčiau ją tiksliai pacituoti, todėl perskaitysiu: ,Filosofai 
tik įvairiai aiškino pasaulį; atėjo laikas jį pakeisti. Kartojant šią idėją ir 
stengiantis ją įgyvendinti, yra pamirštama, kad pasaulio transformacija 
remiasi išankstiniu pasaulio vaizdinio pasikeitimu ir kad pasaulio vaiz- 
dinys tegali kilti tik iš pasaulio interpretacijos, kuri turi būti pakankama 
tam, kad būtų galima reikalauti pasaulį transformuoti — visa tai parodo 

įtakų kultūrai ar civilizacijai, bet atmeta filosofijos suvedimą į 
socialinį lygmenį”. 


3. Ką reiškia filosofuoti 


Vis dėlto, ar, norint kalbėti apie filosofijos esmę, tenka pasiten- 
kinti tik jos iškraipų komentarais? Bet juk filosofinė nuostata 
sutampa su paties gyvenimo nuostata, kaip skelbė Nietzsche: 
„Filosofas — tai žmogus, kuris nenustoja gyventi, matyti, įtarti, 
viltis, svajoti nepaprastus dalykus“?*. Tai ir yra didinga, čia 
ir glūdi „pirmasis iš klausimų“. Jis yra kvailybė, nes pats save, 
lyg šokui, išstato savo paties klausinėjimui: klausdamas apie 
tai, kas yra „anapus įprastinio lygmens“, jis yra priverstas pa- 
versti klausimu ir problema patį klausiantįjį??. Toks klausinė- 
jimas, tiesa, nėra naujas. Jis jau „buvo įvykęs“ Graikijoje, kai 
esinys buvo suvoktas kaip toks: jis buvo vadinamas vots. Šio 
žodžio vertimas į lotynų kalbą - natura - sukėlė, deja, „gimimo“ 


cituotos frazės nepagrįstumą. Ji sudaro įspūdį, kadryžtingai pasisako prieš 
filosofiją, tačiau antroji jos dalis reikalauja filosofijos, nors ir nebyliai. 

WISSERIS. Kaip jūsų filosofija gali šiandien veikti konkrečią visuomenę, 
daugybę jos uždavinių ir rūpesčių, nerimų ir vilčių? O galbūt teisūs tie 
jūsų kritikai, kurie tvirtina, jog Martinas Heideggeris taip susikoncentravo 
ties „Būtimi“, kad paaukojo žmogiškumą, žmogų, kaip esantį visuome- 
nėje ir kaip asmenį? 

HEIDEGGERIS. Ši kritika yra didelis nesusipratimas! Nes Būties klau- 
simo ir jo plėtotės prielaida yra čia-būties interpretacija, t. y. žmogaus 
esmės apmąstymas. Ir mano mintisremiasi būtent ta idėja, kad Būčiai arba 
Būties atsivėrimo įgalinimui reikia žmogaus ir kad, vice versa, žmogus yra 
žmogus tik tuomet, kai jis yra Būties atvirybėje ( Offenbarkeit). Tai ir atsako 
į priekaištą, esą aš rūpinuosi tik Būtimi, pamiršdamas žmogų. Negalima 
užduoti Būties klausimo, neužduodant klausimo apie žmogaus esmę“, 
Antwort. M. Heidegger im Gespūch, Pfullingen: Neske, 1988, s. 22-23. 

94 Cituota Heideggerio, Einfūhrung in die Metaphysik, s. 10. 
95 Ibid. 

vaizdinį??, bet pirmapradiškai jis reiškia „skleidimąsi“, „tryškimą“. 
Tokia yra pati būtis, esinys savo visumoje — „tryškime išsilai- 
kantisvyravimas“?". 

Būties klausimas yra tinkamai reiškiamas užklausime: „Kodėl 
yrabūtis, o ne veikiau niekis?“ Iš karto perspėdamas apie ne-būties 
galimybę, šis užklausimas yra esmingesnis už „pagrindo“ (Grund) 
problemą. Ne todėl, kad Grund problema būtų netikra, bet 
todėl, kad būties klausimo akivaizdoje ją reikia „palikti atvirą“. 
Kodėl gi? Nes tik būties klausimas sudaro sąlygas tokiam mąsty- 
mui, kuris galėtų apglėbti dabartinę pasaulio situaciją, grasinamą 
techninio valdymo. 

Heideggerio Europos ir Vakarų situacijos vertinimas yra kupi- 
nas nerimą keliančių apibūdinimų: „Vyksta to, ką mes vadiname 
demoniškumu, invazija |... ]. Ji sutampa su Europos pakrikimu ir 
nesaugumo pajauta ir reiškiasi įvairiais būdais. Vienas iš jų - dva- 
sios išsekimas“?*. Aiškinama kaip intelektas, kaip supratimas, kaip 
„sveikas mąstymas“, dvasia buvo pasisavinta literatų ir estetų, kurie 
esą turi „dvasios“; ji buvo paversta racionalaus pasaulio aiškinimo 
instrumentu (pozityvizmas), materialių gamybos santykių regu- 
liavimo įrankiu (marksizmas), tautos organizavimo pagal rasinį 
kriterijų priemone. Dar gilesniame lygmenyje instrumentiškas 
dvasios susilpnėjimas nuvedė prie įvairių mokslo sričių tarpusavio 
atsiskyrimo. Heideggeris čia prisimena savo 1929 m. pranešime Kas 
yra metafizika? darytą perskyrą tarp „universitetų ir fakultetų tech- 
ninio suorganizavimo“, tik nominaliai teigiančio jų vienybę, ir tai, 
ko šiam organizavimui trūksta - „mus pirmapradiškai vienijančios 
ir įpareigojančios dvasios galios“??. Disciplinų gausybė, deja, tėra 
prasminga tik siekiant praktinių tikslų, bet visos jos yra praradusios 


96 Ibid. 

97 Ibid., s. 13. 
98 Ibid., s. 35. 
99 Ibid., s. 37. 

savo esminį pagrindą. Išduota dvasia tapo kultūrinės „propagandos“ 
bei politinės „taktikos“ objektu: antai rusų komunizmas!““, besi- 
skelbiantis dvasios puoselėtoju po to, kai prieš ją kovojo!?!. 
Cituodamas savo paties Rektoriaus kalbą (1933), Heideggeris 
prabyla apie vienintelę gelbėti gebančią dvasios formą: „Dvasianėra 
nei tuščių dalykų žvalgymas, nei neatsakingas guvaus proto žaidi- 
mas, jos esmė nėra kruopščių nepabaigiamų intelektualinių analizių 
gamyba, juo labiau ji nėra universalusis protas; dvasia yra pirmapra- 
diškai nusistačiusi ir sąmoninga atvertis būties esmei (Wesen)“!9?, 
Kadprisikeltų iš nuopuolio, dvasia privalo skleistis įkvėpta vienin- 
telio gydančio klausimo - būties klausimo. Heideggeris stengiasi 
ypačtiksliaiapibūdinti sąlygas, reikalingas dvasiai pabusti: „Dvasia 
yra pilna esinio kaip tokio savo visumoje galių jėga. Ten, kurviešpa- 
tauja dvasia, būtybė kaip tokia visada ir bet kokiomis aplinkybėmis 
tampa dar labiau esančia. Todėl klausinėjimas apie esinį kaip tokį 
jo visumoje, būties klausimo klausinėjimas yra vienas iš kertinių 
klausimų, esmingas dvasios pažadinimui, o per tai - esmingas pir- 
mapradiškam istorialinės čia-būties pasauliui, o per tai - pasaulio 
užtemimo pavojui sulaikyti, o per tai - mūsų tautos kaip Vakarų 
vidurio istorialinės misijos puoselėjimui“!93. „Vakarų vidurys“ ir 
„istorinė misija“ — šie posakiai apibūdina savitą „Vokietijos“ situaciją: 
įkalinta lyg spaustuve tarp „Amerikos“ ir „Rusijos“, ji kenčia „patį 
drastiškiausią gniuždymą“ ir pačias pavojingiausias grėsmes. 
Išsivaduoti iš spaustuvo - toks turi būti tikslas, kurio siekti te- 
galima keliant būties klausimą, leidžiantį „nė kiek nemažiau kaip 
atsikovoti mūsų pačių dvasinės čia-būties pradėjimą [... ] ir jį per- 
keisti į naują pradžią“!?*. Klausimų klausimas, būties klausimas, 


100 Ibid. 

101 Žr. J. Derrida, De Vesprit. Heidegger et la question, Galilée, 1987, p. 102-105. 
102 Einfūhrung in die Metaphysik, s. 37-38. 

103 Ibid., s. 38. 

104 Ibid., s. 29. 

nėra nei estetinis reikalas, nei kalbėjimo būdas, o žodis „būti“ nėra 
kokie nors „rūkai“. Negalima delsti - reikia sugrąžinti kalbai jos 
tikrąjį kalbėjimą ir parodyti, kaip būties klausimas yra surištas su 
pačiu Vakarų likimu ir išgelbėjimu - kad jis ir yra šis likimas. 


Prieštaravimai 


Filosofijos ir teologijos santykis, vaizduojamas Heideggerio teks- 
tuose,turi būti vertinamas platesniame ryšio tarp filosofijos esmės 
ir krikščioniškosios teologijos kontekste. Mūsų nagrinėtuose teks- 
tuose minėtas santykis buvo pristatytas kaip esminis ne-santykis ir 
kaip neesminis santykis: esminis ne-santykis todėl, kad filosofijos 
ir teologijos svarstomi klausimai neturi nieko bendra; neesmi- 
nis santykis, nes teologija, konceptualiai kurianti savo sistemą, 
gali filosofija pasinaudoti. Tačiau heidegeriškasis abiejų „mokslų“ 
traktavimas kelia daug ir kartais rimtų problemų, kurias dabar 
nurodysime. 


. Tikėjimo „intymusis branduolys“ 


1927 m. pranešime apibūdindamas „tikėjimą“ Heideggeris du 
kartus vartoja sąvoką „innersten Kern“, kuri į prancūzų kalbą pa- 
prastai yra verčiama posakiu „pats intymiausias branduolys““, ir 
vieną kartą — „innere oboTnua“!9*. Toks šių sąvokų kartojimas bei 
bendra problemos argumentacija aiškiai nurodo būtent tikėjiš- 
kumą kaip „intymųjį branduolį“. Tačiau kalbėti apie tikėjiškumą 
kaip apie „branduolį“, išskirti tikinčiosios egzistencijos „intymiąją“ 
zoną - tai spręsti apie patį tikėjimo dalyką. Bet - iš kur kyla tokio 
sprendimo teisė? Iš filosofijos? teologijos? Atsakymo spraga verčia 
vaizduotis tikėjimą pernelyg statiškai. Čia ir glūdi pirmasis rimtas 
prieštaravimas Heideggerio plėtojamai tikėjimo „pozityvumo“ 


Wegmarken, atitinkamai p. 55, 66, 57-58. 

idėjai. „Tikėjimo branduolio“ sąvoka iš tiesų nurodo į „kerigmą“ 
ir ja remiasi. Bet: 1. kerigma, kaip „skelbimas“, tėra tik vienas iš 
tikėjimo raiškos tipų. Kiti raiškos tipai lygiai taip pat visiškai pri- 
klauso tikėjimo ir jo akto pamatinei sąrangai: istorinis pasakoji- 
mas, poetinė ištartis bei išminties žodis, himnų įkvėpis ir pranašų 
protestas. 2. Kerigminiam motyvui kaip tokiam iš esmės yra bū- 
dinga laikiškumo struktūra: jame plėtojami teiginiai visada išski- 
ria praeitį, dabartį ir ateitį!0“. Todėl pati seniausia krikščioniškojo 
Credo forma neturi nieko bendro su „vienlaikiškuoju“ skelbimu. 
Dėl laikiškosios pasakojimo struktūros jos „turinys“ negali būti 
įvardijamas per gryno branduolio sąvoką. Dauguma komentatorių 
niekada neatkreipė dėmesio į šį fundamentalų duomenį!?". 


Drauge vėl iškyla klausimas dėl teologijos kaip mokslo, kaip 
tikėjimo mokslo. Pastarąjį Heideggeris traktavo, dabar jau aiškiai 
matome, neatsižvelgdamas į tikėjimo „prigimtį, išgyvenamą ilgoje 
krikščioniškoje tradicijoje. Šitaip tampa abejotinas ir teiginys apie 
tikėjimo teikiamą „saugumą, apie jo, kaip nuramintojo, vaidmenį 
egzistencijos „kodėl“ keliamo svaigulio akivaizdoje. 


2. Biblinio teksto statusas 
Heideggerio tiesos krikščioniškoje teologijoje supratimas kelia 
teologinę problemą, kurios, kaip tokios, jis nesuvokė. Atidesnis 
žvilgsnis rodo, jog problema randasi dėl šio Heideggerio santykio 


106 Pačią seniausią kerigmą rasime švento Pauliaus Pirmame laiške korintie- 
čiams, 15, 3-5. Žr. taip pat Apaštalų darbuose esančias kerigmas: 2, 22-38; 
35 13-19; 4, 10-12; 10, 37-43; 13, 23-38. 

107 Šiuo požiūriu, H. Birault klydo, kai dėjo lygybės ženklą tarp tikėjimo ir 
šauksmo: „Tikėjimas yratikėjimo skelbimas arba išpažinimas. Tikėjimas yra 
šauksmas, tikėjimo šauksmas: Credo“, - H. Birault, „Philosophie et thėologie. 
Heidegger et Pascal“, in: Cahier de l Herne Martin Heidegger, Paris: UHerne, 
1983, p. 393. Žr. H. Dumery, La foi nest pas un cri, Paris: Seuil, 1959. 

su bibliniu tekstu ypatumo: jis remiasi tik Naujuoju Testamentu. 
Paulis Ricceuras jau seniai pastebėjo: „Tai, kas mane dažnai ste- 
bindavo skaitant Heideggerį, yra, taip jau atrodo, jo nuolatinis 

vengimas įimti domėn hebrajiškosios minties klodus. Kartais savo 

mąstyme jis remdavosi evangelija ir krikščioniškąja teologija, bet 
hebrajiškųjų šaltinių vengdavo“; toliau: „Argi krikščioniškosios 

tradicijos permąstymas „žingsnio atgal‘ metodu nereikalauja, kad 

būtų pripažinta radikaliai hebrajiška krikščionybės dimensija? kad 

būtų suvokta, jog krikščionybė yra pirmiausia įsišaknijusi juda- 
izme ir tik po to - graikų tradicijoje?“'9š Heideggerio apsisprendi- 
mas vengti „hebrajiškųjų šaltinių“ padaro jam būdingą evangelijos 

teksto naudojimą ginčytiną hermeneutine prasme. Žydiškojo 

Testamento ir Naujojo krikščioniškojo Testamento sąsajų nu- 
traukimas yra mažų mažiausiai neatsargus, nes jis neatsižvelgia į 
pačias „Naujojo Testamento“ susidarymo sąlygas. 

Heideggeris duoda pastarajam tokią teologinę kryptį,kuri sun- 
kiai dera su jame įrašyta hermeneutine funkcija, kylančia iš pačios 
Biblijos nuorodos apietai,kad žydų raštai išsipildo Nukryžiuotojo- 
Prisikėlusiojo asmenyje!??. Heideggeris tvirtina: „Jeigu Raštas 
liudija tikėjiškumą, ši teologija yra iš esmės neo-testamentinė 
teologija“!!?. Taip dedamas lygybės ženklas tarp viso Švento Rašto 
ir Naujojo Testamento Heideggerio pasirinkimą remtis tam tikro- 
mis šventraščio vietomis daro ypač nepatikimą - tai mūsų antrasis 
priekaištas: antai paskaitose apie Pagrindinį metafizikos klausimą, 
kai iškyla reikalas nustatyti biblinės minties statusą filosofinės 
minties atžvilgiu, yra cituojamas išimtinai šventas Paulius, o tai 
jau verčia nustebti. 


108 Cituojama iš „Note introductive“, Heidegger et la guestion de Dieu, p. 17. 

109 Žr. būtent P. Beauchamp, L'Un et l'Autre Testament, Paris: Seuil,1977, taip 
pat kolektyvinį veikalą L'Evangile exploré. Mélanges offerts d Simon Lėgasse, 
Paris: Cerf, 1996, ypač J. Dorė tekstą, p. 415-435. 

110 Wegmarken, s. 57. 

Trečias ir toks pat rimtas priekaištas Heideggeriui kyla iš to, 
kaip jis cituoja ir interpretuoja šventojo Pauliaus tekstus. Jeigu 
Paulius vadina filosofiją kvailyste, tai tam tikra apibrėžta prasme, 
kurios Heideggeris nesuvokė. Jo cituojamoje ištraukoje iš Laiško 


korintiečiams!!! 


šventasis Paulius išreiškia dvilypį nepasitenki- 
nimą. Pirmiausia žydiškos nuostatos atžvilgiu. Ši nuostata — tai 
kategoriškas reikalavimas iš Dievo ženklų, ir tuo pačiu - noras 
palenkti dievybę savo valiai. Tai nereiškia, kad Paulius vienpusiš- 
kai atmeta judaizmą, kaip kupiną tuštybės; Abraomas juk buvo 
ir lieka visų tikinčiųjų Tėvas. Tačiau atsisakydamas „Kryžiaus“ 
ženklo ir reikalaudamas ypatingų ženklų, judaizmas nutraukia 
savo tikėjimo kelią, pradėtą Abraomo, ir atmeta pats save. Toliau - 
graikiškos nuostatos atžvilgiu. Paulius čia taikosi ne į filosofiją 
kaip tokią, ne į autonomiškos minties tradiciją, bet į tokią pasau- 
lio elgseną, kuri išmintį apriboja tik žmogaus horizontu ir kuri, 
dėl šios priežasties, negali prieiti prie tikrosios tiesos paslapties. 
„Pasaulis su savo išmintimi nepažino Dievo su Dievo išmintimi“. 
Šis tvirtinimas gali būti iki galo suprastas tik remiantis pirmosio- 
mis Pauliaus Laiško romiečiams eilutėmis: „Tai, kas gali būti ži- 
noma apie Dievą, jiems aišku, nes Dievas jiems taileido suprasti. 
Jo neregimosios ypatybės - jo amžinoji galybė ir dievystė - nuo 
pat pasaulio sukūrimo aiškiai suvokiamos protu iš jo kūrinių, taigi 
jie nepateisinami. Pažinę Dievą, jie negarbino jo kaip Dievo ir 


11 „Žodis apie kryžių tiems, kurie eina į pražūtį,yra kvailystė, o mums, einan- 
tiems įišganymą, jis yra Dievo galybė. Juk parašyta: Sunaikinsiu išmintin- 
gųjųišmintį, niekais paversiu gudriųjų gudrybę. Kur išminčius? Kur Rašto 
aiškintojas? Kur šio pasaulio tyrinėtojas? Argi Dievas nepavertė pasaulio 
išminties kvailyste? O kadangi pasaulis savo išmintimi Dievo nepažino iš 
Dievo išminties veikalų, tai Dievas panorėjo skelbimo kvailumu išgelbėti 
tuos, kurie tiki. Žydai reikalauja stebuklų, graikai ieško išminties, o mes 
skelbiame Jėzų nukryžiuotąjį, kuris žydams yra papiktinimas, pagonims — 
kvailystė“ (1 Kora, 18-23; Č. Kavaliausko vert.). 

jam nedėkojo, bet tuščiai svarstydami paklydo, ir neišmani jų 
širdis aptemo. Girdamiesi esą išmintingi, tapo kvaili. Jie išmainė 
nenykstančio Dievo šlovę į nykstančius žmogaus atvaizdus“!!*. 
Taigi, anot Pauliaus, yra dvi išmintys: savimi pasitenkinanti iš- 
mintis, mananti,kadjai priklauso teisė apie žmogų ir pasaulį tarti 
paskutinį žodį, ir išmintis, kuri, remdamasi „sukurtuoju“ pasauliu, 
gali vesti Dievo link, net jeigu ji lieka nepriklausoma nuo krikš- 
čioniškojo tikėjimo. Ne filosofija yra „kvailystė“, bet toks ieškojimo 
ir mąstymo būdas, kurisžmogų padaro visų daiktų matu ir atsisako 
atvirybės. Pauliaus tekstas neturi nieko, kas galėtų pateisinti per- 
nelyg lengvą Heideggerio interpretaciją. 

Apibendrinkime. Trigubas Heideggerio analizės egzegetinis 
nepakankamumas kyla dėl prasmės, kurią jis suteikia Kristaus 
įvykiui. Klausant Heideggerio išeitų, kad, išlaisvinus šį įvykį iš bet 
kokios hebrajiškos praeities, būtų galima atrasti tam tikrą pirma- 
pradę tiesą. Tačiau šis įvykis niekaip negali būti vertinamas kaip 
įvykęs ex nihilo. Netrukus mes grįšime prie šios lemiamos išvados, 
bet prieš tai reikia nustatyti, ką tokia biblinė ir teologinė konfigū- 
racija reiškia filosofijai, suprastai kaip ontologinis mokslas. 


3. Krikščioniškosios egzistencijos statusas 


Trigubai nepakankamas statusas, suteiktas bibliniams raštams, sie- 
jasi su filosofijos uždaviniu, kurį Heideggeris jai priskiria teologijos 
atžvilgiu. Šis uždavinys, matėme, yra teologinių sąvokų ontologi- 
nis taisymas. H. Birault čia konstatuoja dviprasmybę ir apsirikimą. 
Dviprasmybę, nes iškyla dvi visumoje nesuderinamos galimybės: 
iki-krikščioniškoji egzistencija yra arba Adomo egzistencija, dar 
nepaliesta nuodėmės, - ir šiuo atveju „visą šios egzistencijos tiesą 
talpina kūriniją sukūrusio Dievo žodis“, - arba nusidėjėlio, neži- 
nančio apiesavokaip nusidėjėlio būklę, egzistencija — šiuo atveju, 


u2 Rom i, 19-23b. (Č. Kavaliausko vert.) 

„egzistencijos tiesa negali būti randama niekur kitur kaip tik pa- 
čioje nuodėmėje, tačiau —tik tikėjimo šviesoje“. Apsirikimą, nes po 
nuodėmės „negali būti paprasčiausiai ne- arba iki-krikščioniškos 
egzistencijos, bet visada tik nuodėmės paliesta egzistencija, kitaip 
sakant, visada tik tikėjimui besipriešinanti egzistencija, antikrikš- 
čioniška egzistencija“!“. Juk tikėjimas ir teologija negalėtų pasiten- 
kinti padalytu realybės suvokimu, atseit, viena vertus, neutralus 
Dasein, esantis čia pat, atviras, bet nepaliestas, kita vertus - krikš- 
čioniškoji egzistencija, kuri tikėjimu realizuotų vieną iš egzisten- 
cijos būdų, bet drauge būtų nutolusi nuo autentiško ontologinio 
klausimo. H. Birault pastebi: „Iki nuodėmės... po nuodėmės. 
Viskas yra čia. Tų pirminių sąvokų, kuriomis turėtų remtis teo- 
loginių sąvokų aiškinimas, spėjamasis religinis neutralumas yra 
iliuzinis, tad pamėkliška yra ir minėta galimybė Kryžiaus teologi- 
jai sudarinėti sąjungą su tuo minimaliu ateizmu“!!*. Maža to. Tai, 
kas atrodo tik kaip teologijos problema, sudaro pirmos svarbos 
problemą pačiai filosofijai: 1. Jeigu teologinių sąvokų iki-krikščio- 
niškasis neutralumas yra „iliuzija“, kokia prasmė jungti filosofinį 
ieškojimą su ateizmu? 2. Kas liktų iš krikščioniškojo tikėjimo eg- 
zistencijos, jei ši nekiltų iš galimybės rinktis tarp krikščioniškosios 
egzistencijos ir nekrikščioniškosios egzistencijos? 

Esame užburtame rate: Heideggeris imasi svarstyti antrąją 
problemos dalį, bet nepaiso pirmosios. 1. „Filosofiniam tyrinėji- 
mui“ būtina, pasako, plėtotis aiškiai anapus bet kokio teizmo: tik 
taip galima pasiekti ontologiškai iki-krikščionišką ar iki-religinį 
Dasein turinį, drauge ir autentiškai mąstančią mintį. Būtis ir laikas 
pabrėžia: „Dasein kiekvieną kartą yra tai, kas būti jis gali; jo bu- 
vimo būdas yra galimybė“!*S. Iš čia neišvengiamai kyla klausimas, 

užduodamas teologijai: kaip savo visumoje ji yra toje „galimybėje“, 
u3 H. Birault, op. cit., p. 396. 

114 Ibid. 
115 Sein und Zeit, $31, S. 143. 

kuri sudaro žmogaus-būties struktūrą? 2. Tačiau pirmoji problemos 
dalis lieka neišspręsta: juk teologija iš esmės reikalauja sistemiškai 
pažinti ne vien tik tą egzistencijos būdą, kuris kyla iš Dasein kaip 
būties-galimybės, bet ypač krikščioniškąją egzistenciją kaip tą, kuri 
leidžia visam žmogui būti tieso je. 


. Ar egzistuoja „krikščioniškoji filosofija“? 


Du kartus - pranešime Fenomenologija ir teologija!“ ir paskaitose 
Metafizikos pamatinis klausimas" - Heideggeris vartoja posakį 
Hėlzernes Eisen, „geležinė mediena“ !š, norėdamas apibūdinti ir 
paneigti „krikščioniškąją filosofiją“. Pirmajame tekste, kaip ma- 
tėme, teologijos ir filosofijos nesuderinamumas kyla iš to, kad 
prisirišimas prie tikėjiškumo ir nepriklausoma čia-būties sandara 
yra egzistenciškai susipriešinę. Tačiau tokia pozicija įveda į sunkią 
painiavą: kai kova prieš „mirtiną priešą“ nėra pageidaujama tos 
pačios pusės, kuri taip apibūdina teologiją, argi apibūdinimas gali 
nekelti abejonių? Kaip tokiomis sąlygomis galima galvoti kad ir 
apie tą blyškiausią sąsają, pavadintą ontologine pataisa? Kokią 
prasmę ši sąsaja galėtų turėti? Visa tai jau kelia sunkumą „mąstyti“, 
aporiją, kurios Heideggeris nepastebi. 

Painiava dar pasunkėja, kai antrame tekste - apie Pagrindinį 
metafizikos klausimą - Heideggeris remiasi pauliškąja kvailystės- 
Wegmarken, s. 66. 

Einfūrung in die Metaphysik, s. 6. 

Kitame tekste Heideggeris, vartodamas tą pačią metaforą ir aštrindamas 
ironiją, rašys, kad teologų filosofija „tėra tik tuščias vardas, nes krikščioniš- 
kosios filosofijos idėja savo absurdiškumu pranoksta apskritimo kvadra- 
tiškumą. Kvadratas ir apskritimas dargi sutaptų ta prasme, kad abu yra 
erdvinės figūros, tuo tarpu neperžengiama praraja skiria krikščioniškąjį 
tikėjimą ir filosofiją“, Nietzsche 11, s. 132. Pastebėkime, kad savo habilita- 
cinėje disertacijoje apie Dunsą Škotą (1915) Heideggeris rašė: „Tai, kas 
jima prieštaravimą, pavyzdžiui, kvadratinis apskritimas, yra niekas“, GA 1, 
Frankfurt am Main: Klostermann, s. 162. 

išminties priešprieša, norėdamas pademonstruoti „nesusi- 
pratimą“ (Missverstūndnis), kurį esą sukelia krikščioniškoji 
filosofija. Toks Pauliaus teksto naudojimas, matėme, iškraipo 
jo mintis. Dar daugiau, jis priklauso nuo filosofinio apsispren- 
dimo tiek, kiek ir nuo egzegetinio pasirinkimo. Šis apsispren- 
dimas turi kontekstą: Xx a. pradžioje Vokietijoje ir Europoje 
buvo plačiai svarstomas filosofijos statuso klausimas biblinio 
tikėjimo akivaizdoje!!?. 

Tuo laikotarpiu, 4 dešimtmetyje, dėl „krikščioniškosios 
filosofijos“ Prancūzijoje kilo ginčas, kuriame labiausiai reiškėsi 
Brėhieras, Gilsonas, Maritainas ir Blondelis. Aštri polemika 
ginčą iškėlė į tarptautinę plotmę. Pradedant 1932 m. jame sten- 
gėsi dalyvauti bet kuris solidesnis Europos ir Amerikos moks- 
linis žurnalas. A. Renardas suskaičiavo, kad nuo 1932 iki 1936 m. 
ne mažiau kaip dešimt institucijų tiesiogiai dalyvavo ginče"?“. 
Yra duomenų manyti, kad Heideggeris labai greitai susipažino 
su šiais įvykiais. Pastebėtina: 1. pranešimas Fenomenologija ir 
teologija buvo perskaitytas tais pačiais metais, kai buvo išleista 
Brehiero knyga Helenizmas ir krikščionybė (1927) - būtent šis 


Antai Karlas Jaspersas, nors ir teigia, kad „filosofinis tyrinėjimas Vakaruose, 
norima tai pripažinti ar ne, visuomet vyksta kartu su Biblija, net kai jis jai 
priešinasi“, vis dėlto tikina, kad niekada „filosofijos Vienis nėra Biblijos 
asmuo“, kad „tai, ko Biblijai trūksta, yra filosofinės sąmonės nubudimas, 
nepaisant kelių prošvaisčių“, Der philosophische Glaube, Munich: R. Piper, 
Verlag, 1948, atitinkamai p. 75, 64, 85, 69. 

Europos ir Amerikos mokslinės draugijos; Marselio filosofinių studijų 
draugija, kuri ginčui skyrė 1932 m. lapkričio 26 d. posėdį; Solšuaro tomis- 
tinė draugija (1933 m. rugsėjo 11 d., Žiuvisy miestelyje); Otavos tomis- 
tinė draugija (1933 m. spalio 8 d.); Olandijos tomistinė draugija (1934 m. 
balandžio 14-15 d.); VIII-asis tarptautinis filosofijos Kongresas (Prahoje, 
1934 m. rugsėjo 2-7 d.); vaduviečių teologijos draugija (1935 m. gegužę) 
ir t. t. Žr. A. Renard, La Ouerelle sur la possibilitė de la philosophie chrė- 
tienne, Paris: Ed. Ecole et Collėge, 1941, p. 16-17. 

tekstas ir sukėlė žymųjį ginčą; 2. Įvado į metafiziką paskaitos, ku- 
riose krikščioniškoji filosofija buvo traktuojama kaip „geležinė 
mediena“ ir „nesusipratimas“, buvo skaitomos ginčui besibai- 
giant, 1935 m; 3. kaip ir Heideggeris, tik keliais metais anks- 
čiau, Edith Stein buvo Husserlio padėjėja!?!. Ji puikiai išmanė 
Prancūzijoje kilusio ginčo dalyvių pozicijas ir tarp 1934-ųjų ir 
1936-ųjų metų išleido ypač gerai dokumentuotus mąstymus apie 
„krikščioniškąją filosofiją“!?*. 

Žvelgiant į šiuos duomenis, kyla klausimas: kodėl pats Heideg- 
geris tiesiogiai neįsitraukė į diskusiją? Todėl, kad nuo pat pradžių 
savo mintį jis vystė anapus jos. Anot Heideggerio, reikia pasirinkti 
tarp griežtai klausiančio mąstymo puoselėjimo ir saugumo, kurį 
teikia užsidarymas tikėjime. Taigi, kad krikščioniškąją filoso- 
fiją jis paskelbė prieštaringa, buvo dėsningas jo mąstymo plė- 
totės momentas. Vis dėlto lieka neatsakyta į pagrindinį teorinį 
prieštaravimą: kaip derinti filosofiją kaip radikalų klausinėjimą, 
kaip ontologinį mokslą, ir išmintį, gyvenimo filosofiją, „laikyseną 
mąstant natūraliai“, būdingą bet kuriam žmogui kaip egzistuo- 
jančiam žmogiškai? 1928 m. rugpjūčio 8 d. laiške, adresuotame 
E. Blochmann, Heideggeris rašo: „Žmogiškosios čia-būties esmei, 
jau jos egzistavimo fakte, priklauso filosofavimas. Būti žmo- 
gumi - tai reiškia jau filosofuoti“!?3. Kitaip tariant, Heideggeris 
palieka nepaliestą klausimą apie santykio tarp tikėjimo, kuris būtų 
ankstesnis už bet kokį teologinį sistematizavimą, ir filosofavimo, 
paprasčiausiai priklausančio žmogiškajam egzistavimui kaip to- 
kiam, prigimtį. Bet juk ar galima, kol nėra išspręsta iki-filosofi- 
nio lygmens ir iki-teologinio tikėjimo ryšio mįslė, užimti tokią 


121 Iškart po savo disertacijos, pasirodžiusios 1917 m., gynimo. Žr. E. Stein, Zum 
Problem der Einfūhlung, Halle: Bruckdruckerei des Waisenheuses, 1917. 

122 Šie mąstymai bus pakartotinai išleisti 1939 m. veikale Endliches und ewiges 
Sein, Breslau: Borgmeyer, 1939. 

123 M. Heidegger, E. Blochmann, Briefwechsel, s. 25. 

radikalią poziciją krikščioniškosios filosofijos atžvilgiu, kokią 
užėmė Heideggeris? Bet galbūt turime paklausti apie giliausią 
heidegeriškojo apsisprendimo motyvą. 


s. Tiesa kaip „pirmapradiškumas“ 


Čia tegalime tik trumpai pristatyti tai, kas mums atrodo dar giles- 
nis Heideggerio nuostatos „krikščioniškosios filosofijos“ atžvilgiu 
motyvas - tiesos „esmės“ klausimą. 

Pranešimo, skaityto 1930 m., Apie tiesos esmę pradžioje 
Heideggeris svarsto klasikinę tiesos sąvokos prasmę: „Tikroji 
būtis ir tiesa čia reiškia atitikimą, ir atitikimą dvejopa prasme: 
pirmu atveju dalyko ir to, kas apie jį manoma, o kitu - to, kas iš- 
reikšta teiginiu, ir dalyko atitikimą“'?*. Ši tiesos samprata, sutelkta 
Viduramžių formulėje „Veritas est adaeguatio intellectus et rei“, pri- 
klauso tai tradicijos srovei, kuri, pavergta „savaiminio supranta- 
mumo viešpatijos“, užmiršta savo pačios teologinį pagrindą. Iš čia 
kyla programinis uždavinys: „Filosofinį esmės apibrėžimą [turime 
išlaikyti] gryną, be teologijos priemaišų“!??. Būtis ir Laikas jau 
buvo apibendrinęs klasikinį tiesos apibrėžimą tokiais terminais — 
1. tiesos „Vieta“ čia yra teiginys (sprendinys), 2. tiesos esmė yra 
“126 _ ir atmetęs šią „tradicinę 
tiesos sąvoką kaip iškreiptą“'?7. Heideggerio traktate Apie pagrindo 
esmę (1929) taip pat skaitome: „Šis tiesos apibrėžimas (tiesa kaip 
atitikimas) yra, žinoma, neišvengiamas, bet ir nemažiau iškreiptas 
arba antraeilis“'?8. Jeigu tad filosofija nori tapti tuo, kuo būti jai pri- 
klauso, ji privalo atsigręžti į savo pirmapradišką kilmę - tik taip ji 


sprendinio ir jo objekto „atitikimas 


124 „Vom Wesen der Wahrheit“ in: Wegmarken, s. 177; liet. vert. (A. Šliogeris) 
„Apie tiesos esmę“, in: Rinktiniai raštai, Vilnius: Mintis, 1992, p. 293. 

125 Ibid., s. 180; liet. vert., p. 295. 

126 Sein und Zeit, $44, S. 214. 

127 Ibid., s. 219. 

128 „Vom Wesen des Grundes“, s. 129. 

išvengs „ryškaus trivialiojo intelekto (sofistikos) viešpatavimo“??, 
Kantas nujautė, pasak Heideggerio, filosofijos pirmapradišką esmę 
ir jos „kritinį“ pobūdį, kai apie ją rašė: „Ji turi rasti tvirtą pagrindą, 
atsietą nuo bet kokios atramos žemėje ir danguje. Filosofija privalo 
rodytis savo grynume ir puoselėti tik savo pačios dėsnius, o ne 
didvyriškai ginti tuos, kuriuos siūlo prigimtis ar dar kokia nors 
aukštesnė natūra“!?. Kantiškoji prieiga prie filosofijos esmės vis 
dėltolieka, Heideggerio nuomone, nepakankama - ji yra pagrįsta 
subjektyvumu ir buvo suprasta tik jame. Tuo tarpu tiesa yra bū- 
ties tiesa: „Apmąstydama esmės sąvoką, filosofija mąsto būtį“!*!. 
Eilosofijai negalima narstyti tiesos kaip objekto, betji privalo pati 
leistis-būti, panašiai kaip esinys būva, jam „Ileidžiant-būti“. Tiktaip 
atsidavusi tiesai, ji sugrįš iki pat to pirmapradiškumo, kurį savyje 
slepia kai kurie graikų žodžiai!??. 

Čia kyla du klausimai. Heideggeris puoselėja Dasein tiesos 
ontologinę dimensiją ir todėl ieško jos pirmapradiškumo. Tačiau 
kokį statusą turi tiesa, sujungta su procesu, kuris istorijoje reiš- 
kėsi kaip būties užmiršimas? Kitaip tariant, kaip galima suvokti 
heidegeriškąjį „žingsnį atgal“, kuris atsisako pripažinti, kad isto- 
rija su savo epochomis gali būti pozityvios tiesos tarpininkė, ir joje 
mato tik tiesos užmiršimo pėdsakus? Atrodo, čia turime naują 


„Vom Wesen der Wahrheit‘, s. 196; liet. vert., p. 309. 

Cituota Heideggerio, ibid. E. Kant, Fondements de la mėtaphysigue des 
meeurs, Paris: Vrin, p. 145. 

„Vom Wesen der Wahrheit‘, s. 198; liet. vert., p. 310. 

Apie skirtumą tarp Beginn (pradžia), Anfang (kilmė) ir Ursprung (pir- 
mapradiškumas), žr. R. Schürmann, Le Principe d'anarchie, Paris: Seuil, 
1982, p. 144-188. Autorius aiškiai parodo, kaip Heideggerio leksikoje pir- 
masis iš šių terminų dažniausiai žymi metafizikos atsiradimą Platono ir 
Aristotelio filosofijose, bet taip pat naują iš „Būties“ išėjusią istorialinę pra- 
džią; antrasis terminas (Anfang) reiškia pradėjimą to mąstymo, kuris pats 
save patiria kaip būties mąstymą; pagaliau trečiasis terminas (Ursprung) 
žymi homologein tarp žmogaus (homus) ir būties legein. 

aporiją: apriboti būties eigą ir likimą būties užmiršimo temati- 
koje — ar tai nereiškia būties dingimo loginės būtinybės? Antras 
klausimas: ar Heideggeris pakankamai teisingai įvertino tai, kas 
iš tiesų nulėmė istorinį krikščionybės ir helenizmo susitikimą? 
Ar, atidžiau pažvelgus, jis nebuvo priklausomas nuo tokios kon- 
ceptinės sistemos, kurios forma tiesiog verčia vertinti istoriją 
kaip pirmapradiškumo iškraipą? Norint atsakyti į šį dvilypį klau- 
simą, reikia ištyrinėti antrąjį filosofijos ir teologijos sąsajų tipą 
Heideggerio mąstyme. 


$4. 


Antras skyrius 
Filosofija ir onto-teologija 


Visi metafizikos pavidalai ir jos istorijos etapai 
yra fatališkai neišvengiami, bet galbūt tokia lemtis 


yra Vakarams būtina. 


Esė ir Pranešimai 


Heideggeris rašo: „Onto-teologinis metafizikos pobūdis mąsty- 
mui yra tapęs sunkiai suvokiamas ne dėl kokio nors ateizmo, o dėl 
mąstančiojo patirties, kuriai ši onto-teologija rodo dar neapmąs- 
tytą metafizikos esmės vientisumą“!33. Taip jis pažymi esminę, 
o ne atsitiktinę, metafizikos ir teologijos sąjungą. Mes analizuo- 
sime radikaliai naują filosofijos ir teologijos santykio prasmę: bū- 
tent tai, dėl ko, pasak Heideggerio, jos istorijoje vystėsi bendrai. 
Analizė vyks trimis etapais: išnagrinėsime heidegeriškąją metafi- 
zinio proceso interpretaciją; po to stengsimės įvertinti šio proceso 
reikšmę teologijai ir filosofijai; galiausiai pateiksime keletą mums 
kilusių prieštaravimų Heideggerio požiūriui. 


Istorija ir onto-teologija 


Jau Būties ir Laiko pradžioje Heideggeris išreiškia būtinybę at- 
skirti vieną nuo kito būties ir pagrindo klausimus!?*. Tuo 
tarpu, pasak jo, Vakarų metafizikos istorija — nuo Platono ir 

Aristotelio iki Nietzsche's — yra vien tik būties ir esinio pagrindo 
painiavos istorija. 


1. Painiavos pradžia 


Aristotelis, teigia Heideggeris, paliko pirmosios filosofijos esmę 
„dviprasmybėje“: neaišku, ar ji turėjo būti „būties kaip būties“, ar 
„pirmųjų principų“ mokslas!3?. Iš čia kilo painiava: „Aristotelis va- 
dina mokslą apie esinį kaip esinį pirmąja filosofija. Bet pastarosios 
objektas nėra vien esinys savo esatyje: jos objektas yra taip pat 
esinys, kuris išreiškia esatį jos grynume - aukščiausiasis esinys“23*. 
Taip dualumas įsiskverbė į būties klausimą nuo pat graikų filoso- 
fijos pradžios ir niekada nebuvo išspręstas: „Post-aristotelinės 
Vakarų metafizikos forma kyla ne iš vadinamosios aristoteliškos 
sistemos palikimo ir vystymosi, bet iš neaiškios ir dviprasmiškos 
būsenos, kurioje Platonas ir Aristotelis paliko svarbiausias prob- 
lemas, nesuvokimo“!?7. De facto ir labai greitai ėmė dominuoti 
pirmosios filosofijos kaip „pirmųjų principų mokslas“. Būties klau- 
simas, keliamas Aristotelio, liko įkalintas platoniškojo mąstymo 
struktūrose. Pastarųjų vedlys yra Eišoc. Olos alegorijoje „mintis 
keliauja peT ėkeiva, anapus‘ apačioje stebėtų dalykų, kurie tėra tik 
šešėliai ir atvaizdai“. Platoniškojo mąstymo judesys, kreipdamas 
„anapus“ t.y. į „idėjas“, į antjuslinę sferą, veda aukščiausios Idėjos 
link, šį pasaulį sudarančių šešėlių ir atvaizdų pirmosios ir universa- 
liosios priežasties link!9*. Būtent šią aukščiausią priežastį Platonas, 
o po jo ir Aristotelis, vadina Dievu: „Nuo tada, kai esinio būtis 

buvo interpretuota kaip iŠėa, mąstymas apie esinio būtį yra meta- 
fiziškas, o metafizika yra teologiška. Čia reikia suprasti „teologiją“ 
ir kaip tą interpretaciją, pagal kurią esinio ‚priežastis‘ yra Dievas, 
irkaip būties projekciją į tą priežastį, kuri esą savyje talpina būtį ir 
būties šaltinį, nes ji esą yra visa ko, kas yra, maksimalus Esinys“19?. 
Įvade į pranešimą Kas yra metafizika? Heideggeris vadina visa tai 
„dimorfine“ (Zweigestaltig) metafizikos sandara!“?. Dimorfine, nes, 
viena vertus, ji išreiškia visuotinumą kaiptokį irtokiu būdu pačius 

bendriausius ir pačius universaliausius esinių visumos bruožus, 
kita vertus ir tuo pačiu metu - ji išreiškia ir „esinių visumą kaip 

tokią aukščiausio esinio ir dieviškojo esinio prasme“!*!. Kaip ta, 
kuri ieško pačių bendriausių esinio bruožų, metafizika turi būti 

vadinama „ontologija“, o kai ji ieško esinio buvimo priežasties — 
buvimo priežasties, kuri vėlgi yra interpretuojama kaip esinys — 
metafizika privalo būti vadinama „teologija“: „Savo esme ji yra 

kartu ir ontologija siaurąja prasme, ir teologija“!**. 

Metafizikos dimorfinė sandara kyla iš būdo, kuriuo esinys pasi- 
rodė metafizikai, dvilypiškumo: jis pasirodė kaip turintis kažką uni- 
versalaus ir kaip turintis kažką aukščiausio. „Tas pats Logos - ir tas, 
kurispriklauso onto-logijai; ir priklausantis teo-,logijai -kaipsan- 
talkayravienijantis pradas, "Ev. Bet šitas" Evyra dvejopas: viena ver- 
tus, tai vienijantis pradas kaip pirminė ir visuotiniausia realybė; kita 
vertus, tai vienijantis pradas kaip aukščiausia realybė (Dzeusas)“!**. 
Metafizika vienu mostu mąsto esinį ir kaip grindžiamą savo pagrindu, 
kuris yra būtis, — „tada ji yra logika kaip onto-logika“!““, — ir kaip 

grindžiamą savo priežastyje aukščiausiojo Esinio — „tada ji yra lo- 
gika kaip teo-logika“!**. Onto-teo-loginė sandara yra apibrėžiama 
būtent taip: metafizika iš pat pradžių laikėsi esinio ir būties skirtume, 
tačiau niekada nesiėmė šio skirtumo kaip tokio apmąstyti. 


2. Būties užmaršties istorinės išraiškos 
a. Augustiniškoji „fruitio Dei“ 

Toks mąstymo vyksmas pritiko krikščioniškajai teologijai, lyg jos 
rėmai: „Ieologinis ontologijos pobūdis nekyla išto,kad graikų me- 
tafizika vėliau buvo pasisavinta ir pertvarkyta krikščioniškos baž- 
nytinės teologijos. Jis kyla iš būdo, kuriuo esinys pačioje pradžioje 
buvo kaip esinys atvertas. Būtent tokia esinio atvertis pirmiausia 
ir įgalino krikščioniškąją teologiją griebtis graikų filosofijos“1““. 
1921 m. pavasario semestro paskaitose Augustinas ir neo- platonizmas 
Heideggeris siekia parodyti, kaip Augustinas, plėtodamas fruitio Dei 
temą, tam tikru būdu perima neo-platoniškąją džiaugimosi Gėriu ir 
Grožiu temą: matomais dalykais mes naudojamės (uti), o nemato- 
mais - džiaugiamės (frui)!*7. Kadangi Dievas yra summum bonum, 
jis vienintelis yra vertas džiaugsmo. Tokiu būdu Augustinas apleido 
su krikščioniškojo gyvenimo fakticiškumu siejamą teologinę pro- 
gramą"““ ir įėjo į metafizinius rėmus, kuriuose „mąstymas“ reiškia 

„matymą“, „regėjimo“ aktą. Jeigu, pagal jį, Dievas yra „nuolatinė čia- 
esanti-būtis“ - tai vis dėl šių rėmų, kuriuose būtis ir Dievas yra kartu 
apmąstomi kaip „esantys-nuolat-prieš-akis“!*?. Krikščionybės tei- 
giama „kontempliacija“ kaip aukščiausias aktas išreiškia krikščioniš- 
kosios teologijos priklausomybę graikų metafizinei tradicijai. Argi 

Aristotelio Metafizikos pradžioje neskaitome: „návteç &vðpwnor TOD 
eišėvai 6pėyovTai púosı“ (Visi žmonės natūraliai trokšta matyti-ži- 
noti)? Taip lyg nejučiomis mąstymas buvo nukreiptas tam tikra 
kryptimi, ir, tiesą pasakius, dar anksčiau nei tai padarė Aristotelis, dar 
Parmenido laikais: pastarasis būties atskleidimą patikėjo žmogaus 
„matymo“ aktui. „Nuo tada ši nuostata lemia Vakarų filosofiją“ °. 
Augustinas įtvirtino šią „ypatingą „matymo“ pirmenybę“!5!. Būtyje 
ir Laike Heideggeris cituoja ištrauką iš x-ojo Išpažinimų skyriaus, 
kuriame Augustinas analizuoja „akių malonumo“ reikšmę pasaulio 
suvokimo procese: „Negue enim dicimus: audi guid rutilet; aut, ole- 
Jac quam niteat; aut, gusta quam splendeat; aut, palpa quam fulgeat: 
videri enim dicuntur haec omnia (Mes juk nesakom tik — klausyk, 
kaip tai žiba, arba užuosk, kaip tai žėri, arba ragauk, kaip tai šviečia, 
arba liesk, kaip tai spindi; ne, visais šiais atvejais mes sakome: žiū- 
rék, mes sakome, kad visa tai yra matoma)“!??. Visų juslių patirties 
įtraukimas į „matymą“ aiškiai nurodo, kad Dasein yra užmirštas: 
„Rūpestis tampa galimybių matyti „pasaulį paieška [... J. Dasein 
yra apčiuopiamas tik pasaulio reginyje“!33. 

Tomo Akviniečio, Descartes'o, Hegelio, Schellingoir Nietzsche's 
mąstymai iš esmės remsis šia būties kaip „esančios-prieš-akis“ 
samprata. Visi, kaip ir Augustinas, pasišvęs tam „smalsumui' kuris 
nori matyti, o „ne išgirsti tai, kas yra matoma“, t. y. lenkti būtį 

„tiktam, kad būtų matoma“, dėl „matymo malonumo“?*, 


b. Viduramžių scholastika 
Viduramžių scholastika perėmė augustiniškąją tradiciją, kurioje 
Išmintis yra suvokiama kaip radikali siekiančio matyti tikėjimo 

paieška: metafizinės pastangos čia yra skirtos tam, kad būtų įver- 
tintas ir įveiktas iš anksto duotas atstumas, kuris skiria baigti- 
nybę ir palaimingą Dievo paslapties viziją. Pasisavindama šią 
tradiciją, scholastika savaip dalyvauja ir onto-teologinėje san- 
talkoje, prasidėjusioje Graikijoje. Šio dalyvavimo šaknys glūdi 
graikiškų sąvokų vertime į romėnų kalbą. Politinis Romos im- 
perializmas ir romėniškos Bažnyčios krikščionybė, savotiškai 
susiliedami, kartu nulėmė fundamentalią realybės patyrimo 
struktūrą, būdingą Viduramžiams iki pat Moderniųjų laikų!“. 
Pereinant nuo išča į idea (kuri tampa „vaizdiniu“), nuo pvo į 
natura, nuo oùoia į existentia ir nuo ėvėpyeia į actualitas, prasmė 
menksta ir sąvokos nuskurdinamos. Metafizikos pradžioje špyov 
reiškė „tapimą esančiuoju“, o nuo dabar jis žymi „veiksmo — ope- 
rari rezultatą — opus, facere rezultatą factum, agere išdavą actus“ — 
veiksmingumo įveiksminimą"““. Tai, ką graikai dar apmąstė kaip 
„malonę, duodančią buvimą, romėnai jau suvokia kaip veiksmą ir 
iš jo kylančią imperiją“ 57. 

Nuo tada dominuojantis actualitas reguliuoja causalitas me- 
chanizmo projekciją į Būtį. O čia ontologija jau yra uždengiama 
teologijos: „Teologiškai' mąstant, šis esinys vadinasi „Dievas“. 
Galimybės būsena jam nėra įmanoma, nes juk joje jis dar kuo 
nors nebūtų [... ]. Aukščiausias esinys yra gryna realizacija, visada 
išsipildžiusi, actus purus“ 5*. Tokiu būdu Dievas yra apmąsto- 
mas, kylant aukščiausio konsistencijos taško link; jis yra sum- 
mum ens ir lygiai taip pat summum bonum ta prasme, kad bonum 
yra causa. Heideggeris cituoja Tomo Akviniečio Summa theolo- 
giae (1, q. 1-23): teiginys Deus est summum bonum neturi jokios 
moralinės reikšmės, jis taip pat nėra susijęs su jokia „vertybine“ 

mintimi: „Summum bonum vardas čia gryniausiai išreiškia gry- 
najai realybei būdingą priežastingumą, kuris lemia rezultatą — 
bet kurio subsistuojančiojo produkciją“"??. Vieno Dievo actus 
purus derinasi prie iš jo kylančių būtybių ta prasme, kad aukš- 
Čiausiasis Esinys leidžiasi pasaulio kontempliuojamas kaip jo pa- 
ties būtis. Veikiamas Eišoc, žmogiškasis intelektas gali tikrovės 
tiesą lyginti su kuriančiuoju Dievo intelektu ir tokiu būdu tiksliai 
prie jos prisitaikyti. 

Priešingai nei skelbia plačiai paplitusi nuomonė, Viduramžių 
scholastų mąstymas neturi būti traktuojamas kaip krikščiony- 
bės bandymas mąstyti kartu su graikais, bet veikiau kaip dvi- 
gubas iškraipymas: kaip „graikų minties romėniškas-biblinis 
nuskurdinimas“!*? ir kaip pirmapradžio krikščioniško tikė- 
jimo išdavystė. Juk viduramžiškoji teologija remiasi ne vien ti- 
kėjimu, bet ir tuo, kas yra vadinama prigimtine proto šviesa: 
„Dievo ir jo sukurtojo pasaulio atžvilgiu žmogus elgiasi vado- 
vaudamasis ne vien tikėjimu. Žmogus elgiasi tikrovės atžvilgiu 
taip pat ir pagal lumen naturale“!“!. Doctrina christiana atskilo 
nuo savo pačios tiesos, kurios pagrindinis principas turėtų 
būti rūpinimasis „sielos išganymu“ ir visų rūšių pažinimo nu- 
kreipimas būtent šiam tikslui!“?. Kadangi ši doctrina suteikė 
prigimtinei proto šviesai aukščiausią rangą, viduramžiškoji 
krikščionių teologija ėmėsi „dogmiškai interpretuoti fundamen- 
talias graikų būties sampratas“!93. Tokiu būdu ji ypač pasitar- 
navo tam, kad prigimtinės proto šviesos tikrumui būtų suteiktas 

iki tol neregėtas statusas — absoliutumo statusas, - kuris taps 
„subjekto“ savastimi. 


c. Dekartiškasis „ego cogito“ 


Su Descartes'u būties užmiršimas įžengia į moderniąją subjekty- 
vumo erą. Descartes'o filosofijoje yra metafiziškai pagrįstas žmo- 
gaus išsilaisvinimas nuo bet kokios aukštesnės nei jis pats normos 
ir nuo bet kokios apreikštosios tiesos!“*. Nuo tada „būti laisvam“ 
reiškia, kad „vietoj išganymo tikrumo, sudarančio bet kurios tie- 
sos vertinimo matą, žmogus iškelia panašų tiesos principą, kurio 
dėka ir kuriame jis tampa tikras pačiu savimi“193. Pagal scholastinę 
teologiją, Dievas kūrėjas, o kartu su juo ir bažnytinė institucija, 
buvo „išimtinai vienintelės ir amžinos tiesos šeimininkai“!*9; 
žmogus, kaip imago Dei, čia buvo priverstas derintis prie jam 
visiškai išorinio „Aukščiausiojo“. Prasidėjus moderniųjų laikų 
metafizikai, žmogui atsivėrė galimybė „ieškoti kažko absoliučiai 
neabejotino ir tikro“. „Fundamentum absolutum inconcussum veri- 
tatis“ problema yra patikėta mąstančiam subjektui!“". Pastarojo 
tikrumas susitapatina su tiesos esme. Reprezentuojamuoju yra 
pasitikima kaip tokiu, nors šis pasitikėjimas kilo iš paties mąs- 
tančiojo subjekto!?*: „Tikra tėra tik tai, kuo yra įsitikinta, kas 
yra neabejotina. Tiesa yra tikrumas [... |. Subjektyvumo esmėje 
metafizinį svorį nuo šiol įgauna metodas“!*?. Tai ir yra lemiamas 
su Descartes'u įvykęs pasikeitimas: „Pagrindas galėjo čia būti 
tik pats žmogus, nes naujos laisvės prasmė jam draudė bet kokį 
įpareigojantį sąryšį su kuo nors kitu, nei iš jo paties kylančiais 

dalykais“!7?. Žinoma, tikėjime yra ir tikrumo. Tačiau šis tikė- 
jimo tikrumas, nors ir viršydamas abejojimą, yra ir anapus žino- 
jimo tikrumo. Tuo būdu jis remiasi kita nei subjektas instancija. 
O dekartiškoje perspektyvoje tikrumo esmė ta, kad jo įtikrini- 
mas kyla iš jo paties. „Kas yra tasai tikrumas, kuris formuoja ir 
kartu pagrindžia naująją laisvę? Ego cogito (ergo) sum“!"! Tik jis 
nustato, kas tikrovėje tikra: tikrovė tikrumui rodosi kaip jo „ne- 
šėja“ (Trūger!'*). Dekartiškojo mąstymo įvykis turi būti suprastas 
kaip „viso humanizmo bei jo istorijos perkėlimas iš krikščioniškos 
spekuliatyvaus tikėjimo tiesos erdvės į subjektu pagrįstos esinio 
reprezentacijos sferą, kurios esminis pagrindas pagaliau leidžia 
įsigalėti naujajam žmogaus suverenumui“!73, 

Nepaisant šio pasikeitimo, kurį pats Descartes'as vertino kaip 
radikalų, jo mąstymas liko tam tikru mastu priklausomas nuo vi- 
duramžiškos teologijos!7*. Juk kas gali paneigti, kad Dekartiškoje 
sistemoje dieviškasis Absoliutas vaidina jam skirtą vaidmenį, 
t. y. garantuoja subjektyviojo „aš“ ir pasaulio atitikimą, nepaisant 
to, kad šios sistemos pirmoji dogma yra subjektyvumas, o metodo 
dogma - abejonė? Vis dėlto šis „Absoliutas“ čia yra tapęs grynai 
funkcionaliu, iš jo yra atimta tai, kas scholastikoje lėmė jo auto- 
ritetą, ir jo kaip minėto garanto vaidmuo pamažu blės, kol taps 
nebereikalingas. 

Žvelgiant dar plačiau, Descartes'o pozicija apskritai atitinka ben- 
drą metafizinės tradicijos kryptį, užduotą Platono ir Aristotelio: ji 
neperžengiaklausimo „Kasyra esinys?“ rėmų. Tačiau interpretuo- 
damas žmogų kaip subjectum, o pastarąjį kaip pirmapradę esinio 
suvokimo instanciją, Descartes'as „sukuria pažinimo teorijos arba 

pažinimo metafizikos galimybės prielaidas“!??, o drauge nulemia 
„visos būsimos antropologijos metafizines sąlygas“!7“. Taip jis da- 
lyvauja būties problemos užmarštyje. Būtis nuo šiolyra suvokiama 
kaip buvimo priežastis, kaip pirmoji priežastis, causa prima, ir kaip 
savęs pačios priežastis, causa sui. Toks yra Dievo vardas filosofijoje. 
Tačiau šis vardas įtvirtina dieviškojo-Dievo užmarštį: „Žmogus 
negali jam nei melstis, nei aukoti. Causa sui akivaizdoje žmogus 
negali nei baimingai parklupti, nei groti ir šokti “77. 


. Leibnizas ir pakankamumo priežastis 


Tęsdamas Descarteso mąstymą, Leibnizas parodo naują isto- 
rinę onto-teo-logijos formą — „pakankamos priežasties principą“. 
Kaip ir visa metafizika, ši forma priklauso nuo būdo, kuriuo re- 
prezentuojamas objektas sudaro tikrovės tikroviškumą. Tačiau 
Leibnizo filosofijoje ši reprezentacija yra ypatinga tuo, kad remia 
savo veiksmą viena iš esinio savybių - jo „vienybe“. Ši vienybė, 
esmės pilnatvė, priklauso nuo re-prezentavimo akto ir tikrovės 
tarpusavio priklausomybės, kuri, kaip tokia, yra nematoma. Pati 
būdama sudaryta daugį vieningai surenkančio veiksmo, Monada 
yralinkusi pamiršti savo aktą, kuriuo apibrėžia tikrovę: „Daugis bet 
kada yra mundus, tačiau visada save reprezentuojantis per modus 
spectandi, kuriame yra įrašyta Monados perceptio“!78. Po dekartiš- 
kojo tiesos ištirpdymo subjektyviajame tikrume, Leibnizo mąs- 
tyme bet kuris „esinys“ tampa „subjektyvumo atmaina“, t. y. siekia 
reprezentuoti. Taip buvo atvertas kelias ateizmui: jeigu pats su- 
bjectum yra ir tikrovės re-prezentavimo kaip ją apmąstančio at- 
spindžio (rė-flexion), ir savęs paties principas, tai transcendentinis 
principium reddendum jau nebėra būtinas. Tai, kas iki šiol buvo 

vadinama „Dievu“, yra dabar suvokiama kaiptikslus išsiskleidusios 

Priežasties-Proto (la Raison)*, pakankamos priežasties principo, 
atitikmuo. „Kraštutiniu atveju tai reiškia: Dievas egzistuoja tik 

tokiu mastu, kuriuo galioja priežastingumo principas. Kai norima 

ieškoti dar giliau, yra klausiama: o kokiu mastu galioja priežastin- 
gumo principas? Jeigu priežastingumo principas yralabai galingas 

principas, tai jo galybėje tuomet glūdi tam tikra pasekmę lemianti 

veikla |... ]. Bet pirmoji priežastis yra Dievas. Tad priežastingumo 

principas galioja todėl, kad egzistuoja Dievas. Vis dėlto Dievas 

egzistuoja tiek, kiek galioja priežastingumo principas“!7?. Ratas 

užsidaro — „mąstymas sukasi ratu“!*?. Dievo, kaip apsireiškian- 
čiojo, nebelieka; jis yra priežasties Protas (Priežastis), summa 

ratio, mąstantis universalų apskaičiuojamumą: „Kaip pagrin- 
das, (Dievas) nebėra suvokiamas teologiškai, bet tik grynai on- 
tologiškai, t. y. kaip aukščiausias esinys, kuriame bet kuris esinys 

ir pati Būtis turi savo priežastį !*!. 

Vis dėlto Heideggeris leidžia suprasti, kad Leibnizui buvo atsi- 
vėrusi galimybė išvengti onto-teologinių raizgų. Viskas priklauso 
nuo to, kurioje vietoje sudėliosime akcentus posakyje Nieko nėra 
be priežasties: „Galime pasakyti: NIHIL est SINE ratione, Nieko 
nėra be priežasties. Pozityvia forma išeitų: Viskas turi priežastį. 
Bet taip pat galime ir kitaip akcentuoti: Nihil EST sine RATIONE, 
Nieko nėra be priežasties. Pozityviai: bet kuris esinys (kaip esinys) 
turi priežastį“ 'Š*. Pirmu atveju priežastingumo tyrinėjimas užsi- 
baigia aukščiausioje Priežastyje. Antruoju esinio priežastingumas 
netrukdo pagrindo tyrinėjimą tęsti toliau. Deja, Leibnizas suteikė 

pirmenybę pirmajai versijai ir išaukštino idėją, esą būties pagrin- 
das yra priežastingumas. Bet kadangi priežastingumo principas 
gali būti suprantamas antrąja prasme (būtyje yra ir priežastin- 
gumo), jis yra taip pat „žodis apie būtį“. Teologinėje Leibnizo 
metafizikoje šis žodis liko neatskleistas, „šlaptas“!** ; 


e. Kantiškosios transcendencijos viražai 


Leibniciškame horizonte jau galima numatyti Nietzsche’s reak- 
ciją - „Dievo mirties“ skelbimą. Tačiau ją įgyvendinti tapo įma- 
noma tik Kanto filosofijos dėka. Savo Grynojo proto kritika ir 
dilemos tarp logikos ir laikiškumo įžvelgimu Kantas išjudino 
pamatus, kuriais rėmėsi „proto ir intelekto pirmenybė“; „Logika 
neteko savo tradicinės pirmos vietos metafizinėje sistemoje“ !š*. 
Būtyje ir laike Heideggeris liaupsina Kantą už tai, kad šis „pir- 
masis ir vienintelis [...] savo tyrinėjime pasislinko laikiškumo 
dimensijos kryptimi“!Š*. Nes būties klausimas čia buvo užduo- 
tas turint omenyje tokią transcendenciją, kuri glūdi pačioje baig- 
tinybėje: „Kantiškasis metafizikos pagrindimas, kaip pirminis 
lemtingas klausimas apie esinio būties atvirumo vidinę galimybę, 
turėjo prieiti prie laiko kaip baigtinės transcendencijos pamatinės 
apibrėžties“!*“. Ši nauja nuostata privertė ne tik pranokti vulgarią 
„laiko“ sąvoką, bet ir praleisti tą etapą, kuriame, pagal pirmosios 
Kritikos pradžią, laikas yra svarstomas kaip „intuicijos forma“. Su 
„transcendentalinės vaizduotės“ sąvoka atsirado galimybė laike 
siekti būties supratimo!*". 

Tačiau puikiai pradėjęs, Kantas sustojo pusiaukelėje su antruoju 
Grynojo proto kritikos leidimu, kuriame protui ir intelektui buvo 

grąžintas pirmumas!*“. Paprasčiausiai išmesdamas dvi pirmojo 
leidimo reikšmingas ištraukas, antrajame Kantas grąžino gryno- 
sios sintezės funkciją intelektui!? ir, o tai dar rimčiau, transcen- 
dentalinę vaizduotės sintezę palaikė „intelekto efektu juslumui“!??, 
Būtent dėl to „transcendentalinė vaizduotė“ jau nebebuvo traktuo- 
jama kaip trečiasis dvasinis pajėgumas, tarp juslumo ir intelekto. 
Nors pati sąvoka nebuvo panaikinta, „transcendentalinės vaiz- 
duotės“ funkcija buvo perleista intelektui. Nuo tada žmogiškojo 
pažinimo baigtinybė ir jos laikiškumas nebebuvo kantiškosios 
problematikos centre - jie buvo pakeisti protu irjo logika. Vardan 
moralinio subjekto ir praktinio veiksmo poreikių, noumeno pa- 
saulis vėl buvo traktuojamas kaip loginė būtinybė, o pirmojoje 
„Kritikoje“ jis buvo vertinamas tik kaip galimybė. 

Kanto mąstyme transcendentiškumas liko dviprasmis, ir pats 
šis dviprasmiškumas yra dvejopas. 1. Tiesos vieta yra laikiška- 
jame baigtinybės vystymesi, bet taip pat reprezentuojančioje 
patirtyje, kur „patirties galimybės sąlygos apskritai yra kartu ir 
patiriamų objektų galimybės sąlygos“!?!. 2. Dviprasmybė santy- 
kyje tarp baigtinybės ir dieviškosios transcendencijos: vien tik 
dieviškasis pažinimas žino esinį jo visumoje ir tik jis pirmapradiš- 
kai, šiame žinojime (intuition), kuria esinio reprezentaciškumą; 
ožmogiškasis pažinimas nėra kuriantis: savo žinojimą, kuris todėl 
yra tik intuitus derivativus, jis gauna iš jau-čia esančio esinio!??. 
Baigtinio žinojimo esminis bruožas, pasak Kanto, yra tai, kad 
jis gauna, priima (rėceptivitė); žmogiškasis pažinimas galiausiai 


188 Heideggeris neatsako į klausimą, ar Sprendimo galios kritikoje Kantas ir vėl 

priklauso nuo dieviškojo pažinimo. Ši priklausomybė yra susijusi 
su dvejopu esinio suvokimu: „Dvigubas esinio pobūdis - kaip 
fenomeno ir kaip daikto savyje - atliepia dvigubam jo suvokimo 
pobūdžiui: jis gali būti pažintas baigtinio pažinimo, taip pat ir 
begalinio pažinimo; esinys kaip sukurtas (Ent-Stand) ir tas pats 
esinys kaip objektas (Gegenstand)“'?3. Daiktas savyje, žinoma, 
nereiškia kažkokios „anapusinės sferos“ fenomeno atžvilgiu. Vis 
dėlto ši samprata neabejotinai nurodo, kad „pamatyti“ sukurtąjį 
esinį yra radikaliai neįmanoma. Žmogiškasis intelektas ir jo ribos 
lieka in fine apibrėžti kuriančiojo dieviškojo intelekto. Tai, kad 
baigtinybės transcendencija atsiremia į teologinę transcendenciją, 
aiškiai parodo kantiškojo transcendentalumo dviprasmybę ir visos 
kantiškosios metafizikos dvilypumą. Dievas yra toji instancija, 
kuria transcendentalinis subjektas, matydamas savo baigtinumą, 
apsidraudžia: „Kanto tezė apie Būtį, onto-teologinė tezė, remiasi 
klausimu apie Dievo buvimą, pastarąjį suvokiant kaip summum 
ens qua ens realissimum“ V*. 

f. Hegeliškasis „reprezentuojamojo“ ir 

„reprezentacijos“ suplakimas 


Hegelis, kuris pasisavino Kanto filosofijos rezultatą, „metafiziką 
pavertė „logika“ taip radikaliai, kaip niekas iki jo“!?*. Nutolimas 
nuo pirmojo Kanto, vykdytas jau paties Kanto ir toliau tęsiamas 
Hegelio, palieka nuošalyje būtiną metafizikos temą - baigtinybės 
problemą. Wissenschaft der Logik Įvade skaitome: „Logiką rei- 
kia suvokti kaip grynojo proto sistemą, kaip grynosios minties 
karalystę“ !?“, Protas yra absoliuti dvasia, „tikrovės tikrovišku- 
mas, esinio būtis“. Dvasios fenomenologija, pagal paties Hegelio 

programą, neturi nieko bendro su „mąstytojo mintimi“; ji reiš- 
kia „logiką“, pritvirtintą prie to, ką „besąlygiškam subjektyvu- 
mui“ (unbedingte Subjektivitūt) pavyksta fenomeniškai parodyti 
iš savo paties „absoliučios Idėjos“, šiam subjektyvumui „pačiam 
esant esinio būtimi “!*7. 

Hegelis nesugebėjo, skelbia Heideggeris savo pranešime 
Hegelis ir jo patirties sąvoka, apmąstyti pačią sąmonės būtį, 
Bewusstsein sein!?Š, pačios esančios „žinojimo būsenoje“ būties 
buvimą. „Patirtis“ Hegeliui yra absoliutus subjektas ir tampa esi- 
nio būties pavadinimu. „Logikos mokslas“ čia svarsto esinį ne tik 
jo esatyje, bet ir tame, kame jis „atitinka“ esatį, kaip aukščiausiąjį 
esinį. Todėl Hegelio filosofijoje yra sutraukta vakarietiškosios 
filosofijos esmė: „Absoliutumo teologija yra toks esinio kaip 
esinio pažinimas, kuris parodo jau graikų mąstyme veikiant jo 
onto-teologinę esmę“!??, taip pat patvirtintas esminis jos pos- 
tulatas — reprezentuojančio buvimo (présence représentante) ir 
reprezentuotos tikrovės suplakimas. Čia pasirodo „jų tarpusa- 
vio priklausomybėje reprezentuojamasis, reprezentuojantysis ir 
jo reprezentacija“*??. Ontologinis vyksmas turi būti traktuoja- 
mas kaip „iš tiesų esančiojo teologija“. Ir atvirkščiai: hegeliškojo 
Absoliutumo teologija, kuri tuo pat metu yra ir pasaulio teologija, 
„yra ontologijos esmės dalis“?! 

Ši ontologija yra persmelkta dekartiškosios metafizikos 
bruožų: „Iki Hegelio modernioji metafizika išlieka gryna ir pa- 
prasta esinio kaip tokio interpretacija, ontologija, kurios logos 
yra suprantamas krikščioniškąja teologine prasme, kaip ku- 
riantis protas ir priežastis (raison), pagrįsta absoliučia dvasia 

(Onto-teo-logija)“?0?. Tačiau naujas Hegelio žengtas žingsnis 
yra tas, kad su juo išsivystė iki galo ir pasirodė pačia jų esme pa- 
matiniai antikinės ontologijos motyvai. Būtent egologinis pobū- 
dissudarovisų vakarietiškos ontologijos bruožų bendrą vardiklį. 
Su Platonu ir Aristoteliu onto-teo-loginį metafizikos vystymosi 
procesą nulėmė klausimas apie öv. Krikščioniškajai teologijai 
paruošus, su Descartes'u šis klausimas tapo egologinis, net jeigu 
ego, dar neužimdamas centrinės logoso vietos, čia yra tik „kartu- 
apsprendžiantis“, Ozdc sąvokai laiduojant: „Mes pastebime besi- 
vystant šį egologinį būties pobūdį nuo dekartiškojo impulso iki to 
momento, kai, per Kantą ir Fichte'ę, Hegelio „Eenomenologijoje“ 
jis įgauna savo visą jam leidžiantį, tobulai pakankamą ir tik jam 
skirtą pagrindimą“*“?. Nuo šiol dvasia sieja visas čia veikiančias 
„logijas“: „Dvasia yra žinojimas, logos; dvasia yra subjektas, Aš, 
ego; dvasia yra Dievas, Ozėc; dvasia yra ir rezultatas, esinys kaip 
toks, öv“. Tokiu būdu yra visu savo turiniu išskleistas būties klau- 
simas - „onto-teo-ego-loginiu“??* būdu. Šis žodis išreiškia ne vien 
hegeliškąją sistemą, bet ir tai, ką ji išpildo — visą vakarietiškąją 
metafiziką: „Dvasios Fenomenologija yra paskutinė įmanomo on- 
tologijos pagrindimo stadija“?95 
jusio filosofavimo - „idealizmo 


„paskutinis nuo Platono prasidė- 
“206 — tarpsnis. 

Hegelio vartojama „gyvenimo“ sąvoka nė kiek nesušvelnina 
šios „idealistinės“ pozicijos. Juk čia „gyvenimas reiškia būtį, kuri 
pati save pradeda ir gimdo, būtį, kuri jai būdingu judesiu laikosi 
ir glūdi savyje“. Žinoma, epochiniai skirtumai, žymintys Dvasios 

vystymosi etapus, nėra paneigiami, bet jie yra įtraukiami, išsau- 
gomi ir suvedami į jų pirmapradę vienybę - į jos „nuo nieko ne- 
priklausantį stabilumą“**". Taigi Hegelis iki galo neapmąstė būties 
laikiškumo pobūdžio: „Tezė - būties esmė yra laikas - yra simetriš- 
kai priešinga tam, ką Hegelis visa savo filosofija siekė parodyti. 
Hegeliškąją tezę veikiau reiktų išreikšti priešingai: būtis, pasak 
Hegelio, yra laiko esmė - t. y. būtis kaip begalumas“?0*. Visada 
lemiama to, kas nepriklauso nuo jos pačios vystymosi, būtis valdo 
bet kurią esmę, laiko esmę. Skirtumo judesys yra tad loginis būties 
vienumo, kuris yra Subjektas, kuris yra Dvasia, judesys*“?. 


g. „Negatyvioji“ Nietzsche's teologija 


Modernioji metafizika, kaip ir visa Vakarų metafizika, vis dėlto pasi- 


baigia tik su Nietzsche“"“: „Nietzsche's santykis su Descartes'u yra 


esminis, nustatant jo paties fundamentalią metafizinę poziciją“*!1; 
„Nietzsche's mąstymas yra metafizinis, kaip ir visa vakarietiškoji 
mintis nuo Platono“?!*; arba dar: „Nietzsche's filosofija — tai meta- 
fizika,o [...] betkokia metafizika - tai platonizmas“. Kodėl? Nes 
Būtis, Nietzsche's požiūriu, reiškia vertybę; o Būties kaip vertybės 
suvokimas „glūdi lyg užuomazga metafizikos pradžioje“. Ne dėl 
to, kad platoniškieji iéa ir åyaðóv būtų nuo pat pradžių laikomi 
vertybėmis, bet dėl to, kad Galios Valia priklauso metafizikos is- 
toriniam procesui, kurio vienintelis fundamentalus bruožas yra 
„skirtis tarp esaties (Seiendheit) ir esinio“?S. Ar ji būtų suvokiama 
kaip iŠča, kaip åyaðóv, kaip sąlyga ar kaip vertybė, Būtis kiekvienu 

atvejubuvo traktuojama kaip idėjų a priori, ir tokiu būdu jos esmės 
tiesa likdavo nepastebėta*!“. 

Nietzsche's mąstymas - tai galutinė moderniosios metafizikos 
forma: „Tai, kas metafiziškai prasidėjo su Descartes'u, pradeda 
savo baigtį su Nietzsche's metafizika“?"?. Nepaisant jo kritikos 
Descartes'ui, Nietzsche, pats to nesuvokdamas, „tačiau aiškiausiu 
būdu'liudijaapie „savo paties fundamentalios metafizinės pozicijos 
įsišaknijimą dekartiškame cogito sum“. Kad aiškių ir ryškių idėjų ego 
cogito buvo pakeistas Valios galios ego volo dar nereiškia, kad būtų iš- 
judinta pamatinė mąstymo struktūra, kuri teigia tapatybę tarp būties 
tiesos ir subjekto tikrumo: „Nuo dabar subjektas yra suprantamas kaip 
Valios galia, o pagal tai cogitatio nuo šiol yra kitaip interpretuojama“. 
Grįsdamas tikrumą per Valios galią, Nietzsche „patvirtina psicholo- 
giškai“ fundamentalią Descartes'o poziciją?!“. Tik čia jau ne „siela“ 
ar „sąmonė“ sudaro subjektyvumo pamatą, bet „kūnas“. 

Šis pakeitimas tapo įmanomas dėl hegeliškojo postūmio. 
Metafizinis proto išsivystymas iki „besąlygiško subjektyvumo 
ir tuo pačiu iki tapimo esinio būtimi“ suteikė progą teigti „gy- 
vuliškumą“, „kūno“ pirmenybę: dėl savo „besąlygiško vaidmens“, 
kūnas įgavo galimybę tapti „bet kokios pasaulio interpretacijos 
norma“? Perėjimas nuo perceptio į apetitus vyksta gryno sub- 
jektyvumo erdvėje. 

Žinoma, Nietzsche radikaliai kritikavo Kantą ir siekė išlais- 
vinti subjektyvumą nuo moralinio įstatymo. Jis įnirtingai dirbo, 
norėdamas paneigti visų idealų ir visų vertybių ramybę teikian- 
čius pavidalus. Būtent šia prasme turi būti suvoktas jo šūksnis 
„Dievas mirė“. Aišku, kad šis teiginys turi omenyje „krikščioniš- 
kąjį Dievą“ ir „dogmatiškąją krikščionybę“, nuo šiol „baigiančius 

nusigaluoti'?!8. Bet dargilesneprasmejis taiko į ant-juslinį pasaulį"? 
idealų, vertybių ir transcendentinių principų pasaulį, kuris pavergia 
esinį ir tarnauja nihilizmo karalijos įsigalėjimui: „Idėjos, Dievas, mo- 
ralinis Imperatyvas, Progresas, Laimė visiems, Kultūra ir Civilizacija 
vienas po kito praranda savo galias ir krenta į nihilumą““?". Tačiau, 
pagal Heideggerį, nihilizmo esmė dar nėra iki galo įgyvendinta, 
šiems idealams mirštant. Ji pasirodo tik ten, kur, esiniui besiplėto- 
jant, nebėra būties tiesos: „Apmąstomas kaip būties likimas, nihi- 
lizmo nihil reiškia, kad pati būtis yra laikoma niekais“?7!. 

Todėl galima teigti, jog Nietzsche nesugebėjo nutraukti to iš- 
ankstinio minties nusistatymo, kuris vykdo metafiziką, t. y. pa- 
naikinti atstumo tarp juslumo ir anti-juslumo. Priešingai, jis būtį 
suvokė pagal esmės ir egzistencijos kategorijas: „Esinio, kaip tokio, 
ontologija [čia] mąsto essentia kaip galios valią. Ši ontologija mąsto 
esinio kaip tokio existentia jos visuotinume, teologiškai, kaip 
Amžinąjį to Paties Sugrįžimą““**. Dar daugiau, jeigu čia esama „teo- 
logijos“, tai ne vien dėlkategorinių išankstinių minties nusistatymų, 
kurie kaip tokie liko nepastebėti ir neapmąstyti, bet ir dėl bendros 
Nietzsches filosofijos tendencijos, kuri taip pat liko jo neapmąstyta. 

„Nietzsche's filosofija |... ], kurioje yra skelbiamas šis esminis tvir- 
tinimas: „Dievas mirė, yra „teologiška“ būtent dėl šio tvirtinimo“223, 
Nietzsche išlaiko siekį mąstyti esinio Absoliutiškumą: jis jaučia 
poreikį skelbti Dievo mirtį ir smerkti visų konceptualių sistemų 
teologinę ydą tam, kad leistų vykti mąstymui. Būtent todėl jį reikia 
laikyti „negatyviosios“ teologijos teologu. Neigimas yra dvilypis: 


218 Holzwege, s. 208. 

219 Ibid., s. 199. 

220 Ibid., s. 204. 

221 Ibid., s. 244. 

222 Nietzsche II, s. 348. 

223 Schelling. Abhandlung ūber das Wesen der menschlichen Freiheit, Tūbingen: 

neigimas tokio pasaulio, kuris yra mums duodamas, ir neigimas 
supra-juslinio pasaulio. Bet jis taip pat savyje slepia ir „vienintelį 
teigimą to vienintelio pasaulio, kuriame nėra nieko, kas iki šiol tu- 
rėjo vertę, ir kuris visa kuria nauja, remdamasis tik savimi pačiu“*?*. 
Tokiu būdu ši teologija yra lyg „savitas“ negatyviosios teologijos 
„tipas: jos negatyvumas atsiskleidžia žodyje „Dievas mirė“. Tai nėra 
ateizmo žodis, bet žodis tos metafizinės onto-teologijos, kurioje 
išsipildo autentiškas nihilizmas“??3. Būdamas „negatyviuoju“ teo- 
logu, Nietzsche nesugebėjo iki galo užbaigti savo kritikos tikro, nes 
pagrįsto protu, mąstymo atžvilgiu; savo nihilizmu jis tik atsisaki- 
nėjo „pozityviai“ apibrėžti pasaulį po Dievo mirties. 


$s. Onto-teologija ir metafizikos pabaiga 


„Bėgantis per filosofijos istoriją [Heideggerio] žvilgsnis, - rašo 
H. G. Gadameris, - labai primena burtininką, kurio lazdelė staiga 
sustoja: radau!“??9 Tai, ką jis randa, yra nuolatinis tam tikros 
mąstymo logikos, besiplėtojančios kaip pagrindo mokslas, dės- 
nis; tokia yra metafizika, apmąstanti esinį kaip esinį reprezenta- 
vimo būdu, kurio tikslas - pagrįsti. Taip Dievas įeina į mąstymą: 
„Pirmapradis mąstymo dalykas pasirodo kaip pirminė priežastis, 
kaip causa prima, atitinkanti pagrindžiantį sugrąžinimą į ultima 
ratio, galutinę ataskaitą. Esinio būtis kaip pagrindas esmingai su- 
vokiama tikkaip causa sui. Taip pasirodo metafizinė Dievo sąvoka. 
Metafizika privalo mąstyti orientuodamasi į Dievą, nes mąstymo 
dalykas yra būtis, tačiau būtis kaip įvairiopas pagrindas“??? 

Metafizikos formų įvairovė tik patvirtina jų principinę vienybę: 
grindimo veiksmas rutulioja tą pačią istoriją. Heideggeris tad ne- 
apsiriboja tradicinės metafizikos funkcinių mechanizmų atsklei- 
dimu, bet siekia parodyti jos kardinalų iresminį pobūdį nulemiantį 
judesį. Šį savo siekį jis įvardijo kaip „žingsnį atgal“. xx a. pradžios 
Vokietijoje istorinės mokyklos kritika dėl jos globalios teleolo- 
ginės vizijos, atrodė, bus pakeista vien tik „problemų istorijos“ 
svarstymu. Ši neokantininkų įtvirtinta problemų istorija traktavo 
skirtingas istorines filosofines figūras kaip įvairius atsakymus į tas 
pačias amžinai iškylančias problemas. Tačiau vokiečių filosofinei 
tradicijai, pradedant Schleiermacheriu ir Hegeliu, buvo būdingas 
ir kitas siekis - „paversti filosofijos istoriją esmine pačios filosofi- 
nės teorijos kūrimo ašimi “2. Ryžtingai atmesdamas aristotelinės 
pakraipos doksografinį istorinių santykiųsuvokimo tipą, Hegelis 
pasiūlė naują šio suvokimo būdą, integruojantį istoriją į filosofijos 
istoriją. Ta pačia kryptimi eina ir Heideggeris, bet kitaip. 

Tekste Tapatybė ir skirtumas Heideggeris ilgai aiškina, kas jį ski- 
ria nuo Hegelio. Pastarajam „mąstymo dalykas yra toks: mąstymas 
pats savaime“, „mintis“ savo totalume, „absoliutus mąstymas“2??, 
Tuo tarpu Heideggeriui „mąstymo dalykas yra tas pats, taigi būtis, — 
tačiau būtis, orientuota į jos skirtingumą nuo esinio“; čia yra ap- 
mąstomas „skirtumas kaip skirtumas“?*". Istorijos ir mąstymo 
dialoge tokia nuostata reikalauja naujo matmens??!. Hegeliui šio 
dialogo dėsnis yra „įėjimas į ankstesnių mąstytojų mąstomojo 
turinio galią ir aplinką'“?. Pasak Heideggerio, šis dėsnis gali būti 
kaip toks pripažįstamas, bet su nauju ir daug svarbesniu motyvu: 

reikia jeiti ne tiek į ankstesnio mąstymo turinio jėgą, kiek į jėgą to, 
„kas neapmąstyta, bet kas apmąstytam turiniui, jo esmei suteikia 
erdvę“?3. Tai nereiškia apmąstyto turinio pranokimo (Aufhebung), 
bet sugrįžimą į neapmąstytąją sferą, iš kurios kyla mąstymas 
ir kurioje jis atpažįsta „paveldėto mąstymo neišsiskleidusias 
galimybes“??**. Ten, kur hegeliškasis mąstymas, pranokdamas ir 
sutelkdamas, praryja, „žingsnis atgal“ (Schritt zurück) pasiekia sritį, 
kurioje „tiesos būtis pirmą kartą tampa apmąstytina“29", t. y. jis 
pasiekia pirmapradišką būties ir esinio skirtumą. 

Šis žingsnis atgal nulemia ir įvykdo trilypę pabaigą: filosofijos 
pabaigą, krikščioniškosios teologijos pabaigą ir pabaigą to, kas 
buvo pavadinta „Išėjimo knygos metafizika“ (la métaphysique 


de ľ Exode). 


m 


. Filosofijos pabaiga ir kitokia mąstymo pradžia 
Nuoroda į „filosofijos pabaigą“ Heideggerio darbuose pasirodo 
anksčiau nei buvo manyta. Tekste, rašytame tarp 1936 ir 1946 m. 
ir pavadintame Metafizikos įveika, skaitome: „Nietzsche's me- 
tafizika užbaigia filosofiją“23*. Ką reiškia ši „pabaiga“? „Tai reiš- 
kia: ji [metafizika] išvaikščiojo visą išankstinių galimybių sritį. 
Užbaigtoji metafizika, kuri yra globalaus mąstymo būdo pamatas, 
kuria karkasą galbūt ilgai truksiančiai tvarkai, viešpataujančiai 
žemės rutulyje. Šiai tvarkai filosofija nebereikalinga, nes ji jau 
yra tos tvarkos pamatas. Tačiau kartu su filosofijos pabaiga nesi- 
baigia mąstymas, pereinantis prie kitokios pradžios“**7. Kalba 
eina apie „pabaigą“, kuri neturi nieko bendra su reikalavimu, 

propaguojamu septinto dešimtmečio pradžioje Prancūzijoje ir 
kitur, pereiti nuo teorijos į politinį veiksmą; ji neturi nieko ben- 
dra ir su Vakarų ideologijos pabaiga??? 
norsūmiu pasibaigimu, primenančiustaigią mirtį. Savo žymiame 
1964 m. skaitytame pranešime Filosofijos pabaiga ir pagrindinis 
mąstymo uždavinys Heideggeris sako: „Pernelyg lengvabūdiš- 
kai elgtumės suprasdami pabaigą tik negatyviai, kaip grynąjį 
nuotrūkį, kaip kokio nors vyksmo nebuvimą, nuopuolį ar ne- 
galią. Filosofijos pabaiga — tai metafizikos užbaigimas“?*?. Taigi 
filosofijos pabaiga reiškia ne jos pasibaigimą, bet jos užbaigimą. 
Šia prasme „pabaiga“ nurodo „istorialinį momentą, kuriame es- 
minės metafizikos galimybės jau yra išsieikvojusios. Reikia, kad 
paskutinė iš šių galimybių būtų tokia metafizikos forma, kurioje 
jos esmė būtų perversta aukštyn kojomis“**?. Tekste Nietzsche's 
žodis „Dievas mirė“ skaitome: metafizika pasiekė stadiją, „kuri be 
abejonės yra jos paskutinė stadija, nes kitos metafizikos galimy- 
bės negali būti atskleistos todėl, kad metafizika Nietzsche's filo- 
sofijoje tam tikra prasme praranda savo esmingąsias galimybes. 
Dėl Nietzsche's įgyvendinto pertvarkymo metafizika išsigimsta 
įabsurdą““*!. Visa, kas yra metafiziška po Nietzsche's, priklauso 
galutinei fazei, kurią Nietzsche pradėjo ir įtvirtino, apversdamas 
aukštyn kojomis platonizmą. Todėl filosofijos pabaiga yra ne tiek 
įvykis, kiek „erdvė“, kurioje filosofijos istorija yra susitelkusi į 


savo kraštutinę galimybę*“*. 


— nieko bendra su kokiu 

Šiandien ši pabaiga reiškiasi ir galutinai pildosi kaip technika: 
„Filosofijos pabaiga pasirodo kaip mokslinio-techninio pasaulio 
valdomojo pastatymo ir šį pasaulį atitinkančios visuomeninės or- 
ganizacijos triumfas. Filosofijos pabaiga reiškia: pasaulinės civili- 
zacijos, pagrįstos vakarietišku europietišku mąstymu, pradžia“??? 
Kalba eina apie „metafizikos“, vienos iš daugelio disciplinų, iš- 
sipildymą ir pabaigą, bet ypač apie tai, kas šį išsipildymą daro 
įmanomą - apie mokslus ir techniką, kurie kilo iš filosofijos ir, ja 
remdamiesi, išplėtojo savo esmę. 

„Pabaiga“ kelia kitos „pradžios“ klausimą. Kaip pastarąją api- 
brėžti? Ar ją reikia suprasti onto-teologinės istorijos rėmuose? 
Heideggerio tekstuose, atrodo, aptinkame dvejonę. Būtyje ir laike 
teigiama, kadbūties problema buvo metafizikos užgožta Parmenido 
raštuose. Tačiau 1940 m. rašytame Platono mokyme apie tiesą“ pir- 
minė metafizikos forma yra įžvelgiama platoniškosios iŠėa mąs- 
tyme?“. Pranešimo Kas yra metafizika? įvade, rašytame 1949 m., 
istorinis metafizikos laukas yra išplėstas iki ikisokratikų, t. y. „nuo 
Anaksimandro iki Nietzsche's“2*“. Bet iš tikrųjų pradžios, kurią 
čia yra siekiama apmąstyti, negalima painioti su istorinių tyrimų 
pasiektais rezultatais: ji priklauso pačiam mąstymo uždaviniui. Jau 
Rektorato kalboje Heideggeris sakė: „Pradžia dar vis yra. Ji neglūdi 
kažkur už mūsų, kaip tai, kas įvyko kadaise, - ji stojasi prieš mus. 
Pradžia, kaip tai, kas yra visų didžiausia, iš anksto pranoko visa, kas 
įvyksta, todėl taip pat ir mus pačius. Pradžia jaugo į mūsų ateitį ir čia 
ji laikosi kaip tai, kas iš savo tolybių mums liepia ir vėl jos didybei 

prilygti“. Gilesnė nei paprastas subjektyvus apsisprendimas 
„mąstyti“, kadir naujai, kitoks minties pradėjimas patalpina mąstantį 
žmogų toje dar neapmąstytoje „erdvėje“, kuriai bet koks onto-teo- 
loginis kompromisas yra radikaliai svetimas: „Įeiti į šio neapmąs- 
tyto dalyko mąstymą reiškia tai, kas apmąstyta graikiškai, mąstyti 
pirmapradiškiau, įsižiūrėti į esmingąsias jo ištakas. Šis žvilgsnis tam 
tikra prasme yra graikiškas, o kartu to, į ką įsižiūrima, atžvilgiu jau 
negraikiškas ir toks nebegali būti'?**. Toro seminare Heideggeris 
sako: „Su Ereignis jau iš viso nėra nieko graikiško“?*?. 

Reikia patikslinti. Būties mąstymo užmarštis negali būti pri- 
skirta tradicinės metafizikos istorijai; ji yra susietas su judesiu, 
kuriuo būtis save suteikia: „Ar [būties užmarštis yra] nulemta 
metafizinio mąstymo būdo? O galesmingasis metafizikos likimas 
yra toks, kad iš jos išsprūsta jos pačios pagrindas, nes, atsirandant 
nepaslėpčiai, neiškyla tai, kas joje turėtų būti visada - paslėptis, 
nes ją užstoja tai, kas nepaslėpta, kas pasireiškia kaip esinys“2*9. 
Metafizikos pranokimas (Verwindung) tegali vykti tik ją priiman- 
čiame judesyje: iš čia — „būties ir esinio lankstas“??!. Taigi ne- 
metafizinis mąstymas mąsto ne tik esinio būties skirtumą, bet ir 
būties istorijos ir esinio pagrindimo dvilypumą. Toks yra „Ereignis 
posūkis“??*: metafizinio mąstymo istorijoje esinio būties skir- 
tumas priklauso žmogui; dabar skirtumas laikosi pačioje būtyje: 
būtent jis jai leidžia įvykti ir ją išlaiko. 

Taip yra suprastinas heidegeriškasis nuolatinio sugrįžimo į tai, 
kas vis dėlto juk yra pranokta, paradoksas: ir būties tiesa, ir išėjimas 
iš mąstymoglūdi pačioje metafizikoje, jos į užmarštį linkstančiame 
vyksme: „Pats faktas rašyti ir apmąstyti žodį Das Sein... būtis...,— 
tiksliai rašo D. Janicaud, - nurodo ištisą tradiciją, kurios vaisius 
šis žodis yra, ir drauge išstumia atsitraukimą (arba metafizikoje 
vykstantį atsitraukimo atsitraukimą) taip, kad patenkintų paruzijos 
norą, būdingą visai kritikuojamai tradicijai |... ]. Keičiant ontolo- 
ginio skirtumo akcentus, nėra sugriaunama bendrystė su metafi- 
zika, lygiai kaip ir pastaroji neužvėrė visų priėjimų prie būties kaip 
atsitraukimo“??*. Taip mūsų iškeltas klausimas randa atsakymą: 
„filosofijos pabaiga“ yra sutelkiančioji erdvė, kurioje tampa įmanoma 
nauja pradžia. Nepaisant jos pabaigos, kuri nėra „išsigalvojimas““*, 
ir jos pašalinimo, filosofija dalyvauja būties davimą apmąstančiame 
mąstyme; tenkindamasi tik theoria, prisikausčiusi prie teorinio akto, 
filosofija vis dėlto „lyg iš pašalių“**? išpildo Vakarų likimą. 

2. Teologijos pabaiga 
Per visą savo istoriją, teigia Heideggeris, krikščioniškoji teologija 
pativykdė savęs pačios nukrikščioninimą. Nesugebėdama plėtotis 
kaip „bažnytinė“ ir dogminė biblinio Apreiškimo „egzegezė“, ji virto 
racionalia (natūralia) biblinės Dievo doktrinos interpretacija?““ ir 
sukūrė „natūraliosios teologijos“ sąvoką. Pastarosios prasmė re- 
miasi tikėjimu į Dievą kūrėją, kuris įskiepijo į savo kūrinį dalelę 

dieviškojo žinojimo: „Savo tiesą natūralioji teologija gali pagrįsti Lik 
bibliniu mokymu“?*”. Scholastinė terminų „natūralioji“ ir „teologija“ 
jungtis reiškia uzurpaciją: krikščioniškoji teologija pakankamai ne- 
suvokia, kad „natūralumo“ įvedimas tarnauja tam tikrai sistemiškai 
visumai, kurią užbaigia „ant-natūralusis“ („surnaturelle“, antgamti- 
nis) Apreiškimas. Stengdamasi skelbti pirmąją priežastį, natūralioji 
teologija pasirodo esanti tokia teologija, kuri nesuvokia savo pačios 
sąjungos su graikų metafizika. Krikščioniškojo ypatingo Dievo ir 
aukščiausiojo Esinio sujungimas kyla iš milžiniško nesusipratimo. 
Bet šis nesusipratimas yra paties mąstymo iškrypimo pėdsakas: 
suteikdamas pirmumą trigubam dualumui - subjekto / objekto, 
priežasties / pasekmės, esmės / egzistencijos dualumui, - jis virto 
intelektualine, bet taip pat ir egzistencine Absoliuto paieška. 
Teologijos istorinės priklausomybės metafizinei sferai at- 
skleidimas liudija apie jos pabaigą. Bet kaip ir filosofijos atveju, 
ši pabaiga nereiškia „disciplinos“ išnykimo. Krikščioniškosios 
teologijos puoselėjamas Dievo įvaizdis tęsia ir „moderniai“ įfor- 
mina onto-teologiją. Šiuo požiūriu, „modernioji kultūra, net kai 
ji darosi netikinti, lieka krikščioniška“*?*. Heideggeris čia pateikia 
vieną iš drąsiausių savo tvirtinimų: tam, kuris nori laikytis stipres- 
nėje dievybės artumoje, metafizikos griūtis liepia eiti toliau nei 
metafizika ir mąstyti kitoje nei jos erdvėje. Tai reiškia du atski- 
rus, bet tarpusavyje susijusius dalykus: 1. Metafizikos veikla yra 
tokia, kad ji, nė kiek nesirūpindama dievybe kaip tokia, dargi nuo 
jos nutolsta ir nutolina. Juk metafizikos Dievui tinkantis vardas — 
„Causa sui“ - tik tenkina priežastingumo reikmes. 2. Dalyvaudama 
metafizikos tėkmėje ir taip paskandindama savo fundamentalią 
problematiką visa uzurpuojančioje esinio būties paieškoje, krikš- 
čionybės teologija dar intensyviau plėtoja nutolimo nuo dievybės 

judesį: „Dievą“ paskelbti „aukščiausia vertybe“ — tai išniekinti 
Dievo esmę“???. Taigi išniekinimas yra įžvelgiamas krikščioniš- 
kosios teologijos ir metafizikos sudaromoje visumoje. Bet šis kal- 
tinimas turi dvigubą prasmę: teologijos atžvilgiu jis reiškiasi kaip 
kaltinimas dėl tikėjimo pozityvumo ir dievybės užmiršimo, o me- 
tafizikos — kaip dievybės. 1949 m. Heideggeris iš esmės nebando 
nei vertinti krikščioniškosios teologijos vykdomos profanacijos 
pasekmių, nei spręsti apie jos, kaip disciplinos, ateitį („Apie tai 
spręs teologai“*“0). Vis dėlto kiek vėliau jis kalbės apie galimybę 
teologiją reorganizuoti“*!. Kol kas jis tik siūlo teologijai atsisakyti 
bandymų metafiziškai traktuoti biblinius Raštus. 


3. „Išėjimo knygos metafizikos“ pabaiga 


Tai verčia įvertinti Ė. Gilsono gintos pozicijos argumentus*??. 
Pasak Gilsono, krikščionybės ir filosofijos susitikimas turėjo bū- 
tinai pagimdyti tokią teologinę metafiziką, kuri sujungtų, rem- 
damasi tuo pačiu hermeneutiniu principu, graikiškąją Būtį ir 
biblinėje Išėjimo knygoje (Iš 3, 14) Dievui suteiktą vardą. 


a. Etienne o Gilsono argumentacija 


Dalyvaudamas ketvirtame dešimtmetyje jo paties iš dalies sukel- 
tame filosofiniame ginče dėl krikščioniškosios filosofijos, Gilsonas 
rašo: „Jeigu ir nėra metafizikos Išėjimo knygoje, yra Išėjimo knygos 
metafizika, ir matome ją susidarant jau labai anksti Bažnyčios 


259 „Wenn man vollends „God“ als „den höchsten Wert‘ verkündet, so ist da 
seine Herabsetzung des Wesens Gottes“, „Brief ūber den Humanismus“, 
in: Wegmarken, s. 345; liet. vert. (mod.) (A. Šliogeris), „Apie humanizmą“, 
in: B. Kuzmickas (sud.), Grožio kontūrai, Vilnius: Mintis, 1989, p. 249. 

260 „Einleitung zu Was ist Metaphysik?“ s. 374. 

261 Ciuricho seminare, vykusiame 1951 m. Žr. toliau, $8. 

262 Žr. taip pat J.-F. Courtine, Heidegger et la phénoménologie, Paris: Vrin, 1990, 
P. 33-53- 

Tėvų mąstyme“?“*. Kokia šios metafizikos esmė? Dievo ir būties 
sutapatinimas: „Yra tik vienas Dievas ir šis Dievas yra būtis, - toks 
yra visos krikščioniškosios filosofijos kertinis akmuo, ir jį padėjo 
ne Platonas, netgi ne Aristotelis, bet Mozė““*. Pradedant Moze ir 
plėtojantis krikščioniškajai teologijai, buvo apreikšta Dievo, kaip 
atskirtybės, tiesa: „Net jeigu sutiktume, prieštaraudami visiems 
tekstams, kad Aristotelio būtis kaip būtis yra unikali būtybė, vis 
tiek turėtume pripažinti, kad ši būtybė nėra niekas kita, kaip tik 
grynasis save patį mąstančio mąstymo aktas [...]. Pagaltikrą aris- 
totelinį mokymą, pirmasis Dievo vardas yra mąstymas, ir grynoji 
būtis yra suvedama į grynąjį mąstymą; pagaltikrą krikščioniškąjį 
mokymą, pirmasis Dievo vardas yra Būtis“29*. Mąstyti Būtį kaip 
Dievą, teigiamą biblinio Apreiškimo, - toks būtent yra krikščio- 
niškos filosofijos kaip „krikščioniškos“ uždavinys. 

Antrajam Būties ir esmės leidimui (1962) Gilsonas parašo du 
priedus, iš kurių vienas, pavadintas „Atsakymai į keletą klausimų“, 
yra skiriamas Heideggerio filosofijai*““. Šis tekstas parodo, kad, ne- 
paisant jo agresyvaus, nors ir kurtuaziško tono, Gilsonas nesuprato 
kai kurių Heideggerio minties momentų?“". Bet tuo pačiu metu 
rašytame straipsnyje „Būtis ir Dievas“93 Gilsonas su Heideggeriu 
diskutuoja jau kur kas solidžiau, remdamasis pastarojo 1957 m. 


É. Gilson, L'Esprit de la philoso phie médiévale, 2° éd., Paris: Vrin, 1944, p. 50. 
Ibid., p. s1. 

Ibid., p. 49. 

É. Gilson, L'Ėtre et l’ Essence, Paris: Vrin, 1962, p. 365-377. 

Žr. ibid., P- 377, kur tomistinė „mistika“ yra laikoma „heidegeriškosios 
būties“ vertinimo kriterijumi. 

É. Gilson, „L/Ėtre et Dieu“ in: Revue thomiste, t. LXII, nr. 2. Šis straipsnis, 
su tam tikrais nežymiais skirtumais, buvo perimtas veikale Constantes 
philosophiques de l'être, Paris: Vrin, 1983, kurį iš esmės sudaro iki tol nepub- 
likuoti Ė. Gilsono tekstai. Būtent šiame veikale išspausdintas straipsnio 
variantasatitinka pirmąjį jo rankraštį, labiau nei išspausdintasis leidinyje 
Revue thomiste; todėl juo ir remsimės. 


93 


94 Trilypė tematika 


skaitytu pranešimu Onto-teologinė metafizikos sandara ir centri- 
niu jame keltu klausimu: „Kaip Dievas patenka į filosofiją?“ ?*? 
Gilsonas įveda į būties klausimo istoriją, besidriekiančią nuo 
Parmenido, hermeneutinę Išėjimo knygos problematiką (Iš3,14): 
„Aš esu, kuris esu“. Tarp religinio tikėjimo ir metafizinio mąstymo 
įvyko „kaip ir Susiliejimas“*?“, skelbia Gilsonas, rašydamas didžiąja 
raide. Teologų-filosofų, iš esmės Tomo Akviniečio, darbuose par- 
menidiškoji Būtis įgavo realumą: „Parmenido būties sąvoka buvo 
būtina, bet ji neturėjo realaus objekto; ji nebuvo naudojama nei 
Aristotelio, nei netgi Platono, kurie suprato realumą tik pagal jus- 
linio pasaulio įvaizdį. Juk jokioje ikikrikščioniškoje graikų filoso- 
fijoje empirinei realybei nėra būdingi būties kaip būties bruožai: 
realybėje nėra nieko, kas būtų grynoji būtis ir tik ji [... ]. Tačiau 
su krikščionybe grynoji Būtis tapo realybe“??!. Ką tai reiškia? 
Iš Senojo Testamento perimtas esse (ego sum gui sum), sujungtas 


269 „Wie kommt der Gott in die Philosophie?“ Identiūt und Differenz, s. 52; 
liet. vert. (A. Šliogeris), Rinktiniai raštai, p. 351. 

270 Constantes philosophigues de Vėtre, Paris: Vrin, 1983, p. 189. 

271 Štaivisas tekstas: „Žiūrėdami į šią istoriją kaip į visumą, pastebėsime, kad 
pirmasis teologų-filosofų (filosofuojančiųjų) mąstymo rezultatas buvo 
progresyvus Parmenido būties atradimas. [Anksčiau] Parmenido būties 
sąvoka buvo būtina, bet ji neturėjo realaus objekto; ji nebuvo naudojama 
nei Aristotelio, nei netgi Platono, kuriesupratorealumą tik pagaljuslinio 
pasaulio įvaizdį. Juk jokioje ikikrikščioniškoje graikų filosofijoje empiriš- 
kai realybei nėra būdingi būties kaip būties bruožai: realybėje nėra nieko, 
kas būtų grynoji būtis ir tik ji. Netgi vėlyvame Plotino mąstyme būtis 
tėra tik tuo mastu, kuriuo ji yra Idėja ir supratimo erdvė, nes tik apie tą, 
kurį galima suprasti, galima teigti, koks jis yra, taigi kad jis yra. Tačiau 
su krikščionybe grynoji Būtis tapo realybe; taip tapo įmanoma mąstyti 
apie būtį, nebijant pasimesti mąstyme be objekto. Kadangi Dievas pats 
save vadina būtimi, yra aišku, kad visa, kas yra priskiriama būčiai kaip 
tokiai, tinka Dievui. Pirmą kartą istorijoje parmenidiškasis kelias į tiesą 
tapo realybės keliu“, ibid., p. 193. 

su Naujojo Testamento bonum, įėmė, ypač šv. Bonaventūros dėka, 
„Parmenido būtį“, kuri drauge pasiekė „pilną betarpiškų jos pačios 
savybių įsisąmoninimą: būtina, pirmapradė, amžina, tobulai vien- 
tisa, visiškai aktuali ir absoliučiai viena“272. 

Yra pagrindo vienaip ar kitaip suabejoti šia istorijos vizija”. 
Tačiau čia yra įtrauktas fundamentalus ryšys tarp Viduramžių 
minties ir biblinių Raštų. Savo tekste, pavadintame Jahvė ir gra- 
matikai, Gilsonas smerkia „tas egzegetines akrobatikas“27*, pagal 
kurias išeina, jog biblinė eilutė (Iš 3, 14) tenori išreikšti paprastą 
„neapibrėžtumo“ kodą arba tikrinį „gimimo“ vardą. Žinoma, pri- 
pažįsta jis, bibliniai Raštai „nėra filosofijos traktatas“, ir metafizika, 
aišku, yra graikiška, o ne hebrajiška. Lygiai taip pat aišku, kad 
Išėjimo knygoje duodamas Dievo atsakymas Mozei nėra jo esmės 
apreiškimas*"“. Perimdamas žymaus A.-M. Dubarle'io straipsnio 
terminus*7“, Gilsonas sutinka su egzegetais, kad filosofinis turinys, 
kai tik reikia mąstyti apie Vardą anapus bet kokio „apibrėžimo“ 
ar „esmės“, gali būti vertinamas kaip „neaiškus“. Bet jis pabrėžia 
neišvengiamą dilemą: jeigu Išėjimo metafizika tėra milžiniška dėl 
graikiško ir lotyniško Biblijos vertimo kilusi iškraipa, tada visa 
krikščioniškoji teologija nuo Augustino laikų yra svetima žydų 
ir krikščionių tradicijai. „Jeigu aptariamas tvirtinimas (esą teolo- 
gija ir egzegezė yra atskirtos) yra pagrįstas, Bažnyčios Visuotinio 


272 Ibid. 

273 „Kokie kerai ar tuo metu ištikusi nelaimė [...] privertė istoriką iš pa- 
šaukimo, koks yra É. Gilsonas, nubrėžti tokią ypatingą Būties istoriją?“ 
J.-E. Courtine, Heidegger et la phėnomėnologie, p. 38. 

274 Constantes philosophigues de Vėtre, p. 245. 

275 Ibid., p. 244-245. 

276 A.-M. Dubarle, „La signification du nom de Yahweh‘, in: Revue des sciences 
philosophiques et théologiques, 1951, t. 34, p. 3-21. „Jahvės vardas Izraeliui 
visų pirma reiškia Dievą, kuris jį išvadavo iš Egipto nelaisvės [... ]. Dievas 
nesiekia savo ėsmės apibrėžti, išreikšti vienu žodžiu.“ 

Mokytojo teologija prieštarauja Biblijai 777. Ir atvirkščiai: „Jeigu 
tradicinė scholastinės teologijos Dievo sąvoka nėra realiai pa- 
grįsta Biblijos raide, kaip išvengti visiško teologijos ir egzegezės 
atsiskyrimo?“?7š Kad tikroji biblinė prasmė nėra spekuliatyvi, 
bet istorinė, toks yra, apgailestauja Gilsonas, „nesugriaunamas 
įsitikinimas““??, dėl kurio egzegetai, atrodo, niekada nėra rimtai 
diskutavę, kad ir kaip skirtųsi jų jau prieš tai turimi dieviškojo 
Vardo prasmių turiniai. 


b. Dievo Vardas Išėjimo knygoje ir egzegetinė kritika 
Nuo ginčo, kilusio tarp Dubarle'io ir Gilsono, momento egze- 
getinių tyrimų duomenų gerokai padaugėjo. Monumentaliame 
veikale apie senovės Izraelio istoriją R. de Vaux? pateikia savo 
argumentus mūsų nagrinėjamu klausimu, remdamasis graikiško- 
sios Septuagintos vertimu. Pastarasis buvo atliktas tarp 250-ųjų ir 
150-ųjų metų pr. Kr. ir skirtas mažai Aleksandrijos žydų bendruome- 
nei. Vertimas iš hebrajų į graikų kalbą yra toks: kai elev ó Oedc TpOc 
Muwvonv Eyo eiu 6 6v- kai ciney ObTuG ¿peis totç viotç IopanA O 6v 
ånéotaAkév ue npòs úpãç. R. de Vaux verčia Dievo duotą atsakymą 
Mozei'Eyv siu ó 6v taip: „Aš esu Esantysis (!'Existant)“. Išėjimo kny- 
goje pavartoto Vardo išraiška esą siekia vienintelio tikslo - priversti 
Izraelį pripažinti, kad „jam Jahvė yra vienintelis Esantysis (I! Existant) 
irvienintelis išgelbėtojas“. Kalba čia einanti ne apie „dogmatinį abs- 
traktaus monoteizmo apibrėžimą, bet apie praktinio monoteizmo 
įskiepijimą“?*!. 6 æv esą neturijokio ryšio su metafizinėmis „būties“ 
ar „esinio“ sąvokomis. Bet šios R. de Vaux išvados vis dėlto išeina iš 


277 Constantes philosophigues de Vėtre, p. 239. 

278 Ibid. 

279 Ibid., p. 237. 

280 R. de Vaux, Histoire ancienne d'Israël, des origines à l'installation de Canaan, 
Paris: Gabalda, t. I, 1971, t. II, 1974. 

281 Ibid., t. I, p. 335- 

egzegezės rėmų. Jis rašo: „Graikų mintiesįtakayra aiškijau Išminties 
knygoje, kai pastarojoje yra priešpastatomi kūrinija ir „Tas, kuris 
yra (Išma3, 1). Ši metafizinė prasmė buvo nagrinėjama Viduramžių 
scholastų [... ]. Ši sąvoka yra svetima bibliniam mąstymui, kuriam 
„būti“ visų pirma reiškia „egzistuoti“ (exister ), t. y, pasiskolinant ter- 
miną iš egzistencialistinės filosofijos, Dasein“*?. Švelniai tariant, 
stebina graikiškos hebrajiško posakio interpretacijos atmetimas, 
remiantis filosofinėmis sąvokomis !®? 
Pasikliaudamas labiau gramatine nei kontekstine analize, 
A. Caguot įžvelgia 14-oje eilutėje „užkoduotą pranešimą, skelbiantį 
tokią pagalbą, kurios jokia detalė nėra iš anksto atskleidžiama“. Bet 
šio autoriaus išvada yra subtili. Jis sutinka, kad dažniausiai veiksma- 
žodis hdydh, t.y. būti, iš kurio kyla ėhyėh, t. y. aš esu, išreiškia neišsi- 
pildymo momentą. Priešingai nei indoeuropietiškasis es, reiškiantis 
„esinį“, t.y. „tai, kas yra autentiška, pilna, tikra““**, hi ydh dažniausiai 
nurodo egzistenciją, besireiškiančią kaip tam tikras „į-aktyvini- 
mas“... Dažniausiai, bet ne visada: „Yra atvejų, kai hdydh nurodo 
egzistenciją, kuriai nėra būtingasjoks ypatingas dinamizmas“, pvz., 
Job3,16ir 10,19 kur būti „praktiškai reiškia gyventi“ ir neapima jokios 
nuorodos į „ateitį“. Maža to: kaip ir indoeuropietiškasis es, hdydh 
niekaip neženklina sąvokos „egzistencija“, bet paprasčiausiai atlieka 
gramatinės jungties funkciją?*“. Caguot galiausiai pastebi, kad vie- 
name iš egiptiečių Išminties tekstų yra randamas panašus posakis į 
Iš3,14a: „wnn. J. Wnn. Kw)“. O senoji egiptiečių kalba turi du veiks- 
mažodžius „būti“: 1. „jw“ atliekantis jungties vaidmenį (pvz. salė 
„yra“ žalia), 2. „wnn“, žymintis pilną egzistavimą. 


282 Ibid., p. 334. 

283 D. Bourg, „Epilogue“, L'Ėtre et Dieu, Paris: Cerf, 1986, p. 225. 

284 A. Caguot, „Les énigmes d'un hémistiche bibligue“, in: Dieu et l Être, Paris: 
Etudes augustiniennes, 1978, p. 18; cituota in: É. Benveniste, Problèmes 
de linguistique générale, t. 1, Paris: Minuit, 1966, p. 188. 

285 Ibid. A. Caguot remiasi šiomis citatomis: Pr29,17; 1 Sam25,3; 2 Samas, 34. 

Taigi sistemiškas hebrajiškos leksikos interpretavimas, kai re- 
miamasi išimtinai „istoriniu mentalitetu“, yra mažų mažiausiai gin- 
čytinas. Tad galime vėl iš naujo klausti apie galimybę filosofiškai 
vertinti Išėjimo knygoje duotą Vardą ir biblinę tradiciją. Turint ome- 
nyje egzegetinius tyrimus, ar Gilsono pozicija yra patikima? Taip 
ir ypač —- ne! Taip, nes nuo šiol egzegetai rodo daugiau „filosofinės 
pagarbos ir daugumas jų atmeta žodžio „būti“ interpretaciją siaura 


« 


„istorine“ prasme. Ypač - ne, nes niekas jų darbuose nerodo būti- 
nybės Išėjimo knygos Vardą suprasti tiesiogiai filosofiškai. Visi argu- 
mentai už „Išėjimo knygos metafiziką“ čia atkrenta. Krikščionybės 
faktiškai įvykdytas Būties ir Dievo sutapatinimas negali kilti tik 
iš biblinio įrašo. Kadangi, reikia tai pripažinti, dievybės ir būties 
sutapatinimas negali būti laikomas krikščionišku įvykiu. 


c. „Dievo-Būties“ tapatumo graikiškoji kilmė 
Septinto dešimtmečio pradžioje C. J. de Vogel net neprireikė eg- 
zegetinės kritikos tyrimų tam, kad patvirtintų priešingą „Išėjimo 
knygos metafizikai“ teoriją?*“. Jis įtikinamai parodė, kad, prieš tap- 
damas krikščionišku, Dievo ir Būties sutapatinimas buvo graikiš- 
kas**?. Iškeldamas aikštėn vieną Plutarcho tekstą, dialogą „Apie 
Delfų E“, autorius atskleidė, kad jame yra kalbama apie Esinio, 
kaip realybės viršūnės, ir Dievo tapatumą: „Mes Dievui sakome: 
Tu esi, taip jam suteikdami tikslų ir tikrą įvardijimą, vienintelį, kuris 
tinka tik jam vienam - „būtis““288. Šis stiprus tvirtinimas turėjo 


286 C. J. de Vogel, „Ego Sum qui sum“ et sa signification pour une philosophie 
chrétienne“ in: Revue des sciences reli gieuses, 1961, Nr. 35, P. 337-355- (Žr. taip 
pat tos pačios autorės „Antike Seinsphilosophie und Christendum in 
Wandel der Jahrhunderte“, in: Festgabe Joseph Lortz, t. 1, Baden-Baden, 
1958, S. 527-548.) 

287 Ibid., p. 348. 

288 Plutargue, De E apud Delphos - cc 17-20, Paris, 1941, cituota C. J. de Vogel, 
op. cit., P. 349. 


Trilypė tematika 99 


radikaliai paneigti iki tol teigtas idėjas: graikiškasis Išėjimo knygos 
3, 14 vertimas buvo įkvėptas graikų filosofijos. Tai, kad krikščio- 
nys hebrajiškame tekste įžvelgė „Dievo = Būties“ sutapatinimą, iš 
tiesų kilo dėl aiškiai graikiško mąstymo įtakos. 

Žymusis C. J. de Vogel atradimas buvo po keleto metų patvir- 
tintas Pierre'o Hadot darbų?*?. Porfyrijas, teigia pastarasis, nedve- 
jodamas talpina Dievą anapus Esinio, įvardydamas jį kaip gryną 
buvimo aktą. Išvada yra nepaneigiama: „Kaip ir Dievo ir Esinio 
tapatinimas, Dievo ir būties-bendratyje tapatinimas nėra speci- 
fiškai krikščioniška idėja“???. 

Šio ginčo elementai, kaip matome, iškalbingai patvirtina 
Heideggerio poziciją. Tiek modernioji egzegezė, tiek filosofijos 
istorijos tyrimas rodo atskirtį tarp graikiškosios Būties ir žydų- 
krikščionių Dievo. Tačiau ši išvada turi būti įvertinta platesnio 
filosofinio užmojo rėmuose. 


66. Prieštaravimai 


Heideggerio vykdomai metafizikos istorijos interpretacijai galime 
prikišti tris dalykus. Pirmasis yra susijęs su bendra „onto-teolo- 
gijos“ termino reikšme; antrasis - su „krikščioniškosios teologi- 
jos“ sąvoka; pagaliau trečiasis verčia kelti hermeneutikos statuso 
problemą žydų bei krikščionių minties sferose. 


m 


. Onto-teologijos Atvirybė 

a. Heidegeriškasis onto-teologijos išplėtimas 

Kaip parodė Ė. Gilsono tyrinėjimai, „ontologijos“ terminas buvo 
sukurtas Descartes'o sekėjo Claubergo (1622-1665), kuris vis dėlto 


289 P. Hadot, Por phyre et Victorinus, t. 1, Paris: Etudes augustiniennes, 1968; Id., 
„Dieu comme acte d'ėtre dans le nėo-platonisme - A propos des théories 
d'Ė. Gilson sur la métaphysique de "Exode“, in: Dieu et VĖtre, p. 57-63. 
290 Ibid., p. 63. 

teikė pirmenybę ontosofijos sąvokai??!. Savo Prolegomena pasta- 
rasis rašo: „Kaip mokslas, klausiantis apie Dievą, yra vadinamas 

„Teosofija“ arba „Teologija; taip ir mokslą, kuris klausia ne apie kokį 

nors esinį, savo savybėmis besiskiriantį nuo kitų esinių ar turintį 

kitą nei jie pavadinimą, bet apie bendriausią būties prasmę, galima 

tinkamai vadinti „Ontosofija“ arba „Ontologija““???. Nors ontologiją 
ir teologiją atskyrė Claubergas, ne jis, o Wolffas pirmasis pagrindė 
„ontologiją be teologijos, t. y. abstrakčiai savyje pačioje traktuoja- 
mosbūties mokslą, nekeliant klausimo, ar ji konkrečiai egzistuoja, 
ar ne [...]. Griežtai tariant, ontologija yra nuo pradžios iki galo 

nuegzistencintos būties mokslas“???. 

Žodis „onto-teologija“ pirmą kartą pasirodo kantiškoje leksi- 
koje. Grynojo proto kritikos „Transcendentalinėje dialektikoje“ jis 
žymi vieną iš trijų racionaliąją teologiją sudarančių dalių. Šalia 
„kosmo-teologijos“, kuri tyrinėja pasaulio kaip galimybės patir- 
tyje glūdinčios pirmosios būties egzistenciją, ir „fiziko-teologijos“, 
kurios objektas - tikslingumo priežasties ir tvarkos kategorijų 
organizuojami dalykai, yra dar ir „onto-teologija“, kuri, remda- 
masi grynojo proto sąvokomis, atlieka būtiną Dievo egzistenci- 
jos suvokimo operaciją??*. Taigi, pasak Kanto, mūsų tyrinėjamas 
žodis reiškia „ontologinį įrodymą;, kurį, griežtai laikantis terminų, 
reikėtų vadinti „onto-teologiniu“. 

É. Gilson, L'Ėtre et l Essence, Paris: Vrin, 1972; J. Clauberg, Elementa phi- 
losophiae sive Ontosophia, Groningae, 1647. 

„Sicuti autem Iheosophia vel Theologia dicitur quae circa Deum est Scientia, 
ita, haec, quae non circa hoc vel illud ens circa speciali nomine insignitum, vel 
proprietate quadam ab aliis distinctum, sed circa ens in genere versatur, non 
incommode Ontosophia vel Ontologia dici posse videtur“, Prolegomena, 4, 
cituota É. Gilson, op. cit., p. 171 (pastaboje). 

Ibid., p. 172. 

E. Kant, „Dialectique transcendentale“, in: Critique de la raison pure, Paris: 
PUF, „Ouadrige“ 1990, p. 446 (11 knyga, III skyrius, 7-oji sekcija: „Critique 
de toute théologie fondée sur les principes spéculatifs de la raison“). 

Matome, kad Heideggeris įvykdo dvigubą išplėtimą. Viena vertus, 
terminas „ontologija“ sukurtas tam, kad atskirtų savo objektą nuo bet 
kokios teologijos, Heideggerio raštuose žymi teologijos ir metafizi- 
kos jungtį. Antra vertus, „onto-teologijos“ sąvoka, iš pradžių reiškusi 
regioninę proto veiklą, dabar ėmė žymėti Causa sui, pakankamos 
priežasties principą, kuriame yra sutapatinti Būtis ir Dievas. 


b. Onto-teologinis „kriterijus“ 


Iš taip reorganizuotos onto-teologijos Heideggeris tikisi daug: 
pirmiausia, ji turinti sudaryti euristinį kriterijų, kuris leistų su- 
vokti kiekvienos filosofinės epochos prasmę; taip pat - rastivisai 
filosofinės tradicijos dinamikai būdingą bendrą dėsnį. Žvelgiant 
iš šio dvilypio taško, galima tik stebėtis, kad jis visiškai nesiėmė 
vertinti poaristotelinės graikų filosofijos, taip pat ir moderniojo 
empirizmo. Reiktų taip pat kelti klausimą dėl onto-teologinio 
kriterijaus taikymo plotiniškajai „vienio“ įvardijimo dinamikai. 
Žinoma, savo Eneadose (VI, 8,14, 42—43) Plotinas rašo: „Jis [prie- 
žasties priežastis ir priežastingumo tėvas] yra savo paties priežas- 
tis; jisyrajis iš savęs paties ir savimi pačiu, jis - pirmų pirmiausias 
ir jis — virš būties!“2?5 Tačiau, kaip parodė P. Aubengue'as??“, 
čia yra atskleidžiamas ne Vienio vidinis turinys (le pour-soi de 
lUn), bet jo pirmapradiškumas, jame glūdintis kilmės princi- 
pas (son par-soi, son origine). Vienis nekyla nei iš atsitiktinumo, 
nei iš vidinės būtinybės: jis yra anapus bet kokio priežastingumo 
ir netgi anapus priežastingumo neigimo. Jau E. Brėhier komen- 
tavo: „Jis yra Pirmasis ta prasme, kad ankstesnis už bet kokią 
kitą realybę; jis yra Vienis - kaip bet kokios vienybės principas; 
jis yra Gėris — kaip tikslas; bet visi šie teiginiai nesako, kas jis 

295 „aiTiov šavTod Kai nap’ adTOd Kai ŠU adTOV adTOC- Kai Yàp TPWTWC AÙTÒG 
kai OTEp6vTUC aùtóç“, Plotinas, Eneados, VI, 8, 14, 41-42 (p. 152). 

296 P. Aubengue, „Plotin et le dépassement de lontologie grecgue“, in: 
Le Néoplatonisme, CNRS, 1971, p. 104. 

yra, nes, tiesą pasakius, jis yra niekis, netgi ne Vienis, netgi ne 
gėris, tik niekis iš už anapus esmės““?". Kad Vienis yra ir anapus 
teigimo, ir anapus neigimo, jo vis dėlto dar neapsaugo nuo gali- 
mybės būti uždarytam Grund rėmuose: tik pats judesys, kuriuo 
jis yra tuo pačiu ir teigiamas, ir neigiamas, gali mums parūpinti 
tinkamą nuorodą apie jį. Ir Plotinas juk rašo šį įsimintiną da- 
lyką: „Reikia mums atleisti, kad, kalbėdami apie (Vienį), mes 
esame priversti, norėdami išreikšti savo mintis, vartoti žodžius, 
kurių mes nenorime vartoti griežta prasme. Visada juos rei- 
kia suprasti kaip lyg ir“??Š. Mažiausiai, ką čia galime pasakyti, 
yra tai, kad heidegeriškasis interpretacijos raktas šioje vietoje 
susilauktų pasipriešinimo. 

Paminėkime kitus sunkumus, kuriuos kelia ir ta graikiško- 
sios tradicijos dalis, kurią svarsto pats Heideggeris. Kaip primena 
P. Aubengue'as, Platono Valstybėje „Gėris“ yra traktuojamas kaip 
„anapus esaties“???, o pasak Aristotelio, ir nepaisant jo mąstymo 
tendencijos suvesti esinį į esatį kaip odoia, būtis nesudaro kokios 
nors „rūšies“. Čia turime esminę nuorodą į tai, kad odoia neišsemia 
öv prasmės“? Patikslinkime. „Du fundamentalūs Aristotelio tvir- 
tinimai, kurių jis niekada neišsižadėjo, atrodo aiškiai padaro nej- 
manomą onto-teologinės schemos taikymą aristotelizmui [... ]: 
1. Būtis turi daug prasmių; 2. Būtis nesudaro rūšies“??!. Pirmosios 
būties pirmumas, pirmasis Judintojas iš tikrųjų atsiranda mąstyme 


297 E. Brėhier, „Plotin“, in: Histoire de la philosophie, t. I, fasc. 2, VII sk., Paris: 
PUF, 1967, p. 40. 

298 Asi Šė ovyxwpeiv toic dvėuaow, ei Tiç mepi škeivov Nėywv ¿E àváyrns 
ėvėsiĘewc šveKka aùtoiç xpiiTa:, d ūkpiBeią oùk ėdUEv Aéyeobar AauBavėTu 
Sè kai TO olov ¿p ékáotov, Plotinas, Eneados, VI, 8, 13, 47-49, (p. 151). 

299 Platonas, Valstybė, v1, sogb. 

300 P. Aubengue, op. cit., p. 104. 

301 P. Aubengue, „La question de Vontothėologie chez Aristote et Hegel', in: 
La Question de Dieu selon Aristote et Hegel, Paris: PUF, 1991, p. 281. 

tada, kai šis siekia nurodyti bet kurio judėjimo pabaigą ar pradžią, 
tam tikrą apxń, leidžiantį pagrįsti judėjimo priežasčių, jų „kodėl“ 
grandinę (la sėrie des „pourguoi“). Aristotelio Metafizikoje skai- 
tome: „Juk taip eitume iki begalybės, jeigu suponuotume ne vien 
dangaus sferą, bet dar ir apvalią formą arba dangiškumą; tad rei- 
kia sustoti“?“?. Tačiau niekada Aristotelis neteigė, kad Pirmasis iš 
pirmųjų principų atitinka būties kaip būties klausimą; jis tik reiš- 
kia galybę, būtiną realybei jos visumoje suorganizuoti*9š. Ši ga- 


304, „pačiu tikslū?“, 


lybė gali būti vadinama visa ko harmonija 
taigi „Gėriu““*??. Dievystės įvardijimas čia prisistato kaip ben- 
dra žmonių nuomonė, pagal kurią „Dievas yra principas ir visų 
dalykų priežastis““9", ir būtinybė mąstyti apie amžinąją odoia 
bei aùtápxeta: „Jeigu dievybė kažkur yra, ji yra tame atskirame 
nejudančiajame“??Š. Kad Metafizikoje pirmasis mokslas yra 
traktuojamas kaip universalus-nes-pirmasis“9?, yra paaiškintina 
Aristotelio mąstymui būdinga pervedimo operacija: „Kadangi 
universalaus mokslo trūksta, tai universalusis prasmės klausimas 
yra atskiru pavedimu patikimas aukščiausiajam iš atskiras plotmes 
tyrinėjančių mokslų“?!?. Tokiu būdu aristoteliškas pirmųjų prin- 
cipų mokslas negali atitikti heidegeriškojo kriterijaus dėl dviejų 
priežasčių. Viena vertus, teologija neapima „ontologijos“, ji nėra 
pastarosios įprasminimo vieta. Kita vertus, Pirmojo Judintojo 


302 Aristotelis, Metafizika, A, 3, 1070 a3. Kursyvas mūsų. 

303 Daiktai „nėra taip sutvarkyti, kad neturėtų jokio ryšio tarpusavyje, bet taip, 
kad jie vienas su kitu sudarytų santykius“, ibid., 1075 a18. 

304 Ibid.,1075 a24. 

305 Ibid.,1075 b8. 

306 Ibid., 1075 a8. 

307 Ibid., A, 2, 983 a8. 

308 Ibid., E, 1, 1026 a20. 

309 Ibid., E, 1, 1026 a30. 

310 P. Aubengue, op. cit., p. 283. 

tematika neišsemia viso, į ką nurodo žodis Oz6c: nors Dievo ir 
pirmojo Judintojo sąvokos susitinka „principo“ ir „visų dalykų prie- 
žasties“ būtinumo apmąstyme?!! 

Kalbant apie Tomo Akviniečio darbus, Etienne'as Gilsonas 
energingai parodė straipsnyje Būtis ir Dievas, kad jų atžvilgiu taip 
pat negalima taikyti onto-teo-loginio vertinimo. „Teigdama, kad 


„jų negalima sutapatinti. 


pačios esmės aktasyra anapus esmės, (tomistinė ontologija) verčia 
pripažinti esse būdingą savitą aktualumą, kuris, būdamas anapus 
esmės, yra taip pat anapus sąvokos“?!?. Pasak Tomo, Dievas yra 
„yra, kuriam nebūdingas joks ,kas tai“, t. y. „būtis, kurios nega- 
lima apibrėžti kaip esinio akto“?3. Esseterminas neįvardija Dievo 
jo Dievystėje; jis yra pasirinktas tik dėl „tinkamumo“ principo, 
kuriuo remiantis Dievas gali būti vardijamas pagal jo geriausią 
ir kilniausią kūrinį, o šiuo ir yra pati būtis. Dievas yra vadinamas 
„būtimi“ ir „priežastimi“ tik santykinai, t. y. dėl jo paties įtvirtinto 
savo santykio su tuo, kieno „būtis“ ir „priežastis“ jis yra. Tuo pačiu 
turime pripažinti, kas jis yra „savyje pačiame be galo daugiau 
nei (pasekmių) priežastis, ir tam, kuo jis yra absoliučiai jame pa- 
čiame, mes negalime rasti vardo“?!*. 

Ta pačia kritiška kryptimi mąstoir J. B. Lotzas. „Pavyzdžio prie- 
žastingumo“ ir „veikiančiojo priežastingumo“ sąvokos Akviniečio 
filosofijoje parodo, kaip „sukurtoji būtis kyla (manat) iš dieviš- 
kosios Būties. Taip pamatome, kad mūsų baigtinėje plotmėje 
aptinkama būtis dar nėra dieviškoji Būtis; bet baigtinė realybė iš 
pastarosios kyla visiškai; dieviškoji Būtis ją ir išlaiko“?!S. Kilimo 
dievybės link dinamikoje, daug kur primenančioje platoniškąjį 
modelį, žodis „Būtis“, taikomas Dievui, nė iš tolo nežymi atskiro 


31 Aristotelis, Metafizika, A, 7, 1972 b30; Apie Dangų, II, 3, 286 a9. 

312 É. Gilson, L'Etre et l Essence, p. 113. 

313 Idem, „L'Ėtre et Dieu“, in: Constantes philosophiques de l'être, p. 206. 

314 Ibid., p. 208. 

315 J. B. Lotz, Martin Heidegger et Thomas d'Aquin, Paris: PUF, 1988, p. 39-40. 

šalia kitų esaties sektoriaus, bet prisistato kaip „nepriklausomas 
nuo bet kokių ribojančių apibrėžčių“?!“. 

Baigsime iškeldami kitokio pobūdžio problemą. Kur, kalbėda- 
mas apie Nietzscheę, Heideggeris mato šį radikalų tiesos valios 
klausimą: kodėl mes tvirtiname, kad tiesa yra tai, prie ko žmogus 
privalo taikytis? Kodėl mes tvirtiname tokį sutarimą tarp Būties ir 
mąstymo? Turime pripažinti, kad Heideggeris ieško būties ir jos 
tiesos būtent ten, kur Nietzsche atsispiria metafiziniam gundy- 
mui: „Visada žmonės manė, kad tai, kas atrodė esant vertingiau- 
sia, buvo tai, kas buvo teisingiausia, realiausia“?!". Klausimas tad 
turi pakeisti adresatą: kuo pats Heideggeris išvengia tiesos postu- 
lato iliuzijos, kurią Nietzsche atmetė? Kaip nepastebėti šios keis- 
tos situacijos: Heideggeris tampa ginčytinas kaip tik toje vietoje, 
kurioje jis ginčija Nietzsche'ę? 

Taigi heidegeriškoji Vakarų tradicijos interpretacija nėra be trū- 
kumų. Savo esminėmis gairėmis filosofinių bei teologinių idėjų isto- 
rija jai parodo daugiau pasipriešinimo, nei manė pats Heideggeris. 


c. Dvilypė onto-teologija 


Sankirtai geriau suprasti šviesos duoda S. Bretono pasiūlymas 
išskirti dvi onto-teologijas: vieną, „kritišką ir mąstančią“, kuri 
nesuteikia Causa sui jokios ontinės vertės ir kuri tik išryškina „sie- 
kimo ašį“; antrą, „dogminę ir pamokslaujančią“, kuri, atvirkščiai, 
puoselėja pretenziją pasiekti Absoliutą, jį palenkdama pakanka- 
mos priežasties principui?:. Šio išskyrimo nauda yra milžiniška, 


316 Ibid., p. 40. Žr. taip pat J.-L. Mariono straipsnį „Saint Thomas d'Aguin et 
Vonto-thėo-logie“, in: Revue thomiste, 1995, nr. 95, p. 31-66. 

317 F. Nietzsche, Le Voyageur et son ombre, $32, Paris: Mercure de France, 9 leid., 
1979, p. 37. Žr. šia tema M. Mayerio pastabas „De la possibilitė de la gues- 
tion de VĖtre“ in: „Être et Temps“ de M. Heidegger, Sud, 1989, p. 111-124. 

318 S. Breton, „La guerelle des dėnominations“, in: Heidegger et la guestion 
de Dieu, p. 254. 

nes į Heideggerio pasiūlytą vienpusį kriterijų jis įveda papildomą 
kriterijų. Iš tiesų, šis skyrimas pripažįsta didįjį Heideggerio pa- 
darytą atradimą - dimorfišką metafizikos sandarą, bet jis taip 
pat suproblemina pačios onto-teologijos turimą santykį su tuo, 
ką ji savo būdu įvardija. Kad reikia „įvardyti“, nes juk reikia „kal- 
bėti“, yra būtinybė, kurios Dievas, kaip pažinimo objektas, ne- 
gali išvengti; šia prasme yra neįmanoma, kad ©esóç išvengtų 
objektyvacijos. Bet ši objektyvacija yra vertinga tik tuomet, kai 
yra suvokiama ją vykdančio judesio specifika - arba sim-bolinis 
momentas, kurio funkcija yra kiek įmanoma labiau suvienyti, 
niekada nepasiekiant tobulos vienybės, arba, atvirkščiai, do gma- 
tistinis P 
rymas sąvokoje. „Įspūdinga yra tai, rašo Bretonas, [...] kad savo 
pradinėje formoje onto-teologija išreiškia būtinybę, kilusią dėl 
žmogiškojo neįgalumo, bet drauge ir poreikį šią būtinybę „mums 
atleisti; tokiu būdu tuoj pat iš jos išsivaduojant, taigi būtinybę, 
paliestą reliatyvumo „faktoriaus“ (foncteur), kuris neleidžia mums 
būti jos auka“???, 


momentas, kurio pamatinė taisyklė yra objekto užda- 


2. Heidegeriškasis krikščioniškosios teologijos susiaurinimas 
a. „Ieologinis“ kriterijus 
Heideggeris visuomet suprato krikščioniškąją teologiją dvilypiu 
aspektu: viena vertus, kaip tikėjimo plėtotę arba kaip tai, kuo ji turi 
tapti; kita vertus, kaip metafizinį susikompromitavimą arba tai, kas 
ji buvo. Tai, kuo ji turi tapti, privalo kilti tik iš tikėjimo branduo- 
lio -iš Apreiškimo Positum, - kurio sąvokinės plėtotės momentas 
ji pati iš pašaukimo ir yra. Kitaip sakant, ji privalo tapti tuo, kuo jai 
reikėjo likti — naujatestamente bibline teologija. Čia mes įžvelg- 
sime pirmąjį susiaurinimą, kuris atitinka fundamentalistinio tipo 
319 Rašome „dogmatistinis“, o ne „dogminis“, norėdami išvengti nereikalingų 
dviprasmybių. 
320 Ibid., p. 254. 

operaciją??!. Antrasis susiaurinimas kyla iš Heideggerio turimo 
krikščioniškosios teologijos istorijos bei jos dogminių tvirtinimų 
supratimo: pagal jį išeitų, jog visa krikščioniškoji teologija pasi- 
šventė pakankamo pagrindo principo paliepimams, visą spren- 
dimo galią panaudojant pagrindo ir pagrindo įrodymo paieškai. 
Tai verčia išsakyti dvi pastabas. 1. Tikslesni tyrimai turėtų su- 
probleminti Heideggerio daromą tam tikrų autorių interpreta- 
ciją — pastaruosius jis pernelyg apibendrintai vadina „viduramžių 
mąstytojais“ ir manosi galįs jų raštuose ganėtinai lengvai įžvelgti 
onto-teologinę schemą. Tai, ką mes anksčiau pristatėme kaip „dvi- 
lypę onto-teologiją“, verčia, be abejonės, skaityti šiuos autorius 
kitaip. 2. Stebėtina, kad Heideggeris savo tyrinėjimuose pralei- 
džia daugybę pačių iškiliausių Vakarų krikščioniškosios teologi- 
nės tradicijos mąstytojų: Tertulijoną, Ireniejų iš Liono, Hilarijų iš 
Puatjė, Vilhelmą iš Sen Tjeri, Ričardą iš Sen Viktoro ir „viktoriškius“, 
šv. Bernardą... Vien tik šių autorių bei jų turimų intelektualinių už- 
mojų apmąstymas būtų neabejotinai padėjęs išvengti skubotų api- 
būdinimų, kuriuos Heideggeris, atrodo, pernelyg lengvai ištarė. 


b. Krikščioniškoji teologija ir jos „daugiskaita“ 
Imant dar platesnį lygmenį, turi būti suprobleminta pati „krikš- 
čioniškosios teologijos“ sąvokos vienaskaitinė forma. Nei 
Heideggeris, nei kas nors kitas neturi teisės paneigti šios sąvo- 
kos įvairumo. Atvirkščiai, visa rodo, kad tai, kas yra vadinama 
„krikščioniškąja teologija“, iš pat pradžių buvo linksniuojama dau- 
giskaita. Heideggeris kalba tik apie vieną „krikščioniškąją teolo- 
giją“ - tą, kuri siekia tiksliai išreikšti Logosą, absoliutaus Žinojimo 
prakilnumą, triumtuojančio Dievo visa įimančią Objektyvaciją. 
Ši teologija reiškėsi teodicėjoje, per kurią — ir prieš, ir po Leibnizo - 
ji formavo stabilios tvarkos, paaiškinančios visa — net blogio 


321 Žr. šios knygos 68, 2. 

galimybę, įvaizdį. Bet dar anksčiau už šią teologijos formą buvo 
susikūrusi ir kita krikščioniškoji teologija - Rytų teologija, - ma- 
žiau linkusi į konceptinį manipuliavimą ir labiau į simbolinį kalbos 
panaudojimą, mažiau į kontroliavimą ir labiau į be mūsų inicia- 
tyvos nutinkantį įvykį, mažiau į produktyvią veiklą ir labiau į įsi- 
gyvenimą. Šiuo požiūriu reikia naujai perskaityti kapadokiečių 
Tėvų raštus, Grigalių Nysietį ir Grigalių Nazianzietį, visą apofatinę 
tradiciją bei (Pseudo-)Dionisijų Areopagietį*?*. 

Pagaliau protestantiškoji Reforma sudaro dar vieną krikščio- 
niškosios teologijos dimensiją. Ji įkvėpė „Kryžiaus teologijos“ 
„posūkį“: prieštaraudama „scholastinei teologijai“, skelbė grynos 
malonės dovaną, nereikalaujančią „nuopelnų“ ir nuteisinančią 
žmogų, nepaisant jo nuodėmės. Būtent šiai teologinei tradicijai, 
ypač jos pirmajam įkvėpėjui Liuteriui, Heideggeris teikė „teolo- 
ginę“ pirmenybę. Ar jau vien dėl to jis neturėjo apmąstyti teolo- 
gijos daugiaprasmiškumo fakto? Arjis neprivalėjo pagalvoti apie 
kitokią krikščioniškosios teologijos hermeneutiką? Ar toks už- 
davinys tėra tik teologo, o ne filosofo uždavinys? Bettokiu atveju 
Heideggeris net neturėjo teisės nustatyti teologinio mąstymo 
erdvėstaip, kaip jis tai darė. 


3. Vertimų hermeneutika 


Tai, kas buvo pasakyta, rodo, kad krikščionybės teologinės racio- 
nalumo formos neatitinka standarto, kurį joms norėtų primesti 
Heideggeris. Jų atžvilgiu reikia taikyti visai kitokią vertinimo 


322 Heideggeris cituoja Dionizą du kartus: 1. Die Grundprobleme der Phūnome- 
nologie, GA 24, s. 113. Jis čia yra pristatomas po Plotino, Proklo ir Jamblicho 
kaip vienas iš essentia / existentia perskyros perėmėjų. 2. Vortrūge und 

Aufsätze, s. 175: „Štai ką sako Mokytojas Eckhartas, remdamasis vienu 
Dionizo Aeropagiečio tekstu: „Diu minne est der Natur, daz si den mens- 
chen wandelt, in die dinc, die er minnet‘ [Meilė iš prigimties yra tokia, kad 


« 


perkeičia žmogų į dalykus, kuriuos jis myli] 

procedūrą. Bandykime ją išryškinti, grįždami prie aukščiau mi- 
nėtos „Išėjimo knygos metafizikos“ problematikos. Pastaroji 
nebuvo aplinkybių pamaloninta: Gilsonui teko kovoti dviem 
frontais - su moderniąja egzegeze ir su heidegeriškuoju onto- 
teologiniu kriterijumi. Egzegetinė argumentacija atrodė nejvei- 
kiama: Vardas, duotas Išėjimo knygoje, esą privalo būti suvoktas 
kaip Dievo, garantuojančio savo nuolatinį ir išganingą buvimą, 
skelbimas - tik tokią išvadą esą perša literatūrinio konteksto ir 
hebrajiškos mąstysenos tyrinėjimai. Tebūnie. Vis dėlto egze- 
gezė nepaiso vienos problemos: Išėjimo knygos Vardas yra išta- 
riamas ne vien hebrajiškame tekste, bet ir Septuagintoje, ir ne tik 
Septuagintoje, bet ir Vulgatoje. Aleksandrijos žydai skaitė Bibliją 
būtent iš Septuagintos, ir tik atsiradus Vulgatos vertimui buvo 
grįžta prie hebrajiško originalo. Būtent iš Vulgatos vertimo Biblija 
buvo krikščionių skaitoma per visą pirmąjį tūkstantmetį. Kaip 
matėme, čia peršasi onto-teologinė diagnozė: istorinė Būties ir 
Dievo samplaika gimė su Septuagintos vertimu ("Eyv eiu ó &v) ir 
išplito su Vulgata (Ego sum gui sum). Tačiau ir tam tikra egzegezė, 
ir onto-teologinė kritika šioje vietoje pamiršta, kad bibliniam teks- 
tui ir krikščioniškajai tradicijai yra būdingas hermeneutinis mat- 
muo. Lieka neįvertintas naujo permąstymo, kuris įvyksta verčiant, 
fenomenas, o pastarasis juk yra lemiamas susidarant hebrajiškam 
tekstui bei ontologiškai įvardijant Dievą. 

Pradėkime nuo hebrajiško teksto, kuriame pateikiamas Dievo 
vardas. Istorinis tyrimas nurodo, kaip matėme, ankstyvesnį egip- 
tietišką originalą, kuriame jau yra teigiamas nuolatinis karališka- 
sis buvimas. Hebrajiškas šio teksto perėmimas yra hermeneutinė 
operacija: egiptietiška gramatika yra palenkiama prasmių kaitai. 
Vien šio fakto užtenka, kad bandymas interpretuoti tekstą, atsi- 
žvelgiant tik į hebrajiškos mąstysenos habitus, taptų neteisėtas. 
Drauge sulaukia pasipriešinimo ir heidegeriškasis sprendimas 
išstumti biblinę tradiciją iš filosofinio mąstymo lauko. Pasak 

Jeano Beaufret užrašų, Paulis Ricceuras užklausė Heideggerio 

būtent šia tema: „Ar Biblijos vertimas į graikų kalbą, vadinamoji 
Septuaginta, nėra be galo reikšmingas mūsų kultūros įvykis? Ar 
neabejotinai „daugiaprasmis' graikiškojo ir žydiškojo pasaulių san- 
tykis nėra tai, kas sudaro akstiną pačiai filosofijai kelti vis naujus 
klausimus?“?*? Tačiau Heideggeriui šis santykis, net jeigu Čia ir 
neturėtų būti krypstama į „jokį kraštutinumą“??“, yra neabejo- 
tinai išdavikiškas: „Jūs paliečiate tai, - atsako jis Ricoeurui, - ką 
aš pavadinau metafizikos ,ontoteologiniu' pobūdžiu. Apie tai 
daug kartų esu kalbėjęs“???. Bet žvelgiant iš arčiau, toks atsaky- 
mas reiškia tik anoniminį sprendimą pačios religinių tekstų, ypač 
krikščioniškų ir žydiškų, prigimties atžvilgiu. Heideggeris nepa- 
stebi dviejų problemų. Viena, ar mes turime teisę religinį tekstą 
kaip tokį, jau vien dėl ypatingo jo susidarymo pobūdžio, skaityti 
įimdami domėn tik jo materialaus atsiradimo aplinkybes? Antra, 
turint omenyje jau vien tik specifiškai krikščioniškuosius religi- 
nius tekstus, ar galima nepaisyti ryšio, siejančio krikščionybės 

raidą ir vertimo fenomeną? Šie klausimai yra susiję. Northropas 
Erye'us nedvejodamas rašo savo įspūdingame veikale Didysis 
kodas, Biblija ir literatūra: „Koranas ir ypatingi arabų kalbos rašto 

simboliai yra taip suaugę, kad ši kalba praktiškai turėjo plisti visur, 
kur plito islamas. Žydų komentatoriai ir eruditai — tiek Talmudo, 
tiek Kabalos tradicijos - visada neišvengiamai dirbo su Senojo 

Testamento hebrajiškojo teksto grynai lingvistiniais aspektais. 
Priešingai, nors krikščioniškasis mokslas lygiai taip pat puikiai 

suvokia kalbos svarbą, krikščionybės, kaip religijos, susidarymas 

nuo pat pradžių buvo lemtas vertimų. Naujasis Testamentas buvo 

parašytas graikų koinė kalba, kuri tikrai nebuvo jo autorių gim- 
toji, ir, nors ir kaip pastarieji būtų susigyvenę su hebrajų kalba, 

323 J. Beaufret, Dialogue avec Heidegger, t. IV, Paris: Minuit, p. 40. 


324 J. Beaufret komentaras, ibid. 
325 Ibid. 

skaitydami Senąjį Testamentą jie buvo linkę naudoti graikiškąjį 
Septuagintos vertimą“?*“, 

Skaitant krikščioniškuosius, bet taip pat ir žydiškuosius reli- 
ginius tekstus, yra reikalingas kitas hermeneutinis modelis, atsi- 
žvelgiantis į visiškai originalų faktorių,kuris pačiame vertimo akte 
nulemia šių tekstų pobūdį. Štai kodėl, nors ir reikia, kaip kad daro 
Heideggeris, negrįžtamai atsisakyti „Išėjimo knygos metafizikos“, 
reikia taip pat Heideggeriui prieštarauti ir išsaugoti hermeneutinę 
metafizikos ir Biblijos dialogo galimybę. 


Prieštaravimai, kuriais baigiame šį skyrių, nesuteikia teisės už- 
miršti vertingų heidegeriškosios analizės rezultatų, kuriuos mes 
pamažu atskleidėme. Dabar paminėkime juos visus kartu, idant 
būtų lengviau regimi jų probleminiai taškai. 

Pagrindinis rezultatas - vadinamojo „onto-teologinio kriteri- 
jaus“ įvedimas į filosofinės tradicijos tyrimą. Jis leidžia Heideg- 
geriui genialiai pasiimti šią tradiciją ir ją įvertinti pagal aukštesnį 
mastelį nei tas, kurį ji pati turėjo. Toks radikalus filosofijos isto- 
rijos užklausimo laipsnis buvo neabejotinai pasiektas tik todėl, 
kad buvo laikomasi būties artumos. Jis sudrebino net ir tvirčiau- 
siai priimtus įsitikinimus, nes, plačiau žvelgiant, sulaužė patį įsi- 
tikinimo aktą. 

Iš to plaukia ir kita išvada: visą metafizinę tradiciją valdo 

„matymo“ veiksmas. Kontempliacija čia yra fundamentali para- 

digma, lėmusi žmogiškąjį mąstymą ir veiklą. Nuo Parmenido 
iki Nietzsche's būtis buvo atskleidžiama per intuityvų regė- 
jimą; tokiu būdu pažinimas visada rėmėsi ta šviesa, kuri ap- 
šviečia, bet niekada neklausia apie patį apšvietimą, - būtent 
toks yra veiksmas, lemiantis būties kaip išimtinio buvimo-čia- 
ir-dabar suvokimą. 


326 N. Frye, Le Grand Code, la Bible et la Litterature, Paris: Seuil, 1984, p. 41. 

Tačiau, net jeigu visa tai ir sudaro neišvengiamą bet kokios 
filosofinės bei teologinės tradicijos skaitymo instrumentą, mes 
turėjome kritiškai įvertinti pastarojo taikymo mastą ir vienpras- 
miškumą. Kad šis kriterijus toks, koks jis buvo pristatytas, nėra 
pakankama priemonė - tai nurodo šio paties kriterijaus mums 
suteiktas žvilgsnio akylumas: onto-teologija negalėtų būti krite- 
rijumi, jeigu joje neveiktų kitas kriterijus, jos pačios vidinės dina- 
mikos kriterijus. Šis kriterijus kriterijaus viduje, mūsų įsitikinimu, 
liepia mąstyti kitaip. Grund, „Reprezentacijos“ sudarymas arba 
sunaikinimas jau nebėra lemiama problema; atsiranda kita, svar- 
besnė: kokia dinamika yra apėmusi tą mąstymo operaciją, kurioje 
pasirodo Grundir „Reprezentacijos“ poreikis? Ar ši dinamika tėra 
pakankamumo ir noro užsidaryti raiška, o gal atvirkščiai — ji iš- 
reiškia maksimaliai įmanomo siekio polėkį? Kitais žodžiais tariant, 
dar gilesnis klausimas yra toks: ar ši dinamika yra tik pats Grund, 
o galbūt kur kas daugiau? 

Tai paliečia ir teologiją - ne vien klausimą apie jos puoselėjamą 
dieviškojo pagrindo arba aukščiausios dievybės reprezentacijos 
poreikį, bet klausimą apie tą siekį, dėl kurio atsiranda šis poreikis. 
Ar šis siekis tik sudaro pažinimo objektyvacijos aktą, ar jis ruošia, 
pačiu savo principu, tą „beveik“ erdvę, kurioje yra kreipiamasi į tai, 
kas yra anapus objektyvuojamų dalykų? Ši dilema gali sudaryti 
vieną iš pačių lemiamiausių klausimų, ieškančių „krikščioniško- 
sios teologijos“ įvairovės prasmės. 

Tačiau ši dilema nepanaikina to,ką pabrėžė Heideggeris: mąs- 
toma tik būties buveinėje irtikjoje; ir tik taip mąstant gali naujai 
kilti klausimas apie Dievą. 


Trečias skyrius 
Būties mąstymas ir dievo laukimas 


Kad dievai pasišalino nereiškia, kad dievybė dingo 
iš žmogaus Dasein; tai reiškia, kad ji - būtent - 
viešpatauja, bet neužbaigta forma, besileidžiančios 


saulės,tamsia ir vis dėlto galinga forma. 


Hėlderlino himnai („Germanija“) 


Vien tik Dievas dar gali mus išgelbėti. Vienintelė 
galimybė, mums dar likusi mąstyme ir poezijoje, - 
tai ruoštis šio Dievo pasireiškimui arba šio Dievo 
netekčiai katastrofoje, kai mes žūsime nesančio 


Dievo akivaizdoje. 


Der Spiegel, 1976 m. gegužės 31 d. 


Prieš tai išsakyti dalykai atveda prie trečio lygmens, kuriame 
Heideggeris svarsto filosofijos ir teologijos santykį: „Būties mąs- 
tymas ir Dievo laukimas“. Iš tiesų, onto-teologija, plėtodamasi 
ir persmelkdama Vakarų metafizikos tradiciją, tuo pačiu sudaro 
sąlygas ir galimam išėjimui iš jos. Heideggeris daro dvi išvadas. 
Pirmoji - dėl Dievo ir jo sąvokos: „Paskutinis smūgis, suduotas 
Dievui ir antjusliniam pasauliui - tai Dievo, kaip esinių esinio, 
nužeminimas iki aukščiausios vertybės rango“??". Kad Dievas 


327 Holzwege, s. 239-240. 

buvo įvardijamas pagal onto-teologinius principus ir kad taip jis 
buvo priverstas užbaigti savo viešpatiją - dėl to atsakingi „patys 
tikintieji ir teologai“, kurie, garbindami vertybės principą, pikt- 
žodžiavo?**. Bet vertybė miršta kartu su galios valia to, iš kurio 
ji ir kilo — su ego-cogito. Iš čia - antroji išvada: buvo sudievinta 
ne kas kita, o pats protas. Žinoma, Nietzsche nerodė atlaidumo 
Descartes'o atžvilgiu. Subjektyvumas, grindžiantis Dievą, nėra 
pateisinamas. Tačiau Nietzsche nesuvokė, kad jo Antžmogis taip 
pat priklauso ego-cogito logikai. Tvirtinimas „Dievas mirė“ nurodo 
ne tik antjuslinio pasaulio pabaigą, bet ir visų pastarojo pakai- 
talų - „moralinio Imperatyvo, Progreso, Laimėsvisiems, Kultūros 
ir Civilizacijos“??? - pabaigą. Tokiu būdu, Dievui duoto vardo 
problema yra pati Vakarų istorinės situacijos problema: perėji- 
mas nuo onto-teologijos Dievo iki kosmoso užkariavimo sutampa 
su valios kontroliuoti ir užvaldyti visa, prie ko tik prisiartinama, 
vykdymu. Būdamas šios valios įrankiu, žmogus tapo abejingas 
Šventybei ir Šventybės patirčiai: „Šis išganingojo išnykimas už- 
daro Šventybės atvirybę. Šventybės uždarymas aptemdo to, kas 
dieviška, švytėjimą. Šis aptemdymas sutvirtina ir paslepia Dievo 
stoką“**?. Net mitai ir simboliai buvo palenkti onto-teologinio 
žinojimo tvarkai ir tokiu būdu iš jų buvo atimta kalba, kurioje 
jie buvo ištarti. 

Vis dėlto ši dviguba išvada reiškia ir naują galimybę: ji reiškia 
ne dievo ar dievų išvijimą, bet radikalų pasiruošimą, kuris, išveng- 
damas epochinio esinio klaidžiojimo, liudija kur kas dieviškesnį 
Dievo suvokimą ir suteikia progą naujai dvasinei patirčiai. Tačiau 
nesuklyskime: šis pasiruošimas nebūtinai baigsis Dievo atėjimu — 
jis tik padarys jį įmanomą. Jis vienintelis įsigyvena į tą „vietą“ (Ort), 
iš kurios kyla klausimas apie „nebuvimą“ ir jo likimą: „Dar labiau 

328 „Brief über den Humanismus‘, s. 345-346. 
329 Holzwege, s. 204. 
330 Nietzsche 11, s. 394. 

nei Dievo trūkumas nerimauti verčia Būties likimas, nes jis yra 
esmingesnis ir pirmesnis“??!. 


Nuo būties į dievą 


„Būties ir Dievo“ tema drauge tampa „Nuo Būties į Dievą“ prob- 
lematika. Heideggeris tiesia šios problematikos kelią ir nurodo 
jo horizontą gerai žinomame locus classicus, davusio progą įvai- 
riausio plauko komentarams: „Tik iš Būties tiesos pagaliau ga- 
lima apmąstyti Šventybės prigimtį. Tik iš Šventybės prigimties 
galima suprasti Dievybės esmę. Tik pagal Dievybės esmę galima 
apmąstyti ir išsakyti tai, ką privalo įvardyti žodis „Dievas““???. 
Ši sentencija žymi posūkį, kuriuo sekdamas Heideggeris nuo šiol 
supranta patį mąstymo aktą: nuo šiol mąstymas turi vykti ne tiek 
per valią-klausinėti, kiek per kur kas reiklesnį „klausymo“ prak- 
tikavimą, ne tiek tyrinėjant Dasein egzistencialines struktūras, 
kiek stengiantis atitikti tai, kas jame prisistato kaip pati būtis. Šis 
pasikeitimas buvo nuspėjamas jau 1930 m., kai pranešimo Apie 
tiesos esmę pabaigoje Heideggeris, nepaisant pranešimui būdingo 
„klausinėjimo“ pobūdžio, pareiškė: „Su švelniu griežtumu ir griežtu 
švelnumu leisdama įvykti esinių kaip tokių visumos būčiai, filoso- 
fija virsta klausimu, kuris, nors jau nebegali būti nukreiptas vien 
tik į esinį, taip pat neleidžia pasireikšti jokiai iš išorės ateinančiai 
jėgai“? Tekstuose, parašytuose 1944-1945 ir 1955 metais, apie 
„romų leidimą vykti“ (Gelassenheit) yra išryškinamas naujas mąs- 
tymo vyksmas: „patyrimas“. Pastarasis nedaug ką turi bendro 


331 Ibid., s. 396. 
332 „Brief über den Humanismus“ s. 347-348; liet. vert. (A. Šliogeris) ,„Apie 


humanizmą“, p. 250. 


333 „Vom Wesen der Wahrheit“, in: Wegmarken, s. 197; liet. vert. (mod.) 

su empiriškai suvokiama „patirtimi“?3*: „Yra ne empirinė ir ne 
patirtinė patyrimo sąvoka. Nesiekdamas užvaldyti jokio realybės, 
mąstymo patyrimas žymi tik kruopštų ir nuolatinio pasiruošimo 
niekad neužbaigiančios pačios minties vyksmą. Tai nėra nei mis- 
tinis patyrimas, nei refleksyvus mąstymas. Mąstymas nevyksta 
prieš patyrimą, o patyrimas neužbaigia mąstymo. Mąstymas ir 
patyrimas kyla iš vienos ir tos pačios esmės. Jie abu vyksta vie- 
noje ir toje pačioje buveinėje: čia jau esančioje ir, žiūrėk, vėl iš 
čia pasitraukiančioje būties buveinėje“?***. Čia atsiveria naujos 
galimybės: šventybės patyrimo galimybė ir dieviškojo Dievo at- 
ėjimo (advenue) galimybė. 


1. Būties davimas ir Ereignis 

a. „Būties-laiko“ davimas 
Kaip pasirodo Būtis? Kaip ji atskleidžia, kas ji yra? Pranešime 
Laikas ir būtis Heideggeris kalba: „Norint apie būtį mąstyti iš tiesų, 
reikia apleisti idėją apie būtį kaip esinio pagrindą ir galvoti apie da- 
vimą, kuris vyksta atsitraukdamas atsitraukimo vyksme, t. y. apie 
tai duoda (ilya)“33**. Čia teigiami du dalykai. 1. Davimo veiksmas 
savaime nenurodo jokio šio veiksmo „autoriaus“ teologine prasme, 
jokio metafiziškai suprantamo principo ar dargi Husserlio teigto 
„visų principų principo“ fenomenologinio metodo**?; tai pačios 
Būties, suvokiamos jos tiesoje, veiksmas. 2. Šis „davimo“ veiks- 
mas vyksta slėpdamasis, jis pasirodo tik savęs paties atitraukime. 


334 Žr. atitinkamai „Zur Erörterung der Gelassenheit. Aus einem Feldweg- 
gespräch über das Denken“ ir „Gelassenheit“, in: Gelassenheit, Pfullingen: 
Neske, 1959; labiau išplėsta versija: Feldweg Gespräche, in: GA 77, Frankfurt 
am Main, Klostermann, s. 1-160. 

335 H. Birault, Heidegger et l'expérience de la pensée, Paris: Gallimard, 1978, p. 388. 

336 „Zeit und Sein“, in: Zur Sache des Denkens, Tübingen: Niemeyer, 1969, s. 6. 

337 „Das Ende der Philosophie und die Aufgabe des Denkens“, in: Zur Sache 
des Denkens, s. 69. 

Pranešime Filosofijos pabaiga ir pagrindinis mąstymo uždavinys 
Heideggeris šiai vyksmo ir atsitraukimo jungčiai suteikia grama- 
tinę formą: atsitraukti, likti atsitraukime, vienu žodžiu - Mn, 
priklauso žodžiui A-A0z1a ne kaip koks priedas, ir ne kaip šešėlis, 
lydintis šviesą, bet kaip pati žodžio A)Oaua šerdis*?*. Kad žmogus 
negali tuoj pat suprasti Būties tiesos — tai priklauso (pirmiausia) 
ne nuo kokio nors žmogaus nesugebėjimo, bet nuo pačios šios 
tiesos raiškos būdo: jiyra davimas savęs pačios atitraukime; Būtis 
reiškiasi kaip davinys esiniui tik atitraukdama pačią šią raišką. 
Būties davimasyra laiko davimas. Savo pirmapradiškume laikas 
neturi nieko laikiško, jis yra „buvimo“ judesys, kuriuo - per praeitį, 
dabartį ir ateitį - dosniai vystosi slepiamas vyksmas (survenue dissi- 
mulėe): tai rodo buvimo „keturias dimensijas“ (vierdimensional). 
Bet ketvirtoji ir paskutinioji dimensija iš tiesų yra „pirmoji“, nes bū- 
tent ji „vyksme - pra-eityje, dabartyje — atneša buvimo at-eitį 97. 
Šiuo požiūriu, „laiko nėra. Tai duoda laiką (Il y a temps)?" 
Tokiubūdu suprantama, kodėl Heideggeris taip pabrėžė posakį 
es gibt. Jo filosofijoje užimdamas centrinę vietą**!, šis posakis ne- 
gali būti suvoktas ontiškai: jis kreipia žvilgsnį ne į esinio buvimą, 
bet į horizontą, nuo kurio šis buvimas kyla, jį drauge maskuoda- 
mas - į „davimo veiksmą, kuris duoda tik patį davimą, bet kuris, 
taip atsi-duodamas, vis dėlto susilaiko ir pasitraukia“?**. Skamba 
paradoksaliai, tačiau Būtis negali „būti“ (kitaip ji būtų laikoma esi- 
niu): „Būtis „yra“ ne daugiau, nei laikas ‚yra‘ 252 Kadangi būtis ir 


laikas atitinka pirmapradiškąjį davimo įvykį, pasakymai „būtis yra“ 


Ibid., s. 78. 

„Zeit und Sein“, in: Zur Sache des Denkens, s. 16. 

Ibid., s. 35. 

D. Panis, Il y a le Il y a. L'ėnigme de Heidegger, Ousia, 1993. 

„Seminarin Le Thor“ in: Vier Seminare, Frankfurt am Main: Klostermann, 
1969, S. 102. Žr. taip pat „Brief über den Humanismus‘ s. 331. 

„Aber Sein ‚ist‘ so wenig wie Zeit ist“, Zur Sache des Denkens, s. 19. 

ir „laikas yra“ turi būti pakeisti posakiais „tai duoda būtį (il ya être)“ 
ir „tai duoda laiką (il y a temps)“?**. Būtent šio įvykio nesuvokė 
Parmenidas, kai jis apie Būtį kalbėjo: „žoti yàp eivai (Ji iš tiesų 
yra)“; „žodyje ,žoTi“ slepiasi „tai duoda“ (II y a)“2**. Metafizikos 
pradžioje būtis buvo apmąstoma nepastebint to, kas ją vis dėlto 
išlaiko - „taiduoda“ (il y a), davimo veiksmas, kuris duoda tik savo 
davimą, bet kuris pasilieka atsitraukęs nuo to, ką jis duoda. 


b. Ereignis „į-sibuvimas“ 


Tačiau kaip apmąstyti tą posakio „tai duoda“ neutralųjį „tai“ kaip 
„pavadinti tą tai,kuris,duoda' būtį“**92 Heideggeris atsako, išlaiky- 
damas paslėptumą: „Mes jį įvardijame - das Ereignis“. H. Birault 
komentuoja: „Ereignis yra buvimo užbaigimas, pats buvimo Tai 
duoda. Ereignis mums parodo būtį ir laiką juose pačiuose. Dar dau- 
giau, jis parodo jų jungties prasmę - jų abiejų pirmapradišką ir 
pirmapradiškai laikišką jungtį. Tai duoda būtį (il y a Vėtre, es gibt 
Sein), tai duoda laiką (il y a le temps, es gibt Zeit), Ereignis yra jų 
abiejų bendras „tai, posakio ‚es gibt‘ ,es, duodantis davimas, da- 
vimo vyksmas“?**. Tekste Indėlis į filosofiją (Beiträge zur Philosophie) 
Heideggeris rašo: „Ereignis yra pati pirmapradė istorija“**?. Anapus 
bet kokio onto-teologinio dualizmo, čia yra radikaliai parodomas 
„būties-laiko“ jungties originalumas, kuris reiškia pirmapradį davimą, 

344 Ibid. 

345 „Im dem ëortı verbirgt sich das Es gibt“ s. 8. 

346 „Wie aber ist das „Es“ zu denken, das Sein gibt?‘ s. 10. 

347 Ibid., s. 20. Gana nesėkmingi žodžio Ereignis (savinimas, įvykis) vertimo 
bandymai mus, kaip ir daugelį kitų autorių, verčia pasilikti prie vokiškojo 
originalo. Pats Heideggeris suteikia tokią teisę, tvirtindamas: „Kaip pamatinis, 
[žodis Ereignis] yra lygiai toks pat neišverčiamas kaip graikų Adyoc arba kinų 
Tao“, Identitūt und Differenz, s. 29; liet. vert. (mod.), Rinktiniai raštai, p. 339. 

348 H. Birault, Heidegger et l'expérience de la pensée, p. 41. 

349 „Das Er-eignis ist die ursprūngliche Geschichte selbst“, Beitrūge zur Philoso- 
phie (Vom Erei gnis) , GA 65, Frankfurt am Main: Hermann, 1989, §12, S. 32. 

suvienijantį būtį ir laiką tam pačiam likimui. Paslaptingesnis ir pir- 
mapradiškesnis nei „Būtis“, nei „Laikas“ yra es“, kuris skleidžia juos 
abu kartu. Tam tikra galimumo „rūšis“,tam tikras „įgalinimas“, kuris 
čia apibūdina Ereignis, negali būti suvoktas pagal senosios metafizi- 
kos potentia-actus schemą: „Įgalinti, o ne galimybė“ (Vermėgen, aber 
nicht Mėglichkeit). Heideggeris priešinasi bet kokiam uždarymui į 
sąvokas to, ką vis dėlto reikia kaip nors įvardyti; todėl apie Ereignis 
bus labiau sakoma tai, kas jis nėra, negu tai, kas jis yra: „Ereignis 
daugiau nereiškia įvykio, atsitikimo. Šis žodis dabar vartojamas 
kaip singulare tantum““*“. Tai, ką jis žymi, yra tik vienaskaita, skai- 
čiumi, reiškiančiu tik vienybę, ir netgi ne skaičiumi, o nepakar- 
tojamumu. Bet kalbinės išraiškos neįmanomumas Heideggeriui 
netrukdo teikti pirmenybę šiam posakiui: „Būtis prapuola (vers- 
chwindet) Ereignyje““?!. Veiksmažodį verschwindet galima versti 
žodžiu „dingsta“ arba „išsisklaido“; bet kuriuo atveju, jis čia privalo 
žymėti dosnumą, duodančią sklaidą, jai pačiai pasitraukiant. 
Patikslinkime. Nekalbama apie naują Būties apibrėžimą, pre- 
tenduojant „absoliučiai“ ją išreikšti???. Neteisingo supratimo iš- 
vengsime, svarstydami „baigtinumo“ sąvoką. Jeigu Hegelis Būtį 
mąsto kaip Absoliutą, pakeičiantį žmogaus baigtinumą, tai, pasak 


Identität und Differenz, s. 29; liet. vert. (mod.), Rinktiniai raštai, p. 339. 
Zur Sache des Denkens, s. 22. 

Kad Ereignis yra būtent toks apibrėžimas, savo teorijose 1969 m. tvirtino 
Puntelis, taip aprašydamas Būtį pagal Heideggerį: „Būtis sklendena tarp 
dviejų kraštutinumų - pilno neapibrėžtumo ir totalios hipostazės; šie du 
kraštutinumai bendro turi tai, kad palieka nuošalyje esinio lygmenį [...] 
bei būties ir esinio santykį, L. B. Puntel, Analogie und Geschichtlichkeit, t. 1, 
Freiburg in Breisgau: Herder, 1969, s. 507. Punteliuiatrodo, kad mąstyti apie 
būtį galima tik tęsiant mąstymą apie esinius. Tačiau toks tęsinys neleidžia 
ištrūkti iš metafizinio filosofavimo pobūdžio - priešingai, jis pastarajam 
būtent ir priklauso. Glaustą Puntelio tezės kritiką žr. J. Greisch, „Identité et 
Différence dansla pensée de Martin Heidegger. Le chemin de V Ereignis“,in: 
Revue des sciences philoso phiques et théologiques, t. 57, 1973, pradedant p. 106. 

Heideggerio, „baigtinumas priklauso ne tik žmogui, bet pačiam 
[davimo] vyksmui“?**. Baigtinumas tinka apibūdinti Ereignis; jis 
jį išsako ir yra jame išsakomas. Jis yra anapus bet kokios baigti- 
numo / begalybės dialektikos: jo negalima suvokti kaip „trūkumo“, 
sudarančio priešingą polių metafizinei Būčiai, kuriai esą „nieko 
netrūksta“. Jis turi būti labiau suprantamas kaip „baigtinumas 
savyje pačiame, baigtinumas, galas, riba, savitumas ir - pranoks- 
tantis savitumą ““*“. Štai kas tinka Ereignis baigtinumui, nulemtam 
nuolankaus buvimo, kuris neturi pagrindo, jokios priežasties, yra 
veltui. Savo minčiai paliudyti, Heideggeris istorijoje randa dvi 
nuorodas. 1. Angelo Silezijaus eiles: „Rožei nereikia priežasties; 
ji Žydi, nes ji žydi / Ji nesirūpina savim, netrokšta būti pamatyta“. 
Heideggeris komentuoja: „Šioje plotmėje, sekant poeto žodžiais, 
priežastingumo principas neturi autoriteto“. Ir toliau: „Angelas 
Silezijus neneigia, kad rožės žydėjimas turi priežastį. Rožė žydi, 
nes - ji žydi. O žmogus, kad išlaikytų esmines savo egzistencijos 
galimybes, privalo visada įvertinti lemiamas priežastis, kokios jos ir 
kaip jos veikia. Bet Angelo Silezijaus eilės apie tai nekalba, nes po- 
etas mąsto apie kur kas paslaptingesnius dalykus“?*?. Taip ir apie 
„į-si-būtinantį“ Ereignis galima tarti: jo dosnumas nėra nei matuo- 
jamas, nei paaiškinamas, jo paslaptis yra tai, kur link šis dosnumas 
mus veda. 2. Herakleito 123 fragmentas: „pots kpúnteoða GiAsi. 


Būtis mėgsta pasitraukti — ji mėgsta savo pačios pasitraukimą“*“. 


353 „Zeit und Sein“ in: Zur Sache des Denkens, s. 53. 

354 Ibid., s. 58. 

355 Der Satz vom Grund, Pfullingen: Neske, 1957, s. 69 ir 71. 

356 Wegmarken, s. 298. Vorträge und Aufsätze, s. 271. Pastarajame tekste ga- 
limarasti originalų Heideggerio atliktą Herakleito žodžių vertimą: „Das 
Aufgehen (aus dem Sichverbergen) dem Sichverbergen schenkts die Gunst“ 
(„Išeiti [iš pasislėpimo] suteikia savo malonę pasislėpimui“). Kiti verti- 
mai: „Von Wesen und Begriff der pvonc“, in: Wegmarken, s. 298; Vorträge 
und Aufsūtze, s. 271; Der Satz vom Grund, s. 113. 

Heideggeris čia įžvelgia kalbant ne apie Ereignis „kas tai“ (was), 
bet apie jo „kad“ (dass), apie tai, „kad“ jis yra, „kad“ jis yra savo 
pajėgume pasijudinti, „kad“ jis yra tose ribose, kurias pats sau su- 
siteikė; toks yra jo savitas „žaidimas“. Būtis save sklaido Ereignis 
žaidime kaip vaikas: „Būties sklaida: žaidžiantis vaikas“?*?. Erdvės 
ir laiko čia jau negalima suprasti kaip „matuojamos erdvės“ ir „lai- 
kiškos sekos“ - Ereignis žaidime jie atranda būtent tai, kas iš tiesų 
ir vienas, ir kitas, jie yra. Šios radybos pirmapradiškame Žaidime 
verčia keisti kalbos pobūdį. Heideggeris rašo: „Erdvė įsierdvina“ 
ir „Laikas įsilaikina“?**. Pačios pasaulio struktūros, kurioje kryp- 
tingai vyksta Ereignis „erdvėlaikiškasis Žaidimas“, jos „nėra“ ji 
į-vyksta, ir ji į-vyksta kaip Geviert. Pastarasis Žodis tradiciškai yra 
verčiamas žodžiu „Keturpusis“?*?. Ši struktūra yra vieta (Ort), 
kurioje vyksta jungiamoji tarpusavio sąveika tarp „Žemės“, kuri 
išlaiko, duoda vaisingumo, maitina ir globoja, „Dangaus“, žvaigž- 
džių šviesos ir nakties sutemos buveinės, „mirtingųjų“, t.y. žmonių, 
ir „dievų, Dievybės pranašų. Tarpusavyje atsidavę visi jie „siunčia 
ženklą“?““. Pirmiausia poetams. 


2. Poeto giesmė ir dievo ženklas 


Ten, kur kalba ir gali būti patiriama Būtis, spindi šventybės šviesa: 
„Šventybė [...] sužiba savo pasirodymu tik tada, kai prieš tai pra- 
švintailgai ruošiama pati Būtis, patiriama savo tiesoje“?*!. Grįžti 
į „tėvynę“, atgauti „gimtosios žemės“362 prasmę, apsisaugoti nuo 


357 Der Satz vom Grund, s. 188. 

358 Unterwegs zur Sprache, Pfullingen: Neske, 1959, s. 213. 

359 Vorträge und Aufsätze, pradedant p. 178. 

360 Ibid., s. 176-177. 

361 „Briefiiber den Humanismus“ s. 335; liet. vert. (mod. ), „Apie humanizmą‘, 
pP. 242. 

362 „Hölderlins Hymnen „Germanien“und „Der Rhein 
Klostermann, 1999, S. 104. 

363 L tai tampa įmanoma, jeigu žvilgsnis nuo esi- 
nio gręžiasi Būties link. Čia paaiškės, „ar brėkšta ir kaip brėkšta 
šventumo diena, ar šventumo rytmetį vėl pasirodo ir kaip pasi- 
364 


„susvetimėjimo“ 


rodo dievas ir dievai“ 


a. Dieviškumo eilės 


Kad toks pasirodymas taptų įmanomas, mąstantis žmogus turi 
kreiptis į poetus ir stebėti jų giesmės eigą: „Būti poetu sielvarto 
laiku - tai būti atidžiam išėjusių dievų pėdsakui. Štai kodėl pa- 
saulio nakties metu poetas ištaria šventybę“*“*. Taip mąstymas 
atsiveria tokiai patirčiai, kuri jam kaip tokiam nėra būdinga: 
„Mąstytojas išsako būtį, poetas įvardija Šventybę“?““. Jis leidžiasi 
mokomas poetinio žodžio ir jo giesmės: „Klausydami poeti- 
nio žodžio, mes mąstome poezijos įkandin. Čia yra: poezija ir 
mąstymas. Kas iš pirmo žvilgsnio atrodo kaip temos ,poezija 
ir mąstymas“ epigrafas, atidžiau įsižiūrėjus matosi kaip įrašas, 
kuriame jau nuo seno buvo įrėžtas mūsų likimas - būti bū- 
ties čia (être le lå). Įrašas skelbia, kad poezija ir mąstymas pri- 
klauso vienas kitam““?. Poezijos poreikis - tai ne prabanga ir ne 


363 „Brief über den Humanismus,, s. 336; liet. vert., „Apie humanizmą“, 
p. 242. 

364 Ibid., s. 335; liet. vert. (mod.), ibid. 

365 Holzwege, s. 251. 

366 „Nachwort zu Was ist Metaphysik?“, s. 309; liet. vert. (mod.), Rinktiniai 
raštai, p. 134. B. Allemann puikiai komentuoja: „Eilės įgauna savo statusą 
tuo, kad jose ėmė vykti būties tiesa. Eilės, įgaunančios tokį statusą, yra 
pastebimos tik tuo mastu, kuriuo mąstymas sugeba eiti būties Istorijos 
keliu. Paskutinis ir sunkiausias visa tai aiškinant žingsnis yra išnykimas; 
bet šiuo būdu išnykti reiškia: mąstymą visiškai perkelti į kitą dimensiją, 
į tą, kurioje vienintelėje gali būti apmąstomos eilės gryname jų buvime. 
Ši dimensija — tai būties apšvietimo matmuo; tai šventumo matmuo“, 
Hölderlin et Heidegger, Paris: PUF, 1987, p. 168. 

367 Unterwegs zur Sprache, Pfullingen: Neske, 1959, s. 237. 

„estetinis atotrūkis“?**; poetas skelbia žodį žūstančiam pasauliui. 
Pasitraukus dievams, netekus, rodos, bet kokios šventumo terpės, 
poetas siekia pagrįsti žodį ir juo paremti žmogaus būtį-čia““?; 
jis apšviečia naktį, primindamas žmogui jo autentišką likimą, 
jo mirtingumą, bet taip pat dievų dieviškumą; jis vėl atstato ek- 
sistenciją (ek-sistence)* „atvirybėje“ ir jos baigtinybės „trapume“: 
„Tie, kurie imasi didžiausios rizikos, patiria būties benamiškumą, 
kai nebėra išsigelbėjimo. Pasaulio nakties neperregimoje tamsoje 

jie mirtingiesiems atskleidžia pasitraukusių dievų pėdsaką“*7". 
Poetas jaučia padėties tragizmą, jis suvokia pavojų, bet jo akivaiz- 
doje nesigriebia lengvų ir netikrų sprendimų: „Grėsmingiausia 

pačiai žmogaus būčiai yra ta nuomonė, pasak kurios galima per 
daug nerizikuojant imtis gamybinio buvimo būdo ir jį suabsoliu- 
tinti, jeigu tik šalia to yra išsaugoma kitų interesų, pvz., religinio 

tikėjimo, vertė“*7!. „Norėjimas“ kaip toks yra tai, kas galų gale 

kelia patį tikriausią pavojų: dėl jo pasislepia nekaltasis (das Heile), 
šventybės (das Heilige) pėdsakas yra ištrinamas ir pasaulis pra- 
randa savo išsigelbėjimo (heil-los) horizontą. Iš čia ir kyla poetų 
pašaukimas: tik jie vieninteliai yra pajėgūs „matyti išgelbėjimo 
stoką kaip tokią“?7*. 

Visa tai pabrėždamas, Heideggeris stengiasi nurodyti radi- 
kaliai naują mąstymo padėtį. Tik tamsybėje ir dabarties pakri- 
kime, kurie būtų apmąstomi kaip tokie, gali atsiverti Šventybės 
terpė, o joje apsigyventi dievų dieviškumas: „Sielvartas kaip 
toks mums parodo išsigelbėjimo pėdsaką. Išsigelbėjimas pakvie- 
čia Šventybę. Šventybė sujungia su dieviškumu. Dieviškumas 


368 Holzwege, s. 252. 

369 „Erläuterungen zu Hėlderlins Dichtung“ in: GA 4, Frankfurt: Klostermann, 
1991, S. 42. 

370 Holzwege, s. 294. 

371 Ibid., s. 272. 

372 Ibid. 

priartina dievą“?7*. Geriausias vedlys čia yra Hėlderlinas; jis 
yra šventybės poetas par excellence „ne todėl, kad jo eilės taria 
dievų vardus, bet todėl, kad [jis] patiria Dievo stoką“?7*. Dievo 
stoka yra paties dieviškumo pėdsakas, ženklas, pranešimas. 
Reikia tad „stoką“ išgyventi iki galo — bet kurio „dievo“, kad 
ir koks būtų jam duotas vardas, stoką: „Su Kristaus atėjimu ir 
jo auka Hėlderlino istorialinėje patirtyje prasidėjo dievų die- 
nos pabaiga. Atėjo vakaras. Nuo tada, kai „trys esminiai sąjun- 
gininkai - Heraklis, Dionisas ir Kristus - paliko pasaulį, šio 
amžiaus vakaras tampa naktimi“*7?. Hėlderlinas skelbia, kad 
Išgelbėjimas, jeigu jam lemta įvykti, gali kilti tik iš paties pavo- 
jaus: „Ten, kur yra pavojus, ten / Auga ir tai, kas gelbsti “7*. Pasak 
Heideggerio, ši žymi poezijos eilutė yra daugiau ir kas kita nei 
kokia nors programa: ji išreiškia „posūkį“?", kuriuo pasaulis 
privalo pasukti. Eilėraščio Lyg poilsio dieną interpretacija leidžia 
suprasti poezijos ryšį su išsigelbėjimu, su tuo, ką „Holderlinas 
vadina „Gamta““?7?. Atitikdama žodžio „oo“??? etimologiją, 
Gamta reiškia „gimimą viso, kas tik ateina į pasaulį, ir patį pa- 
saulio pasaulį-tapsmą [...]. Ji apgaubia visa, kas pasaulyje yra 
dieviško““*?. Tuo ji yra ne žmogiškos kontrolės objektas, bet 
gyvas bet kokio buvimo šaltinis. Tik jos šalimais žmogus įeina 
į tą buvimą, kuris atsiveria Šventybės erdvėje. Kadangi poetų 


373 „Unheilalsunheilspurtuns das Heile. Heiles erwinkt rufend das Heilige. 
Heiliges bindet das Göttliche. Gėttliches nähert den Gott“, ibid., s. 294. 

374 B. Allemann, Hölderlin et Heidegger, p.159. Žr. taip pat J. Greisch, „Hölderlin 
et le chemin vers le Sacré“, in: Cahier de l’ Herne. Martin Heidegger, p. 409. 

375 Holzwege, s. 248. 

376 „Wo aber die Gefahr ist, wächst / Das Rettende auch“, ibid., s. 273. 

377 Ibid., s. 250. 

378 „Erläuterungen zu Hölderlins Dichtung“ s. 51. 

379 Ibid., s. 55. 

380 H. Birault, Heidegger et l'expérience de la pensée, s. 42. 

giesmė įvardija pasaulį būtent jo pirmapradiškos kilties tiesoje 
ir kviečia Gamtą pabusti, ji mums kalba apie šviesą, apie mūsų 
išgelbėjimą: „Nematoma be šviesos, taip ilgai laukta, ilgam pasi- 
traukusi, pati Gamta dabar beldžia į žodžio duris. Gamta ir žodis 
žadinavienaskitą - tai tas pats pabudimas ir tie patys garsai: pa- 
saulio išjudinimas ir lemiamų žodžių sukrėtimas. Juk pradinis 
poetų žodis - nekaltas ir karingas — ruošia ir ragina Gamtą, kuri 
jį jau skubina ir sveikina“?*!. 

Tokiu būdu mąstymui tapus „gamtiškam“, taigi ir „sakraliam“, 
taps įmanoma stebėti Dievo atėjimo ženklus: „Šventybė nėra 
šventa todėl, kad yra dieviška; tik todėl, kad ji pati - savo pačios 
lygmeniu - yra šventa, dieviškumas yra dieviškas“?*?. Prasmė 
čia aiški: šventybė nėra nuoroda į kokią nors anapusinę sferą, at- 
skirtą nuo profaniškos kasdienos; ji yra tai, kame pasirodo die- 
viškumas. Tačiau šventybės ir dieviškumo patirtis dar nėra dievo 
patirtis: „Tiesa, kad Šventybė pasirodo. Bet dievas lieka toli“?**. 
Kad dievas tebelieka nutolęs, ar kad mes liekame nutolę nuo jo, 
negarantuoja jo atėjimo; nes pats kelias dar nesprendžia, ar jis 
ateis. Reikia „būti atviriems dievo atėjimui arba jo neatėjimui**. 
Pati ši atvirybė nėra kvietimas; ji tik iš kvietimo kyla ir tampa 
bedugne atvirybe, kurioje poeto ištartis pasirodo jau esanti ap- 
gyvendinta laukiamo buvimo: „Poeto ištartis yra buvimo šalia 
dievo būtis [...] ir dievo apspręsta būtis. Bet šis buvimo pobū- 
dis tėra tik gryniausias laukimas, be ko nors norėjimo, be išsi- 
pildymo tvirtinimo. Būti šalimais [...] — tai leistis būti ištartam 
pačiame grynume kaip esančiam šalia dievo“38*. Čia vėl minimas 


381 Ibid. 

382 „Erläuterungen zu Hėlderlins Dichtung“, s. 59. 

383 Ibid., s. 27. 

384 Der Spiegel, 1976, s. 106. Antwort - M. Heidegger im Gesprūch, Pfullingen: 
Neske, 1988, s. 101. 

385 „Phänomenologie und Theologie“ (Anhang), in: Wegmarken, s. 78. 


126 Trilypė tematika 


Hėlderlinas: „Man [jis] yra poetas, kuris ženklina ateitį, poetas, 
kuris laukia dievo“S“. 


b. Laukimo tyla 
Taigi mąstymas yra kviečiamas tyliam laukimui - tik jis gali tin- 
kamai pagerbti Būties paslaptį. Toli gražu ne „indiferentiška““", 
tyla reikalauja užimti vidinio susilaikymo nuostatą: „Kas teologiją- 
tiek krikščionišką, tiek ir filosofinę - patyrė, orientuodamasis į 
jos tikrąją kilmę, tas šiandien mąstymo srityje apie Dievą mie- 
liau tyli“?**. Ši nuostata taip pat yra derinimasis prie Būties mqs- 
tymo: „Mes atėjome dėl dievų per vėlai, dėl Būties - per anksti 2*?. 
Heideggeris pabrėžia: negali būti nė kalbos, yra neįmanoma nė 
menkiausiai apibūdinti dievą. Protagoro pavyzdžiu, prieštarau- 
jant Platonui ir Aristoteliui, bet koks objektyvus apibūdinimo 
turinys privalo būti atmestas: „Apie dievus aš negaliu žinoti, ar jie 
yra, ar jų nėra, nė kokios jie yra išvaizdos““?“. Ši griežta nuostata 
draudžia peržengti „ribas [... ], kurios apibrėžia mąstymo kaip 
mąstymo lauką“??! ir įsako būti apdairiems grasinančių daugia- 
prasmybių akivaizdoje???. 
Tylintis laukimas tad kyla iš dvigubo apsisprendimo. Viena ver- 

tus, nuspręsta išlaikyti Dievo sąvoką, derinamą su jo dieviškumu. 

Komentuodamas Hėlderlino eilėraštį „Germanija“, Heideggeris 
rašo: „Šventas gedulas išreiškia apsisprendimą atsisakyti senųjų 
dievų, bet tuo pačiu - ko dar kito norėtų gedulinga širdis, apleis- 
dama dievus, jeigu ne apsaugoti jų dieviškumą ir tuo pačiu, išga- 
nančiai atsisakydamatolimųjų dievų, ne išsilaikyti jų dieviškumo 
artumoje. Kad jau nėra leista šauktis senųjų dievų, kad valia yra 
priversta sutikti su jų atsisakymu, argi tai reiškia kažką kita — tai 
nereiškia nieko kito, - kaip tik vienintelę galimybę likti ištikimiems 
ryžtingam dieviškojo laukimui'?*. Šis laukimas ne tik kad niekaip 
nėra ateistiškas, bet dar daugiau, būtent jis leidžia demaskuoti la- 
biausiai užslėptus ateizmus: „Tas, kuris rimtai sako: „Dievas mirė, ir 
taip rizikuoja visu savo gyvenimu kaip Nietzsche, nėra a-teistas. Tik 
tie, kurie savo dievu manipuliuoja ir jį naudoja kaip kokį kišeninį 
peiliuką, gali taip manyti. Kai peiliuką pameta, jo nėra. Bet prarasti 
savo dievą reiškia visai ką kita, ir ne tik todėl, kad dievasir kišeninis 
peiliukas yra skirtingų prigimčių dalykai. Ateizmas yra labai ypatin- 
gas dalykas, nes daug žmonių, įkalintų savo tradicinėje konfesijoje, 
kuri jų niekada nesukrėtė tik todėl, kad jie pernelyg mėgsta ramų 
gyvenimąiryra pernelyg apsukrūs,yra didesni ateistai nei didžiausi 
abejotojai. Priverstinis senųjų dievų atsisakymas ir ištikimybė šiam 
atsisakymui yra jų dieviškumo išsaugojimas“. Kitame mažiau ži- 
nomame, bet lygiai taip pat stulbinančiame tekste, parašytame 
1959 mM., Heideggeris ragina: „Per greitai neužmirškime 1886 m. 
ištartų Nietzsche's žodžių: „Dievo paneigimas: iš tiesų, tik morali- 
nis Dievas yra paneigtas“. Susikaupusiai minčiai jie reiškia: Dievas, 
traktuojamas kaip vertybė, nors ji būtų ir pati aukščiausia, nėra 
Dievas. Taigi Dievas nemirė. Nes jo dieviškumas gyvena. Pastarasis 
yra netgi artimesnis mąstymui negu tikėjimui“*?*. „Dievo mirties“ 


ca 

išvada, jeigu ji ir išreiškia Vakarų likimą, iš tiesų visada tėra tik „tam 
tikro“ dievo, būtent metafizikos ir tikėjimo dievo, mirties išvada. 
Ji palieka atvirą erdvę tikrajam dievui. 

Kita vertus, žmogus vėl atsiduria tikrose mąstymo sąlygose. 
Būtent tyloje mąstymas patiria Dievo stoką. Būdamas pasaulyje, 
jis klausia apie Būtį tarp dievo „jau ne“ ir „dar ne“: „Kad Dievo ir 
dieviškumo mums trūksta — tai išties yra trūkumas. Tačiau trū- 
kumas nėra niekas, jis yra buvimas, paslėptos pilnybės buvimas, 
su kuriuo būtent reikia pirmiausia susigyventi. Ši pilnybė yra pil- 
nybė to, kas buvo, kas, taip sutelkta, yra: dieviškumo pilnybė pas 
graikus, pas žydų pranašus, Jėzaus mokyme. Šis jau... ne“ yra tas 
pats paslėpto neišsenkamos būties atėjimo „dar... ne““?*. Budraus 
laukimo erdvėje, kur šešėlis paslėpė pasaulio prasmę ir pavojus yra 
neišvengiamas, poetas turi susikaupti žodžiui, kad būtų paklausta, 
kaip sako J. Beaufret, ne tai, „ar koks nors dievas gali būti pajėgus 
būti, bet ,ar būtis dar kartą bus dievo pajėgi'“*?*. Klausydamas 
poetas „budi, kada tyliai praeis paskutinysis dievas“??". 


. „Paskutinysis dievas“ 


Priešpaskutiniame Beitrūge zur Philosophie skyriuje Heideggeris 
gan ilgai plėtoja „paskutiniojo dievo“ (der letzte Gott) temą. Šis 
apmąstymas yra struktūriškai sudarytaslyg „fuga““?* 
motyvai yra įvardyti jau pirmajame paragrafe: „Tai, apie ką bus 
kalbama, yra apmąstoma pirmojo ir kito pradėjimo interliude, 
sielvarte dėl būties apleidimo klausantis būties (Seyn) intonaci- 
jos, galvojant apie šuolį į būtį, siekiant jos tiesos pagrindimo kaip 
paskutiniojo dievo ateisiančios tautos paruošimo“???. Dėstymas 


„kurios šeši 

šioje srityje negali turėti „sisteminio“??? pobūdžio, nes mintis 
čia laikosi Ereignis mąstymo judesyje; tik remiantis šiuo mąs- 
tymu ir jame pačiame gali būti apmąstomas „paskutinysis die- 
vas“: „Būties (Seyn) tiesos vyksme, Ereignis kaip tokiame slepiasi 
paskutinysis dievas“*?!. „Būtis“ nuo šiol yra rašoma pagal senąją 
vokiečių kalbos ortografiją - Seyn, - kad būtų išvengta bet kokių 
klasikinės ontologijos priemaišų ir nedviprasmiškai pažymima bū- 
ties kaip laiko sklaida, nesiremianti jokiu pagrindu ar priežastimi. 
Seynapmąstymoatvirybė „dievui“ turi būti suvokiama, remiantis 
atnaujinta transcendencijos sąvoka. 


a. Kitokia transcendencija 


Mūsų galvose, pastebi Heideggeris, transcendencija yra tiesiogiai 
priskiriama krikščioniškajai sferai: „Transcenduojantis (taip pat 
netiksliai vadinamas Transcendencija) yra traktuojamas kaip krikš- 
čionybės Dievas“. Iš tiesų mes esame priklausomi nuo „ilgo Dievo 
sukrikščioninimo proceso“. Bet jeigu dieviškumo ir dievo likimas 
turi būti atsietas nuo krikščioniškojo poveikio, to negalima daryti 
taip, kaip tai daro, pavyzdžiui, vokiškojo Volk ideologija: vietoj 
krikščioniškosios transcendencijos „pati Tauta prisistato kaip visos 
istorijos tikslas ir programa“*““. Jeigu tokio pakeitimo operacija ir 
yra „anti-krikščioniška', ji dar nėra „a-krikščioniška“. Pagal dar vieną 
sampratą, „Transcendentuojantis yra |... ] Idėja arba Vertybė, arba 
Prasmė“*“Š; bet šiuo atveju vėlgi jis paklūsta Weltanschauung (pa- 
saulėžiūros) principui, kuris mąsto tikapie esinį. 

Tikrąją transcendenciją galima pasiekti tik išlaikant nuostatą, 
kurią Heideggeris vadina keistu vardu - Zwischen (intervalas, tar- 
pas): „Šis intervalas“ yra ne ,transcendencija' žmogaus atžvilgiu, 

bet atvirybė, kuriai priklauso žmogus kaip grindėjas ir ganytojas, ir 
kurioje jis kyla kaip Da-sein: tai pats Seyn“*?*. Taigi tinkama nuos- 
tata transcendencijos atžvilgiu reiškia, kad santykis tarp žmogaus 
ir Dievo yra įmanomas tik pirmapradėje ir pirmapradiškai visa 
įgalinančioje Ereignis sklaidoje; „Ereignis duoda žmogui Dievą ir 
pastarajam žmogų pritaiko“*9*. Pasaulį ir žmogų apsprendžia ne 
Dievas - tai daro Ereignis, toji pirmapradės atvirybės erdvė, kurioje 
yra įgalinamas žmogaus ir dievo susitikimas. Tai suprasime tik pa- 
tikslindami to, ką Heideggeris vadina „šuoliu“, reikšmę. 
Norstainėra lengva, bet privalome vengti sieti šią sąvoką su pro- 
jektuojančiu subjektyvumu arba transcendentaliu mąstymu. Čia 
pripažinti kantiškąją „transcendentaliųjų sąlygų““““ doktriną reikštų 
atkristi į tradicinės metafizikos onto-teologinį pobūdį. 265-ojo 
“407 Jeigu yra 
„kitokia mąstymo pradžia“, - tik kylanti iš kitokio mąstymo, prasi- 
dedančio Seyn (Būtyje); ir jeigu vyksta „projekcija“ (projet), - vien 
tik kaip „būties projekcija [projet] [... ], vykdoma [jeté] tik pačios 
būties“*?*. „Šuolis“ nereiškia subjektyvaus sprendinio, jo reikšmė 
kyla iš „pilno Seyn tiesos išsiskleidimo“““?. Tokiu būdu naujoji 
„transcendencijos“ sąvoka paneigia dvi pagrindines transcenden- 


paragrafo pavadinimas yra „Seyn pirmasis-mąstymas 


cijos sampratas, vyraujančias vakarietiškosios minties istorijoje: 
pirmiausia tą, kurią heidegeriškame žodyne galėtume pavadinti 
„Mmeta-pagrindo“ transcendencija ir kuri reiškiasi krikščioniškuoju, 
nacionalistiniu ir ideologiniu pavidalu; taip pat ir tą, kurią galima 
vadinti „auto-pagrindimo“ transcendencija ir kuri buvo plėtojama 
Descartes'o bei Kanto mokyklų. „Meta“ ir „auto“ pagrindimas 

reiškia transcendenciją istoriališkai neutralioje erdvėje, - būtent 
todėl jie nėra pakankami, kad galėtų išreikšti Seyn (Būties) laikiš- 
kąjį polėkį. Da-sein yra būdingas kitas vyksmas: vyksmas, kuriame, 
grįždamas į Seyn, Da-sein grįžta savęs paties link. 

168-ame Beiträge paragrafe randame šiuos du iškalbingai tar- 
pusavyje susijusius tvirtinimus: „Da-sein priklauso Ereignis įvy- 
kiui - Seyn esmei. Bet Seyn išeina į savo tiesą tik per Da-sein“*!?. 
Taip išaiškėja sąvokos zwischen prasmė: ji nereiškia kokio nors 
tarpininkavimo, kažkokio „sieto“, kuris reikštų, kad žmogus, no- 
rėdamas pasiekti transcendenciją, turėtų palikti pats save; ji reiškia 
Dasein momentą, kuriame Dasein krenta į savo būtį ir tuo pačiu 
į būtį. Dėl šio momento Dasein gali būti vienu metu vadinamas 
„Seyn, t.y. Ereignis ieškotoju“, „būties tiesos ganytoju“ ir „budėtoju, 
kada tyliai praeis paskutinysis dievas“*!!. Ieškotojas, ganytojas ir 
budėtojas — šie trys Dasein apibūdinimai nereiškia subjektyvių 
veiksmų: „Seyn nėra subjekto galia; tačiau Da-sein, būdamas bet 
kokio subjektyvumo pranokimas, kylaiš Seyn sklaidos“*!". Jie reiš- 
kia patį „posūkį; kuriuo Dasein, nuo šiol palikdamas savo paties 
galią, siekia Seyn (Būties). 

Heidegeriškasis klasikinės transcendencijos sąvokos traktavi- 
mas atsiduria ties nauju slenksčiu. Dasein atžvilgiu transcenden- 
talusis pasirodo esanti būtis: toks yra Ereignis pirmapradiškumas, 
kuriame Dasein yra šaukiamas ieškoti būties, prižiūrėti jos tiesą 
ir budėti galimo paskutiniojo dievo at-ėjimo. 


b. „Visiškai kitas“ 


Bet jeigu heidegeriškasis transcendencijos sąvokos traktavimas 

atitinka mąstymą, pasišventusį pirmapradžiam būties-laiko davi- 

mui, dievo temos įvedimas paskutiniame Beiträge „fugos“ motyve 
41o Ibid., s. 293. 

gali mažų mažiausiai stebinti. Nes juk kalba eina ne (vien tik) apie 
dievą ir dievus, bet ypač apie dievo vienumą (unicitė). Kaip vieno 
dievo idėja ateina į mąstymą? 

Posakis der letzte Gott, išgalvotas Heideggerio, turi pirmiausia 
būti suprastas kaip atsakas Nietzsche's Zaratustros „paskutinia- 
jam žmogui“, pačiam bjauriausiam žmogui, kuris skausmuose 
šaukė apie nužudyto Dievo mirtį*!3. Žvelgiant į Beiträge tekstų 
visumą, galima aiškiai matyti, kad išvadoms apie mūsų epochą - 
jos vargą, apleistumą, nusivylimą - įtakos yra padaręs Nietzsche's 
minčių nihilizmas. Tačiau Heideggeris įveda naują - „manipu- 
liacijos“ (Machenschaft) - sąvoką. Šia sąvoka jis išreiškia mūsų 
civilizacijos techninio ir visa skaičiuojančio viešpatavimo bruo- 
žus: valią kontroliuoti ir paveikti, esinio valdymą, žmogaus 
pavergimą*!“. Transcendencijos ir dievo siekimas turi būti per- 
mąstomas prieštaraujant nihilizmui. To paties Heideggerio kūri- 
nio - Beiträge zur Philosophie - horizonte turi būti išryškinta ir kita 
figūra: Holderlinas. Išvadų skyriaus, pavadinto Das Seyn, pradžioje 
Heideggeris rašo: „Filosofijos istorialinis pobūdis priklauso nuo 
būtinybės dirbti, įsiklausant į Hėlderlino žodžius, suvokimo“**S. 
Klausantis šių žodžių, gali prasidėti naujas susitikimas tarp žmo- 
gaus ir dievo ir klausimas apie būties (Seyn) kaip Ereignis prasmę 
gali būti pagaliau tinkamai iškeltas. 

Nietzsche'sir Holderlino kūrybos kontekste „paskutiniojo dievo“ 
tema tampa aiškesnė. Ją plėtodamas, Heideggeris neįterpinėja į savo 
mintį iš idėjų ir tikėjimų istorijos paimto „objekto“, kaip kad daro 
tam tikros filosofinės sistemos, įimdamos įvairiausius istorinius 
duomenis. Ši tema taip pat negali būti suvokiama kaip tam tikra 


413 F. Nietzsche, Taip kalbėjo Zaratustra, Prologas, s; žr.J. Greisch, „Bulletin 
de philosophie hermėneutigue. Comprendre et interpréter“, in: Revue des 

laisva „pagrindo“ sąvokos motyvo interpretacija. Ji bus teisingai 
suprasta tiek, kiek rimtai bus vertinama Seyn (Būties) istorija ir kiek 
šis vertinimas mūsų nagrinėjamą tematiką ir jos žodyną, iki šiol trak- 
tuojamus tik religiškai ir krikščioniškai, leis suvokti jų pirmapradiš- 
koje gramatikoje ir tuo pačiu juos parodyti jų pilnoje tiesoje. 
„Tikėjimo“ ir tiesos santykis čia yra pertvarkomas. Tradiciškai „ti- 
kėjimas“, teigia Heideggeris, reiškia „laikyti-ką-nors-tiesa“ (das Für- 
wahr-halten); kitaip tariant, kalba eina apie „tiesos savinimąsi“*!?, 
nepriklausantį nuo žinojimo. Tačiau egzistuoja už religinį tikė- 
jimą „pirmapradiškesnis“ tikėjimas, kuris ne tik neuzurpuoja arba 
neatmeta žinojimo, bet jame laikosi ir iš jo kyla: „Šis žinojimas 
jokiu būdu nėra paprasčiausiai laikyti-ką-nors-tiesa' arba kažkokia 
aukštesnė „tiesa“. Jis pirmapradiškai yra Jlaikytis-tiesos-esmėje““*!7. 
Toks žinojimas gali būti teisėtai vadinamas „tikėjimu“, nesjis plėto- 
jasi šalia Seyn, - tai tikėjimas, priklausantis Seyn keliamo klausimo 
pobūdžiui. Priešingai nei „pati save gaminanti garantija“, tikėjimas 
„yra labiau išsilaikymas pačiame radikaliausiame sprendime“*!8. 
Drąsus Heideggerio užmojis stengiasi įvesti tikėjimo vyksmą į 
„žinojimo“ ar siekiančio žinoti aktą, tačiau ne taip, kaip tai darė 
Hegelis su savo „absoliutaus Mąstymo“ idėja“!?. Juk tikėjimo ir 
žinojimo atitikimą grindžia jų pačių bendras įsišaknijimas Seyn 
tiesoje: ten, kur keliamas klausimas, yra tikima: „Šio tipo klau- 
siantieji yra pirmapradžiai ir tikriausi tikintieji, t. y. tie, kurie pačią 
„tiesą, o ne tik tai, kas yra tikra, vertina iš pagrindų rimtai, - tie, 
kurie sprendžia klausimą, ar tiesos esmė įvyksta ir ar šis įvykis yra 
mūsų - žinančiųjų, tikinčiųjų, veikiančiųjų, kuriančiųjų, trumpiau, 
ištveriančių ir keliaujančių istorialų - įvykis“*??. 

Matome, kad „paskutiniojo dievo“ motyvas nėra tikėjimas 
kažkuo „nukritusių iš dangaus“, kuris visa paaiškintų, remdama- 
sis išoriniu paklusti verčiančiu autoritetu. Jis taip pat nežymi die- 
viškųjų įvaizdžių grandinės paskutinio nario, naujos Absoliuto 

„epochos“ ar paskutinio metafizikos istorijos etapo. Ne, „paskuti- 

nysis nesileidžia niekaip apskaičiuojamas“**!; „paskutinysis“ nėra 
„pabaiga“: „Der Gott ist nicht das Ende“, „Der letzte Gott ist kein 
Ende“*?*. Priešingai, jis savimi pačiu yra „mūsų istorijos nepama- 
tuojamos galimybės kita pradžia“*?3, 

Ši „pradžia“ negali nekovoti prieš tai, kas trukdo jos vyksmui, 
pirmiausia - prieš krikščionišką Dievą. 7-ojo Beiträge skyriaus epi- 
grafas taip programiškai apibūdina „paskutinįjį dievą“: „Visiškai kitas 
prieš tuos, kurie buvo, ypač prieš krikščioniškąjį“**. Ši kova nėra 
paprastas oponavimas. Tokiu atveju „paskutinysis dievas“ tebūtų tik 
vienas iš „anti-krikščioniškų“, o ne „a-krikščioniškų“ dievų, panašiai 
kaip kiti „transcendencijos“ pakaitalai (tauta, vertybė, prasmė); 

„paskutinysis dievas“ neperima įvairių pasitraukusiųjų dievų bruožų; 
jis nėra už juos viršesnis; bet jis įvyksta Ereignis pirmapradiškume. 
Jis nėra pirmapradiškasis, kuris būtų pirmapradiškesnis už Ereignis. 
Nes mintis, apmąstanti Seyn tiesą, neturi gilesnės perspektyvos nei ta 
pirmapradiškumo „bedugnė“, iš kurios kyla istorija. Jeigu tad dievas 
įvyksta pirmapradiškume, tai tik Ereignis pirmapradiškume - kitaip 
būti negali. Nebūdamas nei pirmutiniu, nei galutiniu grandinės 
nariu, „paskutinysis dievas“ reiškia labiausiai mąstytiną būtį-dievą, 
atitinkantį būties transcendenciją. Jis sutampa su nuostata, kuri iške- 
lia iki savo aukščiausio lygmens „būties-dievo vienumos esmę“*2š, 
421 Ibid., s. 405. 

422 Ibid., atitinkamai p. 411 ir 416. 

423 Ibid.,s. 411. 

424 „Der ganz Andere gegen die Gewesenen, zumal gegen den christlichen“, 

ibid., s. 403. 

425 Ibid., s. 406. 

Šia giliausia prasme „paskutinysis dievas“ negali būti alter- 
natyva krikščioniškajam dievui; jis nėra ir naujas dievas, pakei- 
čiantis senuosius. Jis yra naujesnis už pačius naujausius dievus, 
nes jis yra pats seniausias, ir vice versa. Dvi skirtingo pobūdžio 
kovos yra vis dėlto paskelbtos: pirmoji - prieš krikščioniškąjį 
Dievą; ši kova siekia pabrėžti radikalų transcendentalaus pirma- 
pradiškumo ypatingumą; antroji - prieš egzistencines nuostatas 
ir institucijas, kurias įkvėpė tikėjimas krikščioniškuoju Dievu: 
„Dievas neapsireiškia nei asmeninėje, nei masinėje patirtyje, bet 
veikiau paties Seyn bedugnėje erdvėje. Jokia iš bažnyčių tad negali 
iš esmės paruošti susitikimui žmogaus, esančio Seyn viduje“**“. 
Galima teisėtai stebėtis polemišku, netgi agresyviu Heideggerio 
kalbos pobūdžiu. Jį reiktų vertinti skaitant 6-ąjį skyrių, pavadintą 
„At-einantieji“ (die Zu-kūnftigen). Kas tokie jie yra? Tai „tauta“, su- 
daryta iš „radikaliai laukiančiųjų“ pirmapradiškosios transcenden- 
cijos erdvėje: „At-einantieji [pastarojoje] laukia ir tokiu būdu jų 
laukimas atitinka paskutiniojo dievo laukimą“**?. Tokios tautos 
susidarymas kyla išlaikotarpio būtinybės - „Mūsų laikas yra smu- 
kimo epocha“**5 — ir skubaus uždavinio: tapti „Seyn tiesos vėliavne- 
šiais“, pasidaryti „tyliais pačios tyliausios tylos instrumentais“*??, 
vienužodžiu - „paskutiniojo dievo At-einančiaisiais“**?. Taip api- 
brėžta šios tautos misija neleidžia jos tapatinti su vokiečių ar dargi 
su kokia nors bažnytine tauta. Jos skiriamoji riba aptinkama ten, 
kurskiriasi Seyn kvietimas ir onto-teologijos viešpatavimas, kurio 
pastovumą galingai saugo krikščionybė ir jos institucijos. Kol kas 
šią „valandą“ Seyn tiesos tauta yra negausi tauta: „At-einančiųjų jau 


426 Ibid., s. 416. 

427 Ibid., s. 396. 

428 „Unsere Stunde ist das Zeitalter des Untergangs“, s. 397 (kursyvas cituo- 
jamame tekste). 

429 Ibid., s. 395. 

430 „Die Zukūnftigen des letzten Gottes“, ibid., s. 399. 

šiandien kažkiek yra““*!. Ar šiose kovos nuotaikos persmelktose 
kalbose reikia įžvelgti brandą pasiekusio žmogaus apsisprendimą 
savo mistines intuicijas įgyvendinti bendruomeninėje organiza- 
cijoje? O galbūt jos išreiškia utopiją naujo „įkūrėjo“, siekiančio, 
nors ir užmaskuotai, įgyvendinti tai, ką ženklina „Tautos, kaip 
mažojo Izraelio likučio“ simbolis? Šios įžvalgos būtų svetimos 
Heideggerio mąstymui, nes jos neįvertintų to, ką jis vadino „nau- 
josiomis [mąstymo] apibrėžtimis“. 


68. „Naujosios apibrėžtys“ 


Nepaisant Heideggerio daromų tikslinimų, reikia pripažinti, kad 
pats jo vartojamas žodynas gali vesti į painiavą ir į klaidingą jo 
minties supratimą. Kaip galime, prisimindami krikščionybės ir 
judaizmo persmelktą civilizaciją, neįžvelgti heidegeriškojoje dievo 
tematikoje tos pačios civilizacijos paveldo? Tokiam sugretinimui 
gundo ypatinga Heideggerio ir fundamentinės teologijos naudo- 
jamų sąvokų paralelė, skleidžianti „Apreiškimo“ turinį: 


Skelbimas žinios, / „Kerigma“ 

kuri šventos nakties metu / „mistinė naktis“ 

yra gaunama per ženklus iš dievų buveinės / „Dievo Karalystės ženklai“ 
per poetus, Angelus, šventuosius kunigus / „pranašai“ 

per mažąją „a-teinančiųjų“ bendruomenę, / „Sandoros tautos likutis“ 
kuri savo šventąja giesme / „Valandų liturgija“ 

perspėja / liudija 

šiame sielvarto pasaulyje. / „nuopuolis“ 

Per juos išgelbėjimas, kurį aiškina mąstytojai, / „teologai“ 

tampa įmanomas, darančiam sukinį / „atsivertimas“ 


tarp „jau ne“ ir „dar ne“. / tarp „Žengimo į dangų“ ir „Antrojo atėjimo“ 


431 Ibid., s. 400. 

Taigi atėjo metas budėti / „laukimas“ 

dievo, kuris mus gali išgelbėt. / „Mesijo“ 

Tai Ereignis metas, / „Šventosios Dvasios“ 
ruošiantis Būties eschatologijai. / „Kūrimo Paruzija“ 


Taip išvesta paralelė tampa dar iškalbingesnė, jai taikant prie- 
dainį: Pirmapradiškumas / Nuopuolis / Šviesa / Išgelbėjimas. Juk 
ši seka atspindi bet kurios išgelbėjimo religijos struktūrą, o ypač 
judaizmo ir krikščionybės. Graikų rytas gali būti traktuojamas kaip 
kitas „edeniškosios“ kilmės vardas, onto-teologijos ir technikos 
viešpatavimas - kaip kitas „nuodėmės“ viešpatijos pavadinimas, 
poeto giesmė - kaip kitas mesijinio ir išganančio mokymo įvardi- 
jimas, pagaliau šventės diena - kaip kitas „Apokalipsės“ pasaulio 
pavadinimas. Veikėjų tipologija, atrodo, taip pat atitinka tokią inter- 
pretaciją: 1. iki-sokratikai, 2. metafizika nuo graikų iki Nietzsche's, 
3. poetai ir pats Heideggeris, 4. Heideggerio mokiniai! 

Tačiau, kad ir kaip patraukliai atrodytų ši paralelė, ji visiškai 
neatitinka Heideggerio tekstuose išsakomų minčių radikalumo. 
Ciuricho seminare, vykusiame 1951 m., Heideggeris kalbėjo grupei 
studentų: „Būtis ir Dievas nėra identiški ir aš niekada nemėginsiu 
apmąstyti Dievo esmės, naudodamas būtį. Kai kurie iš jūsų galbūt 
žino, kad aš ateinu iš teologijos, kad aš jai tebejaučiu seną meilę ir 
kad aš kai ką joje nusimanau. Jeigu man dar kada nors tektų raštu 
imtis teologijos, o tam kartais aš jaučiu potraukį, būties terminas 
niekaip nebūtų vartojamas. Tikėjimui nereikia būties mąstymo. 
Kai jis į pastarąjį kreipiasi, jis jau nebėra tikėjimas. Tai suprato 
Liuteris. Netgi jo paties Bažnyčioje, atrodo, tai yra pamirštama. 
Aš labai skeptiškai vertinu bet kokį bandymą teologiškai nusta- 
tyti, kame Dievas yra Dievas, naudojant būtį. Iš būties čia nėra ko 
tikėtis. Aš manau, būtis tikrai niekada negali būti laikoma Dievo 
pagrindu ar tarsi jo esme, ir vis dėlto Dievo ir jo apreikštumo 
patyrimas, kiek šis apreikštumas yra žmogui galimas, žėri būties 

matmenyje, nors tai jokiu būdu nereiškia, kad būtis galėtų būti 

galimas Dievo predikatas. Šiuo klausimu reiktų daryti visiškai nau- 
jas atskirtis ir apibrėžtis“*?*. Jeigu reikia daryti naujas „atskirtis“ 
ir „apibrėžtis“, tai įmanoma tik tame pačiame tyrinėjimo judesyje, 
kuris vyksta tame, ką jis tvirtina, ir save tvirtina tame, ką paneigia. 
Trys paneigimai turi būti mūsų išnagrinėti: būties žodyno, kai yra 

siekiama „ištarti dievą“, paneigimas; teologinės kalbos, kai yra 

siekiama „mąstyti, paneigimas; pagaliau „Apreiškimo-Kūrimo“ 
sąsajos, kai yra „laukiamas“ dievas, paneigimas. 


m 


. Dievas būtyje 


Kai 1956-1957 m. žiemos seminaro, pašvęsto Hegelio Logikos 

mokslo interpretacijai, metu Heideggeris klausia: „Kaip Dievas 

patenka į filosofiją?“, jo atsakymas yra toks: „Kaip Causa sui“*33. 
Būtent metafiziniame tyrime, kai esinys pasigenda savo būties-pa- 
grindo, atsiranda „Dievas“. Bet kaip tuomet suprasti Beiträge zur 
Philosophie vystomą temą apie dievo atėjimą iš (vom) Seyn ir iš 
Ereignis? Heideggeris tikslina: „Atsisakymas dievams priskirti būtį 
pirmiausia reiškia tik tai: Būtis nėra aukščiau nei dievai; bet pas- 
tarieji taip pat nėra aukščiau nei Būtis. Tačiau dievams reikia Seyn, 
osujais yra išsakomas Seyn esmės paliepimas. Dievams reikia Seyn, 
tik ne kaip jų savybės, — pačioje Būtyje jie turi sąlygą“***. Aiškiai 
skaitome daugybę kartų: „Dievui reikia Seyn“. Būtent Būtyje, su- 
prastoje kaip Ereignis, ateina dievas; tačiau jis neateina kaip pas- 
kutinis Būties žodis. Visa, kas čia ragintų naujos „Išėjimo knygos 
metafizikos“ link, būtų gryniausias nesusipratimas; apmąstyti 
dievą ontologinėmis kategorijomis - tai visuomet atkristi, pasak 
Heideggerio,į tradicinę metafiziką: „Metafiziniame mąstyme die- 
vas turi būti įsivaizdinamas kaip pirmasis pagrindas, kaip esinių 

432 „Sėminaire de Zurich“, užrašyta F. Fėdier, in: Poėsie, Belin, 1980, nr. 13, p. 60. 

433 Identitūt und Differenz, s. 70. 

434 Beitrūge zur Philosophie (vom Ereignis), s. 438. 

Priežastis, kaip Be-sąlygiškasis, Be-galinis, Absoliutus““. Tačiau 
at-einančio dievo dieviškumas niekaip negali būti išnaudotas. Kad 
„jam reikia būties“, - tai suprasime tik gvildendami heidegeriškąją 
„transcendencijos“ sąvoką: nebūdama nei dieviškasis meta-pa- 
grindas, nei subjektyvusis auto-pagrindimas, „transcendencija“ 
nurodo į laikiško Būties baigtinumo judesį. Jeigu „dievams“ arba 
„dievui“ reikia Seyn, tai tik todėl, kad jie ateina link Dasein: šis 
„poreikis“ gimsta tik todėl, kad to reikalauja pats dievo ir Da-sein 
baigtinumo, kuris yra ne kas kita kaip Seyn baigtinumas, susiti- 
kimas. Tik šiose naujose apibrėžtyse gali būti suvoktas santykis 

tarp dievo ir būties. 


2. Tikėjimo ir teologijos atsisakymas 
Ne vienas tekstas, atrodo, leidžia suprasti, kad Heideggeris ieško 
atitikmens tarp kalbos ir teologinių dalykų. Argi Ciuricho semi- 
nare jis neteigė „kartais jaučiąs potraukį“ užsiimti teologija?““* 
Argi pranešime, pavadintame Keletas nuorodų dėl teologinio sim- 
poziumo „Ne-objektyvuojančių mąstymo ir kalbos problema šiandie- 
ninėje teologijoje“ pagrindinių nuostatų““", Heideggeris neragina 
teologijos „pagaliau atsakingai suvokti tai, kas yra būtina jos pa- 
grindiniam uždaviniui: atsisakyti remti savo mąstymo katego- 
rijas ir savo kalbą filosofija ir mokslais, kylančiais iš filosofijos, 
bet, kaip jai ir dera, mąstyti ir kalbėti remiantis tikėjimu ir dėl 
tikėjimo““**? Teologija turi vartoti kitokią kalbą nei mokslai ir 
technika - „ne-objektyvuojančią“ kalbą. Ką reiškia objektyvuoti? 
Paversti ką nors ob-jektu ir „jį tik taip reprezentuoti**?. Tuo tarpu 
mąstyti — tai išlaikyti priimančiojo nuostatą, kai tai, kas pasirodo, 

436 „Sėminaire de Zurich“, p. 60. 
437 Wegmarken, s. 68-78. 

duoda save patį šį davimą atitinkančiu būdu. Mąstymą veda pir- 
mapradė ištartis: būtent „kalba „turi žmogų, nors tik „tuo mastu, 
kuriuo jis yra įsigyvenęs į kalbą“““". Į klausimą, ar teologija yra 

pajėgi tokiai kalbai, Heideggeris neatsako, bet sukuria galimam 

atsakymui rėmus. 1. Reikia „išsiaiškinti, ar teologija dar gali būti 

mokslas, bet galima aiškiai nujausti, jog teologijai neskirta būti 

mokslu“**!. Ar po 1927 m. pranešimo, kuriame teologija buvo 

traktuojama kaip „pozityvusis tikėjimo mokslas“, nuostata šiuo 

klausimu pasikeitė? 1927 m. Heideggeris siekė apibūdinti teolo- 
giją kaip tikėjimo turinio pavertimą sąvokomis. „Šiandieninė teo- 
logija“ tebekelia sau šį uždavinį. Jeigu „moksliškumas“ kaip toks 

reiškia ob-jektyvaciją, kurią vykdo gamtos mokslai, tai jo taikymas 

teologijai nėra galimas, tačiau „galima aiškiai nujausti“, kad taip 

nėra. 2. Heideggeris nurodo į vieną kalbos būdą, kuriuo mąstymas 

ne-ob-jektyvuoja, bet priima tai, kas pasirodo lyg duotis, - poe- 
ziją: „Poezija |... ] yra mąstanti ištartis“**7. Nuo pradžių 1964 m. 
pranešime klausta, ar teologija yra pajėgi kalbėti ne-objektyvuo- 
jančia kalba. Tačiau ta kalba, kuri atitinka Būtį, mąsto tik poezija. 
Mąstanti būties ištartis priklauso poetui, o ne teologui. Todėl iš 
heidegeriškosios filosofijos nereikia tikėtis jokio paruošimo teo- 
loginės kalbos sampratai. Sfera, kurioje kuria poetas, esminio 

būties klausimo sfera, yra svetima teologui. 

Atmesdamas: 1. krikščionybę kaip Weltanschauung, kaip „labiau- 
siai atsakingą“ už tai, kad „nebeliko ryšio su Dievu ir dievais“**, 
2. teologiją kaip metafiziką ir 3. teologinę kalbą kaip netinkamą 
„Mąstymo reikalui“, Heideggeris visam laikui atstumia krikščioniš- 
kąjį tikėjimą. Žinoma, ne vienas jo pasakymas, atrodo, liudija ką 
kita: „Krikščioniškajam gyvenimui nebūtinai reikia krikščionybės. 
Ibid., s. 74. 

Ibid., s. 77. 
Ibid., s. 75. 
Holzwege, s. 70. 

Štai kodėl fundamentalus pokalbis su krikščionybe visiškai ir nie- 
kaip nėra kova prieš tai, kas yra krikščioniška, lygiai kaip ir teo- 
logijos kritika tuo pačiu nėra tikėjimo kritika“““*. Kitoje vietoje: 
„Dievo stoka, kurią patiria Hėlderlinas, vis dėlto neneigia krikš- 
čioniško santykio su Dievu atkaklumo, rodomo kai kurių individų 
ir Bažnyčių; šio santykio jis nenuvertina“***. Dar labiau stebinan- 
tys yra žodžiai, vieną 1960 m. vasaros dieną Totnauberge pasa- 
kyti J. Beaufret: „Evangelijos žodis (jis turėjo omenyje, tikslina 
J. Beaufret, sinoptines evangelijas, nors mums teko kartu klausy- 
tis Pasijos pagal Joną, kurią jis sekė su graikišku tekstu rankose) 
yra kur kas artimesnis graikiškam žodžiui nei tų filosofų, kurie 
Viduramžiais bandė interpretuoti, naudodami jau nuskurdintas 
ir iškreiptas graikų sąvokas“*““. Tačiau iš tiesų tai, kas gali atrodyti 
kaip moralinė pagarba krikščioniškajai sferai, kaip artimumo tarp 
„evangelinio tikėjimo ir graikų filosofijos“ išraiška ir kaip meto- 
dologinis teologijos atstatymas į jos pačios vėžes, slepia tik dar 
didesnį atmetimą: prisirišdamas prie nukryžiuotojo Dievo ir taip 
dalyvaudamas ontinėje dimensijoje, krikščioniškasis tikėjimas 
negali plėtotis ontologiniame dievo laukimo horizonte. 1957 m. 
evangelikų Akademijos gruodžio sesijos metu Hofgeizmare 
Heideggeris jau nedviprasmiškai kalbėjo: „Mąstyme nėra nieko, 
kas galėtų padėti suprasti tai, kas vyksta tikėjime ir malonėje. Jeigu 
tikėjimas man čia kažką sakytų — užbaigčiau savo veiklą. - Žinoma, 
tikėjimo matmenyje tebemąstoma; bet čia mąstymas kaip toks 
yra betikslis!“**7 Sakinys iš paskaitų ciklo Ką reiškia „mąstyti ? yra 
dar kategoriškesnis ir aštresnis: „Šis mūsų vakarietiškosios būties 
likimas, nulemtas būti istoriškas, pasirodo tuo, kad mūsų buvi- 
mas Pasaulyje remiasi Mąstymu, ir netgi tada, kai šis buvimas yra 


444 Ibid., s. 203. 
445 Ibid., s. 248. 
446 J. Beaufret, Dialogue avec Heidegger, t. IV, p. 59. 
447 Cituota Heidegger et la guestion de Dieu, p. 335. 

sąlygotas krikščioniško Tikėjimo, kuris nesileidžia grindžiamas 
jokiu mąstymu, kurio jam kaip Tikėjimui pagaliau ir nereikia“***. 
Tikėjimas kaip toks, nors ir pagerbia Dievą ir taikosi prie jo au- 
kose ir garbinimo giesmėse, neina tuo keliu, kuriuo eiti kviečia 
Būties paslaptis. Iš čia — trečiasis paneigimas: tradicinės sąsajos 
tarp „Apreiškimo“ ir „Kūrimo“ paneigimas. 


3. Sąsajos „Apreiškimas-Kūrimas“ atsisakymas 
a. Anapus teizmo ir ateizmo 
Heideggeris pabrėžia, kad jo tvirtinimai negali būti uždaromi 
teizmo / ateizmo alternatyvoje: „Būtų ne tik pernelyg skubota, 
betir klaidinga tvirtinti, kad žmogaus esmės interpretavimas, grin- 
džiamas šios esmės sąryšiu su būties tiesa, yra ateizmas“““?. Šiek tiek 
toliau: „Mąstymas, kuris kreipiasi į būties tiesą, kaip į tai, kas turi 
būti mąstoma, anaiptol neapsisprendžia už teizmą. Jis negali būti 
nei teistiškas, nei ateistiškas“*“?. Arba dar: „Paskutinysis dievas (der 
letzte Gott) [...] yra anapus visų tų kontroliuojančių apibūdinimų, 
reiškiamų terminais ,„mono-teizmas, ,pan-teizmas“ ir ,a-teizmas“. 
„Mono-teizmas, kaip irvisų rūšių ,teizmai,; egzistuoja tikremdamiesi 
žydų-krikščionių apologetika, kurios mąstymo pobūdžio sąlyga yra 
metafizika. Su šio Dievo mirtimi, visi teizmai nustojo galios“**!. 
Todėl Hėlderlino poezijos pašonėje gali būti keliami tokie klau- 
simai: „Koks yra poezijai tinkantis matas? Dieviškumas; todėl ir 
Dievas. Kas yra Dievas? Galbūt šis klausimas yra per anksti patei- 
kiamas. Pradėkime tik klausdami, ką privalome apie Dievą pasakyti. 
Ir pirmiausia šis vienintelis klausimas: „Kokia yra Dievo esmė?“ “*5? 
Dievo esmė negali būti betarpiškai suvokiama kaip „subjektas“ arba 


448 Was heisst Denken?, Tübingen: Niemeyer, 1954, S. 103-104. 

449 Brief über den Humanismus, s. 347; liet. vert., „Apie humanizmą“, p. 250. 
450 Ibid., s. 348. 

451 Beiträge zur Philosophie (Vom Ereignis), s. 411. 

452 Vorträge und Aufsätze, s. 199. 

„asmuo“; ši „asmens“ kategorija „praleidžia pro akis, o kartuir slepia 
tai, dėl ko istoriškai ontologinė ek-sistencija skleidžia savo esmę“. 
Čiayranurodomos ir „personalistinių filosofinių srovių“ taip patir 
„fenomenologinės asmenybės interpretacijos“, plėtotos Husserlio 
ir Schelerio, ribos - joms taip ir nepavyko iškelti „asmeninės bū- 
ties klausimo“““*. Viename iš Erläuterungen zu Hėlderlins Dichtung 
paragrafų Heideggeris, kalbėdamas apie dievą, iškalbingai pereina 
nuo „neutralios“ prie „vyriškos“ giminės, nuo das į der: „Sie bleibt 
als der Ursprungalles Freudigen das Freudigste. In diesem ereignet sich 
die Reine Aufheiterung. Hier im „Hėchsten“ wohnt „der Hohe‘, der ist, 
wer er ist, als der „vom Spiel heiliger Strahlen‘ Er-freute: der Freudige 
[Ji išlieka, kaip viso, kas yra džiaugsminga, šaltinis, „džiaugsmingiau- 
sia“; pastarajame įvyksta gryniausias apšvietimas. Čia, aukščiausiai“ 
gyvena „Aukščiausiasis, kuris yra tasai, kuris yra kaip ,pradžiugęs 
nuo šventųjų spindulių žaismo“: džiaugsmingasis]****. Koks yra 
tasai dievas, kurio neleidžiama apibūdinti kaip „asmens“, tačiau 
kuris,kaip „aukščiausiasis“, yra „jis“? 


. „Nepažįstamas“ dievas anapus apofatinės teologijos 


Ne viena Heideggerio tekstų vieta, atrodo, teigia jo minties arti- 
mumą apofatinio tipo teologijai. Sakykime, ši: „Stipriausias smū- 
gis prieš Dievą nėra tai, kad jis yra laikomas nepažiniu“**“. Arba 
šis sakinys iš Lauko takelio: „Kaip sako senas studijų ir gyvenimo 
Mokytojas Eckhartas, Dievas tikrai yra Dievas tik tame, ko jų 
kalbos nepasako“**?. Bet iš tiesų tai, ką Heideggeris, sekdamas 
Hėlderlinu, vadina „nepažįstamuoju Dievu“, reikia suprasti visai 
kita prasme: „Draugystė, gryna draugystė tebetrunka, žmogus / 


Brief über den Humanismus, s. 324. 


454 „Die Frage nach dem „Personsein““, Sein und Zeit, $10, $. 47. 

Erläuterungen zu Hėlderlins Dichtung, in: GA 4, s. 15 (kursyvas mūsų). 
Holzwege, s. 240. 

Nėra visai nežinantis, jeigu matuojasi su dievyste. / Argi Dievas 
nėra nepažįstamasis? / Argi jis aiškus kaip dangus? Būtent taip / 
Ašir manau. Toksyra žmogaus matmuo““?*. Priešingai, nei nurodo 
įprastos šventraščio vietos, cituojamos Heideggerio, šis „nepažįs- 
tamas Dievas“ neturi jokio ryšio su Pauliaus raštais, teigiančiais, 
kad graikų garbinamas Dievas liko paslėptas iki pat „Kerigmos“*“?. 
Šventojo Pauliaus Dievasyra traktuojamas kaip atliepiantis graikų 
viltis; žmogaus nepažintas, Dievas esą pats save leido pažinti, kad 
žmogų išgelbėtų: kaip toks, jis išpildo žmogaus troškimą daugiau, 
nei žmogus tikėjosi. Bet Holderlino eilėraščio eilutė kreipia kaip 
tik priešinga linkme. Heideggeris ją komentuoja taip: „Matmuo 
yra tasai būdas, kuriuo Dievas, likdamas nepažinus, kaip toks yra 
dangaus parodomas [...]. Šiuo parodymu nepažįstamasis Dievas 
pasirodo kaip Nepažįstamasis. Šis pasirodymas ir yra matmuo, 
kuriuo matuojasi žmogus“*“?. Nepažįstamasis yra dievo sąlyga, su 
kuria žmogus privalo lygintis, „keistas, išvedantis iš pusiausvyros 
matmuo“. Hėlderliną „trikdo“ šis klausimas: kaip tai, kas yra nepa- 
žįstama, gali leistis lyginimui? Ir, atvirkščiai, kaip tai, kas leidžiasi 
pažįstamas, gali išlikti nepažįstamuoju? Taigi Dievo paslaptis nėra 
kažkoks nepasiekiamas lygmuo, ji sutampa su pačiu savo pasiro- 
dymu ir su šio pasirodymo sąlyga: „Argi jis aiškus kaip dangus? 
Būtent taip aš ir manau“. Žmogus juda draugaudamas su dangumi, 
todėl jis reiškia poetui Dieviškumo matmenį - juk jis gyvena 


tuo pačiu ir „po dangumi, ir „ant šios žemės“““!; jis yra pačioje 


458 Vortrūge und Aufsūtze, s. 194. 

459 Pauliaus kalba Atėnų Areopage: „Atėniečiai, man atrodo, kad jūs vi- 
sais atžvilgiais pernelyg dievobaimingi. Vaikščiodamas ir apžiūrinėda- 
mas jūsų šventybes, radau aukurą su užrašu: „Nežinomam dievui. Taigi 
aš noriu skelbti jums tai, ką jūs nepažindami garbinate“, Apd, 17, 22-23 
(Č. Kavaliausko vert.) 

460 Vortrūge und Aufsūtze, s. 197. 

461 Ibid., s. 197-198. 

sąjungos, „savitarpio įsiskverbimo“ erdvėje. Heideggeriui tai reiš- 
kiakažką, ko neatskleidė žydų Dievas, krikščioniškas Dievas, onto- 
teologijos Dievas — tai, kad žmogus yra įsikūręs pačioje būtyje, 
kadjis ten gyvena dar prieš ten at-einant dievui. Jeigu dievas turi 
at-eiti“, jis pasirodys būtent šioje žmogaus buveinėje. Heideggerio 
„dievas“ yra būtent šis pasirodymas, šis at-ėjimas iš anapus, radi- 
kalus kitiškumas būtyje. O kadangi poetas yra tasai, kuris gyvena 
pirmapradę buveinę įpoetindamas, būtent jo žodžiui priklauso nu- 
rodyti galimos Dievo teofanijos vietą. Bet kokio metafizinio dievo 
atmetimas suteikia galimybę dievystei at-eiti: „Mąstymas-be-dievo, 
kuris prisiverčia apleisti filosofų Dievą, Dievą kaip Causa sui, yra 
galbūt arčiau dievybės“**?. „Nepažįstamasis Dievas“ neatlieka nė 
menkiausios pagrindimo funkcijos, jis netgi negrindžia dieviškojo 
atsako žmogaus laukimui; jis yra ten, kur jį kviečia būtis. 

Taigi Heideggeris kuria visiškai kitą „Apreiškimo“ sąvoką. 
Norint ją suprasti, mums reikia „visiškai naujų atskirčių ir api- 
brėžčių“. Nes juk tai, kas yra atmesta, nėra filosofų ar tikinčiųjų 
Dievas — „tam tikrame lygmenyje, - rašo H. Birault, - (dievys- 
tės, pirmapradžio Dieviškumo patirtis) negali nebūti bendra su 
filosofų Dievo ir krikščionių Dievo patirtimi“*93, — bet tradici- 
nės teologijos teigiama sąsaja tarp „Apreiškimo“ ir „Kūrimo“. 
Kad Dievas yra dangaus ir žemės kūrėjas: iš tikrųjų tai nėra 
Dievo „Apreiškimas“, bet tam tikras esinių aiškinimas. Jo tikrasis 
„Apreiškimas“ priklauso AA/Ozia atskleidimui: būtent pastara- 
jame jis yra „budimas“ ir „laukiamas“. Dievas at-eina ne iš Nihilį 
Esse, bet iš „jau-čia“ į „dar-ne“. Toks kelias neina krikščioniškąja 
Žengimo į Dangų / Antrojo Atėjimo, ontologinio Dievo įvar- 
dijimo ar teologinio Būties įvardijimo erdve - jis driekiasi kaip 
Būties istorija. Dievas nėra būties kūrėjas, esantis anapus būties 

462 Identitūt und Differenz, s. 71. 


463 H. Birault, „La foi et la pensée d'aprės Heidegger“, in: Rechercheset débats, 
1955 m. kovas, nr. 10, p. 132. 


146 Trilypė tematika 


ar kaip aukščiausias būties momentas; jis eina „per“ būtį jam tin- 
kamu būdu - kaip svetimšalis. 


4. Pro-eschato-onto-teo-logija 


Lieka tik užklausti, ar toks mąstymas gali būti apibūdinamas 
kaip „teologinis“. Juk Heideggeris neieško (naujo) dieviškojo 
Apreiškimo, kurio akivaizdoje vyktų mąstymas. Jo darbuose 
taip pat neaptiksime bandymo kurti „pirmąją Filosofiją“, kuri, 
Aristotelio pavyzdžiu, siektų protingų teiginių apie dievybę ir die- 
vus sistemos, nors ir nepriklausytų jokiai religinei tradicijai. Bet 
jau keblesnis klausimas apie tai, ar Heideggerio mąstymą galime 
laikyti „filosofine teologija““**. Būtent žodis „teologija“ šiame kon- 
tekste yra probleminis, nes juo visuomet tariame „teos“ (Dievo) 
„logiją“. Jeigu sąvoką „teologiją“ suprantame kaip „kalbą-apie- 
Dievą“, Heideggerio mąstymas neturi nieko bendro su teologija; 
tai visuotinai pripažinta išvada. Spręsti reikia kitame lygmenyje: 
ten, kur „teologija“ reikštų „logiją“, įkvėptą „teos“. Šia prasme būtų 
kalbama ne tiek apie dievą, kiek apie dievo siekime susidarančias 
dievo at-ėjimo sąlygas. Šiame horizonte mes siūlome apibūdinti 
heidegeriškąjį santykį su teologija šiuo naujadaru: „Pro-eschato- 
onto-teo-logija“. Graikiškas žodis žoxaTo; žymi „kraštą“, laikiško 
proceso kraštutinį momentą. Bet mes čia jį vartojame vengdami 
bet kokios samplaikos su religine „laikų pabaigos“ sąvoka: kalba 
eina apie Ereignis laikiškąjį radimąsi, sudarantį „pirmąjį mąstymą“. 
Pasitelkdami priešdėlį „pro“, mes nurodome į „atėjimo“ procesą, 
į visuomet pirmapradį Būties at-ėjimą, kuriame ateina ir dievas. 
Pagaliau sąvokinė virtinė „onto-teologija“ nesiekia Heideggerio 
minties paversti jo kritikuotos onto-teo-logijos dalimi! Priešingai, 


464 Wilhelmas Weischedelis nedvejodamas būtent taip vertina Heideggerio 
siekį; žr. jo darbą Der Gott der Philosophen - Grundlegung einer philosop- 
hischen Theologie im Zeitelter des Nihilismus, t. 1, Darmstadt: Wissen- 
schaftliche Buchgesellschaft, 1975, s. 213-216. 

ji siekia interpretuoti Vakarų metafizinę tradiciją kaip būties isto- 
riją, suvokiant pastarąją kaip būties atsitraukimą: onto-teo-logija, 
išpildydama būties užmiršimą, dalyvauja kitokiame pradėjime, 
tame pačiame, kurį nurodo mūsų minėtų pro-eschato pora. 


Prieštaravimai 


Savo kritinį požiūrį į trečiąją tematiką išsakysime įvertindami 
Heideggerio teigiamą dilemą tarp tikėjimo kalbos ir būties mąs- 
tymo kalbos bei iš jo filosofijos išeinantį sąryšį tarp dievo laukimo, 
skirtumo (différence) ir indiferentiškumo (indifférence). 


. Dilema tarp tikėjimo kalbos ir mąstymo kalbos 


Pastebėjome, kad Heideggerio filosofijoje prisitaikymas prie bū- 
ties paslapties nepanaikina nuorodos į evangelinius tekstus. Vis 
dėlto tikėjimo sugrąžinimas į jam skirtą vietą, pasak mūsų filo- 
sofo, sudaro pirmąją sąlygą tam, kad mąstymas galėtų vykti; šis 
vyksmas reikalauja daryti kitokias „apibrėžtis“ ir „skirtis“, kurių 
dėka savo ruožtu ir gali būti išryškintas tikrasis „Evangelijos žo- 
džio“ ir „graikiškojo žodžio“ artimumas. Mūsų pirmasis priešta- 
ravimas bus daromas būtent ten, kur Heideggeris iš esmės mato 
dviejų pasaulių - graikiškojo ir žydų-krikščioniškojo - santykio 
apmąstymo galimybę. 

Privalome pripažinti poetinės kalbos įsišaknijimą religiniuose 
žydų ir krikščionių tekstuose. Čia jau neužtenka kartu su Ricceuru 
ginčyti Heideggerio atliekamo poeto ir pranašo supriešinimo, bet 
privalu kur kas pozityviau įvertinti biblinio teksto poetinį mat- 
menj. Sakykim, Giesmių Giesmė; parašytas tarp V ir III a. pr. Kr., 
bet turintis dar iš x a. ateinančių elementų, šis tekstas apdainuoja 
Eroto šventumą. Taip pat ir šv. Kryžiaus Jono poetinis palikimas: 
Tamsioji naktis, Dvasinės giesmės ir Gyvoji meilės liepsna verčia jį 
nakties poetu, ieškančiu tokios jungties, kur viskas būtų tiklaisvė. 


147 


148 Trilypė tematika 


Čia nėra nieko „onto-teologiško“; nieko iš „sisteminės teologijos“, 
tik siekiančios naujo kalbos būdo; čia nėra ir nieko iš „apofatinės 
teologijos“. Kryžiaus poetas kuria tokios ištarties erdvėje, kuri 
yra pirmapradiškai įsišaknijusi liūdnos ir tamsios būties patirtyje, 
kurioje vis dėlto pasirodo dieviškoji meilė. Čia nekalbama apie 
subjektą, kuris griebtųsi objekto, - čia pats subjektas yra „su- 
griebtas“ tokios patirties, kurią ištarti gali tikeilės. Poetas į-kalba 
atitikimą būčiai ir tuo pačiu skelbia visuotinę žinią. Kaip toks, 
poetas atsiduoda tai pačiai patirčiai, kuri yra ir mąstymo patir- 
tis, todėl jo liudijimas griauna dilemą tarp „tikėjimo ištarties“ ir 
„būties ištarties“. 


2. Laukimas, skirtumas ir indiferentiškumas 


Pasak Heideggerio, „nepažįstamasis“ dievas kyla iš kitiškumo 
būtyje. Būtent šio kitiškumo statusas ir kelia problemą: kuo 
„Nepažįstamasis“ skatina „kitiškumo“ būties patirtyje apmąstymą? 
Gyvenimo pabaigoje Heideggeris sakė: „Nur noch ein Gott kann 
uns retten [Vien tik Dievas mus dar gali išgelbėt |**“*. Dievas yra 
laukiamas kaip išgelbėtojas. Tačiau šis laukimas negali nieko ti- 
kėtis - jis tiesiog nėra nukreiptas į jokį turinį: jis yra bedugnė 
atvirybė, su kuria žmogaus poreikiai ir interesai, inter-esse negali 
susigyventi. Prieštaravimas čia gali būti formuluojamas dviem 
skirtingais klausimais. 1. Apie kokį kitiškumą gali būti kalbama, 
jeigu hipotetinis dievas neturi pašaukimo atliepti degančioms žmo- 
gaus situacijoms: kasdienos ir mirties tragikai, tautų ekonomi- 
niam išgyvenimui? Šis pirmasis klausimas vėl nurodo į santykio 
tarp „apreiškimo“ ir žmogaus „matmens“ problemą: ar toji erdvė, 
kuri yra paliekama dievui ateiti, iš tiesų yra tikroji dievo atėjimo 
vieta, jeigu joje nebelieka vietos žmogiškajam troškimui? 2. Apie 
kokį kitiškumą gali būti kalbama, jeigu pats laukimas yra būdingas 


465 Der Spiegel, 1976 m. gegužės 31 d. 

tik žmogui, o ne Dievui? Šis antrasis klausimas nurodo į galimybę 
apmąstyti dialoginį žmogaus troškimo pobūdį: ar dievo laukimo 
laikas sutampa tik su žmoguje vykstančiu laukimu? Ar neturėtų jis 
būti suvoktas kur kas giliau - kaip struktūruojamas „kito“ o būtent 
Dieve vykstančio laukimo? 

Kilmė tam, kuris eina tolyn, 


visuomet lieka ateitimi. 


Keliaujant kalbos link 


Antra dalis 
Mąstymo patirtis ir 
teologinė kilmė 


„Didžiausia jo motinos viltis, - rašo vienas iš Heideggerio biografų 
Ulrichas Haussermannas, - buvo, kad jis taptų „Dievo žodžio skel- 
bėju'“. Biografas priduria: „Jos noras buvoišpildytaslabiau, nei ji tikė- 
josi, - to ji niekada nesuprato, juk tai įvyko visiškai kitaip, nei ji galėjo 
įsivaizduoti“. Šie žodžiai, cituojami Jeano Beaufret“““, padeda suprasti 
gerai žinomą, bet paslaptingą Heideggerio tvirtinimą: „Be šios teo- 
loginės kilmės aš niekada nebūčiau pradėjęs mąstyti. Kilmė visada 
yra ateitis“““". Šį sakinį Beaufret įtaigiai verčia: „Kilmė tam, kuris 
eina tolyn, visada lieka ateitimi“**Š. Iš tiesų, čiayra jaučiamas ne vien 
paprastas teologinėsįtakos pripažinimas, nors tai jau būtų daug. Čia 
pripažįstama, kad iš teologijos niekada taip ir nebuvo išeita. 

Norėdami tai parodyti, vadovausimės paties Heideggerio 
duota nuoroda 1923 m. pavasario semestro paskaitose Ontologija 
(Fakticiškumo hermeneutika): „Mano ieškojimų draugu man 
buvo jaunasis Liuteris, o modeliu - Aristotelis, kurio anas nekentė. 

Kierkegaard'as mane smūgiavo, o Husserlis įstatė akis“*9?. Šios 
glaustos ir prasmingos eilutės, parašytos itin apgalvotai, tiksliai 
atspindi įtakų žaismą, kurį ištirti ir patikrinti imsimės šioje antroje 
dalyje, pagal mūsų nusibrėžtą diachroninę perspektyvą. 

466 J. Beaufret, Dialogue avec Heidegger, t. IV, p. 59. 

467 „Ohne diese theologische Herkunft wäre ich nie auf den Weg des Denkens 
gelangt. Herkunft aber bleibt stets Zukunft“, Unterwegs zur Sprache, s. 96. 

468 J. Beaufret taip pagrindžia savo vertimą: „Esminis žodisčia yra aber, kuris 
toli gražu pranoksta žodelio tačiau prasmę ir turi veiksmažodinę intona- 
ciją, panašiai kaip prancūzų kalboje žodelis mais (magis)“, Dialogue avec 
Heidegger, t. IV, p. 49. 

469 „Begleiter im Suchen war der junge Luther und Vorbild Aristoteles, den 
jener hasste. Stösse gab Kierkegaard, und die Augen hat mir Husserl 
eingesetzt“, Ontologie (Hermeneutik der Faktizitūt), in: GA 63, Frankfurt: 
Klostermann, 1988, s. 5. 

Ketvirtas skyrius 
Katalikiška „teologijos - ontologijos“ įtampa 


Taip įtampa tarp ontologijos ir spekuliatyviosios 
teologijos įėjo į mano paieškų horizontą kaip 


metafizikos apkaustai. 


Mano kelias fenomenologijoje 


Pirmieji Heideggerio universitetinio gyvenimo metai pasižymėjo 
solidžiu įsišaknijimu į katalikišką kultūrą. Vis dėlto jauno, daug 
žadančio ir karingai nusiteikusio kataliko Heideggerio intelek- 
tualinio ieškojimo kelias buvo nusėtas gilių svarstymų ir abejo- 
nių, kupinas įvairių atsižadėjimų ir naujų pradžių. 1910-1919 m. 
periodu, kurį šiame skyriuje pristatysime ir kurį Thoma teisin- 
gai vadina „užuomazgų“ periodu“"“, turi būti išskirti trys etapai: 
1. įsišaknijimas į katalikybę ir pirmieji tekstai ($10); 2. laipsniškas 
atsitraukimas nuo katalikybės ir pirmieji filosofiniai darbai ($11); 
3. „katalikiškosios sistemos“ atsisakymas (612). 


Įsišaknijimas katalikybėje 

Meskiršas: katalikiška Bado žemės vietovė. Parapinė Šv. Martyno 
bažnyčia stovi lyg didingos praeities liudytojas: čia savo žymę 
paliko Fiurstenbergo valdovai, Napoleonas, augustinų ir bene- 
diktinų vienuoliai, kurie pavertė Biorono vienuolyną dvasinio, 
D. Thom, Die Zeit des Selbst und die Zeit danach. Zur Kritik der Textge- 


schichte Martin Heideggers 1910-1976, Frankfurt: Suhrkamp, 1990, prade- 
dant p. 31. 

intelektualinio ir meninio gyvenimo centru. Tačiau Heideggeris 
buvo pakrikštytas kitoje bažnyčioje, kurią 1875 m. nusipirko 
Meskiršo katalikai tradicionalistai ir kurioje jo tėvas kubilius 
Friedrichas Heideggeris ėjo zakristijono pareigas. 

Laukų takelyje, parašytame 1948 m., Heideggeris pasakoja apie 
savo amatininko šaknis: „Čia, savo dirbtuvėje, atidus ir susikaupęs, 
dirbo mano tėvas tais laiko tarpsniais, kurie jam likdavo nuo pa- 
reigų laikrodžio bokšte ir varpinėje, kurie yra susieti, kiekvienas 
savo būdu, su laikiškumu“*"!. Kitame tekste, parašytame 1954 m., 
jis prisimena religinę savo vaikystės aplinką, pripildytą šventų ri- 
tualų: „Paslaptingoji fuga, kurios harmoniją sudarydavo liturginės 
šventės, Vigilijos, metų laikų ir dienos valandų tėkmė, rytmetinė, 
vidudienio šventimas, vakarinė,lyg vieningas gaudesys eidavo per 
jaunas širdis, svajones, maldas ir žaidimus, - ši fuga, be abejo, sle- 
pia vieną iš labiausiai kerinčių, gelbstinčių ir pastoviausių paslap- 
čių - varpinės paslaptį, ji be perstojo ją dovanoja, vis perkeisdama 
ir vis naujai, iki paskutinio garso, Seyn buveinėje“*7*. Šios eilutės 
parodo pirmąjį vaiko Heideggerio įkvėpimo šaltinį, srūvantį lyg 
muzikos - fugos - motyvas, kuriame visa yra drauge ir išsibarstę, ir 
viena, ir kurio paslaptis rodosi lyg visa surenkanti galybė - Dievo 
ir žemės sakraliąsias šventes, jaunystės ir mirties ritmus, rikiuoja- 
mus varpų gaudimo. Taigi „tikroji heidegeriškųjų tekstų istorijos 
ištaka nėra Juodasis Miškas, bet katalikybė“*7*. 

Katalikiškas Heideggerio įsišaknijimas nėra tik sociologinis. 

„1909 m. vasarą puikiai užbaigus viduriniąsias studijas, buvo tvirtai 
iškeltas tikslas - katalikų teologijos studijos, t. y. į kunigystę vedan- 
tis kelias“*7“. Tačiau prabėgus dviem savaitėms po įstojimo į jėzuitų 


471 „Feldweg“, in: Denkerfahrungen, s. 38. 

472 „Vom Geheimnis des Glockenturms“, in: Denkerfahrungen, s. 65-66. 

473 D. Thoma, op. cit., s. 35. 

474 H. Ott, Martin Heidegger. Eléments pour une biographie, Paris: Payot, 1990, 
p. 61. 

noviciatą Tizyje, netoli Feldkiršo, oficialiai dėl sveikatos priežasčių 
Heideggeris buvo paprašytas noviciatą nutraukti*"?. Bent tam kar- 
tui jis vis dėlto neapleido savo kunigystės projekto. Tų pačių 1909 m. 
žiemą Freiburgo universitete jis pradeda katalikų teologijos studi- 
jas. Pastarosios apėmė ir filosofijos ciklą: „Nors didžiausia darbo 
dalis buvo pašvęsta teologijai, ganėtinai daug laiko buvo skiriama 
ir filosofijai, kuri taip pat sudarė dalį mūsų paskaitų“*"“. 


. „Abraomas a Sankta Clara“ 


m 


Tuolaikotarpiu Heideggeris parašė trumpą tekstą apie „Abraomą 
a Sankta Clara“ iš Kenhaišteteno. Tekstas atpasakoja žurnalui 
Allgemeine Rundschau 1910 m. rugpjūčio 15 d. vykusią ceremoniją, 
skirtą žymaus augustinų vienuolio ir katalikų pamokslininko pa- 
minklo inauguracijai. Hugo Ottas teikė nedaug dėmesio šiam 
įvykiui ir jį aprašiusiam Heideggerio tekstui”. Užtat Victoras 
Farias jiems skyrė ištisą savo liūdnai pagarsėjusios knygos sky- 
rių“"*; gindamas vienpusį tvirtinimą, esą Heideggeris buvo žiaurus 
nacis iš prigimties, pirmiausia jis cituoja keletą aiškiai antisemiti- 
nių „Abraomo a Sankta Clara“ teiginių: „Žydas yra ateistas, jam 
nereikia garbės, sąžinės, dorybės, ištikimybės ir net proto. Ir tai 
jam yra neišgydoma“. Žydas yra viso, kas krikščioniška, mirtinas 
priešas, „būtų galima pripildyti ištisas knygas jo niekšybių'“; šiek 
tiek toliau: „Pažymėtina, kad maro rykštė buvo mirtino priešo — 
žydų, duobkasių ir burtininkų - darbas“*??. Baigdamas cituoti ir 
nepasižymėdamas objektyvumu, autorius nurodo į ceremonijos 
vedimą, kuris „buvo su talentu ir įžvalga vykdomas teologijos 
studento Martyno Heideggerio iš Meskiršo““*?, po to pateikia 


475 Ibid., p. 62, 70-71. 

476 Mein Weg in die Phänomenologie, Tübingen: Niemeyer, 1969, s. 81. 
477 H. Ott, op. cit., p. 65. 

478 V. Farias, Heidegger et le nazisme, Paris: Verdier, 1987, p. 39-55. 
479 Cituota ibid., p. 41. 

480 Ibid., p. 51. 

jauno Heideggerio su įkvėpimu pasakytą kalbą“*!, galiausiai ci- 
tuoja Meskiršo katalikiško Zentrum spaudos organo Heuberger 
Volksblatt įvykių atpasakojimą, kuriame sakoma: „Heideggeriui 
padėkojus visiems, prisidėjusiems prie sėkmingo ceremonijos 
organizavimo, pastaroji pasibaigė giesme““*?. 

Tačiau atidesnis skaitytojas pastebės, kad Heideggeris iš esmės 
savo kalbą skyrė gimtajai žemei ir tėvų tikėjimui išaukštinti: „Natū- 
ralus, gaivus, sveikas, kai kada šiurkštus jo pobūdis - štai kas su- 
teikia šiam įvykiui ypatingumo [... ] Ši beformių kontūrų vietovė, 
niūrios, paskendusios rūke eglės, gyvos šviesos blyksniai, klintinių 
uolų siunčiami tai čia, tai ten — visa tai kuria keistą nuotaiką“***. 
Šiektiek toliau Heideggeris cituoja ir komentuoja keletą klebono 
Martino de Eigeltingerio kalbos žodžių: „Nukryžiuotojo Jėzaus 
gyvenimastėvui Abraomuibuvo programa, gyvenimo programa. 
Čia buvo išreikšta pirmapradės katalikybės jėga, nesugriaunamas 
tikėjimas, Dievo meilė“***. Kai kurios teksto vietos iš tiesų turi 
mažiau religinio tono, sakysim, kai aukštinamas tautos sveikumas, 
nugalėsiantis nuopuolį. Kalbos visuma liudija, kad tą dieną iš 
esmės buvo švenčiama tikėjimo šventė. Telieka tik apgailestauti, 
kad V. Farias sąmoningai nemini tų teksto elementų, kurie, ati- 
tikdami laudatio pasakojimo tipą, pabrėžia plačią tėvo Abraomo 

„teologinę“, „biblinę“, „scholastinę“, „mistinę“ ir „pasaulietinę“ kul- 
tūrą, o tuo pačiu - jauno teologijos studento susižavėjimą tikinčia 
ir išsilavinusia asmenybe. 


2. Brentano ir vedamasis klausimas 


Heideggeris susipažįsta su teologija, dar licėjuje skaitydamas 
Brentano raštus ir juose išskirdamas ontologinę problemą. 


481 Ibid., p. 45. 

482 Ibid., p. 52. 

483 „Abraham a Sankta Clara“, in Denkerfahrungen, s. 1. 
484 Ibid., s. 2. 

Apie tai primygtinai liudija keturi jau senatvėje parašyti tekstai. 
Pirmasis, rašytas 1953-1954 m.: „Paskutiniais licėjaus metais, tiks- 
liau - 1907-ųjų vasarą, skaitydamas Franzo Brentano, Husserlio 
mokytojo, disertaciją, susidūriau su būties klausimu. Disertacija 
vadinasi Apie esinio daugia prasmybę pagal Aristotelį ir buvo para- 
šyta 1862 m“*%5 Antrasis tekstas (1957): „1907 metais tėvo drau- 
gas, kilęs iš mano apylinkių, būsimasis Freiburgo arkivyskupas 
Conradas Gr6beris man įdavė į rankas Franzo Brentano diser- 
taciją Apie esinio daugia prasmybę pagal Aristotelį (1862). Gausios 
ir dažnai ilgos citatos graikų kalba man buvo lyg Aristotelio 
raštų rinkinys, kurių leidimo tais metais dar neturėjau, bet jau 
kitais - pasiskolinau internato bibliotekoje. Klausimas, kuris 
tuomet pradėjo mane jaudinti, dar neaiškiai, miglotai, silpnai, 
buvo klausimas apie daugiaprasmybės būtyje vienijantį var- 
diklį. Tas klausimas, daugybę kartų pertvarkomas, vertęs klysti, 
trikdęs, tapo po dvidešimt metų pasirodžiusio veikalo Būtis ir 
laikas pagrindu“**“. Trečiasis tekstas — tai ištrauka iš 1962 m. ra- 
šyto laiško tėvui Richardsonui sj; Heideggeris čia dar tikslesnis: 
„Brentano savo knygos egzergu pasirinko Aristotelio sakinį: tò öv 
Ašyerai zoMaxAS. Aš jį verčiu taip: „esinys pasirodo (atitinkant 
jo būčiai) įvairiais būdais“ Šis sakinys apima klausimą, lėmusį 
mano mąstymo kelią: kokia yra būtent vienijanti būties prasmė, 
kuri reguliuoja visas šias gausias prasmes? [...] Iš kur būtis 
kaip būtis (o ne vien esinys kaip esinys) gauna savo prasmę?“**7 
Pagaliau ketvirtąją nuorodą randame rašinyje Mano kelias fenome- 
nologijoje (1969): „Kažkur flosofiniuose žurnaluose perskaičiau, 
kad Husserlio mąstymo būdas buvo sąlygotas Franzo Brentano. 
Pastarojo disertacija Apie esinio daugiaprasmybę pagal Aristotelį 
jau nuo 1907 m. man buvo vienintelė atrama nerangiems mano 
485 Unterwegs zur Sprache, s. 93. 


486 Frühe Schriften, GA 1, Frankfurt: Klostermann, 1978, s. x. 
487 Brief an P. William J. Richardson, La Haye: Nijhoff, 1963. 

bandymams įeiti į filosofiją. Štai klausimas, kuris atvėrė man 
kelią, nors tada jį labai netiksliai suvokiau: jeigu esinys turi daug 
prasmių, kokia tuomet yra pagrindinė ir vedamoji jo prasmė? 
Ką reiškia būti?“*8* 

Toks primygtinis to paties fakto pabrėžimas gali būti aiškina- 
mas dideliu Heideggerio ir Brentano intelektualinio ir institucinio 
likimo panašumu. Jaunas ir talentingas intelektualas Brentano, iš 
pradžių buvęs karštas scholastas, gana greitai nutraukia ryšius 
su Katalikų Bažnyčia, negalėdamas sutikti su Popiežiaus neklys- 
tamumo dogma, paskelbta 1870 m. „Pirmasis“ Brentano, bažny- 
tinis teologas ir metafizikas, buvo stipriai įkvėptas kantiškosios 
pažinimo kritikos. Savo habilitacijai, įvykusiai 1866 m., jis pateikė 
dvidešimt tezių, kurių pagrindinės gynė filosofijos autonomiją ir 
jos moksliškumo pobūdį. Pirmoji tezė: „Philosophia neget oportet 
scientias in speculativas et exactas dividi posse: guod si non recte ne- 
garetur esse eam ipsam jus non esset [Filosofija turi atmesti mokslų 
skirstymą į tiksliuosius ir spekuliatyvinius; šis atmetimas - tai 
tiesiog jos buvimo įteisinimas ]***?. Čia Brentano tvirtina filoso- 
fijos galimybę plėtoti tyrimus tokiu pat tiksliu ir argumentuotu 
būdu kaip tikslieji mokslai. Antroji tezė, išplaukianti iš pirmosios, 
priešina teologiją kaip tikėjimą ir filosofiją kaip mokslą“?“; ji at- 
meta dvigubą teiginį, pagal kurį teologija būtų filosofijos principų 
grindėja, o antgamtinis apreiškimas - filosofinės praktikos sąlyga. 
Tačiau trečioji tezė švelnina antrosios besąlygiškumą: teologiniai 


488 Mein Weg in die Phūnomenologie, s. 81. 

489 F. Brentano, „Ad Disputationem qua Theses“, in: Über die Zukunft der 
Philosophie, Leipzig: Kraus, 1929, s. 136. Tai perspausdintas leidimas su 
vokišku vertimu. Pats Brentano pirmą kartą publikavo savo dvidešimt 
penkias tezes tik lotynų kalba 1866 m. 

490 „Philosophia et eos, qui eam principia sua a Theologia sumere volunt, et eos 
rejicere debet, qui, nisi sit supernaturalis revelatio, eam omnem operam per- 
dere contendunt “5 ibid. 

tvirtinimai yra vertintini kaip įkvepiantys filosofinį tyrimą ir jam 
nurodantys kryptį*?!. 

„Antrasis“ Brentano, jau nutraukęs santykius su katalikybe, yra 
smarkiai paveiktas Comte'o pozityvizmo ir Stuarto Millio empi- 
rizmo. Pranešimas, skaitytas 1874 m. Vienoje“??, liudija radikalų 
pasikeitimą šia linkme: vienintelis filosofijos mokytojas - tai pa- 
tirtis, aiškina Brentano’. Empirinio metodo taikymas filosofijoje 
reikalauja atmesti bet kokią „pasaulėžiūrą“, bet taip pat reikalauja 
tam tikro filosofinio tikėjimo*?*. Naujasis filosofijos pradinis taš- 
kas, grindžiamas Psichologijoje, iš scholastikos perima „intencio- 
nalumo“ sąvoką, kurios griebsis Brentano mokinys Husserlis. 
Brentano teigia, kad psichiniai fenomenai skiriasi nuo fizinių savo 
intencionalia struktūra, intuicija, kuri juos kreipia objekto link*?*. 
Jo filosofinė „sąmonės vienybės““?“ strategija yra iš esmės nu- 
lemta ontologinio intereso“?". Ir būtent šioje ontologinėje srityje 


491 „Nihilominus verum est, sententias Theologia probatas eas esse, guae philo- 
sophis quasi stellae rectrices sint“, ibid. 

492 „Über die Gründe der Entmutigung auf philosophischem Gebiete“ in: 
Über die Zukunft der Philosophie, s. 85-100. 

493 „Šiandien dalykai yra visiškai pasikeitę. Anų laikų kovos yra užbaig- 
tos (ausgestritten) |... ). Jau neabejojama, kad net filosofijoje negali būti 
kito mokytojo, kaip tik patirtis (Erfahrung), kad jai nebegalima iš išorės 
įsiūlyti kažkokios pasaulėžiūros (volkommeneren Weltanschauung), ir kad 
filosofas, kaip ir bet kuris kitas mokslininkas, savo srityje privalo stumtis 
pirmyn tik progresyviu tyrimu (Schritt für Schritt)“, ibid., s. 87. 

494 Ibid., s. 82. 

495 F. Brentano, Psychologie, t. I, Leipzig: Kraus, 1924. 

496 Žr. skyrių „Von der Einheit des Bewusstseins“, ibid., s. 228-251. 

497 Žr. R. Ingarden, „Le concept de philosophie chez Franz Brentano“, in: 
Archives de philosophie, t. XXXII, 1969, p. 458-475, 610-638. Pasak šio auto- 
riaus, Brentano kūryba turi būti traktuojama kaip ginčas su Descartes'u: 

„Neatrodo, jog labai iškraipytume Brentano mintį, jeigu tvirtintume [...], 
kad jis vertino savo „vidinės sąmonės“ sampratą kaip Descartes'o cogito 
sampratos stumtelėjimą į priekį ir jos pagilinimą“, p. 636. 


101 


162 Mąstymo patirtis ir teologinė kilmė 


Heideggeris skaito ir suvokia Brentano, pirmiausia domėdamasis 
jo 1862 m. daktaro disertacija Von der mannigfachen Bedeutung 
des Seienden nach Aristoteles. Brentano yra susižavėjęs aristote- 
liškuoju būties problemos tyrimu, kurio užtenka visai filosofijai: 
„Metafizikoje Aristotelis domisi ir tiria tik vieną klausimą - kas yra 
būtis?“*?*, taip pat ir tuo, kad mokslas, klausiantis apie būtį kaip 
būtį, „aukščiausias“ mokslas, kitaip nei kiti mokslai, vystosi be 
jokio išankstinio apibrėžtumo*"?. Stipriai tapatindamasis su aris- 
toteline kūryba ir pačiu Aristoteliu““?, Brentano tvirtina, jog tarp 
visų būties kategorinių prasmių „substancijos“ prasmė yra funda- 
mentaliausia, o kitos būties raiškos - „ovubenkoc““!, „áħe0éç“5?, 
„Šv Švvdue“??3 — jai yra analoginės. Penktoji v skyriaus tezė skelbia: 
„Kategorijos skiriasi viena nuo kitos priklausomai nuo to, kokį 
santykį kiekviena iš jų turi su pirmąja substancija““"*. 

Toks ir yra klausimas, pažadinęs jauną Heideggerį: santykio 
tarp būties kaip „vienio“, žymimo substancijos kategorija, ir daugy- 
bės kitų būties prasmių klausimas. Jo pirmapradės intelektualinės 
paieškos nėra tad grynai teologinės, bet, būdamos teologinės, jos 
yra ir ontologinės. Heideggeris imasi skaityti Husserlio veikalus 
savo teologinės formacijos metu, veikiamas teologo Brentano 
ontologinės problemos kėlimo. O pati ši formacija vyko vado- 
vaujant Carlui Braigui. 


498 F. Brentano, Von der mannigfachen Bedeutung des Seienden nach Aristoteles, 
Freiburg im Bresgau, 1862, s. 2. 

499 Ibid., s. 4. 

soo Brentano save vadina Eudemo ir Teofrasto broliu ir dargi labiausiai „tėvo“ 
mylimu, nes jauniausiu, Aristoteles und seine Weltanschauung, Leipzig, 
1911, S. İV. 

s01 Von der mannigfachen Bedeutung des Seienden nach Aristoteles, s. 8-21. 

so2 Ibid., s. 21-39. 

503 Ibid., s. 40-72. 

504 Ibid., s. 108. 

3. Carlas Braigas ir pirmoji teologinė formacija 


Braigas mokė dogmatikos Freiburgo katalikiškoje seminarijoje. 
Pirmą kartą Heideggeris susipažino su Braigo mintimis dar licėjuje, 
skaitydamas jo veikalą Vom Sein. Abriss der Ontologie (1896). Šioje 
knygoje buvo „gana ilgų Aristotelio, švento Tomo, Suarezo tekstų 
fragmentų, įdėtų veikalo pabaigoje“*“?. Braigo asmenybė ir mąsty- 
mas jaunajam Heideggeriui padarė gilų įspūdį: jis buvo „paskutinis 
Tiubingeno spekuliatyviosios tradicijos atstovas, o savo disputais 
su Hegeliu ir Schellingu ši mokykla suteikė katalikų teologijai 
pripažinimą ir orumą“““. Tekste Mano kelias fenomenologi joje 
Heideggeris vėlgi su dėkingumu prisimins Braigą, pažymėdamas, 
jog būtent šis mąstytojas jam parodė galimybę atsitraukti nuo 
scholastikos: „Kartais man būdavo leista jį lydėti pasivaikščioji- 
muose, kurių metu pirmą kartą išgirdau kalbant apie Schellingo 
ir Hegelio svarbą spekuliatyviajai teologijai, atsiskyrusiai nuo 
scholastinės doktrinos““??. Tuo pat metu jis pratinosi prie her- 
meneutinės problematikos: „„Hermeneutikos“ sąvoka man buvo 
sava nuo teologijos studijų laikų. Tuomet mane ypatingai domino 
Šventojo Rašto raidės ir katalikiškos spekuliatyviosios minties 
santykio klausimas“*9š. Studentas susipažįsta su Dilthey'aus ir 
Schleiermacherio darbais. 

Braigo padrąsintas, jis parašo keletą straipsnių Vokiečių ka- 
talikų studentų sąjungos žurnalui Der Akademiker. Čia jis pasi- 
rodo kaip karštas klasikinės katalikiškos doktrinos gynėjas nuo 
tuo metu plintančių ir draudžiamų modernizmo tendencijų???: 


sos Mein Weg in die Phänomenologie, s. 81. 

506 Frühe Schriften, GA 1, s. xi. 

507 Mein Weg in die Phänomenologie, s. 82. 

508 Unterwegs zur Sprache, s. 96. 

s09 Nuo1910 m. rugsėjo 1 d., prabėgus trejiems metams po oficialaus dekreto 
Lamentabili, nukreipto prieš „modernizmą“, paskelbimo, Pijus x reikalauja 


164 Mąstymo patirtis ir teologinė kilmė 


„Bažnyčia, jei tik ji nori likti ištikima savo amžiniems tiesos lobiams, 
teisėtai priešinsis atskalūniškoms įtakoms modernizmo, kuris 


nesuvokia, kad egzistuoja gili prieštara tarp jo modernios gyve- 


nimo sampratos ir senosios krikščioniškos tradicijos išminties“?!9. 


To paties žurnalo 1910 m. kovo numeryje Heideggeris išspausdina 
straipsnį apie danų rašytoją Johannesą Jorgenseną, 1896 m. atsi- 
vertusį į katalikybę. Vadindamas jį „moderniuoju šv. Augustinu“, 
Heideggeris pabrėžia jo asmenybę, pranokstančią save pačią: 
„Mūsų laikais daug kalbama apie asmenybę‘. Ir filosofai atranda 


iš kiekvieno kunigo, nepriklausomai nuo to, ar jis darbuojasi mokymo sri- 
tyje, duoti „antimodernistinę priesaiką“: „Ašsmerkiuiratmetu nuomonę 
tų, kurie teigia, jog krikščionis tyrinėtojas turi lyg dvigubą asmenybę — 
tikinčiojo ir istoriko, lyg istorikui būtų leidžiama laikytis įsitikinimo, 
kuris prieštarauja tikinčiojo įsitikinimams, arba teigti tokias mąstymo 
prielaidas, iš kurių išaugtų dogmų paneigimas ir abejojimas jomis, net 
jeigu šios dogmos tiesiogiai nebūtų neigiamos [... ]. Aš atmetu, be to, ir 
nuomonę tų, kurie teigia, jog istorinių-teologinių disciplinų mokytojas 
ar autorius, rašantis šioje srityje, turi atidėti į šalį tą išankstinę nuostatą, 
kuri kyla iš antgamtinį apreiškimą saugančios katalikų tradicijos arba iš 
Dievo pagalbos, skirtos amžinai saugoti kiekvieną iš apreikštųjų tiesų; 
po to, jog kiekvieno iš šventųjų Tėvų raštai turi būti interpretuojami re- 
miantis tikmoksliniais principais, nepriklausomai nuo švento autoriteto, 
vadovaujantis kritine laisve, būdinga bet kurio profaniško dokumento 
studijoms. Pagaliau, bendrai paėmus, aš prisiekiu neturįs visiškai nieko, 
kas mane sietų su modernistų klaida, esą šventoje tradicijoje nėra nieko 
dieviško arba, dar blogiau, esą dieviškumą galima suvokti panteistine 
prasme ir tokiu būdu jis telieka tik paprasčiausias faktas, lygus visiems 
kitiems istoriniams faktams: savo pastangomis, sumanumu ir talentu žmo- 
nės tęsia per visus amžius Kristaus ir Apaštalų pradėtą mokymą, cituota 
iš La Foi catholique, Orante, 1969, p. 57. 

s10 Cituota R. Schaeffler, „Der Modernismus-Streit als Herausforderung 
an das philosophisch-theologische Gespräch heute“, in: Theologie und 
Philosophie, 1980, nr. 55, s. 524. Žr. taip pat H. Ott, Martin Heidegger. 
Eléments pour une biographie, p. 66. 

naujų vertybių. Be kritinio, moralinio, estetinio kriterijaus, jie 
taiko taip pat, ypač literatūroje, ,asmenybės kriterijų. Čia meni- 
ninko asmenybė - pirmame plane. Taip girdime daug kalbant apie 
įdomius žmones. O. Wilde'as, salonų liūtas; P. Verlaine'as, „genia- 
lus girtuoklis'; M. Gorkis, didysis bastūnas; antžmogis Nietzsche: 
įdomūs žmonės. Ir kai vienas iš jų, malonės paliestas, įsisąmonina 
didelį savo bohemiško gyvenimo melą, sugriauna netikrų dievų 
altorius ir tampa krikščioniu, jo veiksmą vadina ,banaliu, pasi- 
bjaurėtinu“ Johannesas Jorgensenas įveikė pats save. Ne įspūdžių 
troškimas jį privertė atsiversti, o gilus ir kartus rimtumas“?!!. 

Niekas, atrodo, nebūtų tuomet pajėgęs sustabdyti karingos 
katalikiškos Heideggerio kūrybos protrūkio. Tačiau to paties žur- 
nalo 191 m. kovo numeryje pastebėsime jo sustiprėjusį dėmesį 
filosofijai, „tikram amžinybės veidrodžiui“?!*. Iš tiesų po keturių 
semestrų jis artėja prie svarbaus sprendimo: greitai jis paliks teo- 
logijos studijas ir atsidės vien filosofijai. Tais metais buvo galuti- 
nai sugriauti jo kunigystės planai. Krečiamas gilios psichologinės 
ir dvasinės krizės, Heideggeris parašo keletą sunkios tonacijos 
eilėraščių: „Mano gyvenimo Alyvų kalno valandos / aptemu- 
siame blyksnyje / Neryžtingume ir nevilty, kur tu mane dažnai 
laikei / Ašarose aš niekad nešaukiau tuščiai / Mano jauna būtis / 
Pavargusi nuo raudų / atsidavė tik angelui Malonei“?!3. Kitas ei- 
lėraštis: „Liepos naktį / Tuman irvėlgiedi / amžinybės giesmes / 
Tu neši mano sielą į tolimą miškų rimtį / Tu mane panardini į be- 
galybes, artimas Dievui“?!“, 

Šios kelios eilutės liudija, koks stiprus anuomet išliko Heideggerio 
prisirišimas prie krikščioniškojo tikėjimo. Vieno apologetinio kūri- 
nio recenzija, kurią jis išspausdino 1911 m. gegužės 5 d. Akademische 

su Cituota H. Ott, op. cit., p. 67. 
s12 Ibid., p. 68. 
s13 Ibid., p. 74. 
s14 Ibid., p. 75. 

Bonifatius-Korrespondenz"", tai tik patvirtina: „Galbūt ir yra išmin- 
tinga, patiriant dabartinius puolimus prieš tradicinius Dievo buvimo 
įrodymus, praplėsti mūsų sistemą [.. .]. Šis kūrinys suteiks galingą 
pagalbą kai kuriems šviesiems ir nuoširdžiai ieškantiems mūsų laikų 
protams išlaikyti savo tikėjimą į Dievą“*!“. Taip savo talentu ryškėjo 
tas, kurį bažnytiniai veikėjai laikė didžiausia „katalikiškos filosofijos“ 
viltimi. 1911-1912 m. žiemos semestrą, nors tuo metu jis jau buvo 
įstojęs į matematikos ir fizikos mokslų fakultetą, Heideggeris dar 
lanko teologo Carlo Braigo paskaitas, žavėdamasis tuo, kad pastarasis 
„kiekvieną paskaitos valandą mokėjo pademonstruoti skvarbų (spe- 
kuliatyviosios teologijos) mąstymo būdą“?!". Ar teologija „mąsto“, ar 
„nemąsto“ — tai ir nuspręs tolesnį Heideggerio minties likimą. Nuo 
šiol jis ima puoselėti jau pakankamai brandžią filosofijos idėją, kad 
jos atžvilgiu atmestų bet kokią epistemologinę arinstitucinę kontrolę. 
Šiuo etapu jo filosofinės paieškos pasižymi ypatingu intensyvumu: 
„Tai, ką atnešė vaisingi 1910-1914 m., galime išvardyti tik nepilnai 
suskaičiavę: antrasis, dvigubai padidintas, Nietzsche's Valios galiai 
leidimas, Kierkegaardo ir Dostojevskio darbų vertimas, didėjantis 
susidomėjimas Hegeliu ir Schellingu, Rilke's ir Traklio eilės, visi 
Dilthey'aus darbai“*!š. Būtent šiame kontekste pasirodo pirmieji 

nutolimo nuo klasikinės katalikiškos sistemos elementai. 


$u. Laipsniškas nutolimas nuo katalikybės ir pirmieji filosofijos darbai 


Laiške, 1914 m. rašytame draugui kanauninkui Engelbertui Krebsui, 
sutiktam Romoje prieš dvejus metus, Heideggeris gyvai pašiepia 
popiežiaus Pijaus x motu proprio, kuris, remdamasis Leono XIII 


s15 Korrespondenz buvo Akademischer Bonifatiusverein, jungiančio katalikų 
studentus, pasauliečius ir teologus, spaudos organas, skirtas ginti katali- 
kiškas idėjas ir institucijas. 

s16 H. Ott, op. cit., p. 69. 

s17 Mein Weg in die Phänomenologie, s. 82. 

518 „Gesammelte Schriften“, in: Frühe Schriften, GA 1, s. x. 

enciklika Aeterni Patris (1879), iš kiekvieno katalikiško univer- 
siteto dėstytojo reikalauja griežto klusnumo Tomo Akviniečio 
doktrinai. Heideggeris žodžių neieško: „Tetrūksta tikmotu proprio 
filosofijai! Galbūt jūs, kaip universiteto dėstytojas, galėtumėte pa- 
siūlyti dar geresnį metodą: kad iš visų žmonių, drįstančių savaran- 
kiškai mąstyti, būtų išspaustos smegenys ir kad jos būtų pakeistos 


itališkomis salotomis“?!?. 


1. Neokantiškoji Rickerto įtaka 


Būtent šiuo momentu intelektualinė Heideggerio kūryba pasuka 
kita kryptimi. 1913-1914 mokslo metams iš vienos katalikų orga- 
nizacijos jis gavo svarbią stipendiją, kuri jį įpareigojo „pasitar- 
nauti puoselėjant scholastinę krikščionišką filosofiją ir katalikišką 
pasaulėžiūrą“???. Ar Heideggerio veiksmuose reiktų įžvelgti „veid- 
mainiškumą,, kai 1915 m. gruodžio 13 d., prašydamas jam skirti sti- 
pendiją jau trečius metus iš eilės, jis rašo: „Labai atsidavęs žemiau 
pasirašiusysis mano galįs dėkoti garbingajai arkivyskupijos tarybai 
už tai, kad, juo vertingai pasitikėdama, nukreipė jo gyvenimą ir 
mokslinį tyrimą sklaidai to dvasinio palikimo, kurį saugo scholas- 
tika, ir leido tarnauti ateities intelektualinei kovai, siekiančiai įtvir- 
tinti krikščioniško-katalikiško gyvenimo idealą“??!? Vertinkime 
tai labiau kaip neturtingo studento elementariausių ekonominių 
poreikių išraišką. Tačiau turime pastebėti, kad nauja studijų ir 
tyrimų programa jau buvo nubrėžta. 

1913 m. Heideggeris parašė savo daktarinę disertaciją (Spren- 
dinio doktrina psichologizme. Pozityvius kritinis indėlis į logiką?*?), 
paveiktą neokantininkų Schneiderio, Rickerto ir H. Finke's. 


s19 Cituota H. Ott, op. cit., p. 88. 

s20 Ibid., p. 84. 

521 Ibid., p. 84-85. 

522 „Die Lehre vom Urteil im Psychologismus. Ein kritisch-positiver Beitrag 
zur Logik“, in: Frühe Schriften, GA 1, s. 1-129. 

Disertacijos pavadinimas rodo, kad tuo metu Heideggeris ėmėsi 
kovoti prieš logikos suvedimą į psichologiją. „Psichologizmas“ 
niekaip negali paaiškinti loginių prasmių: sprendinys, kuris pas- 
tarosioms suteikia pagrįstumą, yra anapus psichikos eventualumo. 
Iš čia kyla skyrimas, kurį po dvejų metų Heideggeris naudos ir savo 
habilitacijos darbe, tarp das ist ir das gilt: „Neben einem das ist gibt 
es ein das gilt [Šalia tai yra, yra ir tai galioja]“5”. Galiojimo (teisė- 
tumo) tvirtinimas yra anapus egzistencijos tvirtinimo. Negalimybė 
suvesti logiką į psichiką verčia naujai apibrėžti filosofiją kaip tar- 
naujančią visumos totalumui, tiksliau -verčiakurti „logišką“ tiesos 
teoriją. Keliama problemayra galimybės pažinti realybę problema: 
„Turime iš pagrindų pastebėti, kad realybė |... ] kaip tokia negali 
būti įrodoma, bet visada tik nurodoma“??“. Neturint egzistencijos 
filosofijos, galima kurti galiojimo filosofiją. Juk tai, kasyra perduo- 
dama reikšme (Sinn), mums turi privalomumo pobūdį: „Niekada 
negalima kalbėti apie reikšmę, jeigu nėra mąstymo, svėrimo, kū- 
rimo, sprendimo“??*. Čia įžvelgsime ne tiek dar išlikusį norą „likti 
ištikimam teologinei schemai transcendentalinėje filosofijoje“??? 
kiek kitokios transcendencijos sampratos pradžią. Savo darbo iš- 
vadose Heideggeris tiria „sprendinius“, nurodančius egzistencijos 
realumą ir išreiškiamus šūksniais „Das ist die Sonne!“ „Ugnis!“327, 
o ypač „sakiniais be subjekto“. Ką reiškia, pavyzdžiui, es posakyje 
Es blitzt?* „Ar paslaptingasis es čia reiškia savybę, momentišką są- 
lygą, o galbūt jis turi visai kitą reikšmę?“??* Iš tiesų jis nieko neįvar- 
dija: jis tikžymi, kad kažkas vyksta, kažkas į-vyksta, staiga atsitinka. 
Egzistencijos laikiškumo tema pasirodo kartu su šiuo „paslaptingu“ 


523 Ibid., s. 111. 
524 Ibid., s. 107. 
s25 Ibid., s. 114. 
526 D. Thomä, op. cit., s. 54-55. 
s27 Frühe Schriften, GA 1, s. 121. 
528 Ibid., s. 126. 

įsiklausymu: „Das Existieren ist ein zeitlich determiniertes“???. Taigi 
yra galimybė išeiti anapus pačios „logikos“. Šia prasme, Heideggeris 
lieka ištikimas neokantiškajai Badeno mokyklos kritiškai nuostatai 
ir jos filosofinei programai: keliamas uždavinys sukurti vertybių 
sistemą ir nustatyti vertybių santykį su tikrovės faktais; taip pat 
išlaisvinti prasmes iš kategorijų, krypstant į absoliutą. 


. „Imanencijos“ link? Disertacija apie Dunsą Škotą 


1915-ųjų vasaros semestrą kaip habilitacijos disertaciją pristatęs 
Traktatą apie kategorijas ir prasmę pagal Dunsą Škotą, Heideggeris 
pradeda eiti savarankiškų tyrimų keliu. Būtent šiame tekste re- 
gime pirmąjį didelį jo atotrūkio nuo scholastinės teologijos, ar 
net ir nuo teologijos apskritai, žingsnį. Dunso Škoto“? minties 
tyrimas buvo atliktas raginant Finke'i ir nepaisant tuo metu stip- 
riau pasireiškusio Heideggerio polinkio į matematinę logiką?*!: 
Freiburgo universiteto filosofijos katedroje buvo laisva ir itin vi- 
liojanti vieta. Šiame kontekste tampa labiau suprantama darbo 
rašymo metu jaučiama įtampa tarp įvairiausių mąstymo motyvų. 
Pradėjęs skaityti Husserlio raštus, Heideggeris ima taikyti feno- 
menologinį metodą scholastikai. 


. Pirmasis „traktatas apie metodą“ 


Jau Įvade Heideggeris atkreipia dėmesį į tipišką Viduramžių 
mąstymo trūkumą: „Viduramžiais, taip atrodo, trūko metodų 


Ibid., s. 127. 

1921 m. Martinas Grabmannas įrodė, kad tikrasis traktato Grammatica 
speculativa arba De modi significandi autorius buvo ne Dunsas Škotas, 
o Tomas Erfurtietis, Švento Severino ir švento Jokūbo mokyklos rekto- 
rius. Apytikrė traktato parašymo data būtų 1300 m. 

„Būtent šioje tematikoje Heideggeris jautėsi „kaip namie, nes jis yra tobu- 
lai įvaldęs aukštąją matematiką (begalybės, integralųjį skaičiavimą, gru- 
pių tvarką ir [?]) panašius dalykus“ — 1913 m. savo užrašuose žymėjosi 
Krebs (H. Ott, op. cit., p. 86). 


1609 

įsisągmoninimo, problemos vystymo instinkto bei drąsos, pagaliau 
nuolatinės kiekvieno mąstymo žingsnio kontrolės. Aiškus šių trū- 
kumų ženklas yra autoriteto idėjos dominavimas ir visos Tradicijos 
pervertinimas““*?. Iš čia kyla ir jo paties epochos epistemologinės 
situacijos vertinimas: vyrauja įtampa tarp tradicijos ir metodo, 
tarp tikslo autoriteto ir ieškojimo nuotykio, tarp teologijos ir fe- 
nomenologijos. Tarp šių polių jis įžvelgia distanciją, kurią įtvirtino 
modernusis subjektas: „Viduramžiams trūksta būtent to, kas iš 
esmės yra būdinga moderniajam protui: subjekto išsilaisvinimo 
iš aplinkos, jo paties gyvenimo įtvirtinimo. Viduramžių žmogus 
nevaldo, tikrąja šio žodžio prasme, savęs paties“**?. Heideggeris 
čia išdėsto savo jau tvirtą filosofijos sampratą: filosofija yra meto- 
dinis ir iškart probleminis tyrimas. Ši samprata lieka atvira trans- 
cendencijos galimybei kaip tokiai: „Visa tai, žinoma, neneigia, 
kad, baigiant tyrimą, transcendencijos mąstymas turėtų būtinai 
viskam dominuoti. Bet šio dominavimo negali būti, jeigu trans- 
cendencija nėra išlaikoma savo pačios sferos ribose ir jeigu ji nėra 
priimama pačiame gyvenime jo visumoje““?*. Čia pirmą kartą 
aiškiai pasirodo atnaujinto „transcendencijos“ apmąstymo mo- 
tyvas, kuris jau visa jėga veiks Pagrindinėse fenomenologijos prob- 
lemose?3? (1927) ir Indėlyje į filosofiją??? (1936-1938). Tiesa, šiuo 
etapu jaunasis Heideggeris dar neneigia, kad net ir savo klasiki- 
nėje teologinėje sampratoje transcendencija gali in fine adekvačiai 
duoti atsakymą filosofiniam klausinėjimui. Tačiau ši samprata 
tuo metu jo dar nebuvo naujai teoriškai persvarstyta. Yra taip 
pat visiškai aišku, kad jo prisirišimas prie „metodo“ dar niekaip 
negali būti vertinamas kaip naujas būdas suvokti religiją: „Jeigu 


s32 Die Kategorien- und Bedeutungslehre des Duns Scotus, GA 1, op. cit., s. 140. 
533 Ibid., s. 141. 

534 Ibid., s. 143. 

535 Žr. šios knygos 620, 2. 

536 Žr. šios knygos §7, 3, a. 

metodinė sąmonė temąstytų tik apie grynas galimybes, būtų ir 
nenaudinga, ir neįdomu ieškoti atsakymų į įvairiausių rūšių iš- 
ankstinius klausimus““*7. Heideggeris dar mano, kad scholastika, 
nepaisant joje esančių „metafizinių priemaišų |... |, kurios užkerta 
kelią fenomenologinei redukcijai“, „intensyviai“ savyje išlaiko „laten- 
tiškus fenomenologinio svarstymo elementus““**. Ar čia reiktų 
įžvelgti paskutinį akademinį kompromisą, kurio reikalavo katali- 
kiškas universitetas, spaudžiamas scholastinio Romos autoriteto? 
Kad ir kaip ten būtų, Heideggerio mąstymas tuo metu jau buvo 
formuojamas naujos ontologinės programos, įkvėptos Lasko. 


b. Laskas ir imanencijos mąstymas 


Dalyvaudamas Rickerto seminaruose, Heideggeris susipažįsta su 
Emilio Lasko, tik ką dar jauno žuvusio „apkasų kare“, mintimis. 
1912 m. išleistame veikale Sprendimo doktrina, kurį Heideggeris 
liaupsina savo Traktato įvado pabaigoje, Laskas sukritikavo neo- 
kantiškąjį Rickerto vertybių idealizmą: sprendimo tiesa turi būti 
įsišaknijusi transcendentalinėje struktūroje, kuri lemia pažinimo 
turinio ir refleksyvinės formos santykį. Heideggeris čia pabrėžia 
beribį formosvykdomą apsprendimą turinio atžvilgiu: „Eorma yra 
lemiamas faktorius. Apspręstumas kyla tik iš galimybės būti for- 
mos apspręstam (Lask). Apspręstumas yra palenkimas formai“?*?. 
Žinoma, refleksyvinės kategorijos kyla iš subjekto; bet tai nereiškia, 
kadjos yra savavalės. Jos yra patvirtinamos reikšmės objektyvumo, 
kuris yra „lingvistinės išraiškos“ objektyvumas, kitaip sakant, „išsi- 
pildymo krypčių“, kuriomis visada pasižymi ženklas, objektyvumo. 
Dar daugiau, refleksyvinės kategorijos turi „principo pobūdį“, nes 
tai, kojos siekia, yra transcendentiška bet kokio turinio atžvilgiu?*“. 


537 Die Kategorien- und Bedeutungslehre des Duns Scotus, GA 1, s. 142. 
538 Ibid., s. 144. 
539 Ibid., s. 209. 
540 Ibid., s. 278. 

Taigi filosofinė refleksija turi nuolat kopti „formų-turinių“ laipte- 
liais — turima omeny „formų aukštų teorija“ (Stockwerklehre der 
Formen?*!) iki pat pirmapradės Formos, kuri visa suvienija. Ši vie- 
nijimo ir koherencijos erdvė yra beribės tiesos erdvė - lyg šviesos 
taškas anapus transcendentalinio turinio. Kitaip sakant, Heideggeris 
atranda Lasko tekstuose griežtą imanencijos projektą. 


c. Analogija, būties vienprasmiškumas ir 
egzistencijos autotranscendencija 


Čia suprantamas statusas, kurį Heideggeris teikia „analogijai“ ir 
kuris tampa atitinkamos jo būties sampratos atrama. Nors vidur- 
amžiškoji analogija talpina du esminius elementus - „tam tikrą 
prasmių identiškumą, bet taip pat ir skirtumą, kiekvieną kartą ky- 
lantį iš savitos taikomosios srities“??? — taigi, nors ji „yra, taip sa- 
kant, tarp vienprasmiškumo ir daugiaprasmiškumo“““?, dėl savo 
kalbinio identiškumo ji labiau „linksta į vienprasmiškumą““* 
ir kyla iš vienos „bendros vienprasmės reikšmės“?**, Iš tiesų 
Heideggerio dėmesį čia yra patraukęs fundamentalus „škotistinis“ 
skyrimas tarp teologinės ir ontologinės sferos: juk būtent remda- 
masis šiuo skyrimu „Dunsas Škotas - Tomas Erfurtietis“ išskiria 
vien tik ontologinės srities vienprasmiškumą. Pranokdamas abi 
sferas, Heideggeris įžvelgia Viduramžių filosofijoje vienprasmę 
analogijos sampratą, įtraukiančią ir teologinę reikšmę. Galbūt 
analogija ir nėra, tvirtina Heideggeris, „tikvisiems tinkama, blyški 
ir besvorė mokyklinė sąvoka““*“, tačiau vis dėlto ji juk išreiškia tą 
principą, kuris vienija ir juslinę, ir ant-juslinę realybę ir tokiu būdu 


4 


541 Ibid., s. 347. 
542 Ibid., s. 199. 
543 Ibid., s. 276. 

545 Ibid. 
546 Ibid., s. 350. 

suteikia galimybę konceptualiai išreikšti „pirmąjį transcenduojantį 
santykį“ (transzendenten Urverhūltnis) tarp sielos ir Dievo“*". Bet — 
„individualybė yra toji galutinio pobūdžio instancija, kurios nega- 
lima suvesti į nieką kitą“**. Ji žymi tą realų objektą, kuris „aprėpia 
existentiam et tempus“**?. Būkime atidūs: čia pirmą kartą pasirodo 
įvardijimas to, kas vėliau taps „būtimi ir laiku“. 

Jaunojo Heideggerio tvirtinimai pranašauja transcendentali- 
nės ontologijos mąstymą. Iš Dunso Škoto jis perima bet kokios 
egzistencijos apibūdinimą kaip „čia ir dabar“ — tai yra „konkrečios 
realybės pirmapradis apsprendimas“. Jis siekia išlaisvinti trans- 
cendenciją iš bet kokio analoginio antjusliškumo rėmų ir ją įtal- 
pinti pačiame egzistavime ir jo galutinio pobūdžio individuum. 
Dunsas Škotas jau buvo atradęs, kadprasmė ne tiek ką nors apie 
objektą pasako, kiek „mums jį pateikia“: taigi ji „pasirodo esanti, 
komentuoja Heideggeris, lyg atplėšta nuo realybių. Egzistencijos 
klausimai jos santykyje su įprasmintais objektais yra kažkas trans- 
cendentiška prasmių teorijos atžvilgiu“; arba dar: „Egzistuoti, kaip 
aiškiai sako Dunsas Škotas, yra svetima prasmei (res ut intelligitur, 
cui extraneum est existere secundum quod significatur)“55°. Jeigu 
Dunsui Škotui reikia kurti „logiką“, tai turi būti daroma ne pras- 
mių sferoje: „Reikia logikos logikos“?*!, tokios, kurią pažįstantis 
subjektas gali sau tik pristatyti (présenter) - pačios būties. 


d. Hegelio Absoliutas arba Istorijos logika 


Būtų neatleistina nepastebėti Heideggerio habilitacijos diserta- 
cijoje Hegeliui skirtos vietos: pastarasis yra cituojamas egzerge: 
„Intymiausios filosofijos esmės atžvilgiu nėra nei pirmtakų, nei 


547 Ibid., s. 351. 

548 „Das Individuelle ist ein unzurückführbares Letztes“, ibid., s. 195. 
549 Ibid. 

sso Ibid., s. 243. 

551 Ibid., s. 230. 

paveldėtojų“??*, o jo pavardė yra gramatiškai paskutinis disertaci- 
jos žodis. Tokie leksiniai ir drauge teminiai rėmailiudija ir apie neo- 
kantišką rūpestį atnaujinti filosofiją per logiką, ir apie susižavėjimą 
„pačia galingiausia istorinio pasaulėvaizdžio sistema, pačia pilniau- 
sia ir giliausia, turtingiausia ir patyrimu, ir konceptualiu darbu“, bei 
šios sistemos autoriumi, kuris „įėmė (aufgehoben) į savo mąstymą 
visus fundamentalius filosofinės problematikos momentus, iškilu- 
sius dar prieš jį **. Filosofinis darbas, pasak jauno daktaro, turi būti 
vykdomas vadovaujantis dvigubu apsisprendimu: 1. prisijungti prie 
Hegelio turėto fundamentalaus tikslo siekimo - tokio pasaulėvaiz- 
džio (Weltanschauung) kūrimo, kuris eitų koja kojon su istoriniu 
vyksmu: juk tokia yra „giliausia filosofijos esmė““**. Heideggeris 
čia suvokia „istoriją“ kaip instanciją, leidžiančią perkopti bedugnę, 
neįveikiamą neo-kantiškoje perspektyvoje, tarp realybės ir jos tik- 
rumo; 2. įsprausti filosofiją į scholastinę programą - metafiziką: 
„Laikui atėjus, filosofija negalės apseiti be to, kas sudaro jos esminį 
pasirinkimą, be metafizikos“?*?. Prisimenant tai, kas autoriaus 
buvo sakyta anksčiau, išvadiniame skyriuje naudojama „metafizi- 
kos“ sąvoka, dargi, pagal autoriaus norą, spausdinama paryškintai, 
skaitytoją gali stebinti. Tačiau šios sąvokos prasmė čia yra visiškai 
nauja: kalba eina apie surinkimą į „pirmapradišką“ tačiau kartu 
ir „gyvą vienybę“ „aktų vienumo, individualumo“, „universalaus 

ss2 Ibid., s. 135. 

553 „Die Philosophie des lebendigen Geistes, der tatvollen Liebe, der ve- 
rehrenden Gottinnigkeit, deren allgemeinste Richtpunkte nur angedeutet 
werden konnten, insonderheit eine von ihren Grundtendenzen gelei- 
tete Kategorienlehre steht vor der grossen Aufgabe einer prinzipiellen 
Auseinandersetzung mit dem an Fülle wie Tiefe, Erlebnisreichtum und 
Begriffsbildung gewaltigsten System einer historischen Weltanschauung, 
als welches es alle vorausgegangenen fundamentalen philosophischen 
Problemmotive in sich aufgehoben hat, mit Hegel“, ibid., s. 352-353. 

554 Ibid., s. 352. 

sss Ibid., s. 348. 

tikrumo“ bei „prasmės savipagrįstumo““““, Būtent Hegelio raš- 
tuose ir jo istoriškosios Dvasios sampratoje Heideggeris tikisi rasti 
atramą „transloginio““*? pasaulėvaizdžio kūrimui: „Gyvoji Dvasia 
yra iš esmės kaip tokia istorinė dvasia pačia plačiausia prasme““**; 
arba dar: „Dvasią galima suprasti tik tada, kai jos išdavų pilnatvė, 
t. y. jos istorija, yra joje išsipildžiusi, toji nuolat auganti pilnatvė, 
su kuria jos filosofiniame konceptualume mums yra duota nuo- 
lat auganti priemonė gyvai suvokti absoliučią Dievo Dvasią“““?. 
Vartojamas žodynas išreiškia teologinį Heideggerio rūpestį, taip 
pat jo valią filosofiškai apmąstyti „gyvą koreliatyvų (Korrelativitūt) 
santykį“ tarp Absoliuto ir Istorijos. 

Jis taip pat parodo atsitraukimą nuo scholastikos pačios „abso- 
liuto“ sąvokos klausimu: transcendencija jau nebegali būti traktuo- 
jama kaip absoliuti vertybė, jeigu „koreliatyvumas“ yra mąstomas 
iki galo. Pajungdama fundamentalų gyvenimą transcendentinio 
tikslo būtinybei, scholastika pamiršta tą „vertybės poziciją“, kuri 
taip pat „būvair individe“?*?, Taigi Heideggeris nesirenka imanen- 
cijos prieš scholastiškai suvokiamą transcendenciją. Ne ką daugiau 
jis dvejoja ir tarp racionalizmo, kuris nubrėžtų filosofinio tyrimo 
lauko ribas, bei mistinio irracionalizmo. Jo akyse „imanencija 
ir transcendencija yra reliatyvios sąvokos“““!. „Krikščioniškoji 
Viduramžių filosofija“ turi būti atmesta, būtent todėl, kad ji nu- 
traukė savo sąryšį su mistika. Šioje vietoje reikia stipriai laikytis 
dviejų mąstymo polių: transloginio projekto, įkvėpto transcenden- 
talaus egzistencijos turinio, ir hegeliškosios Dvasios istorizaci jos. 


s56 Ibid., s. 352. 

557 Ibid., s. 348. 

558 „...Der lebendige Geist ist als solcher wesensmässig historischer Geist 
im weitesten Sinne des Wortes“ ibid., s. 349. 

s59 Ibid., s. 350. 

s6o Ibid., s. 351. 

561 „Immanenz und Transzendenz sind Relationbegriffe“, ibid., s. 346. 

Jo globėjas Finke šiose nuostatose negalėjo nepastebėti radikalaus 
epistemologinio perversmo tradicinės katalikų teologijos atžvil- 
giu?“?. Heideggeriui buvo atsakytas taip tikėtasis postas „krikš- 
čioniškosios filosofijos“ katedroje. 


3. Jo jaunystės „laikas“ ir Dilthey'aus palikimas 
Pačiame paskutiniame habilitacinės disertacijos puslapyje Heideg- 
geris prabyla apie būtinybę naujai kelti „laiko“ klausimą: „Žvelgiant 
objektyviai, kyla klausimas dėl santykio tarp laiko ir amžinybės, 
kismo ir absoliučios vertybės, pasaulio ir Dievo. Ši problema turi 
būti istorinio mokslo permąstyta istorijoje (vertybės modulia- 
vime) ir filosofijoje (vertybės įvertinime)“““*. „Koreliatyvumo“ 
sąvoka įsako mąstyti transcendenciją, priešinantis scholastinei 
sistemai būdingam užmiršimui - laikiškos tėkmės užmiršimui. 
Todėl yra suprantama, kodėl tų pačių 1915 m. liepos 27 d. inau- 
guracinėje paskaitoje apie Laiko sąvoką istoriniame moksle eg- 
zergu yra pasirinkta Mokytojo Eckharto sentencija: „Laikas yra 
tai, kas kinta ir tampa įvairiu, amžinybė laikosi paprastume““““. 
Šioje paskaitoje Heideggeris klausia apie laiko specifiką istori- 
niuose moksluose bei matematikoje ir fizikoje. Pastarieji, tei- 
gia Heideggeris, nuo Galilėjaus iki Einsteino apsiriboja laiko 


562 H. Ott, op. cit, p. 97. 
563 Die Kategorien- und Bedeutungslehre des Duns Scotus, GA 1, S. 352. 
s64 Frühe Schriften, GA 1, S. 357. Heideggeris perima šią sentenciją iš pamokslo 
Consideravit semitas domus et panem, tačiau šiek tiek ją modifikuodamas: 
„Senasis mokytojas sako, kad siela yra tarp „vieno“ ir „dviejų“ Vienas‘ yra 
amžinybė, kuri visada laikosi viena ir paprasta. O „du“ yra laikas, kuris kinta 
ir dauginasi“ Komentuodamas vieną Patarlių knygos eilutę, šis pamokslas 
siekia parodyti ir artimumą, ir skirtumą tarp Dievo ir sielos: „Savo aukš- 
čiausiomis galiomis siela liečiasi prie amžinybės, t. y. prie Dievo; bet savo 
žemesnėmis galiomis ji krypsta link laikiškų dalykų ir ten praranda savo 
prakilnumą“, Pamokslas nr. 32, in: Traitė et Sermons, Paris: Flammarion, 
1993, atitinkamai p. 332 ir 333. 

matavimo operacija. Galilėjaus fizikoje „laiko funkcija yra - kad 
matmuo taptų įmanomas“““*. Tą patį galima pasakyti ir apie re- 
liatyvumo teoriją, kurioje „viskas sukasi apie laiko matavimo 
problemą, o ne apie laiką savyje““““. Matavimas lemia „kieky- 
binę“, „homogenišką“ ir „specializuotą“ laiko sampratą““?. Tuo 
tarpu istoriniuose moksluose laikas yra „kokybinis“, nes jis yra 
„prasmės ir vertybių“ laikas““š. Heideggeris kelia taip atnaujintą 
laiko problemą, remdamasis Dilthey'aus teorinėmis nuostatomis. 
Pastarasis priklausė tai neokantininkų kartai, kuri siekė istorijai - 
„didingiausiam žmogaus dokumentui, taigi ir plačiausiai herme- 
neutikos erdvei - suteikti mokslinį matmenį. Jo atsakymas rėmėsi 
„aiškinti“ / „suprasti pora: ten, kur gamtos mokslai „aiškina“, isto- 
rijos mokslai siekia „suprasti“. Juk laikas priklauso sferai, kuriai 
yra būdinga auto-transformacija ir savęs pačios įvairinimo proce- 
sas (auto-diversification ); taigi bet kokia kiekybinė laiko samprata 
yra tuščia. Jeigu Heideggeris,remdamasis Augustinu, tuo metu dar 
palaiko teologinio laiko / amžinybės dualumo tvirtinimą"“?, jis jau 


išreiškia ir ontologinį rūpinimąsi „tikrojo“ laiko klausimu?"?. 


612. „Katalikiškosios sistemos“ atsisakymas 
1. Protestantiški ryšiai 


Nepaisant savo buvusio globėjo Finke's reiškiamos paramos, 
Heideggerio nuostatos maitino katalikiškųjų universiteto 


565 „Die Funktion der Zeit ist es, Messung zu ermöglichen“, Frühe Schriften, 
GA 1, S. 365. 

566 „[In der Relativitätstheorie als einerphysikalischen Theorie] handelt es sich 
um das Problem der Zeitmessung, nicht die Zeit an sich“, ibid., s. 366. 

567 Ibid. 

568 Ibid., s. 373. 

569 Ibid., s. 372. 

570 Ibid., s. 373. 

autoritetų įtarimus. 1916 m. vasarą Heideggeris susipažino su 
savo būsima žmona Elfrida Petri, kuri tuomet buvo Freiburgo 
universiteto politinės ekonomikos studentė ir priklausė evan- 
gelikų liuteronų konfesijai. Hugo Ottas tvirtina: „Elfridos Petri 
konfesinė priklausomybė vaidina svarbų vaidmenį Heideggerio 
nutolimui nuo katalikiškų sluoksnių““?!. Jau kitą dieną po ves- 
tuvių, švęstų prestižinėje Freiburgo universiteto katalikų koply- 
čioje 1917 m., Heideggeris pagaliau susitinka su Husserliu. Šis 

susitikimas galėjo tik pagreitinti atsitraukimą nuo katalikų pa- 
saulio. „Vienas dalykas yra aiškus: liuteronas Husserlis toli gražu 

nesmerkė savo mokinių perėjimo iš katalikų tikėjimo į evangelikų 
konfesiją, nors tiesiogiai prie to prisidėti nenorėjo“*"*. Husserlio 

priešiškumas pačiai „katalikiško mokslo“ idėjai priklausė, žinoma, 
nuo griežtos filosofijos kaip autonominio vyksmo sampratos, 
bet pasitarnavo ir aštrėjančiam antiklerikalizmui“??. Nesenai 

patyręs nemalonumų su katalikiška universitetine hierarchija, 
Heideggeris buvo itin atviras Husserlio asmenybės įtakai. Tuo pat 

metu jis jau kur kas giliau skaito Schleiermacherio, Kierkegaard'o, 
Liuterio raštus. Visa tai aiškiai ženklina jo laipsnišką dėmesio kry- 
pimą tolyn nuo sisteminio scholastikos pasaulio egzistencinės 

protestantiškos erdvės link. 


571 H. Ott, op. cit., p. 100. 

572 Ibid., p. 122. 

573 Sprendžiant Josepho Geyserio, krikščioniškosios filosofijos katedros 
vedėjo, įpėdinystės klausimą, Freiburgo universiteto teologijos fakultete 
užvirė smarkus ginčas. H. Ottas atpasakoja ir komentuoja: „Husserlio 
pastaba, esą karo metu buvo pernelyg nuolaidžiaujama „katalikiškam in- 
ternacionalui“ ir kad atėjo laikas tam padaryti galą, išprovokavo Finke's 
įtūžį: „Ir tai girdime iš austrų žydo lūpų! Aš niekada gyvenime nebuvau 
antisemitas; bet šiandien aš gailiuosi, kad tuomet nepasielgiau kaip an- 
tisemtitas. Tačiau Finke's reikalavimų niekas nepalaikė. Tik vienas fa- 
kulteto narys išreiškė apgailestavimą, kad Husserlis taip žemai puolė“, 
ibid., p. 120-121. 

„ Viduramžių mistikos fenomenologija. Prieš scholastiką 


Ši nauja mąstymo kryptis puikiai atsispindi 1918 m. nuo birželio 
iki spalio ruoštame, bet taip ir neskaitytame paskaitų cikle apie 
Viduramžių mistikos filosofinius pagrindus“"* 
džioje Heideggeris nurodo dviprasmišką pavadinimo pobūdį: 
kalba eis apie tai, kaip reikia suvokti, viena vertus, filosofijos ir 
mistikos santykį, kita vertus, - santykį tarp filosofinės refleksijos 
ir viduramžiškos mistikos. „Ir problematika, ir vedančioji meto- 
dologinė linija atitiks fenomenologinį religinės sąmonės tyrimą“. 
Paskaitose nebus siekiama, - tikslina Heideggeris, - nei kurti 
religijos filosofiją, nei, priešingai, teikti grynai istorinę medžiagą, 
bet suvokti religinius fenomenus „pirmapradžiame fenomenologi- 
niame supratime“, išryškinti, atverti erdvę pirmapradžiam religinio 
gyvenimo judesiui. 

Čia gali kilti prieštaravimas: ar nereikia tvirtai laikytis nuo- 


. Jau šio teksto pra- 


monės, kad tik religingas žmogus gali suprasti religinį gyvenimą? 
Kokį statusą čia galėtų turėti filosofija? Ši metodologinė pastaba 
reikštų, kad mąstytojas, kuriam religija nėra jo paties autentiška 
dirva, neturi jokios galimybės - yra tiesiog parklupdytas (Hände 
weg). Šiuo kampu žvelgiant, pirmapradis fenomenologinis su- 
pratimas negalėtų būti „neutralus“: juk jis privalo pozityviai įeiti 
į įvairias išgyvenimo formas, taigi ir į religinį gyvenimą. Tačiau 
jis gali likti „neutralus“ kita prasme: jis neturi jokios išankstinės 
nuostatos atžvilgiu to, ką siekia suprasti; jis turi vis dėlto tikvienin- 
telę išankstinę nuostatą — pripažįsta, jog religinis gyvenimas turi 
pirmapradiškumo pobūdį ir nėra kažkoks antrinis fenomenas. 
Taip apibrėžtam tyrimui skverbiantis į viduramžišką mistiką, 
atsiranda du skirtingi jo darbo laukai: pirma, viduramžiškos 


„Die philosophischen Grundlagen der mittelalterlichen Mystik“, in: GA 60, 
S. 303-337. 


179 


180 


575 
576 


577 
578 


Mąstymo patirtis ir teologinė kilmė 


mistikos išraiškos formos ypatingumas, įvertinant religinio gy- 
venimo apskritai išraiškos formas; antra, mistikos kaip tokios ker- 
tinio susidarymo momentai. Pavyzdžiui: kaip susidaro objektas 
„Dievas“? Ar jis susidaro maldoje, ar jis jau iš anksto yra duotas 
tikėjime? Pastaruoju atveju, ar maldą reiktų vertinti tik kaip ypa- 
tingą periferinę elgseną objekto „Dievo“ atžvilgiu? 

Heideggeris iš pagrindų atmeta mistikos ir iracionalumo su- 
tapatinimą. „Tauzijimas apie mistiką kaip apie kažką, kas neturi 
formos, - pažymi jis, - tėra tik plepalai, kurie remiasi iš esmės 
nemoksliniais metodais“*7*. Darydamas kai kurias pastabas apie 
Rudolfo Otto Das Heilige, išleisto prieš metus (1917) ir iš karto 
tapusiu žymiu veikalu, taip pat interpretuodamas 1914 m. para- 
šytą Windelbando tekstą Šventybė: Religijos filosofijos apmatai“"“, 
Heideggeris išvengia pinklių, kurias spendžia skyrimas tarp racio- 
nalumo ir iracionalumo: „Iracionalumas visuomet yra traktuoja- 
mas kaip besipriešinantis racionalumui projektas ar kaip šio riba, 
bet niekada - savo pirmapradiškume ir savo savito susidarymo 
pagrinduose. Todėl be perstojo vis iš naujo yra suteikiamos kaž- 
kokios privilegijos protui ir „proto kritikai““*77. Tačiau religinis 
gyvenimas ir tai, kas jame yra išgyvenama, turi teisę nepaklusti 
„įstatymams ir idėjoms, kilusiems iš kultūros kritikos“. Šis galin- 
gas vyraujančių nuostatų atmetimas, tam tikru būdu nurodantis 
visos Švietimo epochos tradicijos ribotumą, suteikia progą išsakyti 
visiškai priešingą siūlymą: „Reikia aiškiai parodyti pirmapradžių 
vyksmų savarankiškumo grindžiantįjį fenomeną“*7š. Šventybė 
priklauso pirmapradiškam objektyvumui ir turi būti apmąstoma 
siejant su tikėjimo aktu. 


Ibid., s. 311. 

„Das Heilige. Skizze zur Religionsphilosophie“, in: Präludien, t. 111, Tūbin- 
gen: Mohr, 1914, S. 295-332. 

GA 60, S. 333. 

Ibid. 

Taigi kyla klausimas apie tikinčio subjekto ir Absoliuto san- 
tykį: kokia yra šio santykio, šio ryšio prigimtis? Tai, kad misti- 
nis absoliutas yra pirmapradis objektas, nereiškia, kad jis yra iš 
anksto neapibrėžtas, bet tai, kad jis būtent ir negali būti apibrėž- 
tas. Kaip, tokiu atveju, apmąstyti subjekto santykį su tuo, kas nėra 
apibrėžta? Atsiveria tik vienas šios problemos sprendimo būdas: 
jeigu „panašus gali būti pažintas tik per panašų “*? reikia iš naujo 
permąstyti subjekto teoriją. Heideggeris tai daro skaitydamas 
Mokytoją Eckhartą. 

„Objekto ir subjekto absoliutiškumas“ pasirodo ta prasme, kad jų 
vienybė yra „radikali“: „Aš esu Objektas [t. y. mistiškas objektas, ab- 
soliutas], Objektas yra aš““*?. Mokytojo Eckharto mąstyme yra ma- 
tomas mistinis artėjimas prie paties subjekto; net jeigu Mokytojas 
Eckhartas pastarąjį apibūdina racionaliaisterminais, jo aprašytasis 
grįžimas į sielos gelmę nėra teorinis; jis vyksta dar prieš pažinimą 
ir valios aktą, gyvame religiškume ir gyvame subjekte. 

Tirdamas teorinės nuostatos ir religinio gyvenimo poliškumą, 
Heideggeris mistikos fenomenologijos problematiką priešina 
katalikų teologijai, žinoma, pagal tuo metu savo turimą pastaro- 
sios supratimą. Jo kritika reiškiasi netikėtu atžvilgiu: katalikybė 
nepripažino, nesugebėjo pripažinti to, ką Ernstas Troeltschas va- 
dino religiniu a priori. Šis nepajėgumas nėra atsitiktinis, bet kyla 
iš pačios katalikybės sisteminės struktūros. Katalikybės sistema, 
teigia Heideggeris, ir šie teiginiai niekuo nenusileidžia kai kurių 
Liuterio tvirtinimų sąmoningam akiplėšiškumui, lemia, kad es- 
minis religijos turinys privalantis „pirmiausia būti dogmiškai už- 
maskuotas |... ] įrodomaisiais teiginiais ir priemonėmis, kad po 
to galiausiai suimtų subjektą policine jėga, kurią naudoja Bažnyčia 
savo sąlygine teise, ir jį supančiotų tamsybėmis ir pavergtų“**!. 


579 Ibid., s. 316. 
580 Ibid. 
581 Ibid., s. 313. 

Heideggeris su užsidegimu priekaištauja katalikybei, esą ji at- 
metė pirmapradiško ir autentiško religinio išgyvenimo faktą, jeigu 
tik šis nebuvo įvilktas į filosofinę ir dogminę formą. Šis teoriš- 
kumo primatas katalikiškoje tradicijoje, pasak Heideggerio, kyla 
Viduramžių scholastikoje (o ši perima iš Aristotelio būties metafi- 
zikos taikymą gamtos mokslų kategorijoms), kuri, taip darydama, 
viduramžiškame krikščioniškame pasaulyje religinio gyvenimo be- 
tarpiškumui sukėlė didelį pavojų. Viduramžiškoji mistika turi būti 
suprasta „kaip elementarus priešinimasis šioms tendencijoms“3*. 
Heideggeris čia kelia lemiamą religijos esmės klausimą: neužtenka 
tik programiškai nubrėžti skiriamąją liniją tarp religinio išgyve- 
nimo betarpiškumo ir smaugiančio tarpininkavimo sistemos; rei- 
kia dar patikrinti, ar fenomenologinis susikoncentravimas apie 
religinį gyvenimą yra tikrai pagrįstas. 

Skaitydamas Schleiermacherį, Heideggeris kaip esminį religi- 
jos bruožą išryškina kontempliacijos vyksmą, t. y. „begalybės pa- 
jautą ir skonį ***. Religijos esmė - tai intencionalus bet kurio atskiro 
išgyvenimo santykis su begaline visuma. Iš čia kyla du tarpusavyje 
susiję veiksmai: atsidavimas, lyg tam tikras pirmapradis įkvėpis, 
ir suvedimas kiekvieno atskiro išgyvenimo į vidinę gyvenimo vie- 
nybę. Heideggeris formuluoja pagrindinį reikalavimą, sietiną su 
religijos esmės religinių fenomenų supratimu: tai, iš kur kyla gy- 
vosios religijos ypatybė, turi būti vertinama ne išoriniais religijos 
atžvilgiu kriterijais, net jeigu jie būtų moksliniai, bet kreipiantis 
į pačios religinės sąmonės prasmę teikiančius elementus. Vienas 
iš pagrindinių argumentų, draudžiančių už-religinę įtaką religijos 
traktavimui, yra religijos santykis su istorija: religinis išgyvenamas 
pasaulis yra pačioje savo pirmapradėje kilmėje telkęsis ties kokia 
nors ypatinga istorine figūra; pastaroji verčia įtraukti į mąstymą 


Ibid., s. 314. 
Ibid., s. 320. 

apreiškimo ir tradicijos sąvokas. Iš čia iššūkis, kurį „filosofinio 
skurdo““** epochoje gali priimti tik fenomenologija ir tik ji: at- 
skleisti religijos esmę, jos pirmapradę sferą, remiantis mąstymu 
apie jos istorinį ypatingumą. 

Fenomenologinis istoriciškumo akcentavimas leidžia tinkamai 
suprasti tai, ką Schleiermacheris savo ruožtu vadino „absoliučia 
priklausomybe“ nuo Dievo. Ši sąvoka dar pernelyg neišbaigta, 
mano Heideggeris, nes ji linksta į išorinį objektyvavimą ir į būties 
teorizavimą. Šiai sąvokai reikia priešinti kur kas pirmapradiškesnį 
faktą - kad religinė sąmonė yra „iš kažkur paveikta“; šis poveikis, 
šis „būti-paveiktam“ gali kilti tik iš esminio atvirumo pirmapradės 
prasmės bei pilnybės vertei ir meilei. Taip fenomenologija atkrei- 
pia dėmesį į pirmapradę subjekto struktūrą, kuri yra „būties, at- 
sivėrusios tam, kas apskritai turi vertę“, struktūra, ir kuri subjektą 
įgalina būti kito pakviestam ir visiškai šiam kvietimui atsiduoti; 
būtent ši struktūra - atvirybės ir kvietimo struktūra - padaro, kad 
subjektas būtų apdovanotas tam tikromis malonėmis ir „taptų 
per“ kitą, kitaip sakant, kad jis būtų- per-kitą. 

Paskutiniai trys Heideggerio paskaitos puslapiai yra skirti kai 
kurių šv. Bernardo ir Teresės Avilietės tekstų analizei. Pastaroji 
siekia išlaikyti pirmapradę erdvę, kurioje susilieja fenomenolo- 
ginis metodas, pagal jį atrasta religijos esmė ir mistinė patirtis. 
„Hodie legimus in libro experientiae“: ši Bernardo Klerviečio sen- 
tencija, randama trečiajame pamoksle apie Giesmių giesmę, čia 
pasitarnauja kaip pačios fenomenologinės praktikos vedlys. Todėl 
Heideggeris ją verčia: „Šiandien mes norime suprantančiai ju- 
dėti laisvos patirties erdvėje“?**. Tai reikštų: fenomenologinis 
atsigręžimas į sąmonės išgyvenimus atitinka religinį gyvenimo 
troškimą. Juk autentiškas religinis pažinimas kyla tik iš realios ir 

pamatinės patirties. „Pamatinė patirtis“ nereiškia vien tik „laikiš- 
kai pirmos patirties“, bet grindžiančią patirtį. O mistinė patirtis 
kaip grindžiančioji patirtis nereiškia kokio nors lemiamo spren- 
dimo turinio, bet, daug giliau, kažką „autonomiško“?** 
kuris atveria horizontą. 

Pats kebliausias čia kylantis klausimas yra, be abejo, šis: kaip 
šioje grindžiančioje religinėje patirtyje tokios realybės, kurios 
subjekto yra išgyvenamos kaip „aukštesnis už tave ir už mane“ 
ar „viršesnis už mus“, gali išlikti būtent tokios, netgi kai jos te- 
bepriklauso patirties sferai. Heideggerio atsakymo apmatai kyla 
iš idėjos, kad Dievo esaties susidarymo proceso fenomenas yra pir- 
mapradis fenomenas. Dievas negali būti traktuojamas kaip išo- 
rėje susidaręs objektas; jis jau yra įrašytas toje nuostatoje, kuri 
siekia suprasti pasaulį, jį tirti ir interpretuoti. Čia Heideggeris 
pirmą kartą jungia „fenomenologiją“ ir „hermeneutiką“: feno- 
menologinis aprašymas — tai įsiliejimas į mano istoriškąjį Aš, 
kuris egzistuoja interpretuodamas pasaulį, kuris tuo pačiu yra 
ir Dievo buveinė. 


„išgyvenimą, 


Tokiu būdu suprantama yra nuoroda į Teresės Avilietės Vidinę 
Pilį: „Tas, kuris netiki, kad gali būti kažkas panašaus į Dievo bu- 
vimą sieloje |... ], negalės šio buvimo ir patirti: Viešpats mėgsta, 
kad jo darbams nebūtų nustatomos ribos ir tikslai“. Čia išryškėja 
ir fenomenologiškas-hermeneutinis reikalavimas, atitinkantis 
mistinės sąmonės tėkmę: reikia matyti „pilies intymiausią dalį ir 
jos visumą“*", o ne paprastą kambarių sumą. 


„Teologijos atsinaujinimui 


Iš Schleiermacherio, kuriam, kaip ištikimam Liuterio min- 
ties sekėjui, teologijos nukrypimas į metafiziką ir filosofiją 

buvo tolygus religijos iškraipai, Heideggeris išmoko reikšti 
religijos problemą patirtiniais begalybės pajautos terminais. 
Subjektyvumo vardan kilęs karštas Kierkegaard'o protestas 
prieš bet kokį sisteminį užsidarymą puikiai derinosi su troš- 
kimu atnaujinti teologiją, kurį nuo šiol puoselėjo Heideggeris. 
O. Pėggeleris rašo: „Taip, Heideggeris pradėjo mąstyti kai- 
mynystėje tokios teologijos, kuri vis labiau buvo įsitikinusi, 
kad dabar, po šimtmečius ar net tūkstantmečius trukusio pir- 
mapradžio krikščioniško tikėjimo temdymo per filosofiją ir 
teologiją, privalu visiškai nauju būdu patirti krikščioniškąjį 
tikėjimą jo pirmapradėje prigimtyje. Tokie tikėjimo liudytojai 
kaip Liuteris ir Kierkegaard'as rėmė šią sampratą, o būtent jie 
buvo artimi jaunajam Heideggeriui“?*Š. Greitai atsirado visos 
sąlygos tam, kad 1919 m. sausio 9 d. laiške savo draugui kanau- 
ninkui Krebsui Heideggeris pareikštų atsisakąs bažnytinės- 
institucinės-katalikiškos sistemos: „Pažinimo teorija, apimanti 
ir istorinio pažinimo teoriją, man padarė katalikybės ‚sistemą‘ 
problematišką ir nepriimtiną, bet ne krikščionybę ir metafiziką, 
pastarąją vis dėlto suvokiant nauja prasme [...]. Kaip filosofui 
tai sunku išgyventi, tačiau vidinis nuoširdumas, kurio turime 
laikytis dėl savęs pačių ir dėl tų, kuriuos turime mokyti, reika- 
lauja aukų, atsisakymų ir kovų, kurios taip ir lieka nepažįstamos 
menkiems moksliukams. Aš manausi turįs vidinį pašaukimą 
filosofijai ir, jį realizuodamas tyrimais ir mokymu, vykdąs visa, 
ką mano jėgos leidžia amžinajam vidinio žmogaus likimui, ir 
tik tam, ir tuo pateisinąs savo egzistenciją ir savo veiksmus 
prieš patį Dievą““*?. 

Šio laiško rašymo periodu,ir tai skamba lyg išvada, Heideggeris 
universitetiniuose sluoksniuose yra pažįstamas kaip krikščionis- 


O. Pėggeler, La Pensée de Martin Heidegger, Paris: Aubier-Montaigne, 
1967, P. 47. 
Cituota H. Ott, op. cit., p. 112-113. 

protestantas: nauja situacija, kurią Husserlis, ne toks neutra- 
lus kaip pats tarėsi, vertino kaip „labai simpatingą““?". 


Išvada: scenų kaita 


Intelektualinė Heideggerio evoliucija iki 1919 m., pirmasis jo teo- 
loginės kilmės pasireiškimas, yra sudaryta iš besikeičiančių „scenų“ 
grandinės, kuriai yra būdingas ir perėmimas, ir atsiribojimai. 

Pirmoji scena sutampa su tam tikros „socio-katalikiškos“ pa- 
saulėžiūros daugiašimtamete jėga, jungiančia būties ramybę ir 
tikinčiojo apsisprendimą: čia matome lyg „tikėjimo pagrindo“ 
akivaizdumą, kurį Heideggeris tegalėjo priimti. 

Antroji scena: licėjuje jaunasis Heideggeris atranda tipiškai 
ontologinę problematiką, skaitydamas Brentano veikalą Apie esi- 
nio daugiaprasmybę pagal Aristotelį. Šią knygą Heideggeriui įteikia, 
ir tai galima vertinti kaip ypatingą simbolį, Konstancos katedros 
klebonas Conradas Groberis. 

Trečioji, „kunigiškoji-kovingoji“ scena: pradedant 1909 m., 
viešuose Heideggerio pasisakymuose ir straipsniuose skamba 


Žr. Husserlio 1919 m. kovo 15 d. (taigi prabėgus dviem mėnesiams po 

Heideggerio laiško Krebsui) laišką Rudolfui Otto: „Aš nesistengiu lenkti 

žmonių nei į katalikybės, nei į protestantizmo pusę; aš noriu tik auklėti jau- 
nimą nuoširdžiam mąstymui [...]. Aš nepadariau nė menkiausios įtakos 

Heideggerio ir Oxnerio perėjimui į protestantizmą, nors pastarasis man 

imponuoja, man, laisvam krikščioniui [... ] ir nedogmatiškam protestantui. 
Pagaliau, aš mėgstu darytiįtaką visiems autentiškiems žmonėms, ar jie būtų 

katalikai, ar protestantai, ar žydai“, cituota ibid., s. 124. H. Ottas komen- 
tuoja: „Bet iš tiesų Edmundas Husserlis nebuvo toks objektyvus, kaip čia 

sakosi. Kai 1921 m. jis sužinojo apie savo ilgametės mokinės ir atsidavusios 

bendradarbės Editos Stein atsivertimą, jis reagavo daug stipriau (ir su ap- 
maudu): ‚Tai, ką jūs man rašote apie panelę Stein, mane išmušė iš vėžių; 

ji pati man neparašė. Deja, vyksta didelė atsivertimų banga, sielų širdgėlos 

ženklas“ (1921 m. lapkričio 25 d. laiškas Romanui Ingardenui). 

pamokslininko, ryžtingai apsisprendusio dvasiniam puolimui ir 
reikalų taisymui, tonas. Šiuo periodu Heideggeris, atrodo, itin 
adekvačiai išgyvena santykį tarp katalikiškos „sistemos“ ir kata- 
likiško „veikimo“. 

Nuo 1911 m. pavasario prasideda naujas, krizinis etapas. Kelio 
įkunigystę užkirtimas sutrikdo Heideggerio psichologinę ir dva- 
sinę pusiausvyrą. Tai pirmojo atsižadėjimo, paties skaudžiausio, 
laikas: „krizės scena“, tačiau dar nesukelianti abejonių scholastine 
pasaulėžiūra. 

Tokios abejonės ima rastis 1913-1914 m.: jos kyla skaitant 
Hegelio ir Schellingo tekstus, kuriuos jam rekomenduoja teolo- 
gas Carlas Braigas, jo pirmasis mokytojas, taip pat susipažįstant 
su hermeneutika (būtent Dilthey'aus hermeneutika) bei rašant 
darbusapie Viduramžių autorius, būtent Dunsą Škotą ir Mokytoją 
Eckhartą. Gabus ir atkaklus studentas, siekiantis vietos Freiburgo 
universiteto krikščioniškosios filosofijos katedroje ir tuo tikslu kai 
kada pademonstruojantis institucinę ištikimybę, tačiau be kom- 
promisų atsidavęs autonomiškai filosofinei praktikai, atrasdamas 
istorinio egzistavimo transcendenciją,savo tyrimuose pradeda išsi- 
laisvinti nuo bet kokios katalikiškos-scholastinės perspektyvos. 

Šeštoji ir paskutinė scena sutampa su katalikybės sistemos 
atmetimu (1919 m.). Nepaisant to, krikščioniško intelektualinio 
gyvenimo, nepriklausomo nuo scholastinio mokymo, idėja sti- 
muliuoja jo tyrimus; ji reiškiasi per nenutrūkstamą didžiųjų pro- 
testantiškosios tradicijos tekstų skaitymą. 

Ši pirmoji santykio su teologija forma reiškė ne tik, kaip kad ga- 
lima paviršutiniškai galvoti, santykį su tam tikromis teologinėmis 
idėjomis, bet taip pat, daug giliau, santykį su teologinio mąstymo 
praktika, kuri pačia savo esmine sandara buvo nukreipta į filosofinę 
problematiką ir šiuo atveju į ontologiją. 


Penktas skyrius 
„Fakticiškojo gyvenimo“ hermeneutika 


Filosofinio tyrimo objektas yra žmogiškoji čia- 
būtis, jos buvimo būdo analizė. Ši fandamentali 
filosofinio klausinėjimo kryptis nėra iš išorės 
primesta ar kaip nors pridėta tyrimo objektui - 
fakticiškajam gyvenimui, bet turi būti suprasta 
kaip šio gyvenimo aiškinantysis sučiupimas jo 
savitame mobilume“. 


Raportas Natorpui (1922) 


Antrasis Heideggerio teologinės kilmės momentas sutampa su 
dėstymo Freiburgo universitete pradžia 1919 m. Tuomet jis turėjo 
Privatdozent statusą ir buvo Husserlio asistentu. „Jeigu įvertin- 
tume tą žingsnį, kurį Heideggeris žengė nuo pirmųjų savo pu- 
blikacijų iki paskaitų, kurias skaitė po Pirmojo pasaulinio karo, 
pavyzdžiui, paskaitų ciklo apie kai kurias fenomenologines proble- 
mas 1919-1920 m. žiemos semestro metu, išvystume visiškai naują 
pradžią. Kalbos apie Būtį, kuri reiškiasi įvairiais realybės pavidalais 
ir kurios vienybė gali būti susekta tik naudojantis paskutinėmis 
metafizinėmis teorijomis, liovėsi. Dabar yra domimasi tikruoju 
gyvenimu, gyvenimu jo fakticiškume“"!. Kad šis naujas tyrimas 
buvo lemiamas, Heideggeris tai patvirtina vienoje Būties ir Laiko 
pastaboje: „Autorius drįsta priminti, kad nuo 1919-1920 m. žiemos 
semestro savo paskaitose jis daugybę kartų perteikė jo vykdomą 


s91 O. Pėggeler, La Pensée de Martin Heidegger, p. 36. 

supančiojo pasaulio analizę ir, bendriau kalbant, Dasein „fakti- 
ciškumo hermeneutiką'“?*. Fakticiškumo problematika sudaro 
teiginių horizontą, kuris ir bus pagrindinio Heideggerio veikalo 
įkvėpimo šaltinis. Norėdami šį horizontą atkurti, analizuosime pen- 
kis paskaitų ciklus, skaitytus tarp 1919 ir 1923 m.: Esminė filosofijos 
nuostata (1919-1920 m. žiemos semestras) ; Įvadas į religijos Jeno- 
menologiją (1920-1921 m. žiemos semestras); Augustinas ir neo pla- 
tonizmas ( 1921 M. Vasaros semestras); Fenomenologinės Aristotelio 
interpretacijos (1921-1922 m. žiemos semestras); Ontologija (fakti- 
ciškumo hermeneutika) (1923 m. vasaros semestras). 


Filosofija kaip „arki-mokslas“ 


Periodas, apie kurį kalbėsime, prasideda dvigubu atsiribojimu: 
nuo scholastikos ir Katalikų Bažnyčios bei nuo neo-kantininkų, 
pirmiausia nuo Rickerto, kuris prieš tai Heideggeriui padėjo 
„išvysti“ ir „suprasti moderniąsias logikos problemas““?3. 
Filosofija turi išsilaisvinti, tvirtina nuo šiol jau radikaliai Hei- 
deggeris, nuo bet kokios Weltanschauung. Šis terminas, pasiro- 
dęs Kanto Sprendimo kritikoje, 1918-1920 m. intelektualiniame 
gyvenime buvo tapęs klasikine sąvoka. Heideggeris jį kritikuoja 
revoliucingame universitetinės reformos kontekste. Reikėjo ginti 
filosofinės praktikos nepriklausomumą vardan pačios filosofijos 
esmės: šioji yra absoliučiai svetima bet kokiai pasaulio vizijai, ar 
ji būtų krikščioniška, ar marksistinė, ar liberalistinė“?“. Ji negali 
būti Universiteto naudojama ar pati naudoti Universitetą laiki- 
niems politiniams tikslams: „Universiteto reforma, dėl kurios 
dabar šitaip ginčijamasi, yra savo visumoje blogai vedama ir kyla 


Sein und Zeit, s. 72. 

„Die Lehre vom Urteil“, in: Frühe Schriften, GA 1, s. 3. 

iš visiško nesupratimo to, kas yra tikroji Dvasios revoliucija, kai tik 
ji pradeda reikštis, kaip kad dabar, peticijomis, demonstracijomis, 
programomis, įsakais ir koalicijomis: būtent šios priemonės yra 
priešingos Dvasiai ir tarnauja tik vienadieniams tikslams“5°5. 
Maža to, pats „pasaulėžiūros“ principas yra svetimas filosofijai: 
šioji yra Urwissenschaft, „arki-mokslas“. „Mūsų gvildenama prob- 
lema yra tokia: filosofijos kaip ,arki-mokslo“ idėja““?“. Tai reiškia, 
kad, kaip tokia, ji negali ieškoti savo pačios pagrįstumo filosofi- 
jos istorijoje: „Apskritai paėmus, nėra tikros filosofijos istorijos, 
nebent tai istorinei sąmonei, kuri pati gyvena tikroje filosofijoje. 
Bet kokia istorija, taip pat ir filosofijos istorija, suvokta aukštesne 
prasme, susidaro pačiame gyvenime ir pačiam gyvenimui, kuris 
pats iš savęs yra istorinis — absoliučia prasme““?". Dėl šios priežas- 
ties filosofija taip pat neprasideda istorinių mokslų analizėje, kaip 
norėtų Kūlpe's, Messerio ir Driescho „indukcinė metafizika““??, 
Tokiu būdu galutinai atmetama „krikščioniškoji filosofija“. Šis 
atmetimas siekia kur kas giliau nei atsiribojimas, išreikštas pasku- 
tiniuose Traktato apie kategorijas ir prasmę pagal Dunsą Škotą pus- 
lapiuose, nuo „Viduramžių krikščioniškosios filosofijos“. Šia tema 
Hugo Ottas atpasakoja pokalbį, įvykusį 1920 m. sausio 16 d. tarp 
Husserlio, teologo Engelberto Krebso ir Heideggerio. Kalbant apie 
filosofiją ir teologiją, Heideggeris beveik neatvėrė burnos, dėl ko 
Husserlis buvo tik dar kalbesnis: „Nepaisant gerai nukrauto vyno 
stalo, Heideggeris liko labai pasyvus!“ Krebsas, aprašęs šį įvykį, di- 
džiuojasi sukėlęs Husserlio susimąstymą, kai ryžosi išsakyti keletą 
minčių, atitinkančiųvatikaniškąjį mokymą, apie „teologinį mokslą“, 
bet sąžiningai priduria: tą vakarą Husserlis priėjo prie išvados, kad 
„mokslinis darbas prarastų savo laisvę, jeigu būtų bijomasi kokios 


sąs Ibid., s. 4. 

nors kunigų komisijos kritikos“. Remdamasis Krebso užrašais, 
Ottas komentuoja: „Heideggeriui visi šioje diskusijoje keliami 
klausimai jau buvo išspręsti. Todėl visą vakarą šiame mielame 
susibūrime jis liko tylus ir įnikęs į save“???. Ištikimas 1915-1916 m. 
gautam įkvėpimui, taip pat prisimindamas Brentano, Heideggeris 
nuo šioltvirtina naują filosofijos statusą: filosofija negali pasiduoti 
jokiam bandymui ją įtraukti į neokantizmą, politiką ar teologiją, 
bet privalo laikytis niekuo nepakeičiamo gyvenimo fakticiškumo. 
O tai lemia naują santykį su krikščioniškąja tradicija. 


Fakticiškasis gyvenimas ir krikščioniškoji patirtis 
Atkaklus Heideggerio prisirišimas prie gyvenimo fakticiškumo 
kilo iš to, kad buvo atsisakyta, viena vertus, perskyros tarp pras- 
mių bei transcendencijos karalijos ir paties gyvenimo visame jo 
intensyvume - kita vertus. Heideggeriui svarbiausia - suvokti 
gyvenimą ir jo prasmę, remiantis tik pačiu gyvenimu. Tam tikras 
gyvenimo „tai duoda“ („il y a“) yra pirmapradiškesnis nei papras- 
čiausias daiktų faktiškumas. Jį tad ir reikia apmąstyti - gyvenimo 
kaip tokio svorį, fakticiškąjį gyvenimą. 

1920-1921 m. žiemos semestrą skaitytas paskaitų ciklas Įvadas 
į religijos fenomenologiją““?, kurį dabar ir aptarsime, remiasi dvi- 
gubu - Naujojo Testamento tekstų bei fenomenologinio me- 
todo- tyrimu. Tai bandymas išreikšti sąvokomis fenomenologinį 
religinio gyvenimo supratimą, remiantis iš esmės, nors ne vien, 
kai kurių apaštalo Pauliaus laiškų interpretacija. Komentuojamas 
Laiškas galatams, Pirmasis ir Antrasis laiškas tesalonikiečiams, dvy- 
liktasis Antrojo laiško korintiečiams skyrius, kai kurios sinoptines 
bei Jono evangeliją jungiančios temos, Laiškas romiečiams, Pirmasis 


H. Ott, op. cit., p. 16. 

laiškas korintiečiams bei Laiškas filipiečiams: čia kalbama apie Kara- 
lystę, Įstatymą, antrąjį Kristaus atėjimą ir eschatologiją. Fenome- 
nologinis šių tekstų skaitymas remiasi fundamentaliais iš pačios 
filosofijos esmės kylančiais svarstymais. 


- 


Fakticiškoji patirtis ir filosofija 

Pirmoje dalyje, lyg „metodologiniame įvade“, Heideggeris pa- 
brėžia dviejų tematikų - „filosofijos“ ir „fakticiškosios gyvenimo 
patirties“ — sąsajas su religijos fenomenologija. Įvadas į religijos 
fenomenologiją - tai taip pat įvadas į filosofiją bei į gyvenimo 
klausimą. Juk ką reiškia įvesti į filosofiją? Tai nereiškia, kaip kad 
daroma įvade į mokslus, apibrėžti tyrimo lauką, o po to išdėstyti 
darbo šiame lauke metodą. Tai reiškia - nuo pat pradžių įeiti į 
filosofijos savi-supratimo vyksmą. Jeigu „filosofo pobūdį atpa- 
žįstame iš to, kaip jis įveda į filosofiją““?!, taip yra todėl, kad, ki- 
taip negu mokslų, filosofijos esmė gali būti išryškinta tik pačiu 
filosofavimo aktu. 

Iš tiesų, filosofija kyla ir paties fakticiškojo gyvenimo ir fakti- 
ciškoje patirtyje su šiuo gyvenimu susilieja. „Fakticiškosios gyve- 
nimo patirties“ sąvoka, jei tikjos turinys yra teisingai suprantamas, 
atsiriboja nuo neokantiškųjų nuostatų, tuo metu labiausiai atsto- 
vaujamų Natorpo. „Patirtis“, apie kurią eina kalba, nereiškia kokio 
nors aktyvaus eksperimentavimo; jos radikaliausias specifiškumas 
pasirodo tame, kad ji yra vienalaikė su „aktyvios ir pasyvios pozi- 
cijos pasaulio atžvilgiu visuma“. „Pasaulio“ sąvoką reikia suprasti 
trejopai: kaip supantįjį pasaulį (Umwelt), t. y. visa tai, su kuo mes 
susiduriame, kaip bendrąjį pasaulį (Mitwelt), t. y. kitų žmonių 
pasaulį, ir kaip savą pasaulį (Selbswelt), t. y. savo paties pasaulį“??. 
Pagaliau „fakticiškoji“ (patirtis) reiškia ne „tikrą-ir-natūralią“ 

(naturwirklich), ne „priežasties-pasekmės“ (kausal-bestimmt) 
dėsniui paklūstančią, ne „realią kaip ir pats daiktas“ (dingwir- 
klich) patirtį, bet tai, kas neišvengiamai ištinka: patirti fakticiš- 
kąjį gyvenimą -tai patirti „neišvengiamai ištinkančius dalykus““9?, 
t. y. gyvenimą kaip bet kurios patirties išlaikytoją (Richtung). Taip 

fakticiškoji patirtis pabrėžia savo „indiferentiškumą“ (Indifferenz) 

eksperimentavimo su pasauliu atžvilgiu, ir būtent šis indiferentiš- 
kumas pagrindžia fakticiškosios gyvenimo patirties „savęs-pakan- 
kamumą“ (Selbstgeniigsamkeit). 

Sudėtingas ir gerai apgalvotas konceptinis aparatas, sukur- 
tas Heideggerio, siekia tik vieno: atskleisti tai, kas dar prieš bet 
kokį teorizavimą ir bet kokios vertybinės kategorijos suvokimą 
fakticiškojo gyvenimo patirties turinyje pasirodo kaip „prasmiš- 
kumas“ (Bedeutsamkeit). Tokiu būdu fundamentaliai sugriauna- 
mas priešpriešos faktų karalystė / prasmių karalystė pagrįstumas; 
juk abi šios plotmės jau priklauso fakticiškosios patirties turiniui, 
besiplėtojančiam pirminiame prasmiškume. Taip ir tik taip gali 
būti suvoktas filosofijos savi-suprantamumo vyksmas: jeigu yra 
priimamas teiginys apie pirminį prasmiškumą, tai pati fakticiškoji 
patirtis ir sudaro tiek filosofijos išeities tašką, tiek jos tikslą. Šioje 
patirtyje atsirandantis pažinimas radikaliai skiriasi nuo to, kuris 
yra išgaunamas mokslininko darbe: ten, kur pirmasis atranda „su- 
pančiojo pasaulio logiką“ (Logikder Umwelt) ir, ja remdamasis, sie- 
kia objektų tarpusavio saituose išryškinti prasmės žaismą, antrasis 
įtvirtina „daiktų logiką“ (Sachlogik), t. y. vis griežtesnę objektų 
tvarką, pačią objektų jungtį. Tačiau žvelgiant į istoriją, galima 
daryti išvadą, jog filosofija visada pati save suvokė kaip kiek įma- 
noma griežtesnį „santykių tarp objektų nustatymą““?“.Reikiatad 
klausti apie principinį skirtumą tarp filosofijos ir mokslo. Būtent 

fakticiškoji patirtis atveria kitokią erdvę mąstymui apie „filo- 
sofijos vyksmą“. 


2. Tendencijos ir aporijos religijos filosofijoje 
Dėmesys religijos filosofijai Vokietijoje išaugo pirmaisiais XX a. 
dešimtmečiais, pagarsinus Troeltscho darbus. Heideggeris įsijun- 
gia į diskusiją dėl religijos esmės, keldamas fundamentaliausius 
klausimus. Troeltschas religijos esmę suprato ketveriopai: 1. psi- 
chologinė religijos esmė atsiskleidžia aprašant religinius fenomenus 
tiesiogiai juose pačiuose, tiek tokius esminius fenomenus kaip ti- 
kėjimas, tiek ir periferinio pobūdžio, kaip antai religijos sociologija 
ar jos ekonominė etika (Weber); 2. religijos esmė pažinimo teorijos 
požiūriu yra nustatoma tiriant racionalumo normas, kurios lemia 
religinių idėjų formavimąsi, remiantis atitinkamu a priori; 3. isto- 
rinė religijos esmė pasirodo analizuojant dėsnius, kurių vedama 
religija plėtojasi istoriškai; 4. metafizinė religijos esmė reiškiasi 
kaip dieviškos tikrovės įtraukimas į pasaulio tvarką. 
Disciplinos, nagrinėjančios pirmąsias tris religijos dimensijas, 
t. y. psichologija, pažinimo teorija ir istorija, sudaro religijos mokslą, 
tik ketvirtoji - metafizika - gali būti stricto sensu suprantama kaip 
religijos filosofija, nes ji, nors ir remdamasi religijos mokslo duo- 
menimis, išreiškia giliausią religijos momentą““*. Šioje vietoje 
Heideggeris, oponuodamas Troeltschui, iškelia radikalų klausimą: 
ar čia religijos filosofija „kyla iš religijos prasmės, ar, atvirkščiai, reli- 
gija nuo pat pradžių nėra suvokiama ob jektyviu požiūriu, tokiu būdu 
ją įvelkantį filosofinių disciplinų tramdomuosius marškinius“? 
Į šį klausimą, kurio užuomazgas galime aptikti jau 1918 m. paskai- 
tose apie Viduramžių mistiką, Heideggeris atsako tvirtai paneig- 
damas Troeltscho idėjas: pastarojo teigiamos disciplinos nekyla iš 

religijos, o tik ją traktuoja kaip ob-jektą ( Objekt). Pastarasis, perne- 
lyg priklausomas nuo religijos metafizikos, t. y. nuo Dievo buvimo 
įrodymų doktrinos, greitai išduoda tikrąją savo svarstymų erdvę: 
ne religiją, bet santykį tarp krikščionybės ir graikų filosofijos. Net 
jeigu Troeltschas analizavo tikėjimą (Glaube) Dievo buvimu kaip 
pirmapradį religijos fenomeną, ko iki tol niekas nedarė, šių analizių 
objektą jis vis dėlto įterpė į tikrovės objektų tarpusavio santykių 
sistemą, priklausančią nuo proto vienijančios funkcijos. 

Žinoma, Heideggerio prieštaravimai nesusilpnina Troeltscho 
argumentacijos, šiam teigiant, kad religijos santykis su mokslu, 
taip pat ir su filosofiniu mokslu, turi būti nustatomas remian- 
tis religijos istoriniu-kultūriniu matmeniu. Tačiau jie nurodo į 
Troeltscho esminį negebėjimą nustatyti ir apmąstyti skirtumą 
tarp filosofijos ir mokslo. Tokiu būdu vėl galima grįžti prie pradi- 
nės problemos: ar religijos fenomenologija yra pajėgi apmąstyti 
religiją tik jai būdingame fakticiškumae, ar ji vis dėlto ją neišven- 
giamai pritempia prie mokslinio objektyvumo? 


3. Istoriciškumas, fakticiškumas ir religija 
Šią problemą reikia gvildenti, apmąstant istoriciškumą. Kai yra 
skelbiama, jog visa yra istoriška - įvadas į mokslą, netgi filo- 
sofija ir religija kaip tokios — ar to užtenka, kad būtų pasiektas 
pakankamas istoriškumo suvokimas? Heideggeris nustato ribą, 
skiriančią dvi radikaliai skirtingas istoriškumo sampratas. Viena 
vertus, istoriškumas yra traktuojamas kaip periferinė „nekintama 
savybė“ (Eigenschaft), kuri išlaiko in fine istorišku apibūdinamo 
objekto turinį nekintamą; toks nekintantis objektas esą yra isto- 
riškas, nes bėga laiku. Antra vertus, istoriškumas vertinamas kaip 
„betarpiškas gyvybingumas“ (unmittelbare Lebendigkeit), išreiš- 


kiantis objekto transformavimąsi““?, 

Ši antroji kur kas radikalesnė „istoriškumo“ samprata filosofi- 
nių bei mokslinių disciplinų atžvilgiu tampa lyg „benamė“ (hei- 
matlos“?*): siekdama išreikšti fakticiškosios gyvenimo patirties 
mobilumą, ji nebetenkina šių disciplinų poreikio objektyvuoti. 
Šioje patirtyje, kurią tematiškai jau pristatėme, istoriškumas vei- 
kia dvejopai: kaip „pilnybė“ (Erfüllung), kurią sudaro istorinių 
formų daugybė, bet taip pat kaip našta (Last) ir kaip pančiai 
(Hemmung)“““. Heideggeris čia nusigręžia ne tik nuo visiems ži- 
nomų istorijos filosofijų, bet, žvelgiant dar giliau, jis atsisako paties 
jas organizuojančio principo, iš esmės siekiančio teikti saugumą. 

Šis atsiribojimas vyksta analizuojant trislabiausiai žinomas šio 
principo išraiškas: a. platoniškąją išraišką, b. radikalaus atsidavimo 
kelią, c. kompromiso tarp dviejų pirmųjų sudarymą. a. Platoniškoji 
keturių ribinių sąvokų - mimesis (laikiškoji būtis yra ant-laikiš- 
kosios būties „imitacija“), paradeigma (ant-laikiškoji būtis yra 

„archetipas“), eidolon (laikiškoji sfera yra „atspindys-atvaizdas“), 
metexis (laikiškoji sfera „dalyvauja“ ant-laikiškume) - sistema siekia 
įtvirtinti „objektyvią būties jungtį tarp dviejų pasaulių - laikiškojo ir 
antlaikiškojo““!?. Tokiu būdu šia sistema besiremianti laikiškumo 
tikrovės prasmės teorija išpildo tam tikrą saugumo poreikio raiš- 
kos būdą ir prasmę, atimdama iš istoriškumo jo nerimastingumą; 
b. antrasis kelias, kurį iš esmės nurodo Simmelis ir Spengleris, opo- 
nuoja platoniškajam tik paviršėliais: istoriškasis pasaulis, būdamas 
„vienintelė fundamentali tikrovė, vienintelis tikroviškas dalykas““!! y 
čiayra įtraukiamas į objektyvų istorinio tapsmo procesą®”?. Todėl, 
subtiliai pažymi Heideggeris, išvada apie Vakarų saulėlydį ir sąmo- 
ningas ją palydintis išgyvenimas paradoksaliai apima išsilaisvinimo 

momentą“!s; c. kompromisas tarp dviejų pirmųjų teorijų siekia ne 
pabrėžti antlaikiškųjų normų absoliutiškumo vertę arba istorinio 
proceso svarbą, bet akcentuoti tai, kas dedasi ryšyje tarp dviejų 
pasaulių: čia „vertybės mums pasirodo tik perkokią nors reliatyvią 
formą, tačiau per ją atsispindi ir absoliutas““!“. Žvelgiant iš arčiau, 
šie trys minėto principo veikimo būdai iš esmės yra nulemti pir- 
mojo - platoniškojo: jeigu gyvenimas ir siekia saugumo pajautos, 
pasisakydamas prieš istoriją (pirmasis kelias), susitapatindamas su 
istorija (antrasis kelias) arba remdamasis istorija (trečiasis kelias), 
jis bet kuriuo atveju yra tempiamas absoliuto link - antlaikiškojo 
ar viena-laikiškojo, ar reliatyviai laikiškojo absoliuto link. 

Taip, oponuodama daugialypei saugumo poreikio raiškai, iš- 
kyla nauja sąvoka, atitinkanti kitą istoriškumo sampratą, - „rūpes- 
tingumas“ (Bekiimmerung). Ji nežvelgia į nerimastingumą kaip į 
istorijos objektą, bet jį tarsi išlaiko savo neramume ir tokiu būdu 
papildo tai, ko trūko filosofinių kategorijų sistemai. Jos reiškiama 
fakticiškoji būtis nėra akla: ji savyje turi prasmę, kurią reikia iš- 
aiškinti. Šiam išaiškinimui yra reikalinga nauja laiko sąvoka, ap- 
tinkama per „formalią nuorodą“ (formale Anzeige“'?). Pastarasis 
posakis, kuris užims centrinę vietą Heideggerio filosofijoje iki 
pat Sein und Zeit publikavimo, išreiškia naują požiūrį į objektą: 
šis nėra vertinamas kaip sąvokinė esmė, bet kaip duotybė savo gry- 
nume, pačiame savo davimo fakte. Kitaip sakant, yra svarstomas 
ne objekto ontinis lygmuo, bet jo ontologinis pobūdis. Kai tokiu 
objektu tampa laikas, tampa privalu patirti „laikiškumą pirmapra- 
diškai fakticiškojoje patirtyje, visiškai pamirštant bet kokią grynąją 
sąmonę ir bet kokį grynąjį laiką““!. Laiko prasmė bus iš tikrųjų 
atrasta tik vadovaujantis šia grindžiamąja patirtimi. 

Būtent čia įsiterpia heidegeriškieji Naujojo Testamento skai- 
tymai. Jie remiasi principiniais metodiniais reikalavimais, kylan- 
čiais iš fenomenologinio filosofavimo būdo bei iš fakticiškosios 
gyvenimo patirties, kurią būtent toks filosofavimas siekia suprasti 
pirmapradiškai. Prieštaraujant klasikinėms religijos filosofijoms, 
kurios religiją verčia tik objektu, ir saugumo poreikio tendenci- 
joms, šis tyrimas, kaip ir jo vykdomas fenomenologinis aiškinimas, 
įterpia laikiškumą į religinio vyksmo, ir būtent į krikščioniškosios 
tradicijos vyksmo, šerdį. 

Kerigminio skelbimo, tikėjimo bei eschatologinio apsispren- 
dimo fenomenai yra suvokiami tokie, kokie jie yra, t. y. kaip pri- 
klausantys fakticiškojo gyvenimo laikiškajai patirčiai. Čia ne tik 
yra atmestos klasikinės religijos filosofijos, bet ryškėja naujas feno- 
menologijos posūkis, kuriame fenomenologinis intencionalumas 
laipsniškai šliejasi prie būties, kuri yra čia, fakticiškai metama, ir 
kuriame yra braižomi radikalios religijos fenomenologijos pro- 
jekto štrichai. 


4. Šventasis Paulius ir pradinis krikščioniškasis tikėjimas 
Komentuodamas Pirmojo laiško tesalonikiečiams ketvirtąjį skyrių, 
Heideggeris išskiria paruzijos bei krikščioniškosios vilties temas. 
Interpretuodamas pirmąją penkto skyriaus eilutę („Dėl laiko 
ir valandos, broliai, nėra reikalo jums rašyti“), jis priešpriešina 
„chronologinį“ laiko pobūdį, atspindintį „kontrolę“ laiko atžvilgiu, 
ir „kairologinį“ pobūdį, kuris išreiškia laiko nenuspėjamumą“!". 
„Jeigu žmogus bando chronologiniais spėjimais ar turiningais 
apibūdinimais sukontroliuoti įvykį, kuriam šeimininkauti mes 
negalime, kuris turi įvykti staiga ir tapti viso mūsų gyvenimo pa- 
grindu, jis šį mūsų negalimą valdyti ir būtent šia negalimybe mūsų 
gyvenimą grindžiantį įvykį paverčia kažkuo privalomu ir mūsų 

kontrolei pasiduodančiu““!š. Išgyvenamas ateities moduliu“!?, 
„kairologinis“ laikas, „lyg kalavijo ašmuo', iš už anapus bet kokių 
„objektyvių turinių“?" ir subjektyvistinių pretenzijų, atveria gyve- 
nimui ir parodo apsisprendimo momentą. „Viešpaties sugrįžimo“, 
„eschatologinio“ laukimo, „pilnatvės“ tematikose Heideggeris įžvel- 
gia specifišką krikščioniškosios patirties formą: „Atsivertimas 
krikščioniškosios patirties link veržiasi į išsipildymą““?!. 
Komentuodamas Antrajame laiške korintiečiams randamą „dyg- 
lio kūne“ temą bei jos išreiškiamą ribinę patirtį“*?, Heideggeris 
siekia pabrėžti krikščioniškojo gyvenimo ir tikrovės intymumą: 
apaštalas Paulius atsisako argumentuoti už save ir už savo skel- 
biamą žinią, remdamasis „ypatingais apreiškimais“; jį kankinantis 
„dyglys“ grąžina įtikrovę, kuri yra jo silpnumas. Iš čia kyla pagrindi- 
nis tvirtinimas: „Krikščioniškasis religiškumas priklauso fakticiš- 
kajai gyvenimo patirčiai, jis, tiesą pasakius, ir yra pati ši patirtis“923. 
Fakticiškasis gyvenimas atitinka laikiškumą, todėl krikščio- 
niškasis religingumas ne tik gyvena laike, jis yra „laikiškumo 
išgyvenimas““?*. Būtent dėlto krikščioniškojo tikėjimo specifinio 
hermeneutinio aiškinimo normą sudaro eschatologinis lygmuo. 


Sventasis Augustinas ir nusigręžimas nuo „fakticiškumo“ 


n 


Tas pačias problemas Heideggeriskelia ir paskaitų cikle Augustinus 
und der Neuplatonismus““?, siekdamas krikščioniškoje patirtyje 

atskleisti „fakticiškumą“ ir tikslindamas savo paties jam teikiamą 
prasmę: svarbi čia yra ne Tatsūchlichkeit sąvoka, žyminti papras- 
čiausią pasaulyje išsidėsčiusių objektų patirtį, apie kurią kalba 
Husserlis savo Ideen pradžioje“??, bet Augustino posakis facticia 
est anima, reiškiantis sielos kiltį (originaritė) iš už anapus jos pa- 
čios“??, tuo pačiu — apie fundamentalią ne-kiltį (non-originaritė) 
to, kas jau yra čia duota ir ką reikia apmąstyti kaip čia iš anksto 
duotąjį: „tai duoda“ („il y a“)*. 

Būtent norėdamas pagrįsti šią interpretaciją, Heideggeris feno- 
menologiškai skaito Augustino Išpažinimų x knygos 23 skyrių??š: 
„Daug mačiau tokių, kurie nori apgauti, bet nė vieno, kuris norėtų 
būti apgautas. Tad kur jie pažino šį palaimingą gyvenimą, jei ne 
ten, kur pažino ir tiesą? Myli jie ir tiesą, nes nenori būti apgauti, 
ir, mylėdami palaimingą gyvenimą, kuris yra ne kas kita, kaip 
džiaugsmas tiesa, myli ir tiesą |... ]. Jie myli ją, kai ji šviečia, ir 
nekenčia, kai įrodo juos klystant. O kadangi jie nenori būti ap- 
gauti, bet nori apgauti, myli ją, kai ji atsiveria pati, ir nekenčia, 
kai ji atveria juos. Dėl to ji atlygins jiems taip, kad tuos, kurie 
nenori būti jos atskleisti, atskleis prieš jų norą ir pati liks jiems 
neatsiskleidusi. Tokia, tokia, tokia, žmogaus dvasia, tokia akla 
ir suglebusi, gėdinga ir niekinga nori likti paslėpty, bet nenori, 
kad kas nors būtų paslėpta nuo jos. O atlyginama jai priešingai. 
Taip, kad ji nepasislepia nuo tiesos, o tiesa slepiasi nuo jos“???. 
Fakticiškasis gyvenimas čia atsiskleidžia dvilypiame judesyje, 
kuriuo žmonės myli tiesą, kai ji pasirodo, bet jos nekenčia, kai ji 

juos parodo: nors jie ir nori slėptis, patys pažindami, jie vis dėlto 
niekaip neišsigelbsti nuo to, kad yra pažinti tokio pažinimo, kuris 
pats galiausiai jiems lieka nepažinus. Tokiu būdu fakticiškumas 
reiškiasi tame, „kas lieka paslėpta savo atvirybėje, tame, kas pa- 
sirodo savo atsitraukime““*?. 

Heideggerio dėmesys „fakticiškajam gyvenimui“ yra apspręs- 
tas XIX a. pabaigoje atsiradusių abejonių liberaliąja teologija ir 
jos krikščioniškojo gyvenimo supratimu. Vedamas šių abejo- 
nių, jis imasi nagrinėti istorinių mokslų metodologiją Ernsto 
Troeltscho, Adolfo von Harnacko ir Wilhelmo Dilthey'aus dar- 
buose. Visi šie autoriai, teigia Heideggeris, suvokia istorinę analizę 
kaip augustiniškojo palikimo vakarietiškoje kultūroje gvildenimą. 
1. Savo veikale Augustin, die christliche Antike und das Mittelalter. 
Im Anschluss an die Schrift „De civitate Dei“ (Augustinas, krikščio- 
niškoji Antika ir Viduramžiai, 1915) Troeltschas siekia parodyti, 
kaip Augustinas įtvirtino etinį ir harmoningą santykį tarp pra- 
dinio krikščioniško gyvenimo raginimų ir kultūros poreikių“*!. 
Tokiu būdu jis atskleidžia, kokiu būdu krikščionybė galėjo iš- 
likti kultūrinėje plotmėje anapus savo pirmapradės judėjiš- 
kos-graikiškos erdvės. 2. Harnackas savo knygos Lehrbuch der 
Dogmengeschichte (Dogmų istorijos apybraiža, 1886-1892) trečiame 
tome parodo Augustino indėlį formuojantis Bažnyčios dogminei 
sistemai“?*. 3. Pagaliau Dilthey'us savo veikale Einleitung in die 
Geisteswissenschaften (Įvadas į dvasios mokslus, 1883) nurodo epis- 
temologinę naujovę, kurią įvedė šv. Augustinas, apmąstydamas 
Apreiškimą istorinėje perspektyvoje: taip buvo pradėtas procesas, 


atvedęs prie modernios istorinės sągmonės“3, 

Visos trys analizės, teigia Heideggeris, siekia įtvirtinti objek- 
tyvų krikščioniškos istorijos tęstinumą““*. Tačiau idėja, pasak 
kurios įvairių istorinės krikščionybės epochų analizė gali duoti 
hermeneutinį krikščioniškojo tikėjimo supratimo raktą, nėra 
teisinga. Iš tiesų šį raktą galima rasti apaštalo Pauliaus skelbime, 
ir tik juo remiantis turi būti vertinama augustiniškųjų sąvokų 
sistema. Tačiau ši sistema pati atitrūko, išdavė tipiškai krikščio- 
nišką fakticiškumą, nors ir buvo jį aptikusi. Šis atotrūkis pasirodo 
fruitio Dei aiškinimo pobūdyje: priversta tarnauti hierarchizavimui 
tarp matomų ir nematomų dalykų, ši sąvoka pašalina iš fakticiš- 
kojo gyvenimo jo ontologiškąjį-laikiškąjį nerimastingumą ir jam 
priskiria ramybės Dieve, suvokiamame kaip Summum bonum““?, 
atilsį. Naudodamasis neo-platoniškuoju konceptiniu mechanizmu 
ir palaikydamas bendro matmens tarp Dievo ir žmogaus idėją, 
Augustinas, priešingai nei pats manė, neišbaigė praeambules fidei, 
bet iškreipė krikščioniškąją žinią, atplėšdamas ją nuo jos pirma- 
pradės fakticiškosios struktūros. Heideggeris neslepia, kad savo 
augustiniškosios minties interpretaciją jis remia principais, rastais 
Liuterio tekstuose. 


6. Jaunasis Liuteris ir „Kryžiaus teologija“ 


Priešindamasis scholastinei tradicijai, Liuteris atsisakė suprasti 
Laiško romiečiams 1-0 skyriaus 20 eilutę kaip proto galimybės pa- 
žinti Dievą per kūriniją tvirtinimą. Toks pažinimas, žinoma, „vyko 
pasaulio pradžioje““““, t. y. prieš nuodėmę; bet laikui bėgant nu- 

sidėjėliai, „vis labiau ir labiau panirę į tamsą“, „uždarė į neteisybės 
nelaisvę tą Dievo tiesą, kurią buvo pažinę“““". Kitaip sakant, joks 
santykio tarp Dievo ir Kūrinijos hierarchizavimas dabartinėje 
žmogaus nusidėjėlio būsenoje jau nėra įmanomas. Praėjus dve- 
jiems metams po savo Laiško romiečiams komentaro parašymo, 
Liuteris iškėlė keturiasdešimt tezių, kurias pateikė Heidelbergo 
disputatio metu, dar labiau sustiprindamas savo argumentus“. 
Liuterio tvirtinimuose Heideggeris įžvelgė griežtą ištikimybę 
pradinės krikščioniškosios patirties fakticiškajam gyvenimui; nu- 
kreipdamas „Kryžiaus teologiją“ prieš scholastinę „Šlovės teologiją“, 
jaunasis Liuteris sugrąžinęs teologiją į jos pirmapradę vietą - išgel- 
bėjimo pažadą - ir užkirtęs kelią spekuliatyvinės metafizikos už- 
kratui. Tuomet, toli gražu nesiekdama scholastiškai suracionalinti 
dievybę, teologija atsinaujinusi soteriologiniu pagrindu. Galingai, 
nors ir paradoksaliai, Liuteris sujungė dieviškosios transcendenci- 
jos klausimą su išgelbėjimo ieškančio subjekto problematika. Bet 
čia Heideggerio pripažinimas baigiasi: Liuteris nesugebėjęs iki 
galo realizuoti tikslo, susieto su fakticiškuoju gyvenimų; jis paau- 
kojęs pastarąjį patirties anapus idėjai, kaip ir visa metafizika, su- 
darydamas sąlygas gimti naujai scholastikai, kurią vėliau ir sukūrė 
Melanchthonas. Taigi Heideggeris nusigręžia nuo Liuterio. Juk, 
pasakjo, privalu išlaikyti ir apmąstyti istorinį fakticiškumo pobūdį. 
Fakticiškoji patirtis atsiranda tik laikiškume tokio išsipildymo, 
kurio objektyvuoti negali jokia teologija ir jokia metafizika. 
Tačiau tai, dėl ko Heideggeris atmeta Reformos įkvėpėją, kartu 
yra ir tai, dėl ko jis jam lieka skolingas. Juk būtent iš Liuterio jis 
perėmė tvirtinimą, pasak kurio tikrasis pažinimas vyksta ne laips- 
niškai didėdamas, bet grįždamas į pirmapradiškumo erdvę: „Tasai, 
kuris nori tapti išmintingų, kalbėjo Liuteris Heidelbergo disputo 

metu, neturi ieškoti išminties žengdamas pirmyn ir didėdamas, 
bet privalo tapti kvailiu, ieškodamas kvailybės, t. y. atsitraukda- 
mas ir grįždamas“““?. Ar tai ne Schritt zurück apibrėžimas? Tokiu 

būdu mes galime nurodyti naują Heideggerio „teologinės kilmės“ 
aspektą. Savo krikščioniškosios tradicijos suvokimą jis atnaujina 

Liuterio įkvėptas, kaip ir jo minčių skatinamas gina šventraštinės 

teologijos programą, apvalytą nuo kompromisų su graikų-scholas- 
tinetradicija. Vis dėlto,bendrai paėmus, Heideggeris tik formaliai 

lieka teologijos rėmuose: fakticiškosios patirties pradinė vieta yra 

perkeliama nuo evangelinės dirvos ant graikų žemės. 


7. Kierkegaard'as ir egzistencijos dialektika 


Prisimindami pirmame paskaitų ciklo Ontologija (Fakticiškumo 
hermeneutika) puslapyje randamą nuorodą, mūsų cituotą šios da- 
lies pradžioje, turime pripažinti dar vieną įtaką, kurią Heideggeris 
patyrė trečio dešimtmečio pradžioje - kierkegoriškuosius „smū- 
gius“. Kadaise Jeanas Wahlas heidegeriškuosiuose „egzistenci- 
aluose“ bandė įžvelgti iš Kierkegaard'o paimtas idėjas“*?. Antai 
pastarojo kovose prieš laikraščius jis matė Heideggerio „Das Man“ 
ne-autentiškumo schemų analitikos užuomazgas: „Galimybės pra- 
radimas - viena vertus, savęs paties praradimas galimybių spektre — 
kita vertus, — čia vėl atrandame, perkeltas, tas pačias dvi kadaise 
Kierkegaard'oišskirtas nevilties formas““*!. Šis neigiamas santykis 
su galimybe, nu-galimybėjimas (dė-possibilisation ), reiškia ek-statinio 
santykio su laikiškumu praradimą: būtent dėl to neigiamumo, kilu- 
sio nuodėmėje ir per ją, kyla nerimas. Vienoje iš Būties ir Laiko pas- 
tabų skaitome: „S. Kierkegaard'as nuėjo toliausiai nerimo fenomeno 

analizėje““*?. Nerimas atskleidžia pasaulį ir „Aš“ vietą pasaulyje; bū- 
tent jame yra pereinama iš ne-autentiškumo į autentiškumą. Tokiu 

būdu dvilypė ir pagrindinė Dasein egzistencialinės analitikos kate- 
gorija - žmogiškosios čia-būties nepirmapradiškumas, t. y.jos kaip 

„išmestosios“ ( jetė) pobūdis - gimsta iš Kierkegaard atliktų ne- 
rimo analizių. J. Wahlo nuopelnas yratas,kadjis labai anksti parodė, 
kaip Dasein analitikos konceptinis aparatas priklauso nuo būties 

fakticiškumo supratimo: „Žmogiškoji būtybė yra tokia būtybė, kuri 

įsavo buvimą neatėjo pati per save. Niekada ji negalės pasitraukti iš 

šios išmestojo būsenos, iš fakticiškumo““*?. Heideggeris pasisavina 

iš Kierkegaard'o puolančios baigtinybės patirties analizę, šią patirtį 

vadindamas fakticiškąja patirtimi. 

Vis dėlto Kierkegaard'as nerimą, kaip nuopuolio ir kaltumo pėd- 
saką,vertinair kaip pirmąjį žingsnį kelyje Dievo link, o Heideggeris 
ji traktuoja tik kaip žmogiškosios būties apreiškimą jos pačios 
baigtinybėje. Vardan fakticiškumo Heideggeris atmeta teologinę 
dimensiją: Kierkegaard'as analizavo nerimo fenomeną „teologi- 
niame gimtosios nuodėmės problemos ‚psichologinio‘ išdėstymo 
kontekste“““*. Šiam kontekstui nepriklausant, nuopuolio idėja jau 
nebereikš atskirto nuo Dievo žmogaus situacijos, bet tą egzisten- 
cijos būdą, kuriame yra užmiršta Būtis. O kreipimasis į dieviškąją 
transcendenciją bus suprantamas tik kaip šio užmiršimo, kuris taip 
pat yra ir fakticiškosios patirties užmiršimas, pėdsakas. Dėl šio krei- 
pimosi, beje, Kierkegaard'as likęs tiek hegeliškosios, tiek scholasti- 
nės metafizikos belaisviu: „xIx a. Kierkegaard'as ėmėsi egzistencijos 
problemos, ją akivaizdžiai suvokė kaip egzistencinę ir skvarbiai ją 
pagilino. Tačiau egzistencialinė problematika jam yra tokia svetima, 
kad, žvelgiant iš ontologinio taško, jis yra visiškai priklausomas nuo 

Hegelio įtakos ir nuo Hegelio požiūrio į antikinę filosofiją. Todėl 
filosofijai yra naudingesni jo ,pamokomieji“ tekstai nei jo teoriniai 
traktatai, išskyrus tą, kuris svarsto nerimo sąvoką““**, 


Fakticiškumas, fenomenologija ir hermeneutika 


1919-1921 m. Heideggeris ėmėsi šalinti ne krikščionybę, bet scho- 
lastiką, jo akyse tapusią nepajėgia „patenkinamai atsakyti į jos pa- 
čios keliamus religinius klausimus“. Heideggerio pastangas galima 
apibūdinti kaip siekį „išsivaduoti iš minėto pirmojo teologinio 
krikščioniškosios dogmatikos štampo““““. Būtent šiuose rėmuose 
turibūti suprastas jo huserliškosios fenomenologijos perėmimas 
bei grįžimas prie Aristotelio. 


Huserliškosios fenomenologijos perėmimas ir 

grįžimas prie Aristotelio 

„1921 m., - rašo Gadameris, - | Heideggeris] jau buvo stipriai pa- 
veiktas Husserlio fenomenologijos; grįždamas prie kadaise pra- 
dėtų Aristotelio filosofijos tyrinėjimų, dabar jis atrado visiškai kitą 


Aristotelį nei tas, kurį jam piršo studijų metais““*7 


. Aristotelis „fenomenologas“ 


Iš tiesų, Raportas Pauliui Natorpui, parašytas 1922 m. baigiantis 
rudeniui, kai atsivėrė perspektyva gauti dėstytojo vietą Marburgo 


645 Ibid., s. 235. 
646 H. G. Gadamer, „Un écrit théologique“ de jeunesse de Heidegger“, in: 

leidimas su Gadamerio „Įvadiniu žodžiu“. Šis tekstas plačiau žinomas 
pavadinimu „Raportas Natorpui“. - vert. past.). 

universitete, liudija apie visiškai naują Aristotelio minties suvo- 
kimą. Svarbiausias, daugybę kartų vartojamas šio teksto žodis — 


„fakticiškumas“ arba „fakticiškasis gyvenimas“**š 


- pasitarnauja 
kaip filosofinio atsiribojimo nuo scholastikos vedlys. Paskaitų 
cikle Augustinas ir neoplatonizmas pasiūlytas skyrimas tarp fak- 
tualumo (Tatsūchlichkeit) ir fakticiškumo (Faktizitūt) čia yra 
įtvirtinamas. „Faktualumas“ reiškia egzistencijos „arki-faktą“, 
„husikreipusį į pasaulį“. „Fakticiškumas“ nurodo „ontologinę gy- 
venimo problematiką“ ir nėra faktualumo nulemtas: ši sąvoka 
apibūdina „egzistencinių [gyvenimo] galimybių pasirinkimą““*?. 
Todėl filosofija, norėdama išlikti ištikima savo pačios esmei ir ty- 
rinėdama fakticiškąjį Dasein gyvenimą, privalo būti „fundamen- 
taliai ateistinė“““?. Tačiau tai nereiškia nieko anti-religiško arba 
anti-dieviško: tai tik metodologinis poreikis atitikti fakticiškojo 
gyvenimo patirtį. 

Taip esą galima suprasti pačią Aristotelio filosofijos programą. 
Tai, kas traktate De anima yra vadinama vot;, išreiškia patį „suvo- 
kimą“: „voðç yra — gryniausiai ir paprasčiausiai - suvokimas““*!, 
„bendravimas“ su daiktais ir „bendravimo išviešinimas““?Ž. Aristo- 
teliškoji AA Oz1a sąvoka niekaip nesisieja su realybės kontrolia- 
vimu, kurį lemia sprendinys; ji žymi suvokimą, kai yra siekiamas 
esinys kaip toks“??. Niekada Aristotelis neišeina už „konkretaus 
àpxń tyrimo“ ribų, „jis lieka tik fakticiškose apibrėžtyse““““. 


648 Vien posakis „fakticiškasis gyvenimas“ yra pavartojamas ne mažiau kaip 
49 kartus, ir dar 37 - tokie žodžiai kaip „fakticiškumas“, „fakticiškai“, „fakti- 
ciškas“ ar „fakticiška“! 

Tokio pobūdžio grįžimas prie Aristotelio yra nulemtas tam 
tikros tradicijos perstatymo (déconstruction) strategijos??*: jo 
tekstai yra skaitomi naudojant hermeneutiką, juos atlaisvinan- 
čią ir nuo scholastinės teologijos, ir nuo tos, kurią pirmu savo 
mąstymo etapu kūrė Liuteris“““. Fichte, kaip ir Schellingas ar 
Hegelis, - visi jie „yra kilę iš teologijos“, ne ta primityvia prasme, 
be abejo, kad jiems kadaise teko studijuoti teologiją, bet gilesne: 
jų „fundamentalus įkvėpis“ kilo iš scholastikos jiems perteiktų 
motyvų ir kategorijų, iš jos vykdyto graikiškai-krikščioniško rea- 
lybės aiškinimo. Remdamasis savo plačiu Viduramžių mąstymo 
pažinimu, Heideggeris siekia teologinėje tradicijoje - nuo Petro 
Lombardo Sentencijų komentarų iki Okamiečio bei Liuterio 
darbų - įžvelgti tam tikrą „fundamentalių Aristotelio mokymų“ 
transformacijos logiką, apspręstą „tam tikro matymo būdo ir 
“657. Juk Aristotelio tekstuose nėra 


į 


tam tikros interpretacijos 
nė pėdsako jokios tiesos sąvokos, suvokiamos kaip adaeguatio, 
ar Adyos - kaip „galiojančio sprendinio““*š. Vadovaujantis šia 
logika, įvyko dviguba išdavystė: pirmiausia nutolta nuo paties 
krikščioniškumo, nes, atidžiau pažvelgus, matyti, jog teologinė 
antropologija buvo labiau pagrįsta ne šiuo krikščioniškumu, bet 
aristoteliška „fizika“, „psichologija“, „etika“ ir „ontologija“; nutolta 
ir nuo graikų minties apskritai, ypač nuo Aristotelio, nes ši mintis 
buvo paversta uzurpuojančios savivalės objektu““?. Destruktion už- 
davinys, viena vertus, būtų išgvildenti tikrąją šv. Augustino mintį, 
po to šv. Pauliaus antropologiją bei autentišką Jono evangelijos 
mokymą. Tačiau, kita vertus, šiame „žingsnyje atgal“ (rūcklaifig) 
atsiskleis - tokia yra vedamoji Heideggerio idėja - gili sąsaja tarp 


6s5 Ibid., p. 30 ir toliau. 

evangelinės aušros ir Aristotelio filosofijos, jeigu tik bus liekama 
fakticiškumo zonoje“““, 

Raportas Natorpui, matome, yra reikšmingas mūsų tematikai 
daugeriopa prasme. Pirmiausia jis liudija apie ypatingą Heideg- 
gerio ištikimybę „fakticiškajam gyvenimui“ - ištikimybę, lydimą 
Liuterio, Augustino bei Naujojo Testamento tekstų skaitymo. Taip 
pasirodo sąryšis tarp Heideggerio mąstymo prieš ir po 1920 m. 
Antra, ši ištikimybė yra palaikoma Heideggerio gebėjimo euris- 
tiškai vertinti dvi teologines tradicijas — scholastinę ir protestan- 
tiškąją. Kitaip tariant, „nuorodos dėl hermeneutinės situacijos““*! 
apima taip pat ir dialogą, vykstantį tarp katalikiškosios-scholas- 
tinės ir protestantiškosios teologijų; būtent šio dialogo rėmuose, 
kaip liudija Raportas, yra naudojamas „žingsnio atgal“ motyvas. 
Trečia, Aristotelis yra vertinamas kaip fenomenologinės „fakticiš- 
kojo gyvenimo“ hermeneutikos mąstytojas, net jeigu pati „fakticiš- 
kojo gyvenimo“ sąvoka yra išgaunama tyrinėjant „krikščioniškąją 
sąmonę“““?. Žinoma, vėliau Heideggeris Aristotelį skaitys kitaip“““. 
Bet tuo metu jo atliekami aristoteliškieji tyrimai bei jų dėsty- 
mas aplinkai paliko neišdildomą įspūdį: „Aristotelis mums buvo 
perteikiamas taip, - prisimena tuomet studentas Gadameris, - 
kad mes kai kada jau nesuvokdavome, kad Heideggeris pats su 
Aristoteliu nesitapatino ir turėjo savo atskirą metafizikos projektą — 
atstumas tarp jų atrodydavo išnykęs““““. Aristotelio kaimynys- 
tėje Heideggeris žengia savarankišką žingsnį - fenomenologinį 


660 Ibid., p. 33. 

661 Tokia yra šio „Raporto“ pavadinimo potemė. 

662 Ibid., p. 10 (Gadamerio „Įvadinis žodis“). 

663 Žr. E. Berti, „Les stratégies contemporaines d'interprėtation d'Aristote“, 
in: Rue Descartes, Paris: Albin Michel, 1991, ypač p. 35-40. 

664 H. G. Gadamer, „Heideggers Wege“, in: Verifichte, t. VIII, 1979, p. 4-33 
(pranešimas, skaitytas Paduvoje 1979 m. sausį), cituota E. Berti, Rue 
Descartes, p. 36. 

žingsnį. Todėl šis Raportas yra reikšmingas ir ketvirta prasme: 
nauja terminologija, kurią jis čia ima vartoti ir kuri bus plėtojama 
Būtyje ir laike („Das Man“, „rūpestis“, „krypti link“, „Destruktion“, 
Dasein „fakticiškasis laikiškumas“““?), priklauso atnaujinto fe- 
nomenologinio mąstymo procesui, kuris ruošia centrinę būties 
laikiškumo tematiką. 


Aristotelis ir filosofijos statusas 


Dabar jau galime suprasti 1921-1922 m. žiemos semestrą skai- 
tytame paskaitų cikle Fenomenologinės Aristotelio inter pretaci jos 
keltą filosofijos statuso problemą. Jeigu „filosofija yra fakticiš- 
kojo gyvenimo istorinis pažinimas (t. y. istorijos supratimas pa- 


2 pati „filosofijos istorijos“ sąvoka turėtų 


čiame jos vyksme 
būti suvokiama kaip hermeneutinė: „Lemiamas dalykas yra šis: 
radikalus ir aiškus hermeneutinės situacijos kaip pačios filosofi- 
nės problematikos laikiškėjimo (temporalisation) vystymasis“““". 
Pirmoji paskaitų dalis vėlgi išryškina Aristotelio figūrą bei jos is- 
torinį perėmimą Viduramžių krikščioniškoje scholastikoje, Kanto, 
neokantininkų bei Schleiermacherio raštuose““š. Aristotelis savo 
mąstymu čia paprasčiausiai liudija apie radikalų filosofijos kaip 
tokios problemiškumą; tuo jis įveda į antrąją paskaitų dalį, pava- 
dintą „Kas yra filosofija?“““? Čia galima rasti pirmąsias užuomaz- 
gas to, kas 1935 m. bus išplėtota paskaitose Įvadas į metafiziką“"“. 
Filosofijos „apibrėžimo problema“ yra keliama pasitelkiant dvinarę 


schemą: „neįvertinimas“ - „pervertinimas“. 1. Esminė filosofijos 


M. Heidegger, Interprėtations phėnomėnologigues dAristote, p. 26. 
Phūnomenologische Interpretationen zu Aristoteles. Einfūhrung in die phū- 
nomenologischen Forschung, GA 61, Frankfurt: Klostermann, 1987, s. 2. 
Ibid.,s. 3. 

Ibid., s. 1-9 („Aristoteles und Aristoteles-Rezeption“). 


669 Ibid.,s.11-78. 


670 


Žr. 62. 

„pervertinimo“ klaida yra ta, kad visi pasaulio ypatingumai yra ni- 
veliuojami „principo“ sąvoka. Taip yra užmirštama, kad „tikrasis 
principas yra egzistenciškai-filosofiškai atrandamas tik fundamen- 


“671 5. Kitokia yra „neįvertinimo“ klaida, 
«672 


talioje aistros patirtyje 
kuri uždaro filosofiją „konkrečiame darbe““'“,vykdomame pagal 
mokslinio pažinimo modelį“?3. Tačiau tikrasis konkretus darbas 
filosofijoje yra įmanomas tik „formaliame-nurodomajame“ (for- 
male-anzeigende“"") tyrime, o ši „formali nuoroda“ yra adekvačiai 
išgaunama tik egzistencinėje plotmėje ir jos laikiškajame fakti- 
ciškume. Pagaliau argi ne čia, aiškina Heideggeris, glūdi Platono 
posakio „Filosofija - tai filosofuoti | Philosophie ist philosophieren |“ 
prasmė, iš esmės nurodanti į veiksmažodinį, o ne daiktavardinį 
filosofijos apibrėžimo pobūdį? 

Čia ir yra filosofijos gimimo vieta. Čia taip pat tampa supran- 
tamas filosofijos kaip teologijos „taisytojos“ vaidmuo, apibrėžtas 
1927 m. pranešime Fenomenologija ir teologija“"?. Filosofija „taiso“ 
ne vien teologiją, bet ir bet kokią kitą konceptinę plėtotę, nutolu- 
sią nuo pirmapradžio laikiškojo fakticiškumo. Kadangi filosofija 
yra radikalaus klausinėjimo aistra ir „tam tikras elgsenos būdas“, 
kadangi ji kaip tokia reikalauja „šokti į bangų mėtomą laivą““"“, 
reikia, kad jos sąvokos „būtų specifiškai pritaikytos prie fakticiš- 


kojo gyvenimo““"?, 


671 „Das genuine Prinzip istexistenziell-philosophisch nur in der Grunderfahrung 
Leidenschaft zu gewinnen“, Phūnomenologische Interpretationen zu Aristo- 
teles. Einführung in die phūnomenologischen Forschung, s. 24. 

672 Ibid., s. 27. 

673 Ibid., s. 28. 

674 Ibid., s. 32. 

675 Wegmarken, s. 66. Žr. taip pat čia, $1. 

676 Phūnomenologische Interpretationen zu Aristoteles. Einführung in die phū- 
nomenologischen Forschung, s. 37. 

677 Ibid., s. 49. 

B 


Dilthey'us ir „gyvenimo filosofija“ 


Tačiau Heideggeris vykdo fenomenologinę gyvenimo interpreta- 
ciją veikiamas taip pat ir Dilthey'aus“75: „Posakis „gyvenimas“ yra 

fundamentali fenomenologinė kategorija, jis išreiškia fundamen- 
talų fenomeną““??. Savo uždavinį Heideggeris pristatinėja kaip 

tam tikrą reakciją į metafizines gyvenimo interpretacijas ir kaip 

moderniosios gyvenimo filosofijos pozityvių tendencijų įtraukimą 

į savo paties filosofinę programą““?. Sujungdamas dvi sąvokas — 
„reikšmingumą“ ir „kryptingumą“ - jis siekia atskleisti gyvenimą 

kaip judėjimą. Šio judėjimo, šio mobilumo šaltinis — tai rūpestis: 

„Kiekviena patirtis kaip tokia yra susitikimas, vykstantis rūpinimesi 

ir dėl rūpinimosi““*!. Būtent dėlto posakis „mąstyti gyvenimą“ turi 

būti suvokiamas pasitelkiant fenomenologinę intencionalumo są- 
voką: „Dėl savo formalios fundamentalios struktūros intenciona- 
lumas atitinka kategorinę fakticiškumo struktūrą““*?. 


„ Fakticiškumo hermeneutika 
. Ontologinė hermeneutika 


P w 


Nuo šiol Heideggerio programos visuma tampa aiškiai matoma: 
ji sukasi apie „pagrindinį filosofijos dalyką - fakticiškumą““s*. 
Pradėta kurti 1919 m., 1923 m. vasaros semestro paskaitų cikle 
Ontologija (Fakticiškumo hermeneutika) ši programa įgauna onto- 
loginį pavidalą. Pačioje paskaitų pradžioje Heideggeris pareiškia, 


678 Ibid., s. 79-155 (trečioji dalis: „Das faktische Leben“). 

679 Ibid., s. 80. 

680 Apie tai, kaip Heideggeris kritiškai pranoko Diltey'aus hermeneutiką, 
žr. P. Ricceur, Du texte d l’action, Paris: Seuil, 1986, p. 88-95. 

681 Phūnomenologische Inter pretationen zu Aristoteles. Einführung in die phū- 
nomenologischen Forschung, s. 91. 

682 Ibid., s. 131. 

683 „Die Hauptsache in der Philosophie, die Faktizitūt“, s. 99. 


214 Mąstymo patirtis ir teologinė kilmė 


kad ontologijos „sąvoka, atitinkanti tyrimo reikalavimus, galėjo 
būti išgauta tik fenomenologijoje““** ir kad „ontologijos atsi- 
naujinimo galima laukti tik iš fenomenologijos““**. Būtent todėl 
reikia kurti „fakticiškumo hermeneutiką“. Šis posakis tuo metu 
nebuvo naujas: jį plačiai naudojo neokantininkai, svarstydami 
epistemologinę priešpriešą tarp loginių sprendinių bei jų visuo- 
tinio-nelaikiško pobūdžio ir neišvengiamo istorinės egzistencijos 
faktualumo“““. Tik Heideggeris jam suteikia visai kitą prasmę. 
Paskaitų pradžioje, išdėstydamas bendrais bruožais žodžio „her- 
meneutika“ istoriją, jis nurodo jo dvilypį įsišaknijimą: pirmiau- 
687 


, Aristotelio 
688, 
J 


sia - graikų filosofijoje, Platono Ijone bei Teaitete 
De anima, Politikoje, Poetikoje bei „nepi špunveias“ sąvokoje 
toliau - Biblijoje, kaip ir Filono Aleksandriečio bei Augustino raš- 
tuose““?. Po to Heideggeris aprašo XVII a. įvykusį pertrūkį: „Nuo 
to momento hermeneutika jau nėra laikoma pačia interpretacija, 
bet kalba apie interpretacijos susidarymo sąlygas, jos objektą, 
priemones, perdavimą ir praktinį taikymą“ °°. 

Nepaisant šio lemiamo posūkio, kuriame aktyviai dalyvavo 
Schleiermacheris, Bockhas ir Dilthey'us, hermeneutika liko pri- 
skirta teorizuojančios sąmonės veiklos sferai. Tačiau hermeneu- 
tinis uždavinys, teigia Heideggeris, turi priklausyti nuo paties 
gyvenimo judesio, būti įskiepytas gyvenimo fakticiškume, kuris 
visada-jau yra hermeneutinėje situacijoje. Nebūdama, kaip ją 


684 Ontologie (Hermeneutik der Faktizitūt), GA 63,s.2. 

685 Ibid. 

686 T. Kisiel, „Das Entstehen des Begriffsfeldes „Faktizitat im Frūhwerk Hei- 
deggers“, in: Dilthey-Jahrbuch für Philosophie und Geschichte der Geisteswis- 
senschaften“, 1986-1987, nr. 4, S. 91-120. 

687 Ontologie (Hermeneutik der Faktizitūt), GA 63, s. 9. 

688 Ibid., s. 10-11. 

689 Ibid., s. 11-12. 

690 Ibid., s. 13. 

suprato Dilthey'us, bendra interpretacijos teorija, hermeneutika 

privaloatrasti save pačią, t. y. save suvokti kaip paties fakticiškumo 

bruožą, kaip „paties Dasein buvimo būdą““?!. Todėl ji negali būti 

vertinama kaip kiti mokslai, o jos procesas - kaip ontinis tyrimas. 
Juk ji yra anksčiau už visus mokslus. Sutapatintos su bendrosios 

ontologijos projektu, hermeneutikos objektas yra pats Dasein — 
nes jis būva tik interpretuodamas. 


b. Dasein hermeneutika 


Hermeneutikos vieta yra Dasein, kuris kaip toks siekia savęs pa- 
ties. Dasein nėra iš anksto apibrėžta būtybė, kurios esmę turėtų 
atskleisti hermeneutika; jis yra nuolat neišsipildantis ir todėl 
nuolat savęs siekiantis: „Dasein yra tik jame pačiame, tik jis pats. 
Jis yra, bet tik eidamas link savo paties savęs““??. Turime paste- 
bėti, kad Heideggeris iškelia Dasein (ne-)apibrėžtumo tematiką, 
remdamasis krikščioniškąja tradicija. Jis vėl cituoja šv. Pauliaus 
tekstus (1 Kor ui, 7; 2 Kor 3, 18; Rom 8, 29), bet taip pat Tatianą, 
Augustiną bei Tomą Akvinietį, pagaliau didžiuosius protestantiš- 
kosios tradicijos atstovus Cvinglį ir Kalviną“??. Heideggeris čia ne 
tiek aiškina pačią fakticiškumo sąvoką, kiek jos santykį su žmo- 
gaus „savimi pačiu“. Kadaise W. Richardsonas nustatė, kaip smar- 
kiai Heideggeris čia buvo paveiktas švento Augustino: „Žmogus 
nėra toks, kaip kitos būtybės; [...] jis yra esinys, kuris nėra iš pat 
pradžių išsipildęs, bet privalo save tobulinti ir užbaiginėti ir šioje 
užduotyje gali šlubuoti ir klysti““?*. Atidžiai skaitydamas Schelerį, 


691 Ibid., s. 15. 

692 Ibid., s. 17. 

693 Ibid., s. 22-24. 

694 „|That] manis not a being [like] other beings [... J; his own Beingis not 
from the beginning a fait accompli but something that he himself must 
achieve, a task in wich he can default“, W. Richardson, Heidegger. Through 
Phenomenology to Thought, M. Nijhoff, 1963, p. 27-28. 

Heideggeris siekia atlaisvinti „žmogų“ nuo bet kokios antropologi- 
jos, nuo „asmens“, „protingo gyvūno“ sąvokų. Antropologija kaip 
tokia visada izoliuotai iškelia kokią nors „natūralią“? žmogaus api- 
brėžtį. Priešindamasi bet kokiai „objektyviai“ ar „subjektyviai“ įta- 
kai, kuri vestų į „barbarų platonizmą““?“, nesipainiodama su jokia 
„dialektine““?? fenomenologija, fakticiškumo hermeneutika privalo 
pati rasti sau kelią ir ieškoti naujos fenomenologijos. Pastaroji turi 
ryžtingai tapti „galimybe“: „Fenomenologija organizuojasi kaip 
savo pačios galimybė“, galimybė ne ta prasme, kad „kiltų pati iš 
savęs“, bet kaip pati bepasirodanti ir tuo pačiu parodanti jos atsklei- 
dimo būdą, jo „kaip“ („comment“ de sa recherche)“?3. Iš čia kyla on- 
tologinė fakticiškumo hermeneutikos dimensija, tvirtai sujungta su 
būties-savimi (I ėtre-soi ), kurią formuoja „rūpestis“, laikiškumu. 


$17. Išvada. „Protestantiškasis“ įsiterpimas į fakticiškumą 


1910-1919 m. periodas buvo pažymėtas perversmu katalikiškosios 
Heideggerio mąstysenos viduje, o 1919-1923 m. - jo didžiųjų filo- 
sofinių sprendimų protestantiškąja kilme. „Katalikybės sistemos“ 
atmetimą išprovokavo ne tik institucinio pobūdžio konfliktai, bet 
ir autonomiškos filosofijos siekis. O protestantiškoji tradicija jam 
leido pagrįsti atkaklų fakticiškojo gyvenimo tyrimo pasirinkimą. 
Tiksliau, šis filosofinis pasirinkimas buvo nulemtas priėmus dvi 
įtakas, kurios pradžioje Heideggeriui atrodė visiškai suderinamos: 
liuteriškąją teologiją ir beužsimezgančią fenomenologiją. Husserlio 
asmenybė puikiai simbolizuoja šį suderinamumą. 
Protestantiškoje tradicijoje skaitydamas Liuterį, Heideggeris 
tuo pačiu interpretuoja šv. Paulių, šv.Augustiną bei Kierkegaard'ą. 


695 Ontologie (Hermeneutik der Faktizitūt), GA 63, s. 24-29. 
696 Ibid., s. 42. Heideggeris čia turi omenyje neokantininkus. 
697 Ibid., s. 43-47. Heideggeris turi omenyje Hegelį. 

698 Ibid., s. 74. 

Jis išmoksta iš Liuterio derinti teologinį konceptualumą ir tikėjimo 
pirmapradiškumą. Pasisavindamas vėlgi iš Liuterio „žingsnio atgal“ 
procedūrą, Heideggeris perkelia krikščioniško tikėjimo Positum 
į fakticiškojo gyvenimo sferą, jį atpalaiduodamas nuo bet kokio 
religinio Apreiškimo. Tokiu būdu, protestantiškoje kaimynystėje, 
įsitvirtina dviprasmis Heideggerio santykis su krikščioniškąja tra- 
dicija. Viena vertus, ja remdamasis Heideggeris plėtoja fakticiš- 
kojo gyvenimo supratimo schemas: tam pasitarnauja liuteriškoji 
pirmapradiškumo pajauta, pauliškoji kvailystė prieš bet kokią iš- 
mintį, pauliškasis kairos, Augustino teigtas žmogiškosios būties 
laikiškumas, kierkegoriškasis nerimas. Antra vertus, krikščioniš- 
kojo fakticiškumo vardan jis griežtai atmeta teologiją. 

Antroji tyrimo kryptis - huserliškoji fenomenologija - savo 
ruožtu harmoningai įsijungia į fakticiškumo analizes. Pirmieji 
Heideggerio žingsniai fenomenologijoje, žengiami protestantiš- 
kosios krikščioniškosios tradicijos lauke, leidžia Heideggeriui 
dialoguoti su Dilthey'aus „gyvenimo filosofija“ bei pranokti pas- 
tarojo sukurtą bendrąją hermeneutikos teoriją. Fakticiškumo her- 
meneutika derinasi su fenomenologine programa - „Prie pačių 
daiktų“ (Zu den Sachen selbst)“?? - ir atveria Heideggerį bendro- 
sios ontologijos projektui. 


699 Sein une Zeit, $7. 


618. 


Šeštas skyrius 
Laikiškoji ontologija ir transcendencija 


Jeigu transcendencija yra tai, kas įgalina būties supratimą, 
jeigu jos pagrindas yra ekstatinis-horizontalusis 
laikiškumo susidarymas, tai šis susidarymas ir yra būties 


supratimo galimybės sąlyga. 


Pagrindinės fenomenologijos problemos 


1923 m. birželio 18 d. Heideggeris buvo paskirtas ekstraordinari- 
niu Marburgo universiteto profesoriumi. Husserlis, kuris suvai- 
dino lemiamą vaidmenį šiame paskyrime, taip manėsi sudarąs 
Heideggeriui sąlygas protestantiškoje aplinkoje dirbti su nuo šiol 
jo privilegijuojama tema - „Liuteriu“; šioje aplinkoje jis esą galės 
su nauju įkvėpimu svarstyti filosofijos ir teologijos santykį: „Anot 
Husserlio, jis buvo tobulai susipažinęs su visais protestantiško- 
sios teologijos pavidalais ir mokėjo visiškai suvokti jos nelygs- 
tamą vertę“/??. Tuo pat metu Heideggeris pradeda rašyti Būtį ir 
Laiką, tiesa, ne pačiame Marburge, bet kluone šalia savo Hütte 
Totnauberge. Jam pirmą kartą teoriškai keliant „laiko“ klausimą 
ir bendradarbiaujant su teologu ir egzegetu Rudolfu Bultmannu, 
pasirodo trečiasis jo teologinės kilmės aspektas. 


Nuo fakticiškojo Dasein į laikiškumą 


. „Teologas Bultmannas, kurį susitinku kiekvieną savaitę“ 


Puikiai pažindamas ne tik Liuterio mintį, bet ir xx a. pradžios 
protestantiškąją teologiją su jos didžiaisiais atstovais - Friedrichu 


700 H. Ott, Martin Heidegger. Elėments pour une biographie, p. 129. 

Gogartenu ir Karlu Barthu, - Heideggeris, apsistojęs Marburge, 
visiškai natūraliai tampa mėgstamiausiu Bultmanno pašnekovu. 
1923-1924 m. žiemos semestrą jis dalyvauja pastarojo semi- 
nare apie šv. Paulių. 1924 m. birželio 13 d., rašydamas Jaspersui, 
Heideggeris taip apibūdina Marburgo nuotaikas: „Lauke - ne- 
paprastai gražu, o universitete - jokios gyvybės, jokio akstino. 
Vienintelė žmogiška būtybė - teologas Bultmannas, kurį susitinku 
kiekvieną savaitę“"?!. 


. Teologinė Bultmanno programa 


K. Bartho pavyzdžiu, R. Bultmannas priešinosi „liberaliajai teo- 
logijai“, kuri plėtojosi X1x a. pabaigoje; savo antropologiniu die- 
viškosios paslapties supratimu, kuris dievybės pažinimą laikė 
žmogiškojo tyrimo rezultatu, ši teologijos rūšis negalėjo nejeiti 
į fundamentalų konfliktą su protestantiškosios Reformos pradi- 
ninku. Barthas ir Gogartenas, prie kurių prisijungia ir Bultmannas, 
siekė dar labiau suradikalinti liuteriškąją tradicinės metafizikos in- 
terpretaciją: Dominus dixit — „Viešpats pasakė“, taigi vienas Dievas 
tinkamai kalba apie Dievą ir apie žmogų; teologija kalba jau po 
Dievo, ji mąsto jau po Dievo minčių. 

Visi Heideggerio tyrimai trečiajame dešimtmetyje priklausė 
tai atsinaujinimo bangai, kuri protestantiškoje aplinkoje prilygo 
tikram sprogimui'?*. Heidegeriškosios egzistencialinės analiti- 
kos poveikis Bultmanno teologinei programai buvo nuodugniai 


Laiškas cituojamas Hermanno Mėrcheno, „Zur Offenhaltung der Kom- 
munikation zwischen dem Theologen Rudolf Bultmann und dem Denken 
Martin Heideggers“, in: B. Jaspert (leid.), Rudolf Bultmann: Werk und 
Wirkung, Darmstadt, 1988, s. 234. Taip pat cituota H. Ott, op. cit., p. 132. 
K. Bartho Laiško romiečiams komentaras pirmą kartą buvo publikuotas 
1918 m., o antrą, su pataisymais, - 1921 m. Nuo to laiko Barthas turėjo mil- 
žinišką įtaką. Žr. H. Zahrnt, Aux prise avec Dieu. La Théologie protestante 
au XX“ siècle, Paris: Cerf, 1969, p. 19. 

išnagrinėtas, pradedant 1950 m"?. Kuriama keletą dešimtmečių, ši 

programa iš esmės siekė „atsisakyti idėjos, pasak kurios šventraštiš- 
kasir bažnytinis skelbimas yra susietas su senoviniu ir nuvalkiotu 

pasaulėvaizdžiu“““. Iš tiesų, persenę yra tik kosmologiniai biblinio 

teksto rėmai ir įvaizdžiai: „Biblinė pasaulio vizija yra mitologinė; 
todėl žmogui ji yra nepriimtina“9?. Teologijos uždavinys tad turi 

būti hermeneutinis: įgalinti tokį krikščioniškąjį skelbimą, kuris 

griežtai atitiktų pirmapradį ryšį tarp dieviškojo Žodžio ir žmo- 
giškosios egzistencijos branduolio. „Ne koks nors išorinis autori- 
tetas skelbia, kokia yra Dievo valia [... ], bet, pasitikint žmogumi, 
reikia laukti, kad jis pats iš savęs pamatytų, ko iš jo reikalaujama. 
Tai reiškia, kad Dievo įsakymai yra suprantami juose pačiuose“. 
Paklusnumas Dievui visuomet yra tuo pat metu ir paklusnumas 

Žodžio šaukimui, ir paklusnumas savo paties būčiai: „Radikalus 

paklusnumas yra tik tada, kai žmogus pats iš savęs suvokia, ko išjo 

yra prašoma [... ],t. y. kai žmogus nedaro ko nors dėl paklusnumo, 
bet pats yra tapęs paklusnumu savo paties būčiai“70*, 

Būtent šiame kontekste reikia suprasti Bultmanno susidomė- 
jimą „Martino Heideggerio egzistencijos filosofija“"?". Filosofi- 
nėms sistemoms patyrus nesėkmę, pastarojo mąstyme filosofija 
vėl atranda savo „pirmąjį objektą“ - egzistenciją. Dabar galima ti- 
kėtis, kad ji „atvers tokias perspektyvas ir išgaus tokias sampratas, 


703 Paminėkime tik L. Malevez, Le Message chrėtien et le Mythe, Paris-Bruges, 
Desclée De Brouwer, 1954; R. Marlė, Bultmann et l'interprétation du Nou- 
veau Testament, Paris: Aubier, 1956; A. Malet, Mythos et Logos. La Pensée 
de R. Bultmann, Genėve: Labor et Fides, 1962; B. Ouelguejeu, „Hermė- 
neutigue bultmannienne et analytique existentiale“ in: Revue des sciences 
philosophiques et théologiques, 1965, nr. 49, p. 577-596. 

704 R. Bultmann, Jėsus, mythologie et dėmythologisation, Paris: Seuil, 1968, 
p. 205. 

705 Ibid. 

706 Ibid., s. 83. 

707 Ibid., s. 213. 

kurios bus labiausiai tinkamos suprasti žmogiškąją egzistenciją“ 7?š. 
Eilosofavimas apie egzistencijos problemą čia turi tikslią reikšmę: 
klausiama ne apie tai, ar teologija gali ar privalo pasinaudoti fi- 
losofija, bet apie tai, ar savo vidinio gyvenimo dinamikoje žmo- 
giškoji egzistencija yra paženklinta kažkokio dievybės pažinimo, 
atsirandančio dar prieš bet kokį Apreiškimą. Komentuodamas 
šv. Augustino žodžius - „Tu nos Jecisti ad te, et cor nostrum inguie- 
tum est, donec requiescat in te |Sukūrei mus, Viešpatie, dėl Savęs, ir 
nerami bus mūsų širdis, kol neras atilsio Tavyje], - Bultmannas 
rašo: „Taigi žmogus iš anksto turi tam tikrą Dievo pažinimą, netgi 
jeigu jis jam nėra duotas per Dievo apreiškimą, t. y. per Kristuje 
veikiančią malonę“"??. Išankstinis Dievo pažinimas yra duotas 
per visada jau veikiantį ryšį, ar jis būtų „sąmoningas, ar ne“, su 
Dievu. Todėl: „Klausti apie Dievą - tai klausti apie patį save“"10; 
o iš čia kyla „išankstinio supratimo“ sąvoka, kuri reiškia būtent 
tai, kad „tikėjimas [...] nesuvokia apreiškimo kaip kažkokios 
naujovės: jis jį suvokia tik pats save jame suvokdamas kaip kažką 
naujo. Egzistencija išsipildo naujame egzistencijos suvokime“7!!. 
Bultmanno susidomėjimas „egzistencijos filosofija“ čia nurodo į 
savo fundamentalų motyvą: atskleisdama žmogiškoje-būtyje įra- 
šytas egzistencines-formalias nuorodas, ši filosofija „gali suteikti 
tinkamus įrankius interpretuoti Biblijai, nes pastarajai egzisten- 


cijos supratimas yra svarbus“"!?. Tam tikra prasme Bultmannas 


Ibid., s. 220. 

Ibid., s. 218. 

Ibid.; žr. taip pat p. 222: „Suvokti žmogiškąją egzistenciją jos santykyje su 

Dievu nereiškia nieko kito, kaip tik suvokti mano asmeninę egzistenciją“. 
R. Bultmann, „Le problème de la théologie naturelle“, in: Foi et Comprėhen- 
sion, t. 1, Paris: Seuil, 1970, p. 331 (ilgai neskelbtas tekstas). 

Ibid., s. 221. Tuomet šios idėjos išprovokavo aštrius ginčus būtent su 

K. Barthu, kuris Bultmanno teologiniame pasirinkime įžvelgė tikrą išda- 
vystę: „Ich meine: dass Sie mit Ihrer Verhältnisbestimmung von Anthropologie 

perkelia į pačią teologiją filosofinį Heideggerio domesį fakticiš- 
kajai patirčiai ir jos istoriniam pobūdžiui, juo labiau kad būtent 
krikščioniškoji patirtis, kaip matėme, Heideggeriui ir buvo tas 
modelis, pagal kurį jis tyrė fakticiškąjį gyvenimą... 


b. Baigtinumas ir transcendencija 


Bultmannas siekia atnaujinti Dievo ir Žmogaus santykio statuso 
klausimą vardan dieviškosios transcendencijos, taip pat priešin- 


damasis praeityje teologijos darytiems kompromisams su idėjo- 


713 


mis apie „absoliutų subjektą“ ar su idealistinėmis'** „amžinųjų 


tiesų“ sistemomis. Pats egzistavimas, pasak jo, turi būti laiko- 
mas būties „vieta“. Aptardamas Dibelius'o knygą, išleistą 1925 m., 
Bultmannas rašo: „Autorius nesuvokia, kad reali žmogaus būtis 


nėra stovis (netgi jei pastarasis yra traktuojamas kaipantlaikiškas), 


betkad žmogus realizuoja savo būtį savo veiksmuose“"!*. 


und Theologie das 18. und 19. Jahrhundert so wenig los geworden sind, dass 
Sie das alte unverschūmte Diktat der modernen Philosophie unter dem neuen 
Heideggerschen Vorzeichen so weni gerkannt und abgewiesen haben, dass ich 
mich bei Ihnen schliesslich einfach in dasselbe Diensthaus Ägyptens zurickver- 
setzt fühle, das wir nach meiner Auffassung mit der Absage an Schleiermacher 
und mit dem neuen Anknūpfen an die Theologie der Reformatoren verlassen 
haben sollten“ (iš 1931 m. gegužės 27 d. Bartho laiško Bultmannui), K. Barth, 
R. Bultmann, Briefwechsel, t. 1, Aurich: Theologischer Verlag, 1971, s. 118. 

713 Apie šį neigiamą Bultmanno požiūrį į idealizmą žr. jo straipsnį „Die 
Bedeutung der dialektischen Theologie fūr die Wissenschaft des Neuen 
Testaments [ Teologinės dialektikos prasmė Naujojo Testamento mokslui ]“, 
parašytą 1928 m.: „Pasak idealizmo, žmogaus būtis yra sudaryta Logoso, 
proto, amžinybės ir absoliuto. Idealistinė teologija manosi kalbanti tuo 
pačiu metu ir apie Dievą, ir apie žmogų, nes ji yra įpratusi, sekdama kla- 
sikine ir antikine tradicija, mąstyti Dievą ir absoliutą. Iš tiesų ji kalba tik 
apie žmogų“, Foi et Compréhension, p. 134. 

714 R. Bultmann, „Religion historigue et religion suprahistorigue dans le chris- 
tianisme?“ (Martino Dibelius'o veikalo Geschichtliche und ūber-geschichtli- 
che Religion in Christentum recenzija), in: Foi et Compréhension, p. 77. 

Šis teologinis Bultmanno dėmesys baigtinybei sukelia Heideg- 
gerio susidomėjimą. Iki šiol iškraipyta visa stabdančių metafizinių 
substantyvinių terminų, nuo šiol baigtinybės analizė gali imtis 
nagrinėti tokį išsipildymo būdą, kuris vyktų laikiškai; būtent čia, 
istoriniame žmogaus egzistavimo vyksme, glūdi transcenduo- 
janti atvirybė. Pats save trečio dešimtmečio pradžioje vadinda- 
mas „krikščionišku teologu“"!3 , Heideggeris ieško tinkamiausios 
terminologijos tikinčiojo fakticiškojo gyvenimo analizei išreikšti: 
„Nei objekto, nei subjekto sąvokų, - prisimena H. G. Gadameris, - 
nebuvo galima taikyti jo keliamai žmogiškojo Dasein fakticiškumo 
problemai“71*, 

Tačiau čiair baigiasi Heideggerio sutarimas su Bultmannu ir 
krikščioniškąja teologija. Atskleisdamas motyvus, dėl kurių buvo 
nusigręžta nuo baigtinybės, Heideggeris ima teigti esminį krikš- 
čioniškojo tikėjimo sandėrį su tradicine metafizika: pati krikš- 
čionybės esmė, o ne vien tik jos scholastinis pavidalas, yra šios 
metafizikos paliesta. Transcendentalinis ir istorinis Dasein susi- 
darymas privalo būti svarstomas nepriklausomai nuo bet kokios 
teo-logijos. Heideggeris pradeda eiti nauju keliu, kuris jį veda 
„anapus teologinės programos“ — „į būties klausima“; atstatyta 
į savo pirmapradę situaciją, baigtinybė atveria laikiškąjį bendro- 
sios ontologijos horizontą. 

715 Šis savęs kaip „krikščioniško teologo“ įsivardijimas turi būti suprastas 
pagalfakticiškumo normas, kuriomis remdamasis Heideggeriskalba apie 

„save“: „Būtent su šiuo - istoriniu - ,tokios-būties fakticiškumu“ egzisten- 

cija juda; tai reiškia, kad aš išgyvenu vidinius iš mano fakticiškumo ky- 

lančius įpareigojimus ir kad aš juos išgyvenu lygiai taip radikaliai, kaip ir 
juos suvokiu. Šiam fakticiškumui taip pat priklauso ir tai - tik trumpam 
užsimenant, — kad aš esu krikščioniškas teo-,logas““ (1921 m. rugpjūčio 

19 d. laiškas K. Lėwithui). 

716 H. G. Gadamer, „Die religiöse Dimension in Heidegger“, in: Mélanges 

M. Régnier: L'Hėritage de Kant, Paris: Beauchesne, 1982, p. 281. 

717 Ibid. 

2. Amžinybė ir laikas 
a. Ontologinis laikas 
Pranešimas Laiko sąvoka, skaitytas 1924 m. Marburgo teologams"!š, 
geriausiai simbolizuoja Heideggerio asmenybės ir mąstymo lūžį: 
čia jau nebesimato jo, kaip jauno kataliko, pėdsakų, bet išryškėja jo, 
kaip mąstytojo, branda?'?. Šiame pranešime aptinkamos svarbiau- 
sios Būties ir laiko temos. Nuo šiol jau nebebus siekiama laiką su- 
prasti pagal „teologinį požiūrį, t. y. remiantis amžinybe, pereinant 
„nuo amžinybės prie laiko“, bet, kaip ir dera filosofui, kuris „netiki“, 
„suprasti laiką, remiantis laiku“7??, Nei teologinio, nei, tiesą pasakius, 
filosofinio”?! pobūdžio pranešimas kelia sau uždavinį surasti tokią 
laiko sąvoką, kuri atitiktų žmogiškosios čia-būties fakticiškumą. 
Paprastas klausimas - „Kas tai yra laikas?“ („Ou'est-ce gue le 
temps?“)* — nuo pat pradžių, teigia Heideggeris, nukreipia mąs- 
tymą erdvinio ir tęstinio įvykių suvokimo link; todėl Aristotelis ir 
siejo laiko sąvoką su esinio kaita: „ėzei o0v où kivnoLę, AvdyKN TAG 
Kkivýoeos TI eivai aùtóv. Nors jis pats nėra judėjimas, jis yra vienaip 
ar kitaip susijęs su judėjimu“???. Apie laiką turi būti klausiama 
kitaip: „Kas yra laikas?“ („Qui est le temps?“ )*; tik taip pateiktas 
klausimas nukreipia į intymų pirmapradį santykį, kuris sieja lai- 
kiškumą ir Dasein. Heideggeris randa Augustino Išpažinimuose, 


718 Der Begriff der Zeit, Tübingen: Niemeyer, 1989. 

719 Žr. M. Haar, „Le concept de temps“, in: Cahier de l’ Herne. Martin Heidegger, 
Paris: Herne, 1983, p. 37. 

720 Der Begriff der Zeit, s. 5-6. 

721 Heideggeris čia pirmą kartą pristato savo mąstymą kaip nefilosofinį, duo- 
damas dvilypį ir keistoką paaiškinimą: „Šie svarstymai taip pat nėra fi- 
losofiniai ta prasme, kad jų tikslas nėra pateikti sistemišką ir universaliai 
tinkamąlaiko apibrėžimą“; ir: „Čia išdėstytos mintys tik tiek teturi bendro 
su filosofija, kad nėra teologinės“, ibid., s. 6-7. 

722 Ibid., s. 8. Heideggeris cituoja Aristotelio Fiziką, IV, II, 219a. 


m 

XI knygos XXVII skyriuje, šio intymumo tematiką: „In te, anime 
meus, tempera metior, noli mihi obstrepere guod est. Tavyje, mano 
siela, aš matuoju laiko judėjimus (aš matuoju tave, kai matuoju 
laiką)“722: Kaip gaila, tęsia Heideggeris, kad Augustinas „čia ir 
apleido savo tyrimą; jis nustatė laiko santykį su žmogiškąja eg- 
zistencija, su pačiu „Aš“ matmeniu: „ipsam metior cum tempore 
metior“ / „Aš matuoju savo paties būseną, kartoju tai, kai ma- 
tuoju laiką“”?*. O juk čia-būtis, skelbia Heideggeris, susitapatina 
su savimi pačia būtent savo „kraštutinėje galimybėje“ — savo pa- 
čios „mirtyje“ ir iš jos kylančiame laikiškume. Šis susitapatinimas 
įvyksta „anticipacijos“ ( Vorlaufen) judesyje, transcenduojančiame 
„praėjusį-buvimą“ ( Vorbei)???: „Anticipacija sugriebia praėjusį-bu- 
vimą kaip sava kiekvieno momento galimybė, kaip tai, kas dabar 
yra tikra“7?ć. Taip yra nustatomas Dasein santykis su tikruoju laiku: 
„Būtis-ateičiai [...] duoda laiką, kadangi ji pati yra pats laikas“7*7. 
Taigi į santykį su pirmapradžiu laikiškumu suveda ne laikrodžių 
laikas. Čia-būties laikas nėra nei dabartis kaip akimirka, nei gali- 
mybė kaip potencialas: dabartis nėra kažkasuždaro, bet priklauso 
pačiai ateities-būčiai; galimybė nėra subjekto savęs paties plėtotė, 
bet nuolatinis mirties anticipacijos išgyvenimas. 


b Augustiniškasis „intentio“ ir heidegeriškasis „Vorlaufen“ 


Vis dėlto šios Heideggerio mintys neatitinka augustiniškosios 
laiko sampratos, kaip ir nesuvokia, ką jos iš pastarosios savinasi. 
Heideggeris remiasi sąvokų distentio-intentio pora, kuria Augustinas 
įvardija dvilypį santykį su laiku. 1. Išpažinimuose skaitome: „Taigi 


723 Der Begriff der Zeit, s. 11. 

724 Ibid. 

725 Visame pranešime net 17 kartų yra vartojamas žodis Vorlaufen ir net 
29 kartus — Vorbei! 

726 Ibid., s. 20. 

727 Ibid. 

matau, kad laikas yra tam tikras ištįsimas“'25; toliau: „Štai mano 
gyvybė: ji yra išsibarstymas [ištįsimas]“7??. Plotinas žodžiu dis- 
tentio žymi žmogiškosios būties „į-laikinimą“ — ši būtis yra pa- 
lenkta kasdieniam laiko bėgimui, kurio atgal nenukreipsi. 2. Šis 
žodis gretinasi su tipiškai augustiniška sąvoka — intentio, žymin- 
čia eschatologinės anticipacijos veiksmą. Jeigu distentio išreiškia 
„negatyvų“ santykį su laiku - pavergimą jam, tai intentio — „po- 
zityvų;, nes juo išreiškiamas laiko suvaldymas; pirmu atveju 
žmogiškoji-būtis yra „į-laikinta“ („temporalisė“) „antru - „ji pati 
į-laikina“ („temporalisant“)739, 

Mažato. Žmogaus vykdomas į-laikinimas sutampa su atsiver- 
timo į Dievą Kūrėją judesiu: „Užmiršdamas praeitį, atsigręžęs ne 
į tuos dalykus, kurie ateis ir kurių nebeliks, bet į tuos, kurie yra 
priešais mane ir kuriuose aš neišsibarstau, bet į kuriuos linkstu, 
t.y.judu ne pagal distentionem, bet pagal intentionem, aš keliauju į 
aukštesniojo pašaukimo pergalę, kad išgirsčiau pašlovinimo balsą 
ir stebėčiau tavo grožį, kuris neateina ir nepraeina“"?!. Matome, 
kad augustiniškosios sąvokos nėra teisingai suprantamos, jas at- 
skyrus nuo krikščioniškojo atsivertimo egzistenciškumo, kurį 
jos ir išreiškia. 

Čiair pasirodo, kad augustiniškoje sąvokų grupėje Heideggeris 
perstato reikšmes. Augustinas, naudodamas intentio sąvoką, siekia 


728 „Video igitur quandam distentionem“, Išpažinimai, x1, Xx11I, 30 (liet. vert. 
E. Ulčinaitė). 

729 „Ecce distentio est vita mea“, ibid., X1, XXIX, 39. 

730 Naudojamės žodynu, siūlomu A. Solignac, „Lexistentialisme de saint 
Augustin“, in: Nouvelle revue théologique, 1948 m. sausis, p. 11. 

731 „Praeterita oblitus, non in ea guae futura et transitura sunt, sed in ea guae 
ante sunt non distentus, sed extentus, non secundum distentionem, sed secun- 
dum intentionem seguor ad palmam supernae vocationis, ubi audiam vocem 
laudis et contempler delectationem tuam nec uenientem nec praetereuntem“, 
Išpažinimai, XI, XXIX, 39 (liet. vert. mod.) 

įvardinti žmogaus linkimą į Dievo pažadėtą amžinybę, tuo tarpu 

Heideggerio terminologijoje ši sąvoka tampa Vorlaufen, kuris žymi 

čia-būties linkmę į mirtingojo likimą. Pats šis reikšmių perstatymas 

remiasi dviejų sąvokų - distentio ir aversio - samplaika, o Augustino 

tekstuose jos yra aiškiai viena nuo kitos atskirtos. Išpažinimuose 

intentio reiškia radikalaus atsivertimo aktą aversio — nuodėmės lai- 
kiškumo - atžvilgiu, bet jokiais būdais ne distentio - žmogiškojo 

baigtinumo laikiškumo - atžvilgiu. Įeidamas į Dievo laiką, kuris 

yra amžinybė, siekiama intentio, žmogus atmeta aversio ir tik pra- 
noksta distentio. Tuo tarpu pasak Heideggerio, intentio laikiškumas, 
kai tik tampa atlaisvintas nuo ryšio su amžinybe, yra traktuojamas 

kaip čia-būties kraštutinė galimybė, t.y. jos „buvimas-link-mirties“. 
Tokiu būdu tai, ką Augustinas plėtoja dvigubai, kaip du skirtingus 

santykius - baigtinumas / išsipildymas ir nuodėmė / išgelbėjimas - 
Heideggeris interpretuoja kaip vienintelį santykį - kaip „Das Man / 
autentiškumas“. Augustiniškojo intentio tapimas heidegeriškuoju 

Vorlaufen yra ir formalus augustiniškosios „anticipacijos“ perėmi- 
mas, ir esminis pertvarkymas, dieviškosios iniciatyvos hermeneu- 
tiką pavertęs mirties kvietimo hermeneutika. 

Taigi Heideggeris su Augustino mintimi išlaiko dvejopai prob- 
lemišką santykį. Viena vertus, jis skaito Augustino raštus protes- 
tantiškosios teologijos rėmuose; jungdamas, kaip tai darė Liuteris, 
žmogiškąjį baigtinumą ir nuodėmingą sugedimą, Heideggeris at- 
skiria kasdieniškojo „Das Man“ laikiškumą ir anticipacijos laikiškumą 
kaip tik ten, kur Augustinas nustatė nuodėmės (o ne baigtinybės) ir 
intentio nevienalytiškumą. Antra vertus, jis remiasi krikščioniš- 
kąja laikiškumo dialektika, nutardamas, kad teologija nėra tin- 
kama pirmapradiškam laikiškumui apmąstyti. Taip matome dar 
vienągilią Heideggerio teologinės kilmės formą. Tai, ką jis perima 
iš Augustino, - kad laikas priklauso žmogiškojo subjekto sferai, — 
lemia taip pat ir tai, ką jis Augustino mąstyme ginčija, - kad žmogiš- 
kasis laikasišsipildo dieviškajame atilsyje. Heideggeris užsispyrusiai 

laikosi tokio pirmapradžio laikiškumo apmąstymo, kuris niekada 
neatlieka šuolio į „antistoriškumą“ ar kokio nors „pasaulėvaizdžio“ 


„įsivaizdavimą“"?*. Jis visada lieka patirtinėje čia-būties plotmėje. 


$19. Fenomenologinės ontologijos link 


Remdamasis šiuo programiniu įsišaknijimu laikiškume, Heideg- 
geris fenomenologijoje plėtoja tik jam būdingą mąstymą. Tiesą 
pasakius, huserliškosios fenomenologijos atžvilgiu jis įvykdo tikrą 
perversmą, matomą jau 1925 m. vasaros semestrą skaitytose pas- 
kaitose Prolegomenai laiko sąvokos istorijai "33. 


1. Husserlis ir fenomenologinė „proskyna“73* 


Paskaitų pradžioje Heideggeris pristato reikšminius pakeitimus, 
kuriuos Husserlis įgyvendino „intencionalumo“ sąvokoje, ją per- 
ėmęs iš Brentano ir scholastikos?*. Jeigu „suvokimas kaip toks, 
ar jis būtų teisingas, ar tik iliuzinis, yra intencionalus“"?“, vadi- 
nasi, jau nebegalioja tas radikalus išoriškumas, būdingas subjekto / 
objekto santykiui: „Intencionalumas yra bet kokios patirties struk- 
tūra, o ne tik kažkoks santykis, užsimezgęs jau vėliau“"*7*. Tačiau, 
be „intencionalumo struktūros“ atradimo, Husserlio esminis 
indėlis, pasak Heideggerio, yra „kategorinės intuicijos“ analizė. 


732 Der Begriff der Zeit, s. 25. 

733 Prolegomena zur Geschichte des Zeitbegri[fs, GA 20, 1979. 

734 „Fenomenologija yra radikalus filosofinis tyrimas kaip toks - ir tokia ji 
buvo jau pirmą kartą pasirodžiusi Husserlio Loginiuose tyrinėjimuose“, 
M. Heidegger, Interprėtations phėnomėnologigues d'Aristote (Rapport d 
Natorp), p. 28; „[Husserlio] Loginiai tyrinėjimai fenomenologijai sudarė 
proskyną“, Sein und Zeit, $7, s. 38. 

735 Prolegomena zur Geschichte des Zeitbegriffs, GA 20, s. 35. 

736 Ibid., s. 40. 

737 Ibid., s. 47-48. 

Cėringeno (Zahringen) seminare (1973) Heideggeris taip kal- 
bės apie šios sąvokos ontologinę reikšmę: „Savo kategorinės in- 
tuicijos analizėmis Husserlis išlaisvino būtį nuo jos uždarymo 
sprendinyje“?š. Iš tiesų Loginių tyrimų šeštoje dalyje 44 paragrafe 
Husserlis rašė: „Būtis nėra nei sprendinys, nei koks nors realus 
sprendinio komponentas“'*?. Nukreipta prieš bet kokį nomina- 
lizmą ir empirizmą, Husserlio programa siekė pateisinti tai,kas pir- 
mapradiškai yra suteikiama per intuiciją, kaip ir patį intuicijos aktą. 
„Kategorinės intuicijos“ sąvoka, analogiška „juslinei intuicijai“/*?, 
Husserliui reiškė patį didžiausią būties pažinimo ir pažinimo bū- 
ties akivaizdoje išsiplėtimą ir pirmapradiškiausią tokio pažinimo 
instanciją. Heideggeris puikiai suvokė šio didžio - „paties didžiau- 
sio“ - huserliškosios fenomenologijos atradimo reikšmę. Jis, beje, 
atliepia Aristotelio teiginį apie tiesos statusą Metafizikoje: „Tiesa — 
tai suvokti (sugriebti) ir ištarti tai, kas suvokiama (sugriebiama)“7*!. 
Tiesa nėra pirmiausia predikacinis sprendinys, bet ištariantis suvo- 
kimas (sugriebimas), ištartis, kuri pati yra „suvokiama“ („sugrie- 
biama“ ). Būtent čia yra graikų mąstymo kulminacinis taškas, prie 
kurio iš pagrindų prisijungia Husserlio fenomenologija: „Taip feno- 
menologija išlaisvina tiesos sąvoką nuo jos apribojimo santykiuose, 


738 „Seminar in Zähringen“, in: Vier Seminare, Frankfurt am Main: Kloster- 
mann, 1977, S. 115. 

739 „Das Sein ist kein Urteil und kein reales Bestandstūck eines Urteils“, E. Husserl, 
Logische Untersuchungen, t. 11, 11 dalis, Husserliana, Nijhoff, 1984, s. 668. 

740 Šia tema Heideggeris Cėringeno seminare pateikė tokią analizę: „Kaip 
Husserlis prieina prie kategorinės intuicijos? Atsakymas aiškus: kadangi 
kategorinėintuicijayrakaipjuslinė intuicija (ji yra suteikiančioji), Husser- 
lis prieina prie kategorinės intuicijos, naudodamasis analogija. Analogijoje 
kažkas suteikia matmenį atitikimui. Analogijoje tarp dviejų rūšių intuicijų, 
kas ką atitinka? Atsakymas: jusliniai duomenys suteikia matmenį, o kate- 
gorinis lygmuo yra juslinių duomenų analogon. Kategorinė intuicija yra 
juslinei intuicijai „analoguojama““, Vier Seminare, s. 114. 

741 Aristotelis, Metafizika, e, 10, 1051 b. 

sprendiniuose [...]. Net ir aiškiai to neįsisąmoninusi, ji grįžta prie 
tos plačios tiesos sąvokos, kuri leido graikams - t. y. Aristoteliui — 
vadinti tiesa ir suvokimą kaip tokį, ir paprasčiausią kažko suvokimo 
faktą“/**. Jeigu kategorinė intuicija yra toks vyksmas, kuriame būtis 
ir tiesa yra ištariamos identiškai, būties tiesa tegali būti pačios bū- 
ties prisistatymas, vykstantis per ją pačią. 

Čia pasirodo, Heideggerio žodžiais tariant, trečiasis fundamenta- 
lus huserliškosios fenomenologijos atradimas šalia „intencionaliosios 
struktūros“ bei „kategorinės intuicijos“ atradimų: a priori. Pastarąjį 
reikia suprasti ne kaip kokią nors kantiškąją pažinimo kategoriją, ne 
kaip subjektyvumo, kad ir giliausią, bruožą, bet kaip struktūrą, pri- 
klausančią pačiai būčiai'**. Heideggeris ieško argumentų Parmenido 
ir Platono filosofijose: „A priori atradimas yra identiškas būties sąvo- 
kos atradimui ir Parmenido tekstuose, ir po jų atsiradusioje Platono 
filosofijoje? +4. Žvilgsnio nukreipimas nuo „esinio“ į „būtį“ reiškia 
iki-supratiminį suvokimą, kuriame solidariai dalyvauja „intencio- 
nalumas“, „intuicija“ ir „a priori“. Tik taip yra iki galo suprantamas 
pirmasis fenomenologijos principas - Zu den Sachen selbst. 


2. Heidegeriškasis posūkis fenomenologijoje 
Tačiau čia ir pasibaigia Heideggerio reiškiamas pripažinimas savo 
mokytojui. 1925 m. jų išsiskyrimui jau yra susidariusios sąlygos: 
fenomenologija (tiek huserliškoji, tiek ir šėleriškoji) nesugebėjo 


suprasti „fundamentalaus būties prasmės klausimo“?**. 


a. Huserliškosios fenomenologijos ribotumai 


Savo kritiką Heideggeris pradeda nuo Husserlio „redukcijos“ 
sąvokos. Jai pastarojo suteiktas statusas sąmonę vėl paverčia 


742 Prolegomena zur Geschichte des Zeitbegriffs, GA 20, s. 73. 
743 Ibid., s. 102. 

744 Ibid. 

745 Ibid., s. 124. 

absoliučia sfera: „Svarbiausia problema Husserliui visiškai nėra 
sąmonės buvimo pobūdžio problema; jis veikiau vadovaujasi 
tokiu klausimu: kaip apskritai sąmonė gali tapti kokio nors abso- 
liutaus mokslo objektu?“7** Heideggerio abejojimas fenomenolo- 
ginės redukcijos prasme atsiranda dėl jo dėmesio fakticiškumui: 
„Redukcijoje nėra paisoma tos sąmonės tikrovės, kuri atsiranda, 
žmogui užimant fakticišką nuostatą [...]. Būtent dėl to yra pra- 
randamas vienintelis galimas pagrindas klausinėjimui apie inten- 
cionalią būtį“. Svarbu pastebėti, kaip glaudžiai Heideggeris 
sieja fakticiškumo ir ontologijos tematikas fenomenologiniu va- 
dinamo projekto rėmuose. „Prolegomenuose išdėstyta redukcijos 
kritika neša kur kas bendresnę ir fundamentalesnę kritiką - le- 
miamo būties klausimo užmiršimo, intencionalaus buvimo būdo 
užmiršimo kritiką“7*8. 


. Ontologija kaip tikroji fenomenologija 


Nusigręžimas nuo Husserlio tampa visiškai akivaizdus, Heideg- 
geriui rašant: „Nėra jokios ontologijos šalia fenomenologijos, bet 
atvirkščiai - ontologija kaip mokslas tegali būti tik fenomeno- 
logija“"*?. Lygybės ženklas, čia dedamas tarp ontologijos ir fenome- 
nologijos, yra tikslus paneigimas to, ką tvirtino Husserlis 1913 m. 
savo Ideen: „Savyje ontologija — turėtume daug ką apie tai pasa- 
kyti - nėra fenomenologija“"??. Taigi kalba neina apie papras- 
čiausią nusigręžimą nuo „Husserlio fenomenologijos“. Žvelgiant 
giliau, čia vyksta Husserlio atmetimas pačiame fenomenologijos 
lauke. Heideggeris apie tai užsimins Būties ir Laiko 7 paragrafe: 
„Vienintelis tinkamas fenomenologijos supratimas - ją suvokti 


746 Ibid., s. 147. 

747 Ibid., s. 150. 

748 J.-F. Courtine, Heidegger et la phėnomėnologie, Paris: Vrin, 1990, p. 223. 
749 Prolegomena zur Geschichte des Zeitbegriffs, GA 20, s. 98. 

750 E. Husserl, Ideen 11, 1 priedas, $6, Hua, V, s. 129. 

kaip galimybę“"*!. 1929 m. pats Husserlis, rašydamas Romanui 
Ingardenui, patvirtins jo išsiskyrimą su Heideggeriu: „Kruopštus 
Heideggerio Tyrimas?* Aš priėjau prie išvados, kad negaliu šio 
darbo vertinti kaip telpančio į mano fenomenologijos rėmus, ir 
dar daugiau - kad esu priverstas, deja, jį ištisai ir visiškai atmesti 
tiek dėl jame naudojamo metodo, tiek ir, iš esmės, dėl ten išsa- 
komų dalykų turinio“"?*. Heideggerio pasirinkimas, atvedęs jį į 
konfliktą su Husserlio filosofija, išryškėja reikalavime kitaip ver- 
tinti „sąmonės būtį natūralios sąmonės nuostatos atžvilgiu“ ?*. 
1927 m. vasaros semestro paskaitų cikle Pagrindinės fenomenologijos 
problemos Heideggeris sutapatina fenomenologinę ontologiją su 
pačia filosofija ir jos likimu: „Dabar mes galime teigti: būtis yra 
tikroji ir vienintelė filosofijos tema“7?*; šiek tiek žemiau: „Ištirti 
pagrindines fenomenologijos problemas nereiškia nieko kito, kaip 
iš pagrindų pateisinti tvirtinimą, jog filosofija yra būties mokslas, 
ir parodyti, kaip ji juo yra“. 

Suprasti, kaip filosofija gali būti fundamentali ontologija, reiš- 
kia naudotis tokiu metodu, kuris „neturi nieko bendro su jokių 
kitų mokslų metodu - juk šie mokslai, būdami pozityvūs, nagri- 
nėja tik esinį*7**. Tiesa, žvilgsnio nukreipimas nuo esinio link bū- 
ties yra pavadinamas „fenomenologine redukcija“, bet ši sąvoka 
čia turi visai kitą reikšmę nei ta, kurią jai teikė Husserlis 1913 m. 
savo Ideen. Pastarajam metodas yra naudojamas „nukreipti ana- 
lizę nuo natūralios žmogaus nuostatos daiktų ir asmenų pasaulyje 


751 Sein und Zeit, s. 38. 

752 E. Husserl, Briefe an Roman Ingarden, Nijhoff: 1968, s. 56 (1929 m. gruo- 
džio 2 d.). 

753 Prolegomena zur Geschichte des Zeitbegriffs, G A 20, s. 162. 

754 Die Grundprobleme der Phänomenologie, GA 24, Frankfurt: Klostermann, 
1975, S. 15. 

755 Ibid. 

756 Ibid., s. 26. 

į transcendentalinį sąmonės gyvenimą bei į jos ,noetines-noe- 
matines‘ būsenas“7?7. Tuo tarpu Heideggeriui „fenomenologinė 
redukcija“ reiškia tyrimo nukreipimą į būties kaip tokios supra- 
timg" 
nukreiptumas pareikalauja iš fenomenologinio metodo būtį įver- 
tinti „pozityviai“: „Šią projekciją, kuri iš anksto duoda esinį jo bū- 
tyje ir jo ontologinėse struktūrose, mes vadiname fenomenologine 
konstrukcija“"*?. Analizės „nukreipimas“ nuo esinio į būtį, pasta- 
rosios pozityvus svarstymas, t. y. „konstrukcija“ bei su ja susijęs 
fenomenologinės ontologijos metodas pareikalauja trečio atra- 
mos taško - „destrukcijos“. Tam, kad filosofija būtų ontologiškai 


, O jau ne į „sąmonę“, kuri tą supratimą tik užgožia. Toks 


išaiškinta, sąvokos, atsiradusios metafizinėje tradicijoje, turi būti 
atitinkamai ištirtos ir atpažintos: „Konceptinė būties ir jos struk- 
tūrų interpretacija, t. y. redukcinė būties konstrukcija, reikalauja 
būtinai atlikti destrukciją ( Destruktion), kitaip sakant, kritinę de- 
konstrukciją (kritischer Abbau) tų sąvokų, kurios yra plačiai var- 
tojamos, tam, kad būtų galima prieti prie tų šaltinių, iš kurių jos 
atsirado. Tik vykdydama tokią destrukciją, ontologija gali feno- 
menologiškai ir iki galo pagrįsti savo sąvokų autentiškumą“ ®°. 

Vis dėlto šios aiškiai ontologinės fenomenologijos originalu- 
mas pasirodo tik tvirtinant jos „laikiškumą“: „Mes interpretuo- 
jame būtį per laiką (tempus). Mūsų interpretacija yra laikiška 
interpretacija. Gelminė ontologijos problematika - būties pras- 
mės nustatymas per laiką — yra tad laikiškumo problematika“*!. 
O jungiant dvi tradicines problemas - būties ir laiko problemas — 
yra naujai keliamas transcendencijos klausimas. 


757 Ibid., s. 29. 
758 Ibid. 

759 Ibid., s. 29-30. 
760 Ibid., s. 31. 
761 Ibid., s. 22. 

$20 Transcendencijos horizontas 


Ontologinė problema, Heideggerio apmąstoma nuo to momento, 
kai į jo rankas pateko Brentano darbai, laipsniškai susimaišė su 
laiko problema. Laiške tėvui Richardsonui Heideggeris tvirtins, 
kad „laiko klausimas buvo keliamas lygiai taip patintensyviai kaip 
ir būties“7**. Toks intensyvumas galėjo atsirasti tik dėl nuolati- 
nio ontologinės problemos „radikalėjimo“?““, o intymi būties ir 
laiko savitarpio priklausomybė ne tik nenustelbė transcendencijos 


problemos, bet vertė ją svarstyti naujai. 


1. Laikiškojo Dasein transcendencija 


„Būties sąvoka yra pati bendriausia“, tačiau šis „bendrumas“ nėra 
„rūšies“ bendrumas?“*. Tai reiškia, kad laikiškumo sąvoka, per 
kurią yra suvokiama būtis, niekaip nėra tokia sąvoka, kuri savo 
bendrybe išreikštų kažkokią, šiuo atveju „pačią aukščiausią, esi- 
nio plotmę“"“*. Kadangi būties nėra kitur, kaip tik Dasein supra- 
time, laikiškumo suvokimas yra įmanomas tik suprantant Dasein 
laikiškumą: „Tik remiantis Čia-būties (Da-sein) įsišaknijimu lai- 
kiškume galima suprasti egzistencialinę fenomeno |... ] būti-pa- 
saulyje galimybę“"““. Visos Dasein laikiškumo - „kasdienybės“ 
(Alltūglichkeit), „istorialumo“ (Geschichtlichkeit) ir „į-laikėjimo“ 
(Innerzeitigkeit)"“7 — analizės žymi Dasein kaip būti-pasaulyje 
transcendencijos „lygius“. 


762 „Lettre au R. P. Richardson“, in: Questions 1v, Paris: Gallimard, 1976, 
p. 182. 

763 Žr. J. Taminiaux, Lectures de Vontologie fondamentale, Paris: Millon, 1989. 

764 Sein und Zeit, $1, $. 3. 

765 Ibid. 

766 Ibid., $69, s. 351. 

767 Ibid., atitinkamai antrosios sekcijos IV, V ir v1 skyriai. Žr. kaip šiuos skyrius 
nagrinėja P. Ricoeuras, Temps et Récit, t. 111, Paris: Seuil, 1985, p. 90-144. 

a. „Kasdienybė“ „istorialumas“, „į-laikėjimas“ 
Kasdienybiškame Būties-pasaulyje lygmenyje Dasein galimybę su- 
daro pati pasaulio transcendencija: „Čia atvirybėje pasaulis iškart yra 
“768. Jeigu būtis visada-jau yra Dasein pasaulyje, tai „trans- 
cendencijos problema negali būti keliama kaip klausimas, kokiu būdu 
subjektas išeina pats iš savęs ir ateina prie objekto |... ], bet tikrasis 
klausimas čia būtų: kas padaro, kad esinys gali pats save suvokti kaip 
esantį pasaulyje ir, šitaip susivokdamas, gali būti objektu?“ 
„Atsakymą duoda atsigręžimas į pasaulio transcendenciją, pa- 
grįstą horizontaliai ir ekstatiškai“7“?. Atitrauktas nuo kasdienybės 
„Das Man‘ iliuzijų, Dasein atsiduoda savo tikrajam būti-pasaulyje 


atvertas 


likimui, kuris yra būti-link-mirties: toks yra jo „istorialumas“, kurio 
suvokti istorijos mokslas (Historie) nepajėgus ir kuris yra ta prie- 
monė, kuria Dasein priima savo paties fakticiškumą: „Vienintelė 
priežastis, dėl kurios Dasein gali pakelti likimo smūgius, yra ta, kad 
savo buvimo gelmėje jis yra likimas būtent šia prasme“. 
Išgyvendamas savo istorialumą, Dasein suvokia savo baigtinybę 
ir įsišaknija tikrojoje transcendencijoje. Jis yra ne tik „laikiškas“ ir 
„laike“, jis yra „į-laikėjęs“, suaugęs su fakticiškąja patirtimi, kuri 


“771, Dasein mesta-būtis yra tai, dėl ko oficialiai yra-duo- 


„laikina 
damas [ily a, es gibt] laikas“"7?. Dasein į-laikėjimas transcenduoja 
laiko datavimą ir chronologinį plėtimąsi todėl, kad jis pirmapra- 


diškai yra pasaulio laikas, t. y. pats pasaulis. 


b Laiko perteklius 


Kadlaikas nėra nei „subjektyvus“, nei „objektyvus“, lemia ne koks 
nors jo trūkumas, bet, atvirkščiai, jo perteklius (excės): „Pasaulio 


768 Sein und Zeit, s. 365. 
769 Ibid., s. 366. 

770 Ibid., $74, s. 384. 
771 Ibid., $78, s. 405. 
772 Ibid., $80, s. 412. 

laikas yra „objektyvesnis“ nei bet koks kitas objektas, nes, sudary- 
damas pasauliui priklausančio esinio galimybę, jis kiekvieną kartą 

yra horizontaliai irekstatiškai „objektyvuotas“ (išmestas; ,objectė“) 

kartu su pasaulio atsivėrimu“?"?. Ir: „Pasaulio laikas yra taip pat 

„subjektyvesnis“ nei bet koks įmanomas subjektas, nes, rūpestį 

suprantant teisingai, t. y. kaip buvimą iš savęs paties egzistuojant 

fakticiškai, laikas padaro įmanomą taip pat ir šį buvimą“"?*. Laikas 

yra perteklius ne vien paprasčiausiai dėl to, kad jis yra „ankstesnis“ 
už betkokį subjektyvumą ar objektyvumą, bet todėl, kad „būtent 

[jis] sudaro pačią šio „ankstyvumo“ galimybę“77*. Remdamasis 

Dasein analize, Heideggeris sugrąžina ontologiją į laikiškumą ir 
tuo pačiu laikiškumą į ontologiją. Transcenduodamas būtį ir laiką 
ir iš čia gaudamas savo paties transcendenciją, Dasein verčia pra- 
nokti tradicines transcendencijos ir imanencijos sąvokas. 


2. Tradicinio transcendencijos / imanencijos santykio pranokimas 


Po to, kas buvo pasakyta, galime tik stebėtis, jog 1927 m. skaity- 
tose paskaitose apie Pagrindines fenomenologijos problemas Heideg- 
geris dar imasi aiškinti, kas jį skiria nuo katalikiškosios tradicijos: 
„Kai kas sako, kad mano filosofija yra katalikiška fenomenologija. 
Tokios kalbos neabejotinai kyla todėl, kad aš esu įsitikinęs, jog tokie 
mąstytojai kaip Tomas Akvinietis ar Dunsas Škotas kai ką nusi- 
manėapie filosofiją, galbūt kurkas daugiau nei kai kurie modernieji 
filosofai. Tačiau katalikiškos fenomenologijos sąvoka yra dar absur- 
diškesnė nei protestantiškos matematikos“77*. Iš tiesų Heideggeris 
plėtoja tokią laikišką ontologiją, kurios radikalumas išjudina tra- 
dicinio ontologinio ir teologinio konceptualumo pamatus: jeigu 
laikiškumas „sudaro [Dasein] galimybę“, tai būtent jis yra ir būties 
supratimo,kuriame yra įsišaknijęs Dasein, galimybės sąlyga. 
773 Ibid., s. 419. 
774 Ibid. 


775 Ibid. 
776 Die Grundprobleme der Phänomenologie, s. 28. 

Minėtas paskaitų ciklas yra mąstymas apie būties ir laiko savi- 
tarpio priklausomybės problematiką, pristatytą jau Būtyje ir laike, 
bet dabar plėtojamą es gibt sąvokos pagrindu. Ši sąvoka yra įvedama 
jau paskaitų įvade šiuo programiniu tvirtinimu: „Kas dar gali būti 
anapus gamtos, istorijos, Dievo, erdvės, skaičių? Apie visus šiuos 
dalykus mes sakome: jie yra, net jeigu kiekvienu atveju jų buvimo 
būdą suvokiame skirtingai. Mes juos vadiname esiniu. Teoriškai 
ar praktiškai su jais susiję, visuomet juos suvokiame kaip esančius. 
Anapusesinio nieko nėra. Tikriausiai jokio kitoesinio,anapus mūsų 
išvardytųjų, iš tiesų nėra, bet vis dėlto galbūt dar kažkas (yra)-duo- 
dama (il y a, es gibt: tai duoda), kažkas, ko nėra, bet kas (yra)-duo- 
dama (ily a, es gibt) ta prasme, kurią mumsreiks patikslinti. Maža 
to, reikia, kad kažkas tokio (būtų)-duodama (es gibt), dėl ko mes 
pajėgtume suvokti esantį kaip tokį ir su juo susisieti, kažkas tokio, 
kuris pats, žinoma, nebūtų, bet kurio davimas (es gibt) mums yra 
reikalinga tam, kad mes apskritai ką nors patirtume ir suprastume 
kaip esantį 77". Šis es gibt, kurio neįmanoma apibūdinti, tačiau kuris 
nurodo į sferą anapus Būties ir Niekio, skelbia naująją fenomeno- 
logiją. Po / prieš Būties(-į) ir Niekio(-į) yra „tai duoda“ („il y a“, 
es gibt), iš kurio kyla esinys, to „anapus-pirmapradiškumo“, kuriame 
vis juda pati mintis, pėdsakas. Taip pirmą kartą yra tematizuotas 
„ontologinis skirtumas“, o kartu, tęsiant Būtį ir laiką""*, pertvarko- 
mos tradicinių tezių ir sąvokų prasmės. 


777 Ibid., s. 13-14. 
778 Cituojamų paskaitų pradžioje Heideggeris prirašo tokią pastabą: „Naujas 
Būties ir Laiko pirmosios dalies trečiosios sekcijos variantas“, ibid., p. 1. 
Iš tiesų tik antroji paskaitų dalis, pavadinta „Pagrindinis būties kaip tokios 
prasmės ontologinis klausimas. Pagrindinės būties struktūros ir pagrin- 
diniai jos pobūdžiai“, gali būti traktuojama kaip antrosios Sein und Zeit 
sekcijos aidas, net ne tęsinys. Juk Heideggeris pats 1946 m. rašė J. Beaufret 
skirtame Laiške apie humanizmą, kad trečioji Sein und Zeit sekcija buvo 
„sulaikyta“ (zurūckgehalten). Žr. Brief ūber Humanismus, s. 17. 

a. Nuo Viduramžių teologinio skirtumo iki „ontologinio skirtumo“ 
Tarp šių tezių ir sąvokų - „viduramžiškos“ ontologijos tvirtini- 
mai, kuriems išryškinti Heideggeris pasitelkia Tomo Akviniečio, 
Dunso Škoto ir Suarezo raštus. Taigi įvyksta jo ginčas su scho- 
lastika. Dvilypė essentia-existentia kategorija, iš kurios kilo to- 
mistiškosios distinctio realis, škotistiškosios distinctio modalis bei 
suarezietiškosios distinctio sola rationis konceptinis aparatas, pati 
kyla,tvirtina Heideggeris, iš „intencionalios gamybinės elgsenos 
struktūros“''?. Existentia buvo suvokta kaip actualitas, t. y. kaip 
veikiančiojo (agens) actum"*?, o essentia - kaip „quidditas, natura, 
definitio, forma“"*!. Toks suvokimas nepriklauso vien tik nuo krikš- 
čioniškos teologijos plėtotės, bet ir nuo viduramžiškos teologijos 
graikiškos kilmės?*?. Netjeigu šių dviejų tradicijų - graikiškosios 
ir krikščioniškosios - susiliejimas įvyko „po gana aštrių ginčų ir 
kovų jis buvo nulemtas jų esminio atitikimo viena kitai; creatio 
ex nihilo sąvoka labai tiko graikiškajam būties kaip „gamybinės 
elgsenos“ suvokimui: „Nepaisant jų skirtingos kilmės, antikinė 
ontologija pačiais savo pagrindais ir fundamentaliomis sąvokomis 
buvo, taip sakant, pamatuota krikščioniškajai pasaulio sampratai 

ir esinio interpretacijai kaip ens creatum“ "83. 

Svarbu pastebėti, kad pirmą kartą „teologinis skirtumas“ yra 
Heideggerio tematizuojamas ginčijantis su Viduramžių ir Kanto 
ontologijomis. $10 skaitome: „Ontologinis skirtumas reiškia: ži- 
noma, kiekvienu atveju esinys yra apibūdinamas per kokią nors 
ontologinę sandarą, bet pati būtis neturi nieko iš esinio“"**. 


779 Die Grundprobleme der Phūnomenologie, s. 143 ir 159. 
780 Ibid., s. 147. 

781 Ibid., s. 143, 148. 

782 Ibid., s. 148. 

783 Ibid., s. 168. 

784 Ibid., s. 109. 

Heideggeris atranda šį pirmapradiškesnį skirtumą teologinio 
„Dievo / kūrinio“ skirtumo kaimynystėje. Teologinis skirtumas, 
apmąstomas skirties ens infinitum / ens finitum kontekste, neper- 
žengia esinio susidarymo savo esiniškume plotmės, t. y. neperžen- 
gia essentia / existentia sandaros, kuri ir nulemia esinio suvokimo 
pobūdį. Netgi pats Kantas, kad ir kaip radikaliai kritikavęs vadina- 
mąjį „ontologinį“ Dievo buvimo įrodymą"*?, nepajėgė peržengti 
ir Dievo, ir žmogaus atveju santykio tarp esmę turinčio esinio (to- 
buloar netobulo) ir realios egzistencijos; todėljo keliamos proble- 
mos nepranoko teologinio skirtumo plotmės. Tačiau teologinis 
skirtumas tėra tik „nuošliauža“ kur kas radikalesnio skirtumo, 
raginančio nukreipti žvilgsnį nuo esinio, tiek tobulo-begalinio, 
tiek netobulo-baigtinio, link būties. Dar daugiau: „Tvirtinimas, 
kad essentia ir existentia priklauso bet kuriam esiniui, nurodo"S“ 
į bendresnę bet kurio esinio traktavimo problemą: į esinį, koks 
jis yra (quid) ir į jo buvimo būdą (guomodo)“7*7. Kaip suprasti 
veiksma-žodį „nurodo“ (zeigt)? Be abejo, čia nėra kalbama apie 
kokią nors paprasčiausią teologinės tvarkos „nukopijavimą“ ar per- 
kėlimą į ontologinę tvarką. Supratimo raktą rasime apmąstydami 
patį teologinį esinio traktavimą, kurio siekiamas universalumas 
turi būti pranoktas: „Problema, kurią iškelia būties traktavimas per 
essentia ir existentia sąvokas, naudojant scholastinę terminologiją, 
išreiškia tik vieną specifinį ontologinio skirtumo kaip tokio prob- 
lemos aspektą“. Būtent „būtis“ — pasirodydama - išreiškia pačią 
bendriausią kategoriją. Heideggeris daro šias išvadas, prisiminda- 
mas Brentano: „Būties daugialypiškumo galimybės problema, tuo 
pačiu - būties kaip tokios sąvokos vienybės klausimas jau reikalauja 
sprendimo“"*š. Kitaip tariant, Heideggeris padaro išvadą apie 


785 Ibid., s. 42-57. 
786 Kursyvas mūsų. 
787 Ibid., s. 170. 

788 Ibid. 

būties užmiršimą, apmąstydamas scholastinę filosofiją, ir para- 
doksaliai siekia patalpinti teologinę transcendenciją jos tikrojoje 
vietoje — ontologinėje transcendencijoje. Bet Brentano minties 
polėkio neužtenka, norint suprasti radikalų pasikeitimą ontolo- 
ginėje plotmėje. Heideggerio mąstymo kelias jau nuo pirmųjų jo 
filosofinių darbų vedė prie Mokytojo Eckharto tvirtinimų. 


b. Mokytojo Eckharto mistinis modelis 


Nuo pat savo 1915 m. pranešimo apie Laiko sąvoką istoriniuose 
moksluose"*? ir tuomet paskelbto ketinimo tirti Viduramžių mis- 
tiką iki pat 1952-ųjų, kada buvo parašytas tekstas Ką vadiname 
mąstyti?, Heideggeris nuolat studijavo Mokytoją Eckhartą??“. Tai, 
ką minėjome apie Brentano intelektualinę bei institucinę biogra- 
fiją"?!, stebėtinai tinka Mokytojui Eckhartui, tačiau primena ir pa- 
ties Heideggerio gyvenimo niuansus. Ištikimas Alberto Didžiojo 
mokymui ir pats mokydamas scholastikos, Eckhartas iš pradžių 
rimtai puoselėjo būties analogijos doktriną: savo absoliutiškume 
Dievas išreiškia pačios būties aukščiausią esmę"?*. Vis dėlto, at- 
liepdamas Augustino, (Pseudo-)Dionisijaus Areopagiečio ir ne- 
oplatoninei filosofijai, jis atsisako įsprausti Dievą į ontologinio 
mąstymo lauką: Dievas yra anapus būties, o pastaroji žymi tik 
sukurtojo pasaulio plotmę"?* 
su sudėtingos minties paradoksalumu - nors, būdamas ištikimas 


. Dar daugiau - ir čia susiduriame 


789 Žr. 61, 3. 

790 Žr.mūsų pačių tyrimą „Heidegger et Maître Eckhart“ in: Revue des sciences 
religieuses, 1996, t. 70, p. 113-124. 

791 $10, 2. 

792 Maître Eckhart, „Opus tripartum“, in: Deutscher Mystiker des vierzehnten 
Jahrhunderts, Meister Eckhart, t. 11, Pfeiffer, Verlag Aalen, 1962, s. 163. 

793 A. de Libera, „Le problėme de Tėtre chez Maitre Eckhart. Logigue et 
métaphysique de V'analogie“, in: Cahiers de la revue de théologie et de la 
philosophie, Genėve-Lausanne-Neuchūtel, 1980, nr. 4, p. 1. 

scholastikai, Eckhartas teikia pirmenybę analogijai, jis sukuria 
tokią sąvokų sistemą, pagal kurią Dievas tampa absoliučiai ne- 
išreiškiamas, neišreiškiamas netgi ir Trejybės teologi joje. Raktinė 
sąvoka, paimta iš (Pseudo-)Dionisijaus Areopagiečio"?*, yra 
„Dievystė“ (Gottheit). Ji reiškia dieviškąją esmę anapus Trejybės 
ir Kūrėjo (Gott). Trys Asmenys pirmapradiškai kyla iš šios be- 
dugnės esmės: „Tarp Dievo ir Dievystės skirtumas yra toks pat 
didelis, kaip ir tarp dangaus ir žemės“7?*. Mokytojas Eckhartas 
atskiria, numatydamas tolimiausias šio atskyrimo pasekmes, tai, 
ką dar gali išreikšti sąvoka - taigi ir Trejybę, ir Dievą-Kūrėją - nuo 
nesuvokiamos dievystės, kurioje (nors tai nėra kažkokia vieta ar 
vidujybė) vyksta pirmapradis virsmas. Iš čia išvedama skirtis tarp 
Dievo veikimo ir Dievo neveikimo: „Dievas veikia, Dievystė neveikia, 
jam nieko nereikia veikti, nėra jame jokio veiksmo. Jis niekada 
neatliko jokio veiksmo. Dievas ir Dievystė skiriasi kaip skiriasi 
veiksmasir ne-veiksmas“??“. Vis dėlto Dievystės pirmapradiškumą 
ir pasaulio būtį jungia, teigia Eckhartas, sutikdamas su tomis- 
tišku principu (kylančiu iš neoplatoninės emanacijos schemos"??), 
tam tikra dieviškumo ir žmogiškumo bendrystė, į kurią siela yra 
intelektualiai įsiskverbusi (intellection), pranokstant bet kokią 
sąvokinę raišką: „Pažvelkime dabar į šį sieloje esantį pažinimą, 

794 „Universali viešpatystė priklauso visam Dieviškumui. Atrodo, nejma- 
noma būtų suskaičiuoti visų teologinių raštų, kuriuose Viešpaties var- 
das yra priskiriamas tiek Dieviškumui, kuris gimdo Dievą, tiek ir Sūnaus 
Dieviškumui“, Denys le Pseudo-Arėopagite, Noms divins. Oeuvres complėtes, 
Paris: Aubier-Montaigne, 1943, p. 78. 

795 Pamokslas „Nolite timere“, in: Traitės et Sermons, Paris: Flammarion, 1993, 
p. 388. 

796 Ibid., p. 389. 

797 „Daiktų skirtingumas ir daugis atsirado dėl pirmojo veiksnio, kuris yra 
Dievas, noro, nes Jis išvedė daiktus į esatį, kad kūriniams skleistų savo 
gerumą ir kad pastarieji jį rodytų“, Tomas Akvinietis, Teologijos suma, 1, 
g. 47,a.1, Atsakau, Vilnius: Logos, 2007, p. 133 (vert. G. Vyšniauskas). 

kuris savyje turi [Dievo] proto lašelį, kibirkštėlę, gyslelę“ "?*. 
Transcendentiškoji Dievystės ir sielos bendrystė, esanti proto 
pažinime, yra dar fundamentalesnė už meilės bendrystę: „Aš tei- 
giu,kadprotasyra aukščiau už valią: valia suvokia Dievą apgaubtą 
gėrio skraiste, protas suvokia jį gryną, be gėrio ir būties“7??. Taigi 
reikia sutikti su išvada, kad Mokytojui Eckhartui „Dievas, trans- 
cenduodamas pasaulį, jam yra taip pat imanentiškas““??. Tačiau 
reikia ir patikslinti transcendencijos ir imanencijos pažįstančioje 
sieloje vienalaikiškumo prigimtį. Pamoksle apie Amžinąjį gimimą 
skaitome: „Visose būtybėse Dievas yra kaip esmė, kaip veiksmas, 
kaip juslumas, bet tik sieloje jis save gimdo““?!; „Tik tada, kai 
siela nusivelka savo pačios esmę, vienas Dievas yra jos esmė, ir 
tik tada ji kontempliuoja, pažįsta, sugriebia Dievą pačiu Dievu“, 
Čia atsiveria „kraštas“ (gegnet) : „gelūzenheit“593 „tuštuma priešais 
Dievą, kur siela, atsižadėjusi bet kokio veikimo, bet kokios verty- 
bės, pasiekia tai, kas joje yra aukščiausio: „Atsižadėjimą aš vertinu 
labiau nei meilę |... |, labiau nei nusižeminimą [...], labiau nei 
užuojautą“. Nes „romusis“ (s impassible“) atsižadėjimas priklauso 
pačiam Dievui iš visos amžinybės“““. 

Popiežiški kaltinimai kilo kaip reakcija į šiuos Eckharto tvir- 
tinimus: 1. Dievo ir pasaulio „beveik“-vienalaikiškumas, 2. pasau- 
lio amžinumas, 3. Dievo reiškimasis bet kuriame kūrinyje, net 


798 Pamokslas „Quasi stela matutina“, in: Traités et Sermons, p. 277; (liet. vert. 
L. Rybelis), Traktatai ir pamokslai, Vilnius: Pradai, 1998, p. 167 (vert. mod.). 

799 Ibid., p. 278; liet. vert., p. 168. 

800 J. Ancelet-Hustache, Maitre Eckhart et la mystigue rhėnane, Paris: Seuil, 
1956, p. 57. 

801 Traitės et Sermons, p. 45. 

802 Pamokslas „Apie sielos pyktį ir jo tikrąją vietą“, ibid., p. 146. 

803 „Opus tripartum“, in: Deutscher Mystiker des vierzehnten Jahrhunderts, 
Meister Eckhart, s. 312. 

804 Pamokslas „Apie atsižadėjimą“, ibid., p. 19-22; liet. vert., Traktatai ir pa- 
mokslai, p. 143-157. 

bloguose darbuose, 4. Dievo Sūnaus ir kūrinio statuso lygybė““". 
Taip pat čia aptinkame daugumą tų temų, kuriomis remdamasis 
Heideggeris, pradedant 1915 m., mąstys apie laiko transcenden- 
cijos problemą ir kurs savo ontologinę programą, pranokstančią 
teologinį skirtumą. Heideggerio tekstai, aiškiausiai liudijantys apie 
jo prisirišimą prie Eckharto, pasirodys vėlesniu jo mąstymo etapu, 
tačiau jie puikiai padeda suvokti ir tai, apie ką dabar kalbame. 
Tekste, pavadintame „Romumos“ komentarui ir parašytame 1944- 
1945 m., skaitome: „Romumos esmė gali būti vertinama ir valios 
srityje, kaip yra pastebima senųjų mąstytojų, pavyzdžiui Mokytojo 
Eckharto, raštuose“*0*, Heideggeris vartoja žodį gegnet, kuris nu- 
rodo „transcendencijos horizontą“, „laukiamą“ „atvirybę“. Tačiau 
jis sąmoningai keičia pirmapradišką religinę šio žodžio reikšmę, 
versdamas jį žymėti transcendentalinį „Sein“ ir „Da-sein“ san- 
tykį“?". Kitas aiškus vėlyvojo Heideggerio mąstymo etapo tekstas: 
„Kaip sako senas studijų ir gyvenimo Mokytojas Eckhartas, Dievas 


805 Žr. Jono xxII 1329 m. kovo 27 d. bulę „In Agro Dominico“, smerkiančią 
dvidešimt aštuonis Mokytojo Eckharto teiginius, iš kurių: „Kai tik Dievas 
buvo, jis sukūrė pasaulį“ (1); „Galima sutikti, kad pasaulis egzistavo visą 
amžinybę“ (111); „Dar daugiau, kiekviename darbe, netgi blogame, blo- 
game ir kančios blogio, ir moralinio blogio prasme, taip pat pasireiškia ir 
spindi Dievo garbė“ (1v); „Visa, ką Dievas daro, yra viena; todėl jis mane, 
savo Sūnų, gimdo niekaip neatskirtą nuo savo Sūnaus“ (XxII); „Sieloje yra 
kažkas nesukurto ir nesukuriamo; ir tai yra protas“ (priedas 1). Cituota 
prieduose Traités et Sermons, Paris: Gallimard, 1942, p. 408-414; taip pat 
Traités et Sermons, Paris: Flammarion, 1993, p. 407-415; liet. vert. Traktatai 
ir Pamokslai, p. 206-212. 

806 „Zur Erörterung der Gelassenheit“, in: Gelassenheit, Pfullingen: Neske, 
1959, S. 35-36. 

807 Norint nustatyti tikrą ontologinę Mokytojo Eckharto Gelassenheit prasmę, 
žr. J. Greisch, „La contrée de la sérénité et ľhorizon de V'espėrance“, in: 
Heidegger et la question de Dieu, Paris: Grasset, 1980, ypač p. 178-184; 
žr. taip pat kritinę A. de Libera pastabą Traités et Sermons, p. 188-189. 


Mąstymo patirtis ir teologinė kilmė 245 


yra Dievas tik tame, ko (jų) kalba negali pasakyti “*9*. Pagaliau savo 
paskaitose Ką reiškia „mąstyti ? Heideggeris ne taip akivaizdžiai, 
bet įtikinamai parodo, iš kur kilo kai kurios jo mintys: „Galime 
taip pat pagalvoti ir apie tai, kad žodis Aėyzuw reiškia tuo pačiu ir 
sakyti, ir įstatyti [... J. Be šio Ašyew ir jo Adyoc krikščioniškame 
Tikėjime nebūtų buvę Trejybės doktrinos, kaip ir teologinės an- 
trojo Asmens Dievystėje sąvokos interpretacijos“*9?. Mokytojo 
Eckharto raštuose Dievystė išreiškia bedugnę, o Heideggerio - bū- 
ties Aéysv skleidimosi momentą. Vis dėlto ekhartiškame Dieviš- 
kume ir Adyos veikia tas pats motyvas: jokio pagrindo neturinti 
Sklaida (la Diffusion sans fond). 1959 m. tekstas Gelassenheit tai 
patvirtina: Eckharto mistinės teologijos motyvai čia yra ne tik 
įtraukti į fundamentinę ontologiją, bet ir maitina jos radikaliza- 
vimo polėkį. Taigi išvada apie heidegeriškąją krikščioniškosios 
teologijos „sekuliarizaciją“ praleidžia esminį momentą. Eckharto 
programą Heideggeris veikiau suradikalina: ontologinis skirtu- 
mas yra ne tik nukreiptas prieš teologinį skirtumą tarp Dievo 
ir esinių, bet, žvelgiant giliau, jis pranoksta ir religinį skirtumą 
tarp pirmapradės Dievystės ir esinių, skirtumą, kuris Eckharto 
mąstyme išreiškia Dieviškumo santykį taip pat ir su Trejybe bei 
Dievu kaip kūrėju. Taip Heideggeris Būties Aéyav suteikia aukštą 
statusą tokios transcendencijos, kuri transcenduoja bet kokį du- 
alizmą, įsišaknijusį scholastinėje teologijoje ir, in fine, mistinėje 
Eckharto teologijoje. 


c. „Laikiškasis mokslas“ kaip „transcendentalinis mokslas“ 


Dabarjau galime suprasti Heideggerio keltą problemą: „Kaip kaž- 
kas, kas yra sąmonės viduje, kas yra jai imanentiška, gali sugriebti 


808 „Im Ungesprochenen ihrer Sprache ist, wie der alte Lese-und Lebemeister 
Eckehardt sagt, Gott erst Gott“, „Der Feldweg“, in: Denkerfahrungen, s. 39. 
809 Was heisst denken?, Tübingen: Niemeyer, 1954, $. 170. 

kažką, kas yra išorėje, transcendentiška, objektuose?“*!? Tačiau 
šis klausimas turi prasmę tik dar pernelyg siaurai transcendencijos 
sampratai, kuri jau Būtyje ir laike buvo įtikinamai atmesta ir kuri 
subjektą traktuoja kaip „vidinę sferą“, kaip „kasos langelį“ (Kasten) 
ar „atidaromą dėžutę“ (Gehäuse): „Kad ir kaip būtų aiškinama toji 
vidinė sfera, jeigu tik yra nors klausiama, kaip pažinimui pavyksta 
iš ten „išsprūsti“ siekiant ,transcendencijos, yra padaroma išvada, 
kad pažinimo veiksmas yra problemiškas, nors prieš tai rimtai net 
nebuvo išsiaiškinta, kas yra ir kaip vyksta pats tas pažinimo aktas, 
kuris užduoda tokias mįsles“*!!. Taip yra todėl, kad klausimas yra 
„keliamas atvirkščiai“ ir veda į „aklavietę““!?. Tradicinis dvinarės 
imanencijos / transcendencijos sistemos supratimas turi būti 
pakeistas kita samprata, kylančia iš subjektiškumo (ipsčitė) ir pa- 
saulio fakticiškojo bendrapirmapradiškumo: „Pasaulis yra, jeigu 
vis dar orientuosimės į vulgarią transcendencijos sąvoką, tikrasis 
transcenduojantysis [... ]. Jeigu pasaulis yra transcenduojantysis, 
tikrasis transcenduojantysis yra Dasein“. Taip mes pasiekiame 
„autentiškai ontologinę transcendencijos sampratą“*B, Kadangi 
„transcenduojantysis“ reiškia „tai, kas eina anapus, - kaip toks“, 
Dasein negali būti vadinamas imanentišku. Arba galima sakyti, ir 
tai yra tas pat: „Tai, kas pažinimo teorijoje yra vadinama imanen- 
cija, t. y. subjekto sfera, savyje yra pirmapradiškai ir aukščiausia 
prasme transcenduojantysis“*!*. Naudodamas tokią konceptinę 
dialektiką, Heideggeris siekia išvengti, kad Dasein būtų suta- 
patintas su ontiniu transcendentaliniu subjektu?!“ taip pat kad 


810 Die Grundprobleme der Phūnomenologie, s. 306. 

811 Sein und Zeit, $13, s. 60. 

812 Die Grundprobleme der Phūnomenologie, s. 306. 

813 Ibid., s. 424-425. 

814 Ibid., s. 425. 

815 Žr.ilgą pastabą traktate Apie pagrindo esmę, atmetančią „antropocentris- 
tinę“ Daseininterpretaciją ir jos „ontinę dedukciją“: „Tebūnie man leista 

transcendencija būtų grąžinta į imanencijos sferą. Tokiu būdu 
nei teologinis sprendimas, kuris „Transcenduojančiuoju“ vadina 
Dievą, nei „pažinimo teorija“, kurioje transcenduojantysis kyla iš 
paties subjekto sferos kaip jos anapus, neatitinka pirmapradiškos 
Dasein būsenos transcendentaliniame būties apšvietime: „Norint 
patirti tai, kas yra iš tiesų, reikia ne tik suvokti tikrai esančią rea- 
lybę, bet dar reikia, kad tikrovės suvokimas būtų jau gavęs iš jos 
pusės jai priklausantį apšvietimą. Būties supratimas jau vyksta 
apšviestame ir suteikiančiame aiškumą horizonte“*!“. Čia nau- 
dojama „horizonto“ sąvoka yra lemiama; jos prasmę suprasime, 
nagrinėdami tai, ką Heideggeris vadina „laikiškumo ek-statiniu 
pobūdžiu“*!". Anapus teorinio (teologinio ar antropologinio) 
vertinimo principo, šis posakis nurodo į save patį projektuojan- 
čio Dasein fakticiškumą. Tokia yra „ek-stazė“, apibūdinanti bū- 
ties vykdomą savęs pačios pranokimą anapus jos pačios, tačiau 


čia priminti, kad iki šiol publikuota „Būties ir laiko“ tyrimo dalis nekelia 
sau jokio kito uždavinio, kaip tik pro-jektuoti transcendenciją konkre- 
čiame ir galinčiame šią projekciją išskleisti bandyme [...]. Savo ruožtu 
šis uždavinys yra vykdomas tik tam, kad būtų įgyvendintas sumanymas, 
kuris vienintelis mus vedė tyrimų metu ir kurį aiškiai įvardija šių tyrimų 
pirmosios dalies bendras pavadinimas: leisti suvokti „transcendentalinį bū- 
ties problemos horizontą“ |... ]. Pačioje Dasein transcendencijoje ir per 
ją pačią ontologiškai interpretuoti būtį niekaip nereiškia vykdyti ontinę 
dedukciją tų esinių, kurie yra anapus žmogaus būties [... ]. Tačiau būtent 
dėl tokios interpretacijos klaidos Sein und Zeit tyrimams buvo priekaiš- 
taujama, esą jie yra vykdomi ,antropocentriniu požiūriu“. Šis priekaištas, 
kuris buvo skleidžiamas su karštu užsidegimu, visiškai nieko nereiškia 
tol, kol nebuvo rimtai suprasti Sein und Zeit keliamos problemos plėtotės 
turinys, pagrindinė linija ir tikslas [... ]. Kokius tad pavojus slepia ,antro- 
pocentrinis požiūris; kurio visos pastangos yra nukreiptos būtent tam ir 
tik tam, kad pasirodytų, jog Dasein esmė, būdama centre, yra ek-statinė, 
t. y. ex-centriška?“, Wegmarken, s. 160. 

816 Die Grundprobleme der Phūnomenologie, s. 402. 

817 Ibid.,s.374 ir t. 

išsilaikant savo pačios laikiškoje tėkmėje: „Dasein, laukdamas savo 
galios-būti, ateina prie savęs“$18, Ši „horizontali“ schema, kurios 
statusą Heideggeris patikslina 1928 m. vasaros semestrą skaitytose 
paskaitose apie Leibnizą*!?, nurodo į paradoksalų laikiškumo 
„Už-savęs-paties“ (Ausser-sich) uždarumą: „Laikiškumas [... ] yra 
pirmapradiškai būti-už-savęs, ¿kotatıkóv“č”?. 

Tai, kas buvo ką tik pasakyta, leidžia išvengti dviejų neteisingų 
heidegeriškosios minties interpretacijų: viena vertus, „imanentis- 
tinio“ jos aiškinimo, kuris Heideggerio filosofiją paverčia transcen- 
dencijos sunaikinimo procesu; antravertus, „transcendentalistinio“ 
traktavimo, vertinančio imanentiškąjį laikiškumą kaip anapusinį 
laikui. Horizontalioji ekstazė turi būti suprantama kaip prano- 
kimoiratvirybės neapibrėžtam beribiškumui vyksmas. Būties kaip 
laiko struktūra verčia galvoti apie tai, kad, priešingai nei ragino 
Aristotelis, niekada nereikia „sustoti“??!. Todėl filosofija, kadangi 
jos užduotis yralaikytis pačios „projektuojančios būties atvirybės 
jos suvokiamumo horizonte“???, turi būti vadinama „laikiškuoju 
mokslu“. Toks filosofijos apibūdinimas nurodo į jos paradoksalią 
povyzą, kuri, siekdama būtį „suprasti per sąvokas“, vis dėlto niekada 
nepalieka laikiškojo būties horizonto. Jos reiškiama tiesa visuomet 
yra ir turi būti suprasta tik kaip veritas temporalis’. Bet, kadangi 
filosofijos užduotis taip pat yra rodyti būties transcendencijos ho- 
rizontą, ji turi būti vadinama „transcendentaliuoju mokslu“. O būties 

„objektyvacija“ remiasi savitu metodu, vadinamu fenomenologija. 


818 „Das Dasein kommt, sein Seinkėnnen gewūrtigend, auf sich zu“, ibid., s. 375. 

819 Metaphysische Anfangsgrūnde der Logik im Ausgang vom Leibniz, GA 26, 
Frankfurt: Klostermann, 1978. 

820 „Die Zeitlichkeit |...) istdas ursprüngliche Ausser-sich“, Die Grundprobleme 
der Phänomenologie, GA 24, S. 377. 

821 Aristotelis, Fizika, VII, 1, 242a, 16b-29. 

822 Die Grundprobleme der Phūnomenologie, GA 24, s. 459. 

823 Ibid., s. 460. 

Taip1927 m. sujungiamos visos heidegeriškojo tyrimo temos. Kaip 
išvadą perteiksime šio tyrimo programą bei nurodysime filosofijos 
ir teologijos santykio pagrindinius elementus. 


§21. Išvada. Ontologinė-laikiškoji transcendencijos radikalizacija 


Marburgo periodo (1923-1927) tyrinėjimai atskleidžia pačius svar- 
biausius teologinės ir filosofinės Heideggerio kilmės bruožus“?“. 
Protestantų teologų aplinkoje tematizuodamas fakticiškąjį gyve- 
nimą, greitai jis imasi radikalizuoti savo pirmąsias teorines nuos- 
tatas. Paradoksas glūdi teologiniame šios radikalizacijos elemente, 
kurį suprasime nagrinėdami, viena vertus, kaip Heideggeris pasi- 
savina protestantiškąsias teologines schemas, kita vertus, - kaip 
jis iš teologijos pasitraukia ir krypsta ontologijos link, tačiau per 
teologiją. Šio paradokso šerdis — susitikimas su Bultmannu bei 
augustiniškojo laikiškumo „kontrinterpretacija“. 

Bultmannas, pasisakydamas ir prieš liberaliąją teologiją beijos 
vykdomą tikėjimo suantropologinimą, ir prieš bartiškąją teologiją 
bei jos teigiamą monologiškąjį Absoliutą, įtvirtina tarpinę teolo- 
ginę poziciją, reikalaujančią pripažinti transcendentalinę bendrystę 
tarp fakticiškojo žmogaus ir Dievo. Po kruopštaus bendradarbia- 
vimo Bultmannui ir Heideggeriui pavyksta suderinti teologinį 
transcendentalinės žmogaus sandaros vertinimą ir fakticiškosios 
nuostatos mąstyti Dasein „formaliąją nuorodą“ radikalumą. 

Heideggerio aiškinimasis su šv. Augustinu laiko klausimu 
pasitarnauja ontologiškai ir transcendentališkai radikalizuojant 
„formaliąją nuorodą“. Heideggeris naudojasi augustiniškomis lai- 
kiškumo analizėmis bei joms būdingomis sąvokų schemomis kaip 
svarbiausiais įrankiais, plėtodamas savo ontologiškąjį-laikiškąjį 


824 Stebėtina, kad H. Ottas šį periodą apibūdina tik kaip „tarpinį“, žr. H. Ott, 
op. cit., p. 128. 

mąstymą. Remdamasis liuteriškąja nuodėmės ir baigtinybės lyg- 
timi, Heideggeris supainioja Augustino skirtas aversio-conversio ir 
distentio-intentio sąvokų poras ir dėl to paskui įtvirtina skirtį tarp 
neautentiškojo-Das-Man ir autentiškojo-Dasein. „Autentiškumas“ 
arba „būti-savimi“ apibūdina ontologinį Dasein santykį, t. y. at- 
sivėrimą pirmapradiškajam jo būti-link-mirties struktūros laikiš- 
kumui; neautentiškumas apibūdina ne-ontologinį Dasein santykį, 
t. y. jo įsikibimą į „mes-Das-Man“ kasdienybę. 

Tokiu būdujau pačioje Marburgo periodo pradžioje Heideggeris 
vykdo ontologinę-laikiškąją transcendencijos radikalizaciją. Būtent 
pastaroji leidžia teisingai suprasti ir naujovišką fenomenologinio 
metodo pagrindimą, ir Aristotelio tekstų interpretaciją, ir galutinį 
scholastikos eliminavimą. Šie darbai lydi Heideggerio dialogą su 
apreikštąja teologija, dialogą, kuriam netrūksta kandumo. Toks 
nuostatų „dviprasmiškumas“ ar „dvipusiškumas“ (zwei-seitig) 
yra išreikštas 1928 m. rugpjūčio 8 d. laiške E. Blochmann*?“. 
Prisimindamas laiką, praleistą Marburge, Heideggeris rašo apie 
savo studentus: „Ne vieną jų išlaisvinau iš teologijos S] . Jeigu, 
žinoma, tik tie jaunuoliai dėl to laiku atrado savo vidinę laisvę“®?%; 
ir čia pat jis tvirtina privertęs teologus „kurti tobulai aiškią ir iki 
galo suderintą teologiją, atitinkančią savo pačios prigimtį “**". Šis 
„dviprasmiškumas“ ir jo mįslė dar labiau paaštrėja žinant, kad 
Heideggeris niekada nenustojo domėtis teologija. 

Jau šiame periode išryškėja visos trys bazinės filosofijos ir teolo- 
gijos santykio schemos: filosofija ir šventraštinė teologija, filosofija 
ir onto-teo-logija, būties mąstymas ir Dievo laukimas. 

1. Bazinė „filosofijos ir šventraštinės teologijos“ santykio schema, 
išplėtota pranešime Fenomenologija ir teologija ir paskaitose Įvadas 
į metafiziką, yra pasiskolinta iš Liuterio, iš jo Vitenbergo „97 tezių“ 

825 Žr. šios knygos $1, 1, a. 
826 M. Heidegger, E. Blochmann, Briefwechsel 1918-1969, s. 26. 
827 Ibid. 

bei Heidelbergo „40 tezių“. Radikalus filosofijos ir teologijos at- 
skyrimas čia yra įtvirtintas dėl dviejų priežasčių: dėl tikėjimo į 
vienintelį nukryžiuotąjį Dievą ir iš jo kylančios savitos teologijos; 
dėl Švento Rašto, kuris vienintelis sudaro pozityvumą, įgalinantį 
teologiją. Pasisavindamas šią schemą, Heideggeris paveldi pri- 
gimties ir malonės santykio problemą ir jos liuteriškąjį sprendimą: 
scholastikai teigiant, kad malonė išbaigia ir ištobulina prigimtį, 
Liuteris tvirtina, jog malonė išlaisvina iš prigimties, sugadintos 
nuodėmės. Kadangi teologija perteikia šventraštiškąjį Apreiškimą, 
jai filosofinis lygmuo yra visiškai nereikalingas. Dabar suprantame, 
kodėl Heideggeris teologiškai pasisakė už „Kryžiaus teologiją“, 
o filosofiškai tik vienintelei filosofijai pripažino teisę ontologiniame 
lygmenyje mąstyti fakticiškąjį gyvenimą. „Fenomenologija“ prie- 
šinasi „teologijai“ taip, kaip fakticiškumo hermeneutika ir laikiško ji 
ontologija priešinasi teoriniam ir antistoriniam esinio vertinimui. 

2. Marburgo etapu parašyti tekstai taip pat leidžia išryškinti 
bazinę „filosofijos ir onto-teologijos“ schemą. Derindamasis prie 
liuteriškosios apreikštojo Positum pirmapradiškumo problemati- 
kos ir jai būdingo žingsnio atgal, Heideggeris ieško savo paties pir- 
mapradiškumo. Net jeigu Marburgo periodo pabaigoje jo nuostata 
dėl teologijos turinio jį su Liuteriu supriešina, jo formali nuostata 
vis dėlto yra iš pastarojo paveldėta: būtent „kvailume“* filosofas 
ieško būties aušros ir likimo. Dar daugiau, santykis tarp filosofijos 
ir onto-teologijos įtraukia būties istorijos dvilypumo tematiką: 
būties užmarštis yra pačios būties istorijos dalis; onto-teologinis 
užmiršimas savyje puoselėja užmaršties kaip tokios atskleidimo 
judesį. Turime pastebėti šios tematikos panašumą su pirmapra- 
diškai teologinio mąstymo schema, kurią randame šv. Pauliaus 
tekstuose: nuodėmė yra malonės istorijos dalis; pati nuodėmė 
yra toji vieta, kurioje atsiskleidžia dieviškoji malonė. 

3. Santykis tarp „būties mąstymo ir dievo laukimo“ savo pirmuo- 
sius bruožus įgauna taip pat šiuo periodu. Tęsdamas habilitacinės 

disertacijos apie Dunsą Škotą įžvalgas, o ypač kiekvieną savaitę 
susitikinėdamas su protestantų teologu Bultmannu, Heideggeris 
pagrindžia Dasein transcendentalinį pobūdį. Šį pagrindimą, kurį 
Bultmannas norėjo teologiškai taikyti žmogiškojo subjekto trans- 
cendentalinei atvirybei Apreiškimui, Heideggeris ontologiškai 
radikalizuoja, jį taikydamas būties ir Dasein transcendentaliniam 
atitikimui. Tačiau transcendencijos sąvoka yra galutinai susiejama 
su fakticiškuoju Dasein laikiškumu tik analizuojant augustiniškąją 
laiko sampratą. Tuo pačiu tradicinė „imanencijos - transcenden- 
cijos“ sąvokų pora keičia prasmę. Savo ekstatinėje atvirybėje pati 
būtisyraapmąstoma kaip transcenduojanti. Ši prasmės metamor- 
fozė buvo įkvėpta Eckharto mistikos, kuri teigia begalinį nuotolį 
tarp teologijos ir „Dieviškumo', tarp „pagrindo“ ir „bedugnės“, tarp 
„aukščiausiojo“ ir „pirmapradžio“. Heideggerio kalboje tai reiškia: 
ontologinis Sein ir Dasein atitikmuo lemia transcendentalinį ho- 
rizontą. Jeigu dievas pasirodys, tai tik transcendentalinės baigti- 
nybės, kuriai būtis yra vienalaikiška, horizonte. Mąstyti būtį - tai 
mąstyti ontologines ir laikiškąsias sąlygas, kuriomis dievas gali 
ateiti. Pasak Indėlio į filosofiją (Beiträge zur Philosophie), „paskuti- 
nio dievo“ atėjimas priklauso nuo galimo būties jau-visada. Tokiu 
būdu fundamentalūs laikiškosios ontologijos motyvai patys lemia 
perėjimą nuo būties supratimo,kurio siekia fundamentinė ontolo- 
gija Dasein analizėmis, į būties tiesą, žvelgiančią Sein užkalbinimo 
kryptimi. Toks tęstinumas patvirtintas paties Heideggerio Kehre 
laikotarpiu Beiträge zur Philosophie įvadiniame skyriuje: „Prasmės 
klausimas, t. y. Būtyje ir laike keliamas klausimas, projekto srities 
pagrindimo klausimas, trumpiau — Seyn Tiesos klausimas, yra ir 
išlieka mano klausimu; jis yra mano „vienintelis; ‚unikalus‘ klau- 
simas, nes su juo yra iškeliama tai, kas yra unikaliausio“*?*. Tėvui 
Richardsonui rašyti žodžiai čia įgauna visą prasmę: „Jūsų skyrimas 


Beiträge zur Philosophie (Vom Ereignis), $4, s. 10. 

tarp pirmojo Heideggerio ir antrojo Heideggerio pateisinamas tik 
su sąlyga, kad yra atsižvelgiama į štai ką: tik remiantis pirmojo 
mąstymu, galima suvokti tai, ką apmąsto antrasis, tačiau pirma- 
sis tampa suprantamas tik antrajame“*??. Šioje antroje dalyje mes 
bandėme eiti šitaip Heideggerio suformuluotu hermeneutiniu 
ratu; todėl dabar manomės galį užbaigti šią diachroninę studiją. 


829 Briefan P. William J. Richardson. 


Trečia dalis 

622. 


m 


Apie atsitraukimą be dievo. Prieš teologinę 
Heideggerio minties interpretaciją 


„Didžiausią susimąstymą kelia tai, kad mes dar nemąstome““*?. Šis 

teiginys paskaitų Ką reiškia „mąstyti ?įvade tiesiai ir be užuolankų 
siekia nurodyti esminį mąstymo uždavinį. Yra reikalingesnių da- 
lykų už naujos filosofijos ar filosofijos atsinaujinimo programų 
rašymą. Kad filosofija vienų arkitų akyse dar lieka „įdomi“ („inté 
ressante“), kad ji suteikia erudicijos — visa tai nublanksta prieš tikro 
mąstymo poreikius ir prieš tikrą inter-esse, kuris reiškia: „būti tarp 
daiktų ir jų aplinkoje, laikytis daikto šerdies ir šalia jos išlikti $*!. 
Tai yra esmingiau ir reikalingiau nei ieškoti naujo vaisto „susir- 
gusiai“ (krank“?*) Europai. Mąstymo reikalas glūdi pasitraukian- 
čiojo artumoje - šioji verčia mąstyti apie atsitraukimą ir tuo pačiu 
mąstyti atsitraukiant. 


„Atsitraukimas kaip mąstymas 


„Tai, ką reikia apmąstyti, nuo žmogaus nusigręžia. Tai nuo žmogaus 
atsitraukia“9*. Reikia mąstyti ne tik būties užmarštį, bet mąstyti 
tame, kas ją padaro įmanomą, - būtyje, kuri atsitraukia. „Tai, kas 
atsitraukia, atsisako ateiti“; tai ir nutinka mąstymui — „Ereignis atsi- 
traukimas“. Mąstymui, kuris niekada nebaigė apie tai mąstyti, nu- 
tinka mąstyti atsitraukimą kaip patį mąstymo įvykį: „Atsitraukimo 
Ereignis galėtų būti labiau esantis bet kuriame dabar esančiame 


830 „Das Bedenklichste ist, dasswir noch nicht denken“, Was heisst denken?, s. 2. 
831 „[Inter-esse heisst:] unterund zwischen den Sachen sein,mittenin einer 


Sache stehen und bei ihr bleiben“ ibid. 


832 Ibid., s. 12. 
833 Ibid., s. 5. 

daikte““**. Dar daugiau: mąstymas, kuris mąsto tik tai, ką reikia, 
t. y. atsitraukimą, yra pašauktas susilieti su apmąstomojo judesiu, 
t. y. mąstyti atsitraukiant: „Tai, kas nuo mūsų atsitraukia, mus 

traukia tuo pačiu judesiu kartu su savimi“??*. Čia nėra nieko sub- 
jektyvaus: mąstantis žmogus parodo atsitraukimą atliepdamas 

į savo fundamentalią situaciją: „Žmogus yra žmogus tik kai jis 

yra traukiamas link atsitraukiančiojo, kai jis juda link jo ir kai tuo 

pačiu jis rodo atsitraukimo kryptin““*?. Pakviestas mąstymas — 
šaukiamas mąstymas. 


a. Šaukiamas mąstymas 


Tai, kad mąstymas yra pašauktas laikytis atsitraukimo ir atsitrau- 
kime, reikalauja bent jau paaiškinti, ką reiškia Žodis „pašaukti“. 
Savo semantinę analizę Heideggeris pradeda cituodamas Naujojo 
Testamento, Evangelijos pagal Matą eilutę (8, 18): „Išv Sè ó 'Inooūc 
öXAov nepi adTOV ėkėlevosv ånerbeiv sic TO népav“. Liuteris, rem- 
damasis Vulgatos tekstu, ją vertė taip: „Ir Jėzus, matydamas 
gausybę žmonių aplink jį, juos pašaukė persikelti į kitą ežero 
krantą“. Tačiau Heideggeris bendratį „keledeuv“ verčia „pastatyti į 
kelią“ (Fahrweg)**". Tokia yra, pastebi jis, senoji mąstymo schema, 
apie kurią liudija kitos kalbos ir kitos kultūros. Kad senojoje žo- 
džio „pašaukti“ reikšmėje vyravo ne tiek reikalavimas, kiek kvie- 
timas pasiekti, ir kad dėl to ji išreiškia ir pagalbos bei paslaugumo 
momentą - tuo įsitikinsime pastebėję, kad sanskrito kalboje tas 
pats žodisreiškia ir „pakviesti“93 8 Šaukimas: visiškai ne išorinės ir 
priversti siekiančios jėgos spaudimas, bet kvietimas sutikti tai, kas 
leidžia pašauktajam pasiekti savo paties būtį, panašiai kaip sūnus 


834 Ibid. 
835 Ibid. 
836 Ibid., s. 6. 
837 Ibid., s. 82. 
838 Ibid. 

negali „nepaklusti“ savo motinai, „kadangi jis tapo paklusnus tam, 
kam paklūsta jo būtis“*??. 
Kaip „pašauktasis“, mąstymas yra būtent ten, kur reikia mąstyti. 
Taip šaukiančiame įvardijime Heideggerisatskleidžia „vardo“ ir „įvar- 
dytojo“ priklausomybę vienas nuo kito: kažką ar ką nors įvardyti - 
tai jį pašaukti „tapti žodžiu“. „Mąstymas“ ir „šaukimas“ yra grynai tas 
pat; šaukimui, kuriuoyrašaukiamas mąstymas, reikia mąstymo, kad 
jis būtų „šaukimas“: „Tai, kas mus šaukia mąstyti, patsai, savo paties 
būtyje, yra reikalingas mąstymo paslaugos, rūpesčio, apsaugos“**?. 
Heideggeris reikalauja iš mąstymo laikytis to, kieno apmąs- 
tymas niekada negali baigtis: 1. atsitraukimo, dėl kurio „mes dar 
nemąstome“; 2. šaukimo, kurį sukelia šis neapčiuopiamas atsi- 
traukimas; 3. dovanos, kurią šis šaukimas duoda pačiam mąsty- 
mui: „Tai, kas mus šaukia mąstyti, mums duoda mąstyti. |... ] 
Tai, ką šaukiantysis duoda mąstyti, mums duotoji dovana, yra jis 
pats“**!. Heideggeris čia įveda „atminties“ (Gedächtnis) ir „dėkin- 
gumo“ (Dank) sąvokas; gramatiškai suvienytos žodyje Gedanc, 
suvokiamame kaip „susikaupimas“, abi sąvokos - Gedächtnis ir 
Dank - yra svarstomos tik mąstymo srityje, nors įprastai jos turi 
ir religinį skambesį“**. Tačiau atėjimas į šią sritį yra sugrįžimas į 
pirmąją tėvynę: 1. prie daiktų susikaupusi siela — toks yra mąsty- 
mas savo pirmapradėje sutelkiančioje atmintyje; 2. išsilaikymas 
dovanotoje dovanoje - toks yra dėkingas mąstymas. Mąstyti, ir tik 
mąstyti, yra reiškiama šioje griežtoje linijoje: atsitraukimas-šau- 
kimas-dovana-atmintis-dėkingumas. Klystume, jei šiose sąvokose 
matytume tam tikrą religinių motyvų pasisavinimą; atvirkščiai, 
dovana čia nėra išoriška pačiam gaunančiajam, ji yra pati būtis: 
„Kilniausia mums duota dovana, iš tiesų išliekanti, visada bus mūsų 
839 Ibid., s. 19. 
840 Ibid., s. 85. 
841 Ibid. Kursyvas mūsų. 
842 Ibid., s. 92. 

pačių būtis, ir mes esame tas, kas esame, tik per šią dovaną“**. 
Pati meilė įgauna savo visą galią, tik mąstymui vykstant jo paties, 
vienintelio, įkvėpyje: „Kas mąstė giliausiai, gyviausiai myli“, skelbia 
viena Hėlderlino eilutė „Mnemozinėje““*, Heideggeris komen- 
tuoja: „Meilė atsiremia įtai,kad mes mąstėme, kasyra giliausio“““*, 
Meilė yra suvokiama autentiškiausiai ne religiniame tikėjime, bet 
sekant pašauktuoju mąstymu, atsitraukime. 


. Dvilypiškumas ir „Lichtung“ 


Tačiau tai - tik viena atsitraukimo pusė. Kita pusė, besilaikanti 
reprezentacijosŠ““, atsitraukimo nesuvokia. „Filosofija veikia taip, 
lyg čia niekaip, kad ir kaip žvelgtum, nekyla joks klausimas“**7. 
Tačiau drauge „reikia apmąstyti“ ir tai, dėl ko ši kita pusė, nuo 
kurios priklauso vakarietiškos istorijos plėtotė, tapo įmanoma**š. 
Būties atsitraukimo mąstymas liepia mąstyti atsitraukime ne-at- 
sitraukimą, kitaip tariant, būties dvilypumą. Nuo šiol „mąstyti“ 
jaunepavyks,remiantis Parmenidu ar Anaksimandru: ir vienas, ir 
kitas buvo atmesti - pirmasis jau Būtyje ir laike bei 1931 m. vasaros 
semestrą skaitytose paskaitose apie Aristotelio Metafiziką, antra- 
sis — 1949 m. parašytame Įvade pranešimui Kas yra metafizika?**? 
Nebus galima remtis ir Herakleitu, nepaisant to, kad jo „paslėp- 
ties“ tema buvo išlaisvinta nuo sukrikščioninimo, kurį buvo at- 
likęs Klemensas Aleksandrietis““?. Pradedant tekstu Keliaujant 


Ibid., s. 94. 

Ibid., s. 9. 

Pranešimas „Was heisst denken?', in: Vorträge und Aufsätze, s. 139. 

Ibid., s. 141. 

Ibid., s. 142. 

Ibid., atitinkamai p. 133 ir 135. 

„Einleitung zu Was ist Metaphysik?“ s. 365. 

Vorträge und Aufsätze skyriuje „Alèthéia“ Heideggeris cituoja Klemenso 
Aleksandriečio Paidagogos: „Galbūt kai kas gali slėptis nuo juslėmis 

kalbos link (1959), žvilgsnis „jau nėra, jau niekada negalės būti 
graikiškas““*!. Atsitraukimo mąstymas, kuris mąsto ne-atsitrau- 
kimą, įvyksta Lichtung plotmėje. Pastaroji nėra tik „esančiojo 
pasaulio šviesa, bet esaties atsitraukimo apšvieta, paties atsitrau- 
kiančiojo apšvieta““?*. 


c. Centrinis motyvas 


Ką iki dabar sužinojome? Pirmiausia tai, kad nuo Būties ir laiko iki 
Filosofijos pabaigos ir pagrindinio mąstymo uždavinio Heideggeris 
naudojasi atsitraukimo motyvu, pamažu jam suteikdamas centrinę 
vietą. Toliau, kad šis motyvas sudaro ne vien būties istorijos inter- 
pretacijos raktą, nes juk, tokiu atveju, būtų tik sugrįžta prie tradici- 
nės metafizikos, bet patį „mąstymo“ vyksmą. Pagaliau, kad Lichtung 
žymi ne tik atsitraukimo procesą, bet ir tai, kas jį padaro galimą - būtį 
kaip atsitraukimą. Čia gali kilti noras interpretuoti šiuos duomenis 
teologiškai. Prieš įvertindami tokius užmojus, pažvelkime, kaip atsi- 
traukimo matmenyje galutinai susivienija trys heidegeriškajame mąs- 
tyme įsitvirtinusios santykio tarp filosofijos ir teologijos plotmės. 
Pirmoji, „filosofijos ir šventraštiškosios teologijos“ santykio 
plotmė, yra įmanoma ir suprantama tik tuo mastu, kuriuo Dasein 


aptinkamos šviesos, bet neįmanoma pasislėpti prieš protu suvokiamą 
šviesą“, ir tuoj pat komentuoja: „Klemensas Aleksandrietis mąsto apie 
dieviškąjį buvimą visur, visa matantį [... ]. Kas norėtų trukdyti Klemensui 
Aleksandriečiui, siekiančiam savo teologinių ir auklėjimo tikslų, po septy- 
nerių šimtmečių įvesti Herakleito mokymą į krikščioniškųjų reprezenta- 
cijų sferą, taigi pastarąjį interpretuoti savaip? Krikščionių rašytojas tuomet 
mąstė apie nusidėjėlį, kuris slepiasi nuo tiesos. Herakleitas, atvirkščiai, 
kalba tik apie „likti pasislėpusiam“ Klemensas turi galvoje antjuslinę šviesą, 
tòv Ozov, krikščioniškojo tikėjimo Dievą. Herakleitas tik įvardija „niekada- 
neužtemstantįjį , ibid., s. 260. 

851 Unterwegs zur Sprache, s. 134-135. 

852 „Das Ende der Philosophie und die Aufgabe des Denkens“, in: Zur Sache 
des Denkens, Tübingen: Niemeyer, 1969, s. 79. 

yra tapęs būties kaip transcendencijos davimo vieta. Įkvėptas, kaip 
matėme, auto-trans-cendencijos schemos, būdingos individuum, 
taip pat pirmapradės krikščioniškosios patirties fakticiškumo bei 
bultmaniškojo Dass, Heideggeris mąsto žmogiškąjį subjektą kaip 
nepamainomai paliestą atsitraukusios būties: eiti nuo Dasein link 
Sein yra įmanoma tik Sein atsitraukimo horizonte. 

Su antrąja plotme, „filosofijos ir onto-teo-logijos“ santykiu, 
pasirodo atsitraukimo „dvilypiškumo“ pobūdis. Vakarietiško mąs- 
tymo istorija buvo struktūriškai nulemta dvigubos metafizikos 
sandaros bei jai būdingo „reprezentavimo“. Tačiau dėl šiai istorijai 
priklausančio užmiršimo nėra kaltintina istorija; priešingai, būties 
ir esinio lankstas priklauso būčiai, kuri atsitraukia ir kuri atskleidžia 
savo atsitraukimą tam, kuris mąsto. 

Pagaliau, trečioji plotmė: kad būtis yra patiriamakaip atsitrau- 
kimo vyksmas, netrukdo „dievo“ laukimo; bet šio laukimo nėra 
be būties laukimo, nėra be mąstymo šaukimo. Jeigu dievas pasi- 
rodo, jis tai tegali tikbūties atsitraukimo vyksme. Dėl to,kas nutinka 

„mąstant“ atsitraukimas yra „atsitraukimas be dievo“, tačiau, jeigu 
dievas turi ateiti, jis pasirodyti galės tik atsitraukimo judesyje. 


2. Mąstyti teologiją - mąstyti anapus teologijos 
Mąstymas atsitraukime siekia tik vieno: eiti tokiu keliu, kuriame 
nesustojama (mąstyti), ir, tai darant, integruoti istorialinius me- 
tafizikos bruožus. Toks mąstymo siekis gali priminti esminius 
apreikštosios teologijos motyvus. 


a. Apie atsitraukimą teologijoje 
Pirminė sankirta atsiskleidžia M. Zarader veikale Neapmąstyta 


skola, kur, sekant žymia Paulio Ricceuro interpretacijaš“?, yra 


apmąstomas santykis tarp heidegeriškojo graikų palikimo 


853 Žr. šios knygos $3, 2. 

pasisavinimo ir hebrajiškojo klodo užmaršties. M. Zarader yra 
susirūpinusi dėl to, kad mūsų vakarietiškoje kultūroje yra už- 
mirštas jos ne-graikiškasis elementas“**: „Vakarietiškoji tradicija 
visada savo istorikų lūpomis teigė, kad turi dvigubas šaknis - grai- 
kiškąsias ir hebrajiškąsias; bet tai jai visiškai netrukdė tuo pat 
metu savo mąstytojų lūpomis pripažinti tik vieną fundamentalų 
komponentą, taigi tik vienintelę kilmę - graikiškąją““*?. Autorė 
sutinka, kad hebrajiškasis komponentas nėra „uždaras visoms 
išorinėms įtakoms“, bet kelia sau uždavinį parodyti tai, kas jam 
yra sava, jo „specifiką“5*“. Kad Heideggeris sąmoningai nematė 
šios specifikos, nereiškia, kad jo mintis nuo jos nėra priklau- 
soma, nors ši priklausomybė liko neapmąstyta ir nepripažinta: 
Heideggeris esąs „artimesnis bibliniam pasauliui, nei sakosi“??7, 
Toks yra bendras autorės tvirtinimas, kurį reikia patikrinti ke- 
liant tris problemas: „kalbos problemą“, „mąstymo problemą“ ir 
„interpretacijos problemą“**š. 

Pasak M. Zarader, yra ryšys tarp heidegeriškosios santykio 
tarp kalbos ir realybės sampratos ir šio santykio biblinės sampra- 
tos. Šis pirmasis tvirtinimas, abiejose sampratose atpažindamas 
„būties žaidimą kalboje““*?, turėtų paaiškinti nuotolį tarp žydiš- 
kojo davar bei jam būdingo „įsako“ ir heidegeriškojo mokymo, 
kuris, nors ir kalba apie „buvimą“, jį suvokia kaip būties „aidą“8®, 
Dar daugiau, jeigu „Apreiškimas“ sudaro „biblinio pasaulio 


854 M. Zarader, La Dette impensée, Paris: Seuil, 1990, p. 22. 

855 Ibid., p. 125. 

856 Ibid., p. 22. 

857 Ibid., p. 158. 

858 Ibid., atitinkamai p. 50-69, 70-100, 101-123. 

859 Ibid., p. 61. 

860 J. Greisch, „L'Europa ipocrita“, in: „Atti del quinto colloquio su Filosofia 


e Religione“, Filosofia e Teologia nel futuro dell'Europa, Gêne: Mariotti, 
1992, P. 73. 

pagrindą“““!, ar šią kategoriją taip jau lengvai galima taikyti hei- 
degeriškajam mąstymui, kuriame, kaip žinome, jai nėra jokio lek- 
sikinio atitikmens? Pagaliau reikia paklausti, kokiu būdu „radikali 
heteronomija“, būdinga tiek Heideggerio kalbai, tiek bibliniam 
dialogui, galėtų išreikšti anos priklausomybę pastarajam? Išvada 
dėl formalios bendrystės yra, žinoma, teisinga, bet jos negalima taip 
lengvai paversti išvada apie kilminį ryšį. 

Keldama „mąstymo problemą“, M. Zarader tvirtina, kad pas- 
kutiniu Heideggerio minties etapu „klausinėjimas“ jau nebėra 
„laikomas pirmapradžiu mąstymo vyksmu“, bet yra vertinamas 
kaip „atsakymas, pasireiškiantis a priori kaip sutikimas“, ir tai pri- 
klauso nuo vėlyvos biblinių pašaukimo motyvų „restitucijos“*??. 
Tokiu būdu autorė suartina tris dalykus: 1. mąstymo atsidavimo 
būčiai tematiką ir biblines „pašaukimo“ bei „klausymosi“ kate- 
gorijas; 2. „atsitraukimo“ motyvą ir dėmesį kalbai kaip ženklui; 
3. biblinį Istorijos supratimą ir pirma pradiškumo įėmimą į atmintį 
pagal Heideggerį. Net jeigu, turime su tuo sutikti, hebrajiškojo 
mąstymo aplinka verčia galvoti apie „trikdančias kaimynystės 
sąsajas su ta vieta, kurią Heideggeris laikė mąstymo pirmapradės 
esmės vieta““93, ar turime teisę Čia įžvelgti hebrajišką „kilmę“ ir 
norą ją nuslėpti?*?* 

Pagaliau, svarstydama „interpretacijos problemą, M. Zarader 
naudoja tą patį metodą ir išlaiko tą patį požiūrį: tai, kas, tvir- 
tina ji, charakterizuoja hermeneutiką judaistiniame pasau- 
lyje, - „interpretacijos begalybė“, „teksto ir interpretacijos 
«865 


savitarpio priklausomybė“““? — yra „heidegeriškojo interpretacijos 


861 M. Zarader, op. cit., p. 62. 

862 Ibid., p. 86. M. Zarader čia cituoja J. Derrida, De Vesprit, Paris: Galilėe, 
1990, p. 148. 

863 Ibid., p. 91. 

864 Ibid., p. 99-100. 

865 Ibid., atitinkamai p. 104 ir 105. 

apibrėžimo centre“ ir sudaro „teorinę ašį, apie kurią rutuliojasi 
jo paties interpretacijos praktika““““. Perėmimas čia bus įvykęs 
per Viduramžius ir keturių Šventraščio prasmių teoriją bei per 
Hėlderliną, kuris pripažino „Vakarų ne-graikiškąjį šaltinį“. 
Tačiau J. Greischas klausia, ar galima „sutapatinti Holderlino 
Aziją ir hebrajiškąjį palikimą“*“8. Įeinant į gilesnius interpre- 
tacijos sampratos klodus, kyla klausimas, kodėl „heidegeriš- 
kosios hermeneutikos“ sąvoka Erörterung (situacija) turėtų 
būti siejama išimtinai su Holderlino „vertimo teorija“ bei 
žydų hermeneutika. Net jeigu šios trys hermeneutikos laikė 
tekstą iš principo neužbaigtu, kodėl yra „nutylima krikščioniš- 
koji Šventraščio hermeneutika savo santykyje — sąsajose bei 
skirtumuose - su žydiškąja hermeneutika“**?? 

Žvelgiant dar giliau, - čia yra mūsų ginčo centrinis klausi- 
mas, - matome, kad M. Zarader siekia pačios būties problemos 
lygmens: „Heideggeris sugebėjo šitaip radikaliai atnaujinti graikų 
būties supratimą tik remdamasis tomis mąstymo formomis, ku- 
rios atėjo iš kitur ir kurios nuo pat pradžių, kaip ir visas biblinis 
pasaulis, buvo nukreiptos į Dievą“**?. Nagrinėdamas pirmapradį 
krikščioniškąjį tikėjimą, jis suvokė iš pastarojo kylančius funda- 
mentinius istorijos, laikiškumo ir gyvenimo motyvus“"!; bet dar 
įdomiau yra tai, kad jo mintys esą priklauso nuo žydiškosios (mi- 
drashim ir kabalos) nebūties idėjos, kuri sutampa su „pilnybės“ ir 

„galios“ idėja*??, taip pat nuo pasislėpusio ir atsitraukusio Dievo 


866 Ibid., p. 108. 

867 Ibid., p. 112. 

868 „L'Europa ipocrita‘, p. 76. 
869 Ibid., p. 77. 

870 M. Zarader, op. cit., p. 151. 
871 Ibid., p. 139-141. 

872 Ibid., p. 145-146. 

idėjos, skleidžiamos cimcum doktrinoje*??. Išvada: dar „prieš“ tai, 
kai Heideggeris apmąstė būties atsitraukimą, jau buvo žinomas 
formaliai tapatus šiam mąstymui Dievo, kuris „yra“ tik atsitrauk- 
damas, motyvas. 

Stebėtina, kad, teigdama šiuos dalykus, M. Zarader nemini 
rabio Chaimo, vadinamo Vološiniečiu, kurio veikalas Nefesh 
Hahaim, Gyvenimo Siela (1824), viena iš galingiausių tradici- 
nio judaizmo sintezių““, atkuria „Dievo atsitraukimo“ motyvą 
ypač drąsiu mąstymu, integruojančiu ir pranokstančiu cimcum. 
Transcendencija čia skrodžia ir Dievą, ir žmogų, jiems suteik- 
dama lygybės statusą jų bendroje atsakomybėje: Dievas leidžia 
žmogui būti Dievu. Čia juk taip pat rezonuotų heidegeriškasis 
būties atsitraukimo motyvas. Stebina ir tai, kad autorė nemini ir 
žydų Šekinos, kuri nuo pat po-tremtinio periodo žymi šlovingąjį 
Dievo buvimą, pasireiškiantį per tuštumą ir nebūtį. Galima būtų 
paminėti ir ne vieną islamišką mokymą, sakykim, Ibn Arabi ar 


873 Tai Izaoko Lurijos (1534-1572), Safedo kabalisto, doktrina, stipriai veikusi 
judaizmo teologiją nuo 1630 metų. Cimcum - pirmasis iš trijų Lurijos kaba- 
los judesių, prieš „vazų sudaužymą/ ir tikun. Vienintelis veikalas, priskiria- 
mas Lurijai, 1903 m. E. Jegutobuvoišverstasį prancūzų kalbą iš lotyniškojo 
jo vertimo: Traitė de la Rėvolution des ūmes, Aujourd'hui, 1984. 

874 R. Hayyim de Volozhyn (1759-1821), L'Âme de la vie, Verdier, 1986 (su 
E. Levino pratarme). Pasak šio veikalo tvirtinimų, Dievas atsitraukia 
tiek, kad žmogui paveda paties žmogaus išgelbėjimo rūpestį, o tuo pačiu — 
Dievo likimą: „Savo tik jam vienam pažįstamos valios dekretu Dievas nu- 
sprendė smarkiai sumažinti savo esmės šviesą toje erdvėje, kurią užima 
pasauliai ir jo kūriniai“, ibid., p. 133. Tuomet pats žmogus tapo dievybės 
Apreiškimo vieta: „Kai žmogus rūpinasi Toros pažinimu ir su ja visiškai 
susilieja, Toros žodžiai šoka iš džiaugsmo, kaip tą dieną, kurią jie buvo 
apreikšti Sione“, ibid., p. 198. Dievo atsitraukimu žmogus tapo atsakingas 
už „pasaulių būtį“, ibid., p. 227. Taigi, kad būtis „yra“, tai nepriklauso tik, 

„visiškai, nuo Dievo; tai „visiškai“ priklauso nuo žmogaus: toks yra Dievo 
atsitraukimo judesys, į kurį įeiti žmogus yra pakviestas. 

Mollū doktrinas, taip pat Merkaba mistiką - visos jos kalba apie 
Dievą, kuris atsitraukdamas taip susisieja su žmogumi, kad tampa 
nuo jo priklausomas*??. 

Pagaliau, trečiasis sugretinimas būtų įmanomas, kalbant apie 
šv. Pauliaus teigtą kenozę“"?. Remiantis Bažnyčios Tėvų svars- 
tymais, XIX a. ir XX a. pradž. ši tema tapo protestantų teologi- 
nio mąstymo šerdimi: kaip suderinti dieviškąjį „nejudėjimą“ ir 
„įvykį“ Dieve, dieviškąją esmę ir žmogiškąją egzistenciją“""? Tarp 
Bultmanno pašnekovų, kuriuos 1923-1924 m. Heideggeris su- 
878, - E. Gogartenas, K. Bartho bendražygis, 
kuris tuomet įkūnijo prestižiškiausią kenozės teologijos tipą: au- 
tonomiško ir desakralizuoto pasaulio atsiradimas siejasi su Dievo 
atsitraukimo judesiu, besipildančiu „Dievo mirtyje“. Jeigu tad no- 
rėtume mąstyti apie idėjų perėmimą, o ne vien teologinę kaimy- 
nystę, turėtume, be abejonės, dairytis Pauliaus kenozės kryptimi. 
Tačiau nepaisant to, ar toks tyrimas pavyktų, ar ne - Heideggerio 
kalba apie atsitraukimą kaip būties istoriją ir būties mąstymą iš- 
laikytų, kaip tokia, savo spekuliatyvinę autonomiją „teologinio“ 
atsitraukimo atžvilgiu. Tai ir norime dabar parodyti. 


tinka kiekvieną savaitę 


875 „Unikalusis-Vienis rodosi Viešpačių, kuriuos žymi žodis rabb, gausu- 
moje, o jis pats yra viešpačių Viešpats (Rabb al-Arbdb). Šiuo žodžiu rabb 
Ibn Arabi vadina asmenišką Viešpatį, kuris save susieja su tuo, kuriam 
šiuo vardu apsireiškia, kurio Viešpats jis yra (jo marbūb), tokia intymia 
savitarpio priklausomybe, jog jie yra vienas per kitą. Tai yra vadinama 
viešpatiškumo būklės paslaptimi (sirr al-robūbiya), užmegsto ryšio pa- 
slaptimi“; „Trumpiau tariant, tai žmogaus dimensija jo rabb, jo dieviško ir 
asmeniško Viešpaties atžvilgiu“, H. Corbin, Le Paradoxe du monothėisme, 
Paris: LHerne, 1981, atitinkamai p. 105-106 ir 107. 

876 Fil 2, 5-11. Žr. The Greek New Testament, United Bible Studies, 1975, 
p. 684. 

877 Apie kenozės motyvo istorines variacijas žr. P. Henry, „Kėnose“, in: 
Dictionnaire de la Bible, Supplément J., Paris: 1957, kolonos 7-161. 

878 Žr. 618, 1. 

„Tai-kuo-remiantis“ 


Savo veikalo Apie dvasią pabaigoje J. Derrida „įsivaizduoja“ po- 
kalbį tarp Heideggerio ir krikščionių teologų: „Bet juk tai, ką 
jūs vadinate arki-pirmapradiškąja dvasia, kreipiasi teologai į 
Heideggerį, ir ką jūs laikote svetima krikščionybei, yra būtent tai, 
kas sudaro pačią krikščionybės esmę. Kaip ir jūs, mes norėtume 
būtent tai išreikšti per įvairiausius teologumenus, filosofemas ar 
įprastas raiškos formas““"?. Derrida siekia perteikti Heideggerio 
mąstymo centrinių motyvų sukrikščioninimą iki kraštutinumo, 
todėl jis įdeda į teologų lūpas tokius tvirtinimus: „Mes jums reiš- 
kiame didžiausią pagarbą ir dėkingumą už tai, ką jūs sakote |... ]. 
Būtent tai mes ir stengėmės visada išreikšti [...]. Mes manome, 
kad jūs paliečiate esmę to, ką mes savo tikėjime norime mąstyti, 
sužadinti, atgaivinti [... ]. Jūs išsakote tai, ką šiandienos krikščio- 
nis gali sakyti radikaliausio““*". Beje, toks požiūris tiktų ir žydui 
bei musulmonui: „Šia tema, ypač kai jūs kalbate apie Dievą, at- 
sitraukimą, pažado liepsną ir ugnies raštus [...], jūs veikiausiai 
gautumėte analogišką atsaką ir panašų atliepą iš mano draugo 
ir bendražygio religijoje mesijinio žydo lūpų. Aš nesu įsitikinęs, 
kad musulmonas ir kai kurie kiti neprisijungtų prie šios bendros 
padėkos“**!. Šitaip perteikęs teologinę Heideggerio mąstymo 
sureliginimo argumentaciją, J. Derrida įsivaizduoja tokį pastarojo 
atsakymą: „Tvirtindamas, kad Traklio Gedicht, ir visa, ką su juo 
sieju, nėra nei metafiziška, nei krikščioniška, aš nesiekiu niekam 
prieštarauti, ypač krikščionybei, kaip ir visoms kalboms apie nuo- 
puolį, prakeiksmą, pažadą, išgelbėjimą, prisikėlimą, kalboms apie 
pneuma ir spiritus ir netgi, buvau primiršęs, kalboms apie ruah. Aš 
tik bandau kukliai, diskretiškai mąstyti tai, „kuo remiantis“ visa tai 


879 J. Derrida, op. cit., p. 179. 

yra įmanoma““*?. Heideggerio mąstymas nejima teologijos tai 
nuslėpdamas, lyg Aufhebung; jis vyksta „iki-arki-pirmapradiškoje“ 
zonoje („prė-archi-originaritė“), kurioje krikščionių teologo, kaipir 
bet kurios religijos išpažinėjo ar metafiziko kalbos jau turi antraeilį 
statusą. Toks yra pirmasis pagal „žingsnio atgal“ ir „pakartojimo“ 
logiką gauto atsakymo momentas. 

Antrasis momentas: „Jeigu, — teigia Derrida, — Heideggeriui 
būtų pasakyta, kad toks pakartojimas nieko neprideda, neišgal- 
voja ir neatranda [... ], aš įsivaizduoju, jog Heideggeris atsakytų: 
tame, ką jūs vadinate pakartojimu, kuris nieko neprideda [...], 
šio ateities Frühe mąstymas, artėdamas prie to,kąjūs manotės at- 
pažinę, galimybės, artėja prie visiškai kito dalyko nei tas, kurį jūs 
manotės atpažinę. Taip, iš tiesų, naujo turinio čia nebus. Tačiau 
įėjimas į mąstymą, mąstantis įėjimas į metafizikų ar dvasios religijų 
galimybę įveda į visai kitą dalyką nei tai, ką galimybė įgalina““*. 
Heidegeriškasis mąstymas iš tiesų vykdo daugiau ir kitką nei filo- 
sofinį teologinių turinių išpildymą, daugiau ir kitką nei teologijos ir 
religijų teigiamo pirmapradiškumo dar pirmapradiškesnės kilmės 
tvirtinimo puoselėjimą. Nes einantis atgalios žingsnis nukeliauja 
netgi anapus paties „pirmapradiškumo“. Tokia yra Derrida sugal- 
voto termino „iki-arki-pirmapradiškumas“ („prė-archi-originaire“) 
prasmė. „Mąstymas“ yra „pirmapradis“ tik tada, kai jis atliepia šau- 
kimui mąstyti „be sustojimo“ ir šį uždavinį išpildo, kai jis nesustoja, 
atsiremdamas į teologinį ar metafizinį pagrindą, ar į kokį nors kil- 
mės tašką. Iš čia - nenutrūkstamo pokalbio reikiamybė: „Užtenka 
tęsti kalbą, nenutraukti pokalbio tarp poeto ir jūsų, t. y. taip pat 
tarp jūsų ir mūsų, šios Zwiesprache““**. Mąstymas atsitraukime 
leidžia suprasti, kad bet kokio pirmapradiškumo pasiekimas turi 
pats išnykti, atsitraukti nuo to, kas yra čia mąstymu pasiekiama 

kaip „kitas nei kilmė“?8*. Toks yra „visiškai kitas“, neprieinamas 
teologijai, religijoms ir metafizikai: nė viena iš jų nesugebės api- 
bendrinti, integruoti, išpildyti mąstymo, kuris „pakartojime“ pri- 
eina prie to, kas niekada nebuvo pastebima. 


Dvilypis neišsemiamumas 


Filosofijos-teologijos santykis, tikimės tai parodę, nėra tik kokios 
nors Heideggerio tezės objektas: šis santykis organiškai priklauso 
jo mąstymo visumai. Jis taip pat nėra tik viena iš temų, skrodžian- 
čių visus jo darbus. Šis santykis veikiau yra heidegeriškojo mąs- 
tymo bendro judesio dalis. Todėl ir mūsų veikalo pavadinimą 
reikia suprasti ne kaip „Filosofija ir teologija pagal M. Heideggerį', 
ne kaip „Filosofija ir teologija heidegeriškojo mąstymo viduje“, 
bet kaip „Filosofijos-teologijos santykis kaip Heideggerio mąs- 
tymo įtampa“. 

Trys šio santykio tipai, svarstyti šiame veikale, „filosofija ir 
šventraštinė (Naujojo Testamento) teologija“, „filosofija ir onto- 
teologija“, „būties mąstymas ir Dievo laukimas“ - remiasi trimis 
atskirais Heideggerio darbo etapais: 1923-1927 m. buvo pagrįs- 
tas pirmasis iš šių tipų, 1927-1929 m. — antrasis, O 1935-1936 m. — 
trečiasis. Tačiau visi trys egzistuoja kartu iki pat paskutiniųjų 
Heideggerio raštų (pirma mūsų knygos dalis). Tam, kad išsiaiš- 
kintume pagrindinius šios trilypės tematikos motyvus, mes turė- 
jome atlikti diachroninį tyrimą (antra dalis). 

Po jo, taip pat išstudijavę atsitraukimo problematiką (trečia 
dalis), mes galime įvardyti Heideggerio ir jo mąstymo santykį su 
teologija, pasitelkdami tris žodžius: įsišaknijimas, skola ir kilmė. 
1. Kalbame apie įsišaknijimą į katalikybę - ir sociologiniu bei religi- 
niu, ir scholastiniu-teologiniu požiūriu; būtent pirminė teologinė 

formacija pagrindė Heideggerio atsivėrimą filosofiniam klausi- 
nėjimui. 2. Šis atsivėrimas, kaip ir jo nulemta teologijos ir on- 
tologijos įtampa, sudaro pirmąją mąstymo skolą. Heideggeris 
lieka skolingas taip pat ir protestantiškajai teologijai, o per ją — 
pagrindinėms pirmapradės krikščioniškosios patirties temoms. 
„Fakticiškumas“, iš pradžių traktuojamas kaip esmingiausia teolo- 
gijos erdvė, tampa naujos Aristotelio raštų, fenomenologijos bei 
ontologiškai-laikiškos hermeneutikos interpretacijos varomąja 
jėga. Jis yra vertintinas kaip centrinė laikiškųjų „išgyvenimų“ pa- 
tirties bei laikiškosios ontologijos projekto sąvoka. Kitos temos 
yra atskleidžiamos ir gvildenamos tuo pat metu: „žingsnis atgal", 
remiantis Liuteriu; transcendencijos baigtinybė - Bultmannu; 
„būti-mirčiai“ - Augustinu; „nerimas“ - Kierkegaard'u; laikiškoji 
būties sklaida iš bedugnės - Mokytoju Eckhartu. Tačiau visos 
šios temos yra susietos su „fakticiškumo hermeneutika“ ir su jos 
įgalinta teologinių turinių atvirybe ontologiškai-laikiškai sferai. 
3. Čia galiausiai galime pasiekti kilmės lygmenį, kuriame turime 
vertinti Heideggerio mąstymo santykį su teologija. Integruodamas 
įsišaknijimą ir skolą, šis lygmuo apima ir lemiamą bei dvilypį duo- 
menį: filosofijos nutolimą nuo teologijos ir jų tarpusavio pokalbio 
neužbaigtumą: „Kilmė tam, kuris eina tolyn, visada lieka ateitimi“. 
Nutolimas pagrįstai kyla iš mąstymo, kuris teologinius motyvus 
veda link es gibt transcendencijos. Neužbaigtumas - iš bendro 
teologijos ir mąstymo atsitraukiant kilimo iš neišsemiamo es gibt, 
kuriame yra duodama žemė ir dangus, dieviškieji ir mirtingieji. 


Kaip išvadą norėtume pagrįsti trilypį teiginį. 

1. Kad teologija traktuoja „atsitraukimą“ kaip pirmapradiš- 
kai būtent jai priklausantį dalyką, neatstumia „mąstymo“, kuris 
seka atsitraukimo formas, jas kartodamas: argi čia teologija nėra 
kviečiama įsikurti tame atsitraukime, kuriame būtent yra duo- 
damas mąstymas atsitraukiant? Patikslinkime. a. Filosofijos ir 

teologijos kova yra kova už gilesnio „pirmapradiškumo“ statusą: 
būties klausimo pirmapradiškumas ginčija teologinių motyvų 
pirmapradiškumą. Šiame ginče Heideggeris pripažįsta teologinį 
pirmapradiškumą šventraštiniame bei metafiziniame lygmenyje, 
tačiau abiem atvejais jį traktuoja tik kaip tam tikros esinio sferos 
pagrindimą: krikščioniškosios teologijos, kurią apibrėžia uždavi- 
nysįvilkti į sąvokas Naujojo Testamento įvykį, pagrindimą, ir teo- 
loginės metafizikos, ieškančios pagrindo, pagrindimą. Tačiau abu 
šie teologiniai pirmapradiškumo tipai mažai ką reiškia prieš onto- 
loginio klausimo arki-pirmapradiškumą, Ab-grund klausimą, didį jį 
klausimą par excellence: ir tik šiame klausime, teigia Heideggeris, 
mąstymas gali tikrai įvykti ir būti patirtas. Vis dėlto krikščioniškoji 
teologija nepasitenkina tuo statusu, kuris jai draustų imtis onto- 
loginio klausimo: atvirkščiai, ji būtent ir puoselėja pirmapradį 
šio klausimo kėlimą. Kalbant apie metafizinę teologiją, nebūtų 
galima nevertinti jos siekio, kaip tokio, įvardinti dievybę. b. Bet 
mąstymo ir teologijos mūšis vyksta ir kitame lauke, ten, kur mąs- 
tymas atsitraukiant jima teologinius motyvus, atmesdamas reli- 
ginį tikėjimą. Čia teologija užima trejopą poziciją: I. Ji smerkia 
mąstymo atsitraukiant esą vykdomą uzurpaciją. Taip yra grįžtama 
į prieš tai išdėstytas pozicijas. 11. Jau gilesniame lygmenyje teo- 
logija imasi vertinti savo pačios santykį su tais motyvais, kuriuos 
laiko „savais“, tačiau kuriuos, žvelgdama atgal, atpažįsta ir kituose 
kloduose. Tuomet ji be išlygų pripažįsta, kad Sandoros (berit), 
Nuopuolio, Pažado, „Dešimties Įsakymų“ ar dargi „dieviškosios 
substancijos“ temos nėra iki galo suprantamos be ne-biblinių, 
ne-teologinių bei ne-religinių temų istorijos. Čia teologija jokiais 
būdais neneigia savo pačios pirmapradiškumo, tačiau jį vertina 
tik dialoginio pobūdžio santykyje, kuris, beje, leido jai pačiai plė- 
totis. III. Einant dar giliau, mąstydama apie šį dialogą, teologija 
pati įsitraukia į atsitraukimą: ji išnyksta vardan to, kam ji leidžia 
įvykti - vardan paties mąstymo atsitraukiant. Ji jau nebekalba apie 

jai pačiai priklausantį ir su atsitraukimu susietą pirmapradiškumą 
tam, kad atsivertų mąstymo atsitraukiant „anapus-pirmapradiš- 
kumui“. Būtenttada, paradoksaliai, teologija prabyla giliau nei bet 
kada apie savo pačios išsaugotą esmę. Tam ji turi dvigubai nusi- 
leisti: pripažinti, kaip stipriai jos pačios fundamentalusis vyksmas 
yra surištas su ne-teologiniais dalykais; leistis mąstymo vedamai 
link es gibt transcendencijos. 

2. Vis dėlto, jeigu mąstymas kaip mąstymas-atsitraukimeir yra 
šaukiamas es gibt transcendencijos, jis negali išvengti pats būti 
nulemtas sprendimo mąstyti. Nors mąstymas ir niekada nenorėtų 
būti siejamas su religiniu tikėjimu, klausimas apie akstiną mąstyti 
vis tiek turi būti keliamas. 

3. Todėl mūsų išvada norėtų įtvirtinti teiginį apie dvilypį neiš- 
semiamumą, kuris apibūdina pirmiausia es gibt, priverčiantį teolo- 
giją pripažinti, jog ji nėra pajėgi į save jimti tiek filosofijos, tiek ir 
bet kurio kito mąstymo veiksmo, toliau - sprendimą, kuris leidžia 
vyktimąstymui-atsitraukime. Kad teologija niekada nebus pajėgi 
išsemti filosofijos ir mąstymo-atsitraukime, o filosofija ir mąsty- 
mas - teologijos, nereiškia jų pralaimėjimo, bet jų pasiekimą: taip 
teologija gali apsaugoti savo įsišaknijimą Dieve ir puoselėti siekį jį 
įvardinti; taip mąstymas-atsitraukime gali saugoti neišreiškiamą 
paslaptį ir puoselėti būties eschatologiją. Iš vienos į kitą - pokal- 
bis leidžia gyventi. Gyventi: būtent tai ir reikia kartu, vienam dėl 
kito, išsaugoti ir apmąstyti. 


